
ŠTO JE POVIJEST 


PRIRODA I POVIJEST 


Vladimir Filipović 


»Povijest nema smisla, ako se njezin smisao shvaća 
poput smisla neke rijeke što pod djelovanjem sve- 
moćnih uzroka teče prema oceanu, u kome nesta- 
je«. 

Maurice Merleau-Ponty 


Iako je filozofija povijesti jedna od najmlađih filozofsko- 
-sistematskih disciplina, njena je tematika stara koliko i povijest 
sama, jer se povijest nije ni mogla niti se može obrađivati bez 
određenih filozofsko-povijesnih kategorija i onda kada one nisu 
eksplicitno pojmovno fiksirane i obrazložene. Drugim riječi- 
ma svaki je povjesničar svagda više ili manje svjesno-kritički 
ili nesvjesno- naivno i određeni filozof povijesti, jer je nemo- 
guće napisati pa i neku »empirijsko-pozitivističku povijest«, iz- 
ložiti u reproduktivnom smislu prošli tok događaja, bez odre- 
đene apriorne pojmovne sheme kao instrumentarija povijesne 
interpretacije. 

Već je Tukidid pišući o peloponeskom ratu imao svoje poj- 
move o ratu, o revoluciji, o političkim strankama, o interesnim 
antitezama a to će reći o klasnim suprotnostima i sl., te o uz- 
ročnim vezama, razvojnim uvjetima i zakonitostima toga zbi- 
vanja, pa je pomoću za sebe određenih pojmova nizao, razlu- 
čivao, odabirao (grč. krinein), prosuđivao i objašnjavao činje- 
nice toga davnoga događanja, određujući tako u izboru mnogo- 
vrsnih i mnogolikih zbivanja upravo ono, što je smatrao da 
treba da bude predmet povijesti. 

Od Tukidida naovamo svi povjesničari — osim povijesnih 
arhivara! — baveći se bilo kojim razdobljem i bilo kojim po- 
dručjem prošlih zbivanja, morali su imati i imali su određene 
kategorijalne instrumente da bi pomoću njih određivali i obra- 
đivali predmet (materiju, građu) svoje znanosti. I toliko su im 
ti instrumenti —a to će reći osnivica njihove znanosti, koja se 


zove povijest — bili jasnije i preciznije utvrđeni koliko su po- 
vijesne kategorije i određeni povijesni kategorijalni sustav bili 
sistematičnije izloženi, toliko je obrada povijesti bila kritični- 
ja, značajnija a time i trajnija. 

No upravo zato jer se radi o kritički stvorenim, a za obradu 
povijesne građe stvaralačkim instrumentima (kategorijama) 
u kojima su sadržani pojmovi povijesnih pokretačkih snaga, 
povijesne zakonitosti, povijesnih cjelovitosti, smisla povijesnoga 
zbivanja uopće i sl., jer se, dakle, radi o pojmovima kojima se 
određuje bit ljudske opstojnosti i razvoja u vremenu, jasno je 
da upravo filozofske koncepcije o čovjeku određuju istraživa- 
lački način i dostignuće samoga pisca povijesti. Tek iz filozof- 
ske koncepcije o čovjeku slijede i folozofske koncepcije o po- 
vijesti bez koje je povijest kao povijest nemoguća. Zar je onda 
čudno što se povijesna znanost nalazi neprestano u krizi, da se 
govori o permanentnoj krizi osnova povijesnog izlaganja, jer 
ponajčešće nisu prvenstveno osvijetljeni i kritički razmotreni 
sadržaji tih povijesnih kategorijalnih određenja. Dok nisu jasno 
u svojoj osebujnosti i jedinstvenosti eksplicirani natpovijesni 
horizonti s kojih svaki pisac povijesti događaje sređuje i vred- 
nuje, tako dugo ne može biti povijesno izlaganje i tumačenje 
jedinstveno, cjelovito i uvjerljivo, a to će reći objektivno. I u- 
pravo zato je povijesnom istraživanju potrebna filozofija po- 
vijesti koja te fundamentalne kategorije osvjetljuje i sadržajno 
time precizira, te tako postaje i ostaje zapravo kritička prope- 
deutika za svaku kritičku povijest koja hoće da bude znanost, 
a ne samo zanimljiva i neobavezna priča o tome »kako vam je 
nekoć bilo«. 

A što je još značajnije — upravo filozofija povijesti odgo- 
vara na osnovno pitanje svake obradbe prošlih događaja ljud- 
skih zbivanja, a to je pitanje, da li je uopće moguća jedna uni- 
verzalna povijest čovječanstva, da li su sudbina, a i putovi te 
sudbine vezani u jednu cjelinu, a konačno i pitanje, da li to 
sveukupno događanje ima neki smisao, zajednički ili pojedinač- 
ni, vječni ili prolazni ili uopće nema smisla koji bi se izražavao 
u nekom konačnom cilju ili barem stremljenju uopće. A i taj je 
problem dan — eksplicitno ili implicitno u pozitivnom ili ne- 
gativnom značenju — u svim povijestima, koje nisu tek krono- 
logije prošlih dana. 

Dakako da se uz filozofsko-ontološku tematiku povijesnog 
zbivanja razvija u posljednje vrijeme sve jače i logičko-metodo- 
loška tematika oko predmeta povijesti. Ta je tematika, može- 
mo reći, još življa nego ona njoj osnovna ontološka, pa se mno- 
go raspravlja da li povijesne znanosti imaju svoje autonomno- 
-metodološko područje ili bi se ono dalo svesti na neku uni- 
verzalnu prirodoslovno-povijesnu metodologiju, po kojoj se ne 
bi povijesno istraživanje po svojim osnovnim znanstvenim ka- 

tegorijama razlikovalo od tako uspješnog rada na području 
prirodoslovnih ispitivanja, kako je to svojedobno (dakako više 
kao pokušaj nego sigurni put!) bio predložio John Stuart Mill. 

A upravo oko problema monometodičkih ili plurimetodič- 
kih pitanja kreće se raspravljanje spoznajnih teoretika povijes- 
ne znanosti i danas, jer samo kritičkim osvrtom na taj problem 
može se govoriti o povijesnom izlaganju koje se osniva na jas- 
nim fundamentalnim koncepcijama. No kako ta posljedična 
pitanja izlaze iz onoga prvoga nama postavljenog, a to je odnos 
priroda—povijest, to je nužno ta dva ponajčešće korelativna 
pojma tačnije i preciznije sadržajno izložiti i odrediti. 

Mnogoznačnost pojma »prirode« to naročito traži. Ne sa- 
mo u kolokvijalnom govoru, nego i u stručnoj literaturi često je 
pojam »ljudske prirode« identičan s pojmom »bit čovjeka«, pa 
se tako pod njega mogu supsumirati i dualistička pa čak i sup- 
ranaturalistička antropološka shvaćanja. 

Međutim, ako se antropološko izvođenje — a to je funda- 
mentalna kategorija ne samo filozofije povijesti nego i povijesti 
same! — pokuša protumačiti iz monističko-naturalističkog as- 
pekta, onda tu tezu treba do kraja domisliti. Ako čovjeka i nje- 
govu vremenom izmjenjivanu opstojnost nastojimo razumjeti 
samo iz njegove prirodno-dinamičke sfere, onda konsekventno 
domišljeno moramo doći do biologističkih, ako i ne rasističkih 
antropološko-povijesnih teza, jer se nesumnjivo ljudi kao i ži- 
votinje razlikuju po somatičkim konstitucijama, a podvrgnute 
su i neminovnoj biološkoj zakonitosti. Ukoliko se ne bi upravo 
razlikovale, ali bi biološka baza bila jedinstveni izvor tumačenja 
sveukupne ljudske djelatnosti, onda bi povijesno promatranje 
i tumačenje moralo nužno biti bez vrijednosnih kategorija. Po- 
vijesno događanje valjalo bi tumačiti kao jednako vrijedno (a 
zapravo bezvrijedno!) cikličko variranje u rasponima života i 
smrti u kojima dominiraju samo sile i snage borbe za opstanak, 
koja je borba bila i ostaje nužno nemilosrdna i u životima os- 
tale animalne pojavnosti na zemlji. Unositi vrijednosna mjerila 
u tako shvaćenu povijesnu, a zapravo animalnu sferu, značilo 
bi — po naturalističkoj koncepciji — prići neadekvatnim kate- 
gorijama njenom tumačenju. 

Ta antropološka teorija kao filozofsko-povijesna baza tuma- 
čenja prošlih događanja jest teorija koja stoji na stajalištu ne- 
promjenljivosti i nepopravljivosti ljudske prirode, služi zapra- 
vo suponiranoj svrsi za »demaskiranje« ljudskog lika, koji bi 
imao svoje korijenje svagda u čistoj bestijalnosti, koja teorija 
tek kadgod može biti i ublažena teorijom o uzajamnoj pomoći 
kao što ju je svojevremeno izložio Kropotkin. Takve teorije kao 
sredstva antropološko-povijesnoga deziluzioniranja nalazimo u 
naukama Machiavellija i Hobbesa. Dakako da su najotvorenije 
naturalističke koncepcije izvedene iz Darwinove nauke. 

Uza sve varijante u ovim koncepcijama biologija nužno os- 
taje fundamentalna znanost antropologije i povijesti, pa sve što 
čovjek čini i oblike života u kojima opstoji kao i zakonitosti po 
kojima se ti oblici razvijaju valja tumačiti i razumjeti samo po 
principima sile i nasilja koji izviru iz naturalne sfere čovjeka 
kao isključivo prirodnog bića. 

U suprotnosti su pak sve naturalističke teorije s onim što bi 
čovjek htio da bude i što osjeća da jest i kao pojedinac i kao 
čovječanstvo, tražeći i postavljajući neki smisao i svome životu 
i općem povijesnom toku. A do antropološke je i povijesne ana- 
lize, da dokaže da li se tu radi doista samo o iluziji čovjeka. 
Stoga valja prići samom povijesnom zbivanju i pokušati fenu- 
men u vremenu vidljivog toka ljudske opstojnosti analizirati 
i tom fenomenološkom analizom u opstojnosti samoj vidjeti 
bit prošloga kao povijesnoga po kome se ono razlikuje od prošloga 
koje nije povijesno. A s tvrdnjom da sve prošlo nije time i po- 
vijesno složit će se čak i oni koji bi htjeli prirodoslovnim kate- 
gorijama obrazložiti povijesno događanje. 

Taj potrebni jasni horizont povijesnoga dogledanja zamraču- 
je uz tendenciju prirodoznanstvene ontološke, a onda zaključ- 
no i gnoseološke generalizacije i svagda dominirajuća tendenci- 
ja momenta »sad«; sadašnjice, koja stavljajući povijesnu inter- 
pretaciju u službu aktualnih zadataka života onemogućuje nat- 
povijesni aspekt kao nužnu pretpostavku povijesne interpretaci- 
je. To je već Nietzsche jasno uvidio, kada je rekao: »Povijest 
ukoliko stoji u službi života, stoji u službi nepovijesne moći pa 
ona stoga u tom podređenju ne može nikada postati čista zna- 
nost«. A sve dolazi upravo odatle što svako doba nosi u sebi 
svoje specifične ciljeve i zadatke, a po tom i vrednote koje ne 
mogu postati mjerilo svega prošloga, a da to prošlo u isti mah 
ne bude u krivom svjetlu prikazano i ocijenjeno. 

Osnovna je zasluga suvremenog historicizma što je ukazao 
na neodrživost teze o vječnosti i nepromjenljivosti ljudske biti. 
No njegov česti prelaz u koncepcije potpuno historicističkoga 
relativizma biva korigiran u analizi povijesnog fenomena, u ko- 
me se uza sve vremenske izražene promjenljivosti odražava je- 
dna zakonitost, koja je u promjeni sadržaja ipak iskonski ista. 
Ne ista u značenju teženja k vječno jednom te istom cilju u smi- 
slu kršćanske, ili hegelovske eshatologije, nego u varijacijama 
koje su razumljive i objašnjive kao promjenljivosti jedne žive 
raznosmjerne varijable, a ne razvojne istociljne konstante. 

A ta zakonitost povijesnoga zbivanja je zakonitost antropo- 
loške fere u kojoj se otkriva čovjek kao dvoslojno biće, koje u 
okviru neotklonjive naturalne determiniranosti nalazi široki raz- 
mak slobodne svjesne djelatnosti. U toj sferi svjesne — ne samo 
podražajno-refleksivne, nego i misaone, spekulativno-fantazij- 
ske, emocionalne i volitivne — djelatnosti ostvaruje čovjek auto- 

i svijet svoje etičke, estetičke, socijalne i općekulturne — 
Tita će redi omade djelatnosti. U tom svijetu slobode, slobod- 
nog izbora cilja, u kome čovjek vidi svrhu svoga života, vrednote 
postaju one, po kojima čovjekova opstojnost kao mogućnost 
postaje tek humana čovječja opstojnost. Čovječnost u čovjeku 
je bit čovjeka. Čovječnost je svagda samo sadržajno vrijednosno 
određena i odrediva. Promjenljivost pak koja se u toj sferi oči- 
tuje nije promjenljivost relativizma, a pogotovu ne nihilizma 
nego je promjenljivost vrijednosnoga perfekcionizma, koji mo- 
že biti i biva povremeno rušen samo vanhumanim, neljudskim 
dinamizmom sila, koje negiraju opstojnost čovjeka uopće. Ali 
i taj po bezvrijednoj samovolji sile oboren čovjek u svojem pro- 
testu traži soluciju i za nju nalazi opravdanje i smisao borbe sa- 
mo u vidu po sili negiranih a u borcu za humani život doživlje- 
nih vrednota. 

Čovjek tako u 'svom povijesnom razvoju nije ni lutka ni 
lopta, koju kao marionetu povlače ili kao igračku odbacuju više 
sile neke natpovijesne zakonitosti. U njemu ukrštena oba pola 
kozmičke zbilje — priroda i duh — povezane u neraskidljivo je- 
dinstvo — djeluju kao faktori zbivanja, u kojima ovaj drugi 
faktor kao svijest o prirodi i svijest o sebi preuzima inicijativu, 
odgovornost i usmjerava zbivanje koje 'se očituje kao povijest. 


Zar je onda neobično da je u mnoge filozofije povijesti od 
onih mistično-religijskih do najnovijih revolucionarno-kritič- 
kih ušla preformirana slika o Ormuzdu i Ahrimanu (deus et dia- 
bolus), o dobrom i zlom principu, koji se očituju u svim i svagda 
nužnim suprotnostima povijesnoga zbivanja, uz koje se tumače- 
nje onda ponajčešće nadovezuju i različite eshatološke teze, 
u kojima se kao u konačnoj svrsi i smislu povijesti nalazi 
rješenje svih tegoba koje će jednom nužno posve nestati. 

Međutim ni pesimistički fatalizam naturalističkih ni optimis- 
tički konstruktivizam  teleološko-eshatoloških koncepcija ne 
mogu zadovoljiti kritičku znanstvenu svijest, kad znamo da pri- 
roda nema povijesti i da je povijest stvarana po čovjeku koji je 
svagda svjestan svojih ciljeva, djelotvoran po principima slobo- 
de i odgovoran za svoja djela. 

. Povijest je rezultat i složaj ljudskih života, a ljudski je tok 
života svagda voljno-vrijednosni pokušaj. Voljno-vrijednosni po- 
kušaj u danim uvjetima i mogućnostima života. A uvjeti nisu 
identični s uzrocima. Dani uvjeti života samo su okviri, pred- 
stavljaju mogućnosti u kojima pojedinac, a i čitava njegova 
generacija pokušava da ostvari nešto, što smatra vrednijim od 
onoga što jest. Pokušaj pak uvjetovan slobodom jest ono po če- 
mu ljudski životi dobivaju svoja individualna obilježja, svoj 
osebujan stil i predstavljaju svagda zasebne moguće oblike 
čovječnosti, po kojoj karakteristici dvonožac postaje čovjekom. 


Zi 


Nije naš zadatak u okviru ovoga razmatranja osvijetliti pu- 
tove i načine povijesno-sociološkoga utjecaja pojedinca na nje- 
govu društvenu sredinu ni njen utjecaj na njega, nego tek ista- 
ći analogiju po kojoj se i povijest kao događanje koje obuhvaća 
ljudske cjeline odvija u biti na isti način kao i oblik individual- 
ne egzistencije čovjeka pojedinca. 

Svagda u vremenu čovjek postavlja svoje ciljeve u obliku 
svjesnih namjera. To su planovi koji izrastaju iz životnih nazora 
pojedinaca i čitavih zajednica, a ostvaruju se prema mogućnosti- 
ma, koje su u zbilji, u postojećem, dane. Ljudski život kao poje- 
dinačnost, i povijesna situacija kao rezultanta akcije, jest svagda 
planiranje i pokušaj. Pokušaj koji se okušava u objektivnim 
okolnostima, pa ili se ostvaruje ili kao neostvarljiv postaje i os- 
taje uvjet i determinatorni faktor zbilje i mogućnosti realizaci- 
je primjerenijih pokušaja. Ono što se kao povijesna faktičnost 
ostvaruje, kao povijesna zbilja odvija, svagda je jedna od moguć- 
nosti, koja nastaje u danim uvjetima života kao rezultat napo- 
ra u ostvarenju svjesnih ljudskih ciljeva. 

Povijesni tok — prema tome — nije ni kauzalnom nuždom 
determinirana, ali ni kontingentna faktičnost, nego uvijek u da- 
nim mogućnostima ostvarena vidljiva, vrijednosna, u slobodi 
izabrana ljudska želja i zato je čovjek — ne doduše kao poje- 
dinac ali kao dio zajednice — svagda odgovoran za tok povijes- 
nog zbivanja. Zato i biva, da je povijesno izlaganje svagda i vred- 
novanje, pa ćemo se moći složiti sa Schillerom, koji smatra da 
je svjetska povijest svagda i svjetski sud (sud o svijetu), jer po- 
vjesničar prikazujući prošlost svagda o njoj i vrijednosno sudi, 
vrednuje ono što opisuje. Samo valja naglasiti da mjerilo toga 
vrijednosnog suda valja tražiti u povijesnoj danosti, a ne sa 
stajališta fiktivnih apsolutnih i konstruktivizmom ideja stvore- 
nim sveobuhvatnim aspektom. Smisao je svake povijesne epohe 
imanentno sadržan u međuljudskim vezama i suprotnostima te 
epohe. I upravo to treba povijest kao empirijska znanost da 
otkriva. Svi će se tako složiti u vrijednosno pozitivnom ocjenji- 
vanju oktobarske revolucije, a prikazivanje fašizma će biti izla- 
gano s negativnim predznakom. Pa i oni povjesničari, koji teorij- 
sko-metodološki otklanjaju potrebu vrednovanja u prikazu pro- 
šlih događaja praktički ne mogu obići vrijednosno ocjenjivanje. 
A ono pak ima svoje teorijsko opravdanje ako se postavlja na 
stanovište antropološke koncepcije koju smo upravo izložili. 
Ta nam antropološka analiza jasno pokazuje, da različiti načini, 
različiti tipovi, različiti modusi povijesnih razvitaka — uvjetova- 
ni različitom životnom zbiljom danih okolnosti — nisu fatalnom 
nuždom determinirali samo jednu mogućnost. U danim se okol- 
nostima svagda sukobljuju, u antitezama i dijalektičkim nape- 
tostima nameću različite smislene vizije budućnosti, koje jače 
nego uvjeti prošlosti određuju aktivnost u nazočnoj tadašnji- 

ci. Ta je vizija budućnosti upravo osnovna za opstojnost ljud- 
skosti a po tome i povijesti. Budućnost determinira svaku po- 
vijesnu sadašnjost, jer je upravo ljudska svijest ona koja je 
fundira, a koja uvijek po zadacima — a to je budućnost! — 
formira sadašnjicu. I u toj je tački upravo ključ svega svjesnoga, 
a to će reći smislenoga povijesnoga stvaranja, a sekundarno 
onda i povijesnoga razumijevanja i tumačenja. ' 

Iz neizmjerne mogućnosti ljudskoga bitka ostvaruje se iz- 
borom u slobodi u različitim etapama vremenskoga zbivanja 
mnoštvo raznolikih singularnih izvanjskih oblika ljudske opsto- 
jnosti, koje bilježi povijest kao empirijska znanost. Ono pak 
nevidljivo, odnosno tek po ostvarenim dobrima vidljivo, a to je 
svijest odnosno duh ljudski, iz čega sve povijesno izvire, biva 
često u toj interpretaciji zaboravljeno. Ako ne posve zaborav- 
ljeno, a ono po suponiranoj nuždi kao tek prividno slobodan, 
a u biti neslobodan i fatumom determiniran duh protumačen. 
A to dolazi iz jedne dosta razumljive misaone greške, koja 
se sastoji u tome, da se faktičnost prošlosti, koju više ne može- 
mo promijeniti shvaća kao nužnost. No da jednoznačne nužnosti 
u povijesti nema, dokazuje i činjenica, što u povijesti nema pro- 
ricanja. I kao što naturalisti, koji su reducirali sveukupnost 
ljudske egzistencije na mehanički kauzalitet prirode i na eksklu- 
zivnu animalnost ljudskoga bića, ne uviđaju što znači autonom- 
no slobodno stvaralaštvo humane svijesti, tako na drugoj stra- 
ni panlogisti, koji žele i duh i prirodu protumačiti iz logosa, 
vide u povijesnom zbivanju samo manifestaciju apsolutne dija- 
lektike duha, koja ne dopušta mogućnost slobodne povijesne 
odluke. Ni naturalistički kauzalni determinizam, ni panlogisti- 
čkofatalistički teleologizam ne predstavljaju kritičku koncepciju 
povijesnoga kretanja, koja bi nam mogla protumačiti singu- 
larnost povijesnih oblika. A jednako nas tako faktičnost onoga, 
što je bilo ne može uvjeriti, da je uvijek baš tako i moralo biti, 
a još manje da sve što je bilo vodi svagda naprijed k jednom 
zajedničkom od iskona jednosmjerno upravljenom svrhovitom 
racionalnom cilju, koji je izražen u srednjovjekovnoj ideji kao 

»summum bonum«. Svaka bi epoha željela da ostvari svoj ne- 
posredni cilj, ideju vodilju svoga sveukupnog rada, ali kad taj 
Cilj postavi kao apsolut koji je vrijedio a pogotovu koji bi trebao 
da vrijedi kao završni cilj povijesnoga kretanja uopće, kao svrho- 
viti završetak sveukupne egzistencije čovjeka, onda je takva 
koncepcija nepovijesna i kao samovoljna neobjektivna i znan- 
stveno neodrživa. 

. Neodrživi su jednako svi pokušaji jedne univerzalne povijes- 
ti, jedne povijesti čovječanstva u smislu klasične filozofije po- 
vijesti, jer svaka takva univerzalna povijest nužno u sebi in- 
volvira anticipiranu ideju o telosu sveukupne ljudske egzisten- 
cije. To su eshatološke teorije, teorije koje ideju spasenja 

predočuju u različitim oblicima svoga optimizma. A što je naj- 
značajnije, te su teorije u suprotnosti s faktičnošću. Zar su svi 
narodi na zemlji povezani u zajedničku povijesnu dinamiku? 
Zar su svi prošli iste faze povijesti? Zar su svi na istome nivou 
današnjice? Zar se uopće njihovi povijesni razvoji mogu po bilo 
kojoj analogiji povezivati? Pa gdje da se onda primijeni shema 
jedne univerzalne povijesti i nije li ona o sebi na prošlost čo- 
vječanstva primijenjena — apsurd. 


Povivjest je čovječanstva raznoliki složaj, svagda novi složaj 
ljudskih osebujnih singularnosti. 'Da su danas te osebujnosti vanj- 
skim okolnostima dublje i čvršće u jedinstvo uvjeta povezane — 
o tome nema sumnje. Da se one — nošene često zajedničkim i- 
dejama — povezuju a — tjerane svagda individualnim inte- 
resima — razilaze činjenica je koja se odnosi jednako na odno- 
se pojedinih osoba kao i odnose pojedinih naroda. Danas više 
nego ikada dosada. Ali da se ni danas a pogotovu u prošlosti ne 
da povijesno zbivanje povezati u jedinstveni razvojni put — o 
tome govori povijest sama. Ne da se povezati u smislu filozofsko- 
povijesnih ideja XIX stoljeća koje sve nose svaka svoj ali nemi- 
novno sadržajno određeni eshatološki karakter. No iako je neodr- 
živa ta eshatološka teza, ipak je kroz cijelo povijesno doga- 
đanje vidljiva tendencija koja je sadržana u ideji humaniteta, u 
ideji čovječnosti. Sadržajno se ona različito određuje, ideali kao 
zadaci života postaju drugačiji, a putovi ostvarivanja još raz- 
ličitiji. No u tom se stremljenju svagda odvija ljudski život, po 
kojem se s više ili manje uspjeha prevladavala animalna kom- 
ponenta u čovjeku. Ali tendencija je uvijek jedna te ista. Po toj 
tendenciji neljudski fenomen zemaljski dobiva ljudski lik, ostva- 
ruje ideju čovječnosti i po njoj nad slojem prirodne faktičnosti 
ostvaruje novu i osebujnu povijesnu zbilju. Povijest nije negacija 
prirode nego autonomna nadgradnja nad njom, a ta se nadgrad- 
nja ostvaruje nad realnim faktorima života u sveđ novim otvo- 
renim, ali jedinstvenim horizontima kao naslućenim i viđe- 
nim mogućnostima i perspektivama humane a to će reći vrijed- 
nostima determinirane pojavnosti. 


No za razliku od eshatološkoga historicizma fenomenološ- 
kom metodom otkrivena »zakonitost« pojedinačnog i osebujnog 
kao upravo prave natprirodne, povijesne danosti otkriva moguć- 
nosti da se živo bogatstvo, mnogostrukost i mnogolikost toga 
humanoga života osvijetli i izloži. Prošlost ljudskog roda u svojoj 
vremenski ostvarenoj danosti ne pokazuje jedinstveni telos jed- 
nosmjernog razvitka i napretka, pa nema ni smisla pridavati 
jedinstveni smisao tamo, gdje sam akter taj smisao nije nalazio. 
Ima uspjelih pokušaja i promašaja, ostvarenja i propasti, us- 
pjeha i neuspjeha a sve u vidu ideja u slobodi pronađenih, kao 
cilj postavljenih i za akciju determinatornih ideja, a na povijesti 


10 


kao znanosti leži zadatak da ih sumirajući sistematizira kao raz- 
norodnu i raznoliku povijesnu zbilju. Mars 

Otkrivati ideje vodilje u stvaralaštvu naroda i epoha, ideje 
vodilje koje svagda i nisu bile u obliku »programa« izložene, ali 
su akcije dotičnih zajednica vodile, najdublje je što povijest mo- 
že da otkriva. Pridavati pak smisao ili određenu ideju u prošlu 
danost, koji smisao i ideja nije bila tamo nazočna, značilo bi 
iskrivljavati, a ne objašnjavati ono što je bilo. Takav konstruk- 
tivizam prelazi granice koje filozofija povijesti, povijesti kao 
empirijskoj znanosti, smije da daje. 

Oslobađajući se prirode i njene determinante kao najveće 
pretpovijesne moći, koja je ekskluzivno vladala sudbinom čov- 
jeka (a danas tek postavlja granice i okvire njegove moći!) a 
upravljajući svojom sudbinom po planovima koji svagda pred- 
stavljaju pokušaj da se ostvari ideja humanizma, po kojoj su se 
na različit način ostvarivali oblici čovječnosti, jest ono što se 
naziva poviješću. Povijest dakle nije priroda niti iz nje izvire. 
Ona doduše nije ni antipriroda, ali se u okviru njenih granica os- 
tvaruje kao neanimalna zbilja u svojoj osebujnosti, po kojoj 
se otkriva posebni sloj bitka, koji je zapretan u ljudskoj svi- 
jesti odnosno savjesti po kojoj je u mogućem vrijednom svijetu 
pronađen jedan dio i po njemu ostvaren jedan osebujni oblik 
života. 

Povijest pak kao znanost o tom objektivnom događanju ne 
smije biti konstrukcija nego fenomenološka interpretacija biti 
onoga što u prošlosti nalazi. Ona treba da bude opis fenomena 
koji su se odvijali, ali opis koji se nadaje iz jasnih pojmovnih 
veza, jasnih kategorijalnih struktura, koje su otkrivene u biti 
ljudske opstojnosti. Zato filozofija povijesti treba da u povijesnoj 
zbilji otkrivene fundamentalne faktore svega što je ljudsko i što 
se može takvim nazvati uzima kao pojmove koji povijesti o- 
mogućuju razlikovati bitno od nebitnoga, vrijedno od nevrijed- 
noga, povijesno od naturalnoga, te tako ona dolazi do toga da 
protumači kako je iz mnogovrsne mogućnosti bitka ostvareno 
upravo ono, što sada do nas, do našega vremena kao slika naše 
prošlosti dolazi i kao objektivna slika ostaje. 

LIKVIDACIJA PROIZVODA 


SIMPTOM JEDNE POVIJESNE MIJENE 


Eugen Fink 


U usporedbi s temeljnim pitanjima koja su dosada bila iz- 
lagana na korčulanskom savjetovanju — pitanjima o odnosu 
prirode i povijesti, o smislu povijesti, o zakonitosti i slobodi 
povijesnog toka — ovaj referat može pružiti samo začetke jed- 
nog osviještenja, koje se svakako čini prijekim i neizbježnim. 
Što nas uznemiruje, to je pitanje da li naslijeđeni pojmovi me- 
tafizičke filozofije još dovoljno rasvjetljuju ljudsku djelatnost 
u svjetskoj situaciji našeg doba. Imamo li mi antropologiju, 
analitiku egzistencije ili ontologiju zbiljskog tj. djelatnog čov- 
ječanstva i modernog tehnokratskog visokoindustrijaliziranog 
društva — imamo li neki pojam o tome kako je bitak čovjeka 
i svih uz čovjeka vezanih stvari u preokretu ili naše formule 
zaostaju za planetarnom praksom ljudskoga roda? Ne zahtije- 
va li možda razumijevanje revolucije najprije revoluciju razumije- 
vanja. 

Tradicionalna antropologija dovela je na vidjelo uglavnom 
pet osnovnih odredbi ljudskog bitka i naizmjenično naglaša- 
vala um, govor, slobodu, utjelovljenje i povijesnost. Čovjek je 
kao takav uman, obdaren govorom, određuje sama sebe, on je 
tjelesno-osjetilni stvor i odnosi se spram svog udesa kako ga 
sam izaziva i kako mu on dopada. Daleko je slabiji uvid tradi- 
cionalne filozofije u 'koegzistentnu strukturu ljudskog opstan- 
ka. Svaki je čovjek muškarac ili žena, radnik koji proizvodi 
sredstva za život, svaki je borac ili igrač, svaki se odnosi spram 
smrti i kao smrtnik egzistira u odnosu spram pokojnih. Ovih 
pet izvornih koegzistencijala (ljubav, rad, borba, igra, smrt) 
unose u opstanak dijalektiku, onu vibrantnu napetost suprot- 
nosti, čijem bi zbunjujućem bogatstvu filozofija ponekad htjela 
izmaći time što izdvaja jedan koegzistentni moment na račun 
ostalih i čovjekovu sbite misli pronaći sad u teoriji dalekoj od 

prakse po uzoru na antiku, sad opet u djelatnosti, u radnom 
samoostvarivanju. Koegzistentne strukture ljudskog opstanka 
izgrađuju se u društvenim institucijama, u ustanovama braka, 
porodice, vlasništva, staleža, klasa i pravnog poretka, gdje nisu 
uređeni samo ljubav i moć već i svi momenti rada, svetkovine i 
obrednih rituala — i koje pojedinac najčešće susreće kao tuđe, 
više sile. Od arhajskih vremena pokreću tok povijesti međusob- 
ni sukobi supstancijalnog narodnog duha i individualne reflek- 
sije, to je put oslobođenja pojedinca, put emancipacije i pros- 
vjete. Ali od Hegelove kritike »prosvjetiteljstva« u »fenomeno- 
logiji duha« mi više nismo dovoljno naivni da povijesni tok 
promatramo samo kao uzlaznu liniju i da previdimo tragedije 
humaniteta. Oslobođenje individuuma značilo je suviše često 
razaranje međuljudske solidarnosti. 


Što se odvija u našoj sadašnjici nije nipošto mijena, obrat 
sviju stvari, preokret kakvih je već mnogo bilo — nikakav 
konflikt između tradicije i revolucije, to je naprotiv povijesni 
lom za koji nam prije svega nedostaje svaki pojam, upravo mo- 
ra nedostajati, jer je naše tradicionalno razumijevanje bitka i 
samo dospjelo u vrtlog sumnji. Bez dramatičnog patosa nastoji- 
mo ovdje uhvatiti jedan simptom, ono što bismo nazvali likvi- 
daciiom proizvoda i čovjekove proizvodne snage. 

Našu epohu označuje međusobno prožimanje rada i vlasti 
u dosada nepoznatom razmieru, nestanak markantne cezure 
između dviju dimenzija egzistencije. One doduše ne prestaju 
da budu različite, ali se ustežu svakom jasno omeđenom poj- 
movnom određenju. Nekoć i u sva vremena dosada VLAST pred- 
stavlja moćno i pouzdano oblikovanje čovjekova zajedničkog 
života tako da grupe ili pojedinci odlučnim samopotvrđivanjem, 
koje drugima prijeti čak i smrću, ostvaruju relativno trajnu 
vodeću ulogu i bivaju priznati kao »stalež«, kao pravno stanje. 
Nekada RAD predstavlja nasilno i ujedno povjerljivo dnevno 
ophođenie s prirodom, s nedjudskom prirodom koja se krši u 
njenoj divljini, prerađuje u njenim tvarima i nadmašuje u 
njenim naravnim oblicima, pri čemu se pouzdaje u darove nje- 
ne plodnosti i uspješni nalaz korisnih sirovina. Vlast je ljudska 
izgradnja humano koegzistentnih odnosa u institucionalizira- 
nom poretku — rad je humana obrada prirodnog ophođenja, 
ukoliko je elementarno i luksuzno zadovoljenje potreba putem 
pribavljanja životnih sredstava. Rad i vlast imaju tendenciju 
da rastu, da nadvisuju postignute stupnjeve, oboje tjera volja 
za moć i nadmoć, oboje je ekspanzivno. To, doduše, donosi 
povijesni napredak, proširuje lokalne gradove-države do impe- 
rija, uzdiže jednostavno životarenje do luksuza i urbanosti. Ali 
ova ekspanzija ima svojih opasnosti, ona stavlja na kušnju mo- 
ralnu i materijalnu snagu ljudi. Izgubi li mjeru lako završava u 
samouništenju. Tako se barem govori u sva vremena koja vjeru- 

ju da znaju ljudsku mjeru, granice čovjekovih snaga i stvara- 
lačkih moći. Postoji dovoljno mitova što upozoravaju na čovje- 
kovu hybris — Ikarova sudbina baca tamnu sjenku čak i na 
trijumfe astronauta. Napredak ne može prijeći mjeru dosuđenu 
čovjeku — ovo uvjerenje pripada tradicionalnom shvaćanju 
rada i vlasti. Vladajući poredak odlučuje tko je gospodar, tko 
sluga, kome spada da se u slobodnoj dokolici bavi plemenitim 
i otmjenim pozivima državnog upravljanja, znanosti i umjet- 
nosti — a tko je određen za tupe, banauzijske i robovske poslo- 
ve. Politički sistem dolazi do izražaja i u sistemu podjele rada i 
raspodjele proizvoda. Gospodari na vlasti ozakonjuju odnose i 
u radnom svijetu, fiksiraju staleške situacije društva. S druge 
strane rad nižeg stanovništva pribavlja vlastodršcima tek sred- 
stva njihove moći, proizvodi njihova oružja. Sredstva moći su 
stvari, imaju karakter djela, ona su artefakti. 


Spravljanje takvih stvari dolazi u konačnom proizvodu svo- 
me kraju. Time proizvod »oružje« postaje prenosiv, može preći 
iz ruke proizvođača u ruke ratnika. Zgotavljanje služi upotre- 
bi, radnici »služe« moćnicima. 


Svi ovi odnosi koji su od pamtivijeka određivali i izgrađi- 
vali socijalni život, zahvaćeni su korjenitom promjenom. Čov- 
jekovo je biće ušlo u preobrazbu čija nam radikalnost usprkos 
svjetskim ratovima i svjetsko-građanskom ratu stoljeća još u- 
vijek nije došla do pune svijesti. Cezura između vlasti i rada čini 
se da nestaje. I to ne u poznatom smislu da se oba fenomena 
međusobno ekspliciraju, da jedno drugom pozajmljuje katego- 
rije za svoje samorazumijevanje, pa se državno upravljanje 
shvaća kao rad na sirovini narod, a tehnika kao borba protiv 
prirode. Mi živimo u osvitu epohe ODRIJEŠENE PROIZVOD- 
NJE. Pod proizvodnjom mislimo ovdje jedva razlučivo dvoje- 
dinstvo moderne tehnike i moderne politike koje brišu svoje 
razlike. »Odriješenom« je zovemo ne u smislu nesmetanog pro- 
dora, neobuzdanog, kaotičnog i pomamnog vrtloga, — »odrije- 
šena« je ova proizvodnja s obzirom na poimanje bitka kojim se 
rukovodi. Proizvodnja počinje da sebe shvaća kao stvaranje 
koje nije više unaprijed ograničeno idealnim, apriorno predvi- 
divim okrugom onoga što je uopće ostvarivo. Što se može na- 
praviti to se pokazuje isključivo u samom stvaralačkom činu, 
isključivo u pravljenju, ne u prethodnom uvidu u moguće kao 
takvo, — dakle ne u providnosti, bilo ljudskoj, bilo božanskoj. 
Odriješena proizvodnja više nije ograničena pred-sudom da je 
bitak bića u osnovi savršen i potpun, i ako pojedine stvari nas- 
taju i nestaju to ipak stil, bitak stvari kao takav stoji već dovr- 
šen — pa i stvari koje se prave postoje prema svojoj mogučnosti 
već prije svog aktualnog ostvarenja, one »preegzistiraju«. Me- 
tafizičko shvaćanje o principijelnom savršenstvu bitka bića pre- 

trpjelo je djelatnošću modernog čovječanstva udarac koji po- 
tresa temelje njegove intelektualne zgrade. 

U prijašnjim je vremenima oduzimanje proizvedenih stvari 
za vlastodršca značilo daljnji porast moći, jer se moć upravo 
sastojala u nagomilanom bogatstvu, u množini zasijanih polja, 
u livadama i pašnjacima, u ratarskim spravama ili opet u robi 
za. trgovinu, u četama slugu i robova, a prije svega u mnoštvu 
snažnog i djelotvornog oružja — ili pak u magijskim moćima, 
u svetim znakovima i mjestima, u kultnim predmetima. Tako 
dugo dok čovjekova vlast nad čovjekom principijelno počiva na 
otuđivim, čvrsto-stvarnim proizvodima, sama je proizvodnja 
tek sredstvo moći. Vlast i moć ima onaj koji proizvedena sred- 
stva moći »posjeduje« i odlučuje o njihovoj upotrebi. Pravo 
vlasništva i raspolaganja u pogledu sredstava moći garantira 
postojanost vlasti. Zato vlast može pripasti onima koji sami 
svojim radom ne proizvode sredstva moći. Radno spravljanje 
sredstava moći i gospodsko upravljanje političkim životom ta- 
da se razdvajaju: vlast nadgleda i nadgrađuje rad. Regentska 
kasta koja uspostavlja i vodi državu dodjeljivala je uvijek rad- 
nicima podređen položaj u društvenom sklopu i fiksirala ih na 
nižem, potčinjenom položaju. Gospodstvo vlasti pripada ratni- 
cima, svećenicima i mandarinima — svima onima koji se sma- 
traju predstavnicima »višeg roda«. Radnici ostaju u polusjeni 
prijestolja, oltara i »akademija« — oni spremaju hranu za sve, 
izrađuju oruđa, kuće, haljine, zgotavljaju oružje, kulturne spra- 
ve, igračke i nakit za »više ljude« i žive pri tome lišeni blistavih 
stvari koje proizvode. Tek tu i tamo pada na njih odsjaj viših 
životnih krugova. 

U zagonetnom i teško sagledivom zbivanju suvremene po- 
vijesti rastvara se sve više masivni karakter moći, primjetno 
nestaje posjeda nad stvarima (bilo privatnog bilo kolektivnog). 
Proizvod koji je prije bio odvojen i samostalan predmet preuzi- 
ma u neku ruku sve više tekući karakter samog proizvodnog 
procesa i u svojoj se strukturi »likvidira«. Time biva sve teže 
moć kao proizvodnu snagu rastaviti od proizvođača i pustiti je 
da se »skrutne« u čvrste tvorevine — da bi se poslije djela od- 
vojila od djelatnika i »prenijela« onima koji sami ne rade, ne 
proizvode. Moderni rad ne izlijeva se kao u zanatskoj kulturi u 
gotove artefakte, ne završava u samostalnim predmetima da 
bi došao time do privremenog smirenja — on se odvija bez pre- 
daha i smjera jedino na nastavak proizvodnog procesa. To vrijedi 
isto tako za upravljanje na planu politike kao i tehnike: jasno 
markirana granica ljudskih životnih sfera nestaje i započinje 
nečuven događaj da rad vlada i vlast radi. Vremena vladara 
neradnika i radnika bez vlasti bliže se kraju. Budući da realnu 
moć ne jamče više toliko nagomilani proizvodi koliko izvođe- 
nje proizvodnih snaga, to rastvaranjem proizvoda i njegovim 

vraćanjem u proizvodni proces postaje sve manje moguće odu- 
zimanje rezultata rada. U tehničkom razdoblju država mora 
postati državom radnika. I 

Ranije (tj. prije uspona moderne tehnokracije) tuđe su od- 
luke raščlanjivale radni svijet i on je bio razdvojen u suprot- 
nost vlastodržaca i radnih podanika. Slobodna struktura rad- 
nog svijeta postaje moguća tek u situaciji u kojoj dielatnost 
ne iščezava i ne iscrpljuje se u dovršenom djelu. Kad odriješeno 
proizvođenje osigurava prije svega nastavak, beskonačni nas- 
tavak proizvodnje, — 'kad se iza svih proizvoda pojavljuju pro- 
izvodne snage, rezultati rada gube karakter gotovih, prenosivih, 
i otuđivih predmeta — kad vlast i rad nisu više podijeljeni na 
različite individue i različite klase, proizvođači moraju stupiti 
na vlast. Njihova se društvenost neće više ustaljivati u fiksnom 
uređenju i staleškim »ustavima«, gdje su činovi i razredi »ce- 
mentirani« u krutim sklopovima, — društvo se pretvara u teč- 
ni proces oblikovanja, »država« sama postaje »likvidna«. Dru- 
štvo proizvođača proizvodi sama sebe u projektivnom planu, 
zajedničkom akcijom proizvođača. Ono nije više nikakvo za- 
tvoreno društvo — ono je otvoreno u onom preuzetnom smis- 
lu da za niega više ne postoji nikakva transcendentna mjera, ni- 
kakav vječni uzor — na nebu ni na zemlji. 


Zapadnom metafizikom odlučno vlada misao da se pojam 
bitka treba orijentirati prema »stalnom«, prema onom što u- 
vijek ostaje isto, prema vječnom. »Stalnost« vrijedi kao prava 
mjera bitka. Mjereno takvom mjerom prolaznim stvarima pri- 
pada samo izvedeni, oslabljeni i umanjeni bitak. Neprolazno je 
pra-lik — »sve prolazno samo je poređenje«. Neprolaznost se 
misli kao IDEA, kao FYSIS, kao THEOS, kao bog. Man 

U čemu se, međutim, sastoji neprolaznost? Ovo je pitanje 
nužno, jer mi o neprolaznome najčešće govorimo u više znače- 
nja. Stijena na primjer čvrsto stoji, dok se na njoj neprestano 
mijenjaju određenja, ona stoji ukoliko traje kroz dugo i dugo 
razdoblje. U svakom času biva »starijom« i, premda polagano, 
naposljetku se ipak raspada. Stijena ostaje u toku promjena 
— ona ostaje da bi lagano prolazila, gubila svoj oblik, veličinu, 
čvrstoću, nju bije vjetar, sapire kiša, mrvi mraz. Ona je u cje- 
lini prolazna, nastala je u velikim periodama zemaljskog formi- 
ranja, raspada se u planinskim olujama, iščezava kad vjetar jed- 
nom raznese njeno posljednje zrnce. No jednom rasuta i rasture- 
na masa ipak ne prestaje da bude. Impozantni stjenoviti blok 
bio je samo privremena »forma« ove mase, njena materija os- 
taje i kad se kamena gromada raspadne. Spona i 

Da li je dakle materija koja se može pojavljivati u raznim 
elementima i raznim pojedinim likovima konačnih stvari i koja 
ostaje ista kroz mijenu konfiguracija ono naprosto »neprolaz- 
no«? Tvar ostaje ukoliko stalno biva drugačijom. I ona ne mi- 

ruje, ne miruje niti kao ono što leži u osnovi, tako da bi preo- 
brazbe samo nosilo i podnosilo, ona ima promjenu i pokrenu- 
tost u sebi. Materija također nije otrgnuta vremenu. Vrijeme 
obuhvaća materiju, koja je u njemu, a da se ne može predočiti 
»početak« niti »kraj« ovog čudesnog bitka u vremenu. Može li 
materija biti ono zaista neprolazno? Ona bez sumnje ima neku 
unutarvremenu, mijenom zahvaćenu postojanost, ona je ono 
nerazorivo što zub vremena neprestano glođe, a da ga ne može 
uništiti — ona tek pruža poprište njegovu bijesu. Nije li možda 
vrijeme samo stalnije nego njegov nerazoriv sadržaj? Nije li 
čista prolaznost upravo ono neprolazno? 

Metafizička filozofija našeg naslijeđa misli neprolaznost u 
protivnosti spram svega unutarvremenog i spram vremena samog. 
IDEA, FYSIS, THEOS tvrdi se, ne podliježu moći vremena, 
štoviše, vrijeme i s njime sve vremenito podliježe ovim vječ- 
nim bitnostima. Bivanje vrijedi kao podložno bitku, sve što biva 
uzima se kao unaprijed zaokruženo i prevladano bitkom. 

Time dolazimo do jezgre našeg osviještenia. Ako, kao upravo 
sada, suprotstavljamo bitak bivanju upotrebljavamo očito izraz 
»bitak« u ograničenom smislu. Jer široki i općeniti pojam bitka 
obuhvaća naravno i bivanje. Bivanje nije ništavilo, ono je kre- 
tanje bića i ima mnoge i mnoge aspekte i dimenzije. O bivanju 
morali bismo govoriti, kad bismo htjeli opisati gomilanja i rasi- 
panja materije. Ona sama ne nastaje niti nestaje, — ona se sa- 
mo sabija u zvjezdane lopte što lete svemirom, skuplja se po 
zvijezdama u svjetlosna čuda, nabire se na našem ugaslom pla- 
netu u brda i mora, okružuje zemlju zračnim omotačem i izgra- 
đuje na tisuću načina pojedine stvari. 

U drugom smislu bivanje shvaćamo kao nastajanje živih 
bića u procesu razmnožavanja — ili u procesima rasta i sazrije- 
vanja. Ovi su opet nerazdvojno povezani s procesima starenja, 
uvenuća, propadanja, umiranja. Put svakog živog stvora diže 
se i spušta, ima svoj vrhunac, svoju AKME gdje potpuno razvi- 
jena snaga bića stoji u zenitu. Do te tačke bivanje ima karakter 
primicanja nekom unutarnjem cilju, ono je teleološki uređeno. 
Proces ima cilj u sebi, telos djeluje kao privlačna snaga, tjera 
animal na sigurno zacrtanu stazu. 


Opet na drugi način nalazimo bivanje kod umjetnih stvari 
koje pravi čovjek. Stol npr. »biva« u radnji stolara. U toku 
radnih faza »nastaju« različiti stadiji »ostvarivanja« stola. Na 
koncu posla stol je gotov, izradak se otpušta u svoju samostal- 
nost 1 spreman je za upotrebu. Dok npr. orah koji polažemo u 
zemlju tjera iz sebe klicu budućeg stabla i svoj budući oblik 
doslovno sadrži »in nuce«, orahove daske u stolarskoj radionici 
nemaju imanentni poriv da postanu stolom. Ovaj se prije sve- 
ga nalazi u duhu stolara koji predviđa i planira. On vidi una- 
prijed mogućnosti da drvnu sirovinu tako oblikuje svojom dje- 

latnošću, da ona poprimi formu koja služi ljudskim svrhama. 
I seljak koji stavlja orah u zemlju, koji sadi i oplemenjuje voć- 
ke ophodi se radno i planski s prirodnim rastom korisnih bi- 
ljaka. Kada sije gleda već unaprijed na buduću žetvu. Ukoliko 
čovjek u krug svojih radnih mogućnosti pažljivo uvlači mo- 
gućnost rasta i prerade ne-ljudskih stvari, on se time brine i za 
buduće mogućnosti vlastitog opstanka — on egzistira u nepre- 
kidnom odnosu spram mogućnosti — jednako svojih vlastitih, 
kao i onih svoje žive i nežive okoline. Spram vlastitih egzisten- 
cijalnih mogućnosti, on se ipak ne odnosi samo u radnoj dielat- 
nosti, kad iz zemlje izvlači sredstva za život, a iz kovine plužno 
ralo ili svjetlucavi kip, — on se odnosi spram svojih vlastitih 
moći u savezu s drugim ljudima i razumije artefakte koji su u- 
tisnuti i uklesani u ljudsku stvarnost, razumije socijalne mo- 
gućnosti i institucije. I pri tome njega vuče imanentan telos 
(iako drukčije nego biljku ili životinju), njega vuče bljesak 
egzistencijalnih mogućnosti, on je sljedbenik ideala. Čovjek je 
čudesno biće koje nije tjerano poput ostalih stvorenja tamnim 
porivom prirode, — on može svog poriva biti svjestan i može 
se odnositi spram pruženih mogućnosti tuđih stvari i sama se- 
be, on je osebujno upućen na mogućnosti. 

Razumijevanje mogućnosti pripada ljudskom poimanju bit- 
ka. Kako su shvaćeni »bitak« i »bivanje«, stvarnost i mogućnost, 
to uvijek unaprijed odlučuje o razmjeru i dometu ljudskih moći 
u radnim i društvenim sferama opstanka. 

Može se naslutiti da je tradicionalno metafizička eksplika- 
cija bitka sužavala, potiskivala i zauzdavala proizvodnu moć 
ljudske egzistencije — da, obratno, odriješena proizvodnja na- 
došlog razdoblja mora razbiti metafizičko tumačenje bitka. 
Naslijeđena metafizika utvrđuje prvenstvo »stalnosti«. I kao 
što smo već naglasili, stalnost znači manje stajanje i ustrajnost 
u vremenu koliko vanvremenitu trajnost, paradoksnu postoja- 
nost. Odriče se vremena da bi se istodobno na prikriveni način 
upotrebljavalo vremenite pojmove. Strože uzeto, metafizičko 
tumačenje bitka usmjereno je na prototip bitka. Neka bude od- 
mah rečeno: što znači bitak, taj tako magloviti izraz mnogostru- 
kih preliva koji nam se nerijetko gubi u neodređenosti, može 
se najbolje shvatiti, ako svoju misao ne upravimo na »općeniti 
bitak« koji pripada svakome, već ako ga prepoznamo u onom 
zgusnutom, valjanom i sigurnom obliku koji je način bivstvova- 
nja »najvišeg bića«. Ne na »ens commune« već na biću koje je 
sama punoća bitka, na »ipsum esse« treba očitati što je bitak 
uistinu. Kao pra-uzor, pra-lik i prototip bitka metafizika orijen- 
tirana na predodžbi postojanosti — misli ONTOS ON, ono što 
bivstvuje na bivstveni način: ideja, priroda i bog. Vladavina tra- 
dicionalne ontologije znači pri tome uvijek prevagu bitka nad 
bivanjem, postojanosti nad promjenom, vječitog nad vreme- 

nom. Postojanost se proklamira kao ono pravo, uistinu zbilj- 
sko što je najsrodnije mišljenju (ili barem što se mišljenju 
otvara i otkriva) — dok bivanje biva obezvrijeđeno kao područ- 
je varljivih osjeta, kao privid i neistina. Za naše je izlaganje od 
posebne važnosti da metafizički mišljena premoć postojanog bit- 
ka nad bivanjem znači i ontološki viši položaj onoga što je u- 
vijek bilo nad onim što tek treba da bude — vremenski govo- 
reći, prevlast perfekta nad futurom. 

Kada pak — kao u osvanuloj epohi — čovjek počinje da se 
postavlja na svoju moć proizvodnje, tada se on više ne zasniva 
na nekoj unaprijed gotovoj danosti, on se ne ukotvljuje u nečem 
što je već prisutno i što sigurno leži u krugu njegovih prisnih 
mogućnosti. Proizvodna snaga čovjekova proizvodi prije svega 
samu sebe, izvodi se iz ničega u bitak, a da pri tome ne vuče po- 
rijeklo iz nekog prethodno danog ili čak poznatog temelia bića. 
Tehnokratska produkcija kao jedinstvo tehnike i politike zbi- 
va se kao realizacija jednog radništva bez apriori ograničenih 
mogućnosti. Koegzistencija ljudskog opstanka, nekoć horda, 
rod, pleme, narod, pretvorila se u stvaralački kolektiv. Ona se 
više ne može oriientirati na velikim misaonim, umietničkim i 
religioznim uzletima, ne više na ekstazama jedne elite, — ne 
više na otmjenom kontemplativnom načinu života vladajućeg 
sloja, koji je uzdignut nad prosti rad. Čoviekovo stvaranje niie 
više »stvaralaštvo u čistom eteru duha« slobodno od zemaljskih 
tereta. Tako je to moglo izgledati gospodarima za koje su mu- 
čili muku robovi i sluge da bi zauzvrat trpjeli još i prezir. Stva- 
ralaštvo ne mora biti udomaćeno isključivo u svećeničkoj kul- 
turi koja počiva na nižem sloju banalnog i prljavog rada. Hiie- 
rarhijsko staleška struktura društva pretpostavlia još odvoji- 
vost rezultata rada od radnog toka i moguće razdvajanje proiz- 
vodnje od potrošnie. Ali upravo ovaj rascjep postaje u našoj 
epohi sve manie održiv. Djelatne proizvodne snage pokazuju se 
kao jedina zbilja, kao odlučna realnost. Proizvođači su stvarna 
moć — jer njihova je mogućnost rada. Radnici moraju vladati, 
jer osim rada ne postoji više nijedna druga istinska ljudska 
snaga — rad je sam postao sila i bogatstvo. Za pojam stvaralaš- 
tva predstavlja to rastanak od stare i poštovanja vrijedne tradi- 
cije, gdje je ono blistalo punim sjajem i bilo nerazdvojno veza- 
no za osnivačka djela božjih svjedoka i heroja, svećenika i rat- 
ničkog plemstva, pjesnika i mislilaca. 

. Pukim snižavanjem stvaralaštva u poredbi s njegovim tra- 
dicionalnim pojmom tek smo malo učinili i nismo dovoljno o- 
bjasnili novinu proizvodnih snaga. 

Stvarati u starom smislu riječi (njem. schöpfen — stvarati, 
crpsti — prim. prev.) koje je pridonijelo i koncepciji stvara- 
= U metku znači: iznošenje. Sasvim u smislu slike: kao 

oda posudom zahvaća i iznosi. Iznosi se pred nas nešto 

što već jest samo nije još pri nama. Iznošenje na vidjelo skri- 
venih stvari, kako bi svi ljudi mogli u njima učestvovati, smatra 
se pravim pozivom stvaralačkih ljudi prema osnovnoj pre- 
dodžbi tradicije. Prorok dopire svojim sluhom dalje od ostalih 
ljudi koji zahvaćeni metežom poslova i užitaka ne čuju više 
bezglasni zov boga. Doduše nije prorokova vlastita zasluga 
što dalje dopire, možda je on jače i neodložnije pozvan od boga 
nego njegova napola gluha braća i sestre. Njegovo je samo da 
svojim bližnjima i suplemenicima bude posrednik koji pronosi 
i objavljuje božju poruku i koji istinu svoga gospodara, skrivenu 
od ostalih ljudi iznosi na njihov bučni i uskomešani trg postaju- 
ći time »sablazan«. Prorok crpe skrivenog boga tako da ga puš- 
ta prebivati u riječima, on samo dovodi do riječi ono što već 
jest, što već jest u jednoj nečuvenoj svemoći. Ili drugačije: pjes- 
nik i mislilac doživljavaju sebe kao donosioce dublje životne 
mudrosti, oni »imaju možda jedno oko previše« (Holderlin), 
oni sebe znaju kao prolazišta i dveri jednog moćnog smisla koji 
ih uzima u svoju službu da bi pronijeli istinu u javnost ljudske 
svagdašnjice. Mislioci i pjesnici stvaraju silazeći u tajanstveni 
osnov sviju stvari, stupajući na »put k majkama« da bi ono 
što su na izvorima doživjeli iznijeli među ljude i ulili u riječi 
jezika. Što su bliže izvoru to manje misle da oni stvaraju svoja 
djela — mnogo češće smatraju se slabim i krhkim sudom za 
ono neuhvatljivo. Michelangelo iz glomaznog i suvišnog kame- 
nog bloka izvodi priliku pognutog i prignječenog roba, jer on 
je vidi, vidi je kako već tamo unutra leži. Stvaranje ima karak- 
ter primanja i iznošenja, gotovo bi se reklo: rađanja. Ne uspo- 
ređuje tek tako Platonov Sokrat filozofsko mišljenje sa zače- 
ćem, trudnoćom i bolnim porodom. Stvaranje vrijedi kao posredo- 
vanje kao prevođenje skrivenog bića u općenu i javnu prisut- 
nost. Takvo proizvođenje upravo ne pravi ono što izvodi, ono 
samo čini da se već postojeće javi ovdje pred nama. 

Na analogni i manje vrijedni način vrijedi to i za svakodnevno 
zgotavljanje, recimo, zanatskog tipa. Metafizička eksplikacija 
tehne kod Platona npr. jasno naglašava da izrada neke stvari 
predstavlja uvid u ideju predmeta što ga treba napraviti. Ako 
pojedini tehnit i nije sposoban za takav uvid, ako samo oponaša 
već stvorena djela, to ipak na početku ovog niza imitacija, mo- 
ra postojati sabrano-stvaralački pogled na ideju artefakta i teh- 
ne opet predstavlja oponašanje jedne uzorite biti. Rad tehnita 
može se interpretirati kao prevođenje ideje u pojavu pred nas. 
Domena onoga što se može proizvesti biva tako unaprijed ogra- 
Pa primjernošću ideje. Djelatnošću vlada i gospodari stvara- 
aštvo. 

Ovaj osnovni karakter primanja i odslikavanja u granicama 
bitnih mogućnosti, u modernoj odriješenoj proizvodnji nestao 
je ili je barem u nestajanju. Ova sebe ne shvaća kao modus 

razotkrivanja već postojećeg, razotkrivanja koje doduše potre- 
buje čovjeka, ali ga koristi samo kao glasnika objave. Tehno- 
kratska proizvodnja nije nikakvo iznošenje. »Producere« ovdje 
više ne znači izvoditi bića iz skrivenosti u otvorenost pojavlji- 
vanja. Takva bi »izvedba« imala smisla jedino ako je zbilja u 
cijelosti podijeljena na područje pojava gdje mi boravimo, i na 
područje pravog istinskog bitka kamo .dopiremo samo uz božju 
pomoć u najvišim uzletima našeg srca i našeg duha. Tradicional- 
no izlaganje ljudskog stvaralaštva kao primanja, posredovanja 
i naviještanja zasniva se naposljetku na metafizičkom .dualiz- 
mu prividnog i pravog svijeta. U suvremeno shvaćenoj samo 
ljudskoj produkciji nema više primanja i ne stupa se više na 
put objave. Čovjek proizvodi, a da njegovo proizvođenje više ne 
dobiva predložak od vanljudskih moći. »Producere« moderne 
proizvodnje nije više iz - nego pred - vođenje, jedan pokret 
koji sve već postojeće premašuje i ostavlja za sobom, koji, lišen 
preegzistentnih ideja, pravi stvari što zaista nastaju, a ne izlaze 
samo na vidjelo. Proizvodnja nadošle epohe jeste odnos spram 
ništavila. Vrijeme je da se nihilizam koji pripada vladavini rada 
i univerzalne tehnike prestane zabacivati kao »građansko straši- 
lo« i spozna kao najozbiljniji problem. Ljudsko djelovanje od- 
bacuje danas karakter koji je kao konačno oponašanje besko- 
načnih bitnosti imalo u vremenu metafizike. Djelatnost se tak- 
vih veza oslobodila i svojim radom vodi bića naprijed preko 
granica što su izgledale kao odvijeka dane. Čovjek postaje koz- 
mičko mjesto gdje bića u cjelini »bujaju« gdje. nastaju stvari, 
a da prethodno nisu postojale niti u mogućnosti. 

Pitanje kako moderna proizvodnja poima bitak nije nipo- 
što sporedno pitanje, to je pitanje provokativno i neodložno 
se nameće ukoliko čovjek stoji pred projektom da svoju samo- 
organizaciju izgradi u stvaralačkom odnosu spram ništavila, 
da svoju slobodu realizira u beskrajno slobodnom prostoru 
svijeta, a društvo formira u jednom kretanju koje drži otvore- 
nim nastavak radnog procesa i ništa ne uzidava u stalni ili čak 
»staleški« poredak. Ovdje se radi o presudi u sporu između BIT- 
KA I SLOBODE i ujedno o pitanjima aktualne svjetske politi- 
ke. Da li je čovjekovo stvaralaštvo vezano apriori spoznatlji- 
vim okvirima, usmjereno na unaprijed postojeće mogućnosti, 
nadsvođeno normativnim zahtjevima jednog objektivnog sistema 
vrijednosti, ugrađeno u institucije i uvijek već nadmašeno 
beskonačnim stvaralačkim moćima »prirode« ili »boga« — ili 
stiže ljudska sloboda na slobodno, na otvoreno polje svojih 
pothvata i zamisli, kad se više ne mjeri niti zamjerava meta- 
fizičkim vječnim i beskonačnim bićima, već se naprotiv svom 
še. i ia baca u struju vremena? 

, , Ovdje je ključni i prvorazredni problem pojam mogućnosti. Da 
li je sve zbiljsko, čak i zbiljsko na osnovu slobode Pisite i 

potčinjeno mogućnostima? Može li nešto biti samo u okviru mo- 
gućega? Ovo je pitanje posebno zapleteno, jer tradicionalna me- 
tafizika s jedne strane utvrđuje prevlast mogućeg nad zbiljs- 
kim, a s druge strane ipak smještava i udomljuje mogućnosti 
u zbilji najvišeg reda. EIDOS je istinski zavičaj za sve mo- 
gućnosti vrsno-građenih stvari. Ili pak božji razum vrijedi kao 
istinsko mjesto za mogućnosti sviju stvorenja. Tako govori 
Leibniz o mogućim svjetovima i pri tome pretpostavlja uni- 
verzalni razum kao sveobuhvatnu zbilju, gdje preegzistiraju sve 
svjetovne i kombinatorne mogućnosti unutarsvjetskih stvari 
i stoje spremne za njegov izbor prema »principu najboljega«. 

Kritično, neugodno skeptično pitanje koje nam zadržava 
dah jest: da li su zaista sve mogućnosti slobodno-stvaralačkog 
ljudskog djelovanja, kao što to tvrdi metafizička tradicija, već 
unaprijed obuhvaćeni višom zbiljom eidosa i božje providen- 
cije. Stoji li čovjek koji se oslanja na svoju proizvodnu snagu 
zaista u situaciji zatvorenika kome je sve što čini već prethod- 
no propisano i određeno? Možda se u modernoj tehnokraciji 
javlja dosad nepoznata i nepojmljena »ekscentričnost« ljud- 
skog opstanka, jedno krajnje stajalište čovjeka. Nas doduše još 
uvijek okružuju i opkoljuju stvari, mi smo usred bivstvovanja, 
a da ne znamo »pravo središte« niti »periferiju«, — mi živimo 
dalje pod visokim nebom kojim u ogromnim daljinama putu- 
ju zvijezde. Mi smo omntički sitni i beznačajni, izručeni silama 
prirode, — ali smo jedino živo biće u univerzumu koje proizvodi, 
ne samo »trska koja misli« (Pascal), ne samo »moralno biće« 
koje izvanjskoj uzvišenosti »zvjezdanog neba nada mnom« pri- 
družuje ćudorednu autonomiju »moralnog zakona u meni« — 
čovjek izrađuje bića, on je konačni stvaralac, a da mu nisu 
potrebni vječni uzori i mjere. Njegovo mjesto nalikuje isture- 
nom položaju, predstraži na rubu bitka, a pred ništavilom. 
Ukoliko misli taj položaj, on je FYLAX, stražar, ali ne više ču- 
var prošlosti nego ratnik koji nadire i više istinski bitak ne 
shvaća kao »vječan i van vremena«, već kao skroz na skroz 
vremenit. Time sa čovjeka otpada nimbus koji mu dodjeljuje 
previsoku ulogu, čak ga titulira »poslovođom svjetskoga duha« 
i on postaje slobodan za svoj zemaljski zadatak »radnika«. 

Iz ontološkog načina mišljenja tradicionalne metafizike ko- 
jim smo još uvijek vezani, ne možemo izaći niti »valjanom 
odlukom« niti »skokom« u apsurd. Tradicije se ne odlažu po- 
put starih haljina. Metafizika je izgradila i odredila gotovo 
sve naše pojmove, ne samo filozofske termine, nego čitavo 
razumijevanje bitka kojim se služimo. Razgradnja metafizičkog 
poimanja bitka nije nikakav program za bistre glave. Ljudska 
zbilja, zbilja našeg današnjeg opstanka mora najprije iskusiti 
i izdržati napetost — napetost između onoga što se događa i na- 
ših antikvarnih misaonih modela koje još uvijek želimo primi- 

jeniti na to događanje. Može li se čovjek u punom zamahu 
svojih proizvodnih snaga još uvijek smjestiti i odrediti u odno- 
su spram »vječnoga«, u relaciji spram nadljudskih sila i bitno- 
sti? Leži li ono što slobodni, stvaralački čovjek može, već kao 
»otvorena knjiga« pred sveznajućim pogledom bogova. Ili se to 
naprotiv odlučuje u samom čovjeku koji u kozmičkoj osamlje- 
nosti egzistira usred bića u odnosu prema vremenitom bitku i 
ništavilu. 

Samorazumijevanje čovječanstva vjerojatno još nikad nije 
dostiglo stupanj težine i oštrinu neizvjesnosti kao u povijes- 
nom času kad se više ne smatra prevladanim od postojanog 
bitka ideje prirode i boga, kad se odlučno oslanja na svoju 
proizvodnu moć. Za nebesnike to može biti igrokaz nad kojim 
se oni smješkaju ili gnjeve. Prometej koji je Zeusovoj munji 
oteo vatru i donio je smrtnicima, nije — prikovan na kavka- 
sku stijenu s danomice raskljuvanom jetrom — odao ocu bo- 
gova svoje zemno-bezdano znanje o kraju Zeusove vladavine. 
Ali je Titan već poslao čovjeka na put, na put prema tom 
svršetku. 

Preveo M. Cipra 

PITANJE SHEME I PUTA SVJETSKE POVIJESTI ' 


Kostas Axelos 


Prema jednoj mentalnoj navici, i ne samo prema mentalnoj, 
nego prema povijesnom ponašanju, što ima svoje posebno porije- 
klo i korijene, razlikujemo gotovo prirodno dvije domene u cje- 
lokupnosti onog što jest i što se zbiva: prirodu i povijest. Dru- 
gim riječima: red i kozmički ritam koji postoje bez nas, te red i 
povijesno zbivanje što ga mi sačinjavamo. Ovo podvajanje, iako 
čvrsto ukorijenjeno, ne vodi računa o tome da su priroda i po- 
vijest jedna drugoj horizont. Jedna nije isto što druga, ali je 
svaka neodvojiva od druge, obje su razvoj ISTOG. Povijest čo- 
vječanstva se razvija u kozmičkoj prirodi i počevši od nje, a 
u kozmičkoj prirodi i počevši od nje priroda se otkriva i mi je 
možemo mijenjati. Povijest čovječanstva kao da hoće ukinuti 
gotovo svu naturalnost, dokinuti, da tako kažemo, prirodu. Ali 
i priroda može također uništiti povijest: lutajuća putanja nena- 
stanjenih zvijezda može se pratiti. Čijim očima? 

xk 


Da bi se suočilo sa samim povijesnim bivanjem, čovječan- 
stvo, očito, kao da raspolaže samo s dvije velike sheme za ob- 
jašnjenje i shvaćanje. Prvo tumačenje puta povijesti je idea- 
lističko: židovsko-kršćanskog porijekla — i još starije — ono 
vidi u povijesti samo prostor-vrijeme za razvitak duha, ideje, 
slobode. Povijest kroči prema vladavini zadovoljstva i provid- 
nosti, zahvalnosti i svijesti — potpunih, bitnih i sveopćih. Pre- 
ko mnogih kalvarija ostvarit će se tako — manje ili više savrše- 


1) Valja istaći da radikalno istraživanje 'kojem težim u mom predava- 
nju nije bez veze sa istraživanjima kruga oko bivšeg časopisa i sadaš- 
nje zbirke »Arguments« (Paris) i zbirke »Argomenti« (Milano), sa istra- 
čivanjima Heideggera i Finka (Freiburg a. Br.), Herberta Marcusea (SAD) i 
Kolakovskog (Poljska), zatim časopisa »Das Argument« (Berlin), »Noti- 
zen« (Tübingen), »Praxis« (Zagreb), »Dialogue« (Anvers), »Revista de la 
Universidad de Mexico« i »Aletheia« (Paris). 

na — vladavina ciljeva, posljednjih zato jer su prvi. Hegel oz- 
načuje trenutak apoteoze te sheme, iako ne bez strepnje pred 
perspektivom duhovnog usahnuća. Druga shema — solidarna 
s prvom — preokreće i izvrće perspektivu. To je razvoj materi- 
jalne proizvodnje, tehnike, prakse koja čini historijski pokret 
što ide prema općem i podruštvovljenom blagostanju — zajed- 
ničkom za sve ljude. Jasno, to neće isključiti antagonizam i kon- 
flikte čija je, međutim, sudbina da se neprekidno nadilaze. Marx 
dovodi do paroksizma tu shemu, nazovimo je materijalizmom, a 
istovremeno je osjetljiv, bar na momente, na njen rušilački as- 
pekt. 

Te dvije vladajuće koncepcije obećavaju pomirenje negativi- 
teta, otuđenja i pomirenja pa su metafizičke — jer čak ni anti- 
metafizika ni protu-idealizam nisu empirijske činjenice (jer su 
više proizvodi nego činjenice) — i sadrže jedna drugu. Da obja- 
sne što? 

Problem pokretača povijesnog razvoja ostaje neriješen. Još 
i više, u kvaru je, kao što se to često dešava s motorima. Zašto 
i radi čega on radi i što stavlja u pokret? Kategorije poput ma- 
terijalnih potreba, potrage za srećom, želje za blagostanjem ili 
ostvarenjem slobode, razvoj ideja i ideala, štoviše ideologija, 
ne funkcioniraju više savršeno ili s dovoljno profita. Pa ipak, 
povijest je postala svjetskom i kroči, da tako kažemo, prema 
nečemu. .. čak kad bi se i jer bi se svaki temelj izmaknuo. 

Ne bi li se ipak put povijesti mogao izraziti, ili prikazati, she- 
mom? Njegov smisao (njegov smjer i značenje) — ima li on neki 
smisao (značenje i smjer)? I kako razlikovati i sjediniti putove 
i sheme, smjerove i značenja, različita i globalna, stvarna ili in- 
terpretirana, cjelokupna i djelomična? Mada je povijest mje- 
sto i vrijeme razumnih akcija i strasti — ili onih koje smatramo 
takvima — ona se nudi isto toliko luđačkom, apsurdnom, onom 
što ništa ne znači, onome što gubi značenje. Ona gotovo teži da 
prekorači te razlike — i mnogo drugih — uvodi i uništava mje- 
šavine akcije, nemira i nehaja, grli i guši one koji je grle da bi 
je oplodili. 

* 
. Povijest nije osoba, žena: dakle, ni vila ni bludnica, ali — 
i vila i bludnica — »ona« nameće epohalno — to jest u mani- 
festaciji i povlačenju, prisustvu i odsustvu vidljivog i nevidlji- 
VOg, U suspenziji — svoje igre i prekršaje, a to su joj sastavni 
dijelovi, izaziva struje i protustruje, utvrđuje i razmješta orga- 
nizacije i strukture, nikad oslobođena nemira i žurbe. 

Njeni se valovi razbijaju. Sigurno. Ali, kako? Ocrtavajući ci- 
kluse, ne izazivaju li oni da sve izvire, nestaje i uskrsava unutar 
1 putem »vječnog« vraćanja — naime svevremenskog — u kru- 
gu ili spiralama vremena? Ali, to vraćanje ipak je vraćanje — 
čega? »Istoga«? Kojega? Ne bi li put povijesti ipak prije slijedio 

evoluciju, ne bi li označavao napredak, jasno, sinusoidalni i di- 
jalektički? Od prethistorijskih i izvanhistorijskih ljudi, od div- 
ljaka, primitivaca i nesuvremenih (zovimo ih kako hoćemo) do 
istočnjaka i azijata i od svih njih do grčkog svjetla i do rimskog 
prava — temeljnog akta onog što je za nas povijest, — preko 
otkrića i organizacije židovsko-kršćanskog života do evropske 
suvremenosti koja u svojoj mješavini obuhvaća cijelu planetu 
i prisvaja sebi isto tako meksičke, afričke, islamske i druge po- 
vijesti — pomalo anegdotske. Ne bode li u oči ta pobjednonosna 
shema pređenog i izvršenog puta? Onaj koji bi to poricao bio bi 
glupan, zlobnik ili sumnjivac. 

Postoji prema tome jedna shema što obuhvaća obje te she- 
me. U svojoj apstraktnoj krutosti ciklička i ponavljačka shema 
podjednako kao i evolutivna i progresivna shema, ne kazuju ono 
što jest, što se stvara, ruši i ponovo počinje, sjedinjava i raspa- 
da u komade. I nije uopće dovoljno učiniti ih manje problema- 
tičnim i polivalentnim — istovremeno ih spajajući — da bi po- 
vijesno bivanje progovorilo. Jesmo li dakle primorani da pri- 
bjegnemo nekoj vrsti relativizma s više raznih kombinacija od- 
nosa — koji registrira jednom ponavljanja, drugi put razvoj 
svaki put novoga ili pak oboje istovremeno, dakle skeptičkom 
i razočaranom relativizmu, vidovitom i prokušanom, prizma- 
tičnom, kao što mora biti? Gotovo svi će se složiti: to je nezado- 
voljavajuće. Nije li ipak ovo nezadovoljstvo — zvano također i 
nemir, negativitet — ono što prividno ili stvarno stavlja u po- 
kret povijesnu mašinu, — koja funkcionira i misli — da bi izvr- 
šila svoje okrete, svoje putove i stranputice, to jest svoj put? 
Da, ali relativizam može također izazvati samo našu ironiju, iro- 
niju koja relativizira. 

* 


Pitanja zbunjuju. Pitanja postavljena povijesti i što nam ih 
ona sama postavlja zaista smućuju. Htjeli bismo istovremeno bi- 
ti demistificirani, oslobođeni čarolija, smireni i osigurani. Da li 
je to moguće? Masovni i suglasni glasovi, što donose rješenja 
i ocrtavaju ponašanja, također doprinose da se trenuci i povi- 
jesna razdoblja skrhaju. Kao da se ljudski život hoće održati 
na Zemlji i osvojiti ostale zvijezde neba. Zašto? Staro ontološko 
i metafizičko pitanje: što je biće i zašto je ono tu, okreće se u 
povijesno i antropološko pitanje: zašto ljudsko biće želi živjeti 
i preživjeti, pod koju cijenu, zašto želi izbjeći — ili požuriti — 
katastrofu? Rušilačka atomska energija i njeno korištenje stid- 
ljivo postavljaju taj inače odlučan problem. Zajednička igra tež- 
nje za očuvanjem, želje za životom i pozivaka smrti tek se vrlo 
bojažljivo odigrala. Život se odvija u kalupima: dvoje, porodica, 
prijateljske i društvene veze, organizacija posla, društvene civil- 
ne ustanove, razonoda, dokolica i kultura. Država (nacionalna, 

višenacionalna, svjetska). Suviše dovođenja u pitanje, ospora- 
vanja, zapitkivanja, problematičnih otvaranja diskusija čini ži- 
vot gotovo nemogućim; a suviše pseudoizvjesnosti, uvjerenja i 
sigurnosti — plitkim. Ukliješteni između »previše« i »ne do- 
voljno« u svijetu u kome su svi uzori, prototipovi akcije i strasti 
pokolebani, i mi postajemo kolebljivi stvarajući ih i rastvarajući 
ih. Ponekad nas obuzme čudna sumnja jedne ili druge moguć- 


nosti. 
* 


Sve se više i više javlja pitanje: zašto ne pustiti igru plitkosti, 
banalnosti, vulgarnosti da se razvija dotle dok se sama ne javi 
kao znak nečega... i prema nečemu... Zašto da ne dođemo 
do neke vrsti hvalospjeva trivijalnom, svakidašnjem, običnom? 
Nije li sve u prosječnim izrazima, zahvatima, smjesama, mješa- 
vinama, tumačenjima? Marxu, Nietzscheu, Freudu i Heideggeru 
ipak je umakla prozaična moć svijeta i života koja mete i usva- 
ja kritike, integrira i uškopljuje pobune, probavlja i taloži ro- 
mantične snove i nostalgične vizije s predviđanjima. Uostalom, 
ni nekadašnji zanosi nisu bili tako čisti. Vizionarske, analitič- 
ke, terapeutske i proračunske kritike podlegle su izvjesnoj naiv- 
nosti. Poput velike djece. Potpuna dezalijenacija, natčovjek, poe- 
tično oslobođeni ili skladno kanalizirani eros, vremena bića je- 
su i ostat će, nostalgična, krepka i futuristička i ne prihvaćaju 
sliku svijeta u sivim bojama. Povijesti kao da je namijenjeno 
da piše vrlo dugu sivu stranicu. Kada i kako će biti okrenuta? 

Povijest ćini sve da bismo srasli s njome i ona s nama. Obra- 
zujemo se, radimo, volimo, igramo da bismo bili priznati, 
da bismo uživali, željeli — sigurno ili nesigurno — priznanje i 
pomirenje, stvarali povijest. Ali, mi ćemo umrijeti i povijest će 
se otvoriti nad prazninom i ništavilom što ih uvijek valja is- 
puniti (kime, čime?). 

Bez izbjegavanja opasnih pitanja, bez optimizma ili pesi- 
mizma, bez hiperkritike i konformizma, bez nade i očajanja, 
iluzija i srušenih iluzija, bez jadikovanja, tješenja i herojskih 
ili tragičnih gesta, ne ostaje li nam da nastavimo živjeti i pre- 
živjeti, uvijek počinjajući nanovo, životinje svjesne ili gotovo 
svjesne svoje dovršenosti, oduševljeni i zaprepašteni mišlju. Bez 
svega toga. Ali, sa čime? Što, dakle, ostaje? Nismo ni sasvim 
mrtvi, ni sasvim živi.. Kao takvi možemo samo praviti pokuse 
sa dovršenošću historije i povijesnosti, vremena i vremenosti, 
ljudskog bića i svjetskog bića. 

* 

I tako smo malo pomalo dovedeni na prag problema što se 
odnose na završetak povijesti — sasvim ukratko, vidljivi aspekt 
dovršenosti. Hegel je predvidio završetak — moguć i stvaran — 
povijesti, još dok je apsorbirao vrijeme i povijest u duhu, na 

neki način, izvan vremena. »To« što je izvan vremena sadrži na 
taj način vrijeme. Usprkos tom dozivanju vječnosti i tom po- 
novnom pozivu beskonačnosti, problem je ipak bio postavljen. 
Iako teoretski i praktički zadaci još nisu planetarno i univer- 
zalno ostvareni — hoće li ikad biti sasvim? — povijest je već 
u principu pokazala ono što se još mora pokazati. A Nietzsche je 
ustanovio i prorekao pravilo posljednjih ljudi koji najduže žive 
želeći niveliranu sreću pošto su izgubili svaku zvijezdu, jer su 
je htjeli prisvojiti. Što bi ipak mogli značiti završetak povijesti 
i završetak ljudi? Dakle, zar ne bi više bilo novog? I odakle bi 
ono moglo doći? Da li je ono već bilo? 

Novo se vaja uvijek u strujanjima i brazdama starog i pre- 
plavljuje ga: istodobno ga tumačimo onim što mu je pretho- 
dilo i što će mu slijediti. Može se tumačiti prema starom i pred- 
vidjeti da će postati kao ono. Svatko može biti sumiran s dru- 
gim. Staro obrazuje novo, i obrnuto, više puta. Staro se obnav- 
lja a novo stari — mnogostruko. Preci i potomstvo se zovu dru- 
gačije, a to i jesu. I tako sav svijet »zna« sve — osim onog što 
se dešava bez njihova znanja. Ne zna što zna i ne pozna svoje 
neznanje. Genetičke i strukturalne trajnosti su čvrste — indivi- 
dualno i društveno — obnavljanja isto tako imaju svoju udar- 
nu snagu. Njihovo će djelovanje prije asimilirati pobune nego 
revolucije — beskrajno mnogo rjeđe — tokom povijesti koja 
ne uspijeva da se konstituira kao povijest usklađujući donekle 
pradjedovske tekovine s naprednjaštvom koje ruši sklad. 

Vrlo polako, usprkos žurbi i ubrzanju i zbog njih, ulazimo 
u fazu metapovijesti i posthumanizma. Bez obzira da li nam 
se to sviđa ili ne. Hoćemo li to ili nećemo. Nastaviti da ističemo 
i da postojimo kao ljudi u dovršenoj povijesti, to nam je zada- 
tak. Pripremajući istovremeno prolaz. Upitna, kontemplativna 
i hroma misao polako usvaja korak koji valja učiniti; politič- 
ka akcija, mlaka ili fanatična, uvijek zamagljena, treba da ga 
izvrši na svoj način. Misao i akcija, logos i praxis, reći i učiniti 
hoće li oni, dakle, uvijek ostati nepomirljivi, usprkos svem radu 
dijalektike — i popratnim brbljanjima — usprkos svim bila- 
teralnim sintezama, svim opsjenama, svim željama i poticaji- 
ma? 

Sve se događa kao da nikad nije bilo radikalnosti. Da li je 
to uvijek bio apstraktni luksuz? Zar nije sve u mješavini, spo- 
razumima i kompromisu? Najekstremnija istraživanja i težnje 
samljevene su igrom prostora i vremena čije se krajnosti dodi- 
ruju, oplođuju i zastaruju. 

Sav svijet teži, kreće prema općenitom blagostanju kome ne- 
dostaje dovoljan razlog postojanja. Osim ako može biti bez 
njega budući da taj razlog ne postoji. Potiču nas tehnika i nau- 
ka, sport i udobnost, kultura i opsjena. Praznine su ispunjene 

bijegom u ublažavajuću imaginarnost — hoće li ona biti smrto- 
nosna? — prilično lišenu humora i fantazije. | a 

Metafizika je ravna ontoteologiji, filozofija ili opća teorija for- 
mulirana ili po sebi razumljiva umire, eksplicira se u naukama 
i tehnikama i filozofiji povijesti; sociologija i antropologija ne 
mogu biti životvorne. One vraćaju sitan novac od novčanice što 
su je stavili u promet rizničari i krivotvoritelji novca. Sve u 
XX stoljeću očituje stanovitu dosadu, razočaranje. Čak, i naro- 
čito, u razonodama i dokolicama. Dosada je bezbojan i sumaran 
oblik nepriznate tjeskobe što se skriva u područjima podsvjes- 
nog, nečiste savjesti, lažne svijesti i dvoličnog ponašanja. Za 
sve postoje razlozi za i protiv, ništa ne izmiče podrugivanju — 
pa ipak nas ponekad bića i stvari, snovi i misli čine bolesnim 
(do koje tačke?) i živimo kao u očekivanju da ismjehivanje pro- 
đe. Tehnička civilizacija ne uspijeva pronaći svoj stil. »Mjera« 
još nije puna. Imamo još da ubilježimo mnogo ekliptika. l 

Ne nude nam se ni ideje, ni ideali, ni uzori ni prototipovi, ni 
primjeri, osim u neminovnim nesporazumima; pa ipak uvijek 
živimo u tom velikom i malom svijetu, tako bogatom i tako si- 
romašnom, u tom životu što se više tavori nego što se nastav- 
lja. Obrađujemo polja, gradimo metropole i nekropole, oremo 
more, napučujemo nebo. : 

Kakva je dakle logika ili dijalektika svjetske povijesti, ka- 
kve su joj sheme i njen put? Naročito ako ih ne svedemo na či- 
sti ili pomiješani logos, čistu ili zamršenu slučajnost. Kako utvr- 
diti taj hod ikako ga čitati? A posteriori? Post festum? Ipak, 
što pokazuje uzlet Minervine ptice u suton? Zadatak a priori; 
jutarnji, što prethodi svečanosti i otrežnjenju? I opet pitanja. 
Njima će se pridružiti, često zlosretno, pitanje o radikalnoj mo- 
gućnosti, slučajevima i nužnostima u vezi s višedimenzional- 
nim tumačenjem teksta čije nam stranice — zauvijek nedostaju. 

Ljudi i društva postavljaju ciljeve beskonačno prebačene u 
rastezljivo vrijeme. Pojavljuju se značenja i ore se mobilizator- 
ske parole koje se spuštaju na zemlju i postaju otrcane. Kako 
prebivati u gradskom i ljudskom pejzažu a da ga ne pretvorimo 
u divlji ili klimatizirani košmar, kako ga osvijetliti a da ga ne 
spalimo? Prebivati? Da li to još postoji? 

k 


Možda bi bilo vrijeme, ali to nikako nije sigurno, da se ma- 
lo drugačije postavi pitanje sheme i puta svjetske povijesti. Bez 
pridavanja pretjerane važnosti smislu i bez smilovanja prema 
besmislici, a da se ne zakvačimo za pravi oblik i bez plakanja 
nad apsurdom. Shvativši istovremeno dva lica istog novca, nje- 
govu upotrebu i njegove falsifikate. Ne proživljavajući povijest 
ni kao mjesto — pa bila to i budućnost — sreće, niti samo kao 

čudovišnu maskeradu. Dakle, što ostaje? Ono čega smo ostaci i 
fermenti. Ono što je bilo rečeno više puta, što se ponovo kazuje 
na svim nivoima i ponovo 'se iskušava te nas umara. 

Put povijesti — orijentiran i dezorijentiran — odvija se kao 
put i kao lutanje postajući svijet, čini da se pojavljuju granice 
i ciljevi, ostvarujući se i ostvarujući spirale vremena — proš- 
lost, sadašnjost, budućnost — priznaje da suviše jake riječi 
često imaju tendenciju da spale osvjetljavajući, da ubiju ono 
što bi trebale da osvijetle i učine nastanjivim. Mali pioni i pio- 
niri povijesnog bivanja ne mogu isključiti nezgode. Svjetske si- 
le provode u određenim trenucima akciju, donose, unose, raz- 
ljute se, razljućene su. Lišene »svake« mitološke ili stvarne nos- 
talgije — skrućene — porijeklom, ne otkrivajući u povijesti što 
se stvara niz neuspjeha i gubitaka, ne pripravljajući više ni po- 
zitivnu ni negativnu eshatologiju, naprednu ili apokaliptičku 
utopiju, pa ipak pažljivi prema gubicima i zaboravima, sjeća- 
njima, mogućnostima, tekovinama i pretpostavkama, brzo ide- 
mo. Ne čekaju nas zasad kao takve, ni iskupljivanje ni katas- 
trofa. Čak se i konačno uništenje skriva pred našom prijevre- 
menom ovrhom. 


Naučimo, dakle, vrlo dostojanstveno i krišom pokopati svaku 
shematsku shemu odajući joj ratne počasti i počasti poraza. Pre- 
ma tome, u čije ime djelovati? Na zbunjujuće pitanje grubi odgo- 
vor: prema onome što na nas i kroz nas djeluje. Učinite, dakle, 
drugačije! Pošto želimo živjeti i preživjeti, nastavimo i počnimo 
ponovo. Iste greške, isti i drugi stilovi. Ukrcani u Odiseju, treba da 
dokažemo da Odiseja ne znači samo odlazak i isplovljenje već ta- 
kođer i povratak i oporavljanje. Ni kult jednog, ni kult kolek- 
tivnosti ili ličnosti, ni kult ničije zemlje i impersonalnosti ne 
mogu više posvetiti naše putovanje. Pa ipak, mi plovimo. Pre- 
ma određenom prijelazu i u pravcu. Vrši se naše prolaženje. 
Nastavljamo i ponovo počinjemo. 


Akcija se nameće kao nužna, nikad slobodna prema nepred- 
viđenom. Istodobnosti nam uzmiču: između ostalih, istodobnost 
čovjeka i svijeta. Dijalektika je vješto izbjegava, izražavajući 
je: u vremenu i protiv vremena skriva se. Akcija nas pokreće. 
Mi je potičemo, neosjetljivi — ili gotovo neosjetljivi, za njenu 
ironiju ili humor. Ona nam diktira svoje zapovijedi, nužne za 
trenutak. Nužno je, da tako kažemo, neizbježivo, gura nas da 
djelujemo da bismo oblikovali, mijenjali, deformirali. Bio bi 
glup ili zloban onaj tko bi to poricao. A ona negira sve te prota- 
goniste miješajući ih. Dakle, prema čemu djelovati? Pitanje kao 
i odgovor je grubo: prema onome što na nas djeluje, to jest, pre- 
ma onome što nam se nameće kao zadatak što ga valja obaviti 
prema hitnim potrebama povijesnog trenutka i njegove stva- 
ralačke konstelacije, prema našim naklonostima, našim želu- 

cima, utrobama i savjestima — preplavljenim našom podsvješ- 
ću, našim lažima, lažnom savješću, »našom« i tuđim savjesti- 
ma. 

* 

Pojedinci, članovi društva, kolektivi i fragmenti svijeta, na 
nama je da proživimo napore i taštinu, da stvaralački socijalizi- 
ramo, tako reći, mudrost svećenika i onu Heraklitovu da se 
suprotstavimo nihilizmu i da tako dugo eksperimentiramo dok 
on ne bude pobijeđen od samog sebe. Oni koji se :drže održat će 
se, drugi će biti pometeni, ali linija što odvaja jake i slabe, po- 
bjednike i pobijeđene ne može se lako postaviti. Morat ćemo 
zato tražiti — između veselja i žalosti, bez bujice života i bez 
previše mrtvačkog kretanja, ako »hoćemo« da se igra nastavi 
— umjereni stil života, ljubavi, smrti. Usred divovskih gomila 
tehničara i kombinatorike tehničkih posredovanja, hoćemo li 
uspjeti da izgradimo kamen po kamen konačnost čovjeka, po- 
vijesti i svijeta? ć 

Imaginarnost također ne izmiče toj konačnosti. Bogata i ka- 
leidoskopska, prividno slobodna u svakom smislu, ona ostaje gro- 
zno ograničena i uvjetna, istovremeno stvarajući golemu zalihu 
sanjarija, obmana, mogućnosti i nemogućnosti. Dvije važne pro- 
jekcije karakteriziraju povijesnu i futurističku imaginarnosi (i 
jasno njihove mješavine i kombinacije). 

Prva projekcija pustila je korijen u nostalgiji globalne pri- 
rode i pokazuje, ne bez žaljenja za izgubljenom naturalnošću i 
animalnošću, buduće stanje pomirenja s prirodom. U tom novo- 
-edenskom svijetu kozmički elementi, biljke, životinje i ljudi 
skakat će od veselja i nedužno će se igrati sa svim onim što nam 
imaginarno nedostaje od mita o izgubljenom raju i čežnje za 
zlatnim dobom. Nazovimo naturističkom tu idiličnu projekciju 
što teži za polu-identičnošću između čovjeka i prirode. 

Druga projekcija — komplementarna — je odlučno tehni- 
cistička. Upravljena prema prometejskom stanju i mehanizi- 
ranoj budućnosti, zaronivši svoje korijene u mitološke snove 
dominacije nad prirodom, ona vidi, sa ili bez optimizma ili pe- 
simizma, svijet budućnosti s robotima, kibernetiziran, kojim vla- 
daju strojevi i tehničke strojarnice. Od nebeske mehanike do 
ljudske psihobiologije i strojeva za političke i kulturne igre svima 
će vladati ista sila. 

_ Te dvije »vizije«, jedna rajska, druga malo melioristička, ali 
naročito infernalna, potresne su u svojoj prostodušnosti. 

Međutim, jedan bi apstraktniji i neformalniji pejzaž ipak mo- 
gao malo privući našu decentriranu ažnju. Pejzaž što poniš- 
tava u isto doba svagdašnj ost i apsolutnosti, čini da konkret- 
nost i imaginarnost vrludaju u pravou imaginarnosti uključu- 

jući je kao takvu i utapajući je u realnosti. Sveljudsko i demo- 
kratsko kraljevstvo u kome se miješa ozbiljnost i podrugiva- 
nje, sije razdor između onih koji odlučuju i onih koji to izvr- 
šavaju. Ono bi moglo unutar sebe razbuktati golemu i poliva- 
lentnu vladavinu mehanizma igara, mašinerije svih mogućih iga- 
ra u kojima bismo mogli — prilično šizofrenično, masovno, frag- 
mentarno i istovremeno na više planova — učestvovati ne pre- 
ma onome što se prostački zove sudbina, već prema onome što 
je naš smrtni dio i djelomično nam je otkriven i namijenjen 
(Moira). 


* 


Za danas i za sutra nastavlja se i nastavljat će se da se pos- 
tavlja na sve kompleksniji način problem vladavine ljudi i stva- 
ri. Tko jasno vidi? Sasvim blag ili žestok san, što manje više 
podstiče na anarhiju, anarhičan ili apsolutno liberalistički, ne- 
minovno će se skršiti o grubu nužnost planske organizacije — 
dakle represivne i kanalizatorske — tehničkobirokratske ad- 
ministracije, izdavanja uredaba manje-više krutih ili podatlji- 
vih cjeline života: od bračnog para do države i njenih ispada. 
Čak i pobune će biti ščepane ovim dinamičkim statusom quo 
što spaja tradicionalnost i suvremenost. Centri za odluke bit će 
sve više i više određeni i pomaknuti, uzeti i sami u igru stvari 
kojoj teže da propišu odredbe, određujući time svoje mjesto 
i svoju putanju — između svega i ničesa. 


Promatrajući svijet, kao golemu samoproizvodnju, kao pro- 
izvod jedne vrste samonikle generacije, a čovjeka kao dragocjen 
i smiješan rezultat tog istog vlastitog proizvoda, ponekad vjeru- 
jemo da u totalnom samoupravljanju čovječanstva vidimo novo 
gledište i rješenje povijesnog i političkog problema. Pa ipak 
samoupravljanje izmiče pred pitanjem Istog: lutanje — i — 
igra povijesti i svijeta te čovjeka u povijesnom vremenu i kao 
povijesnog vremena. 


Dominacija planetarne tehnike (subjektivni i objektivni ge- 
nitiv) postavlja problem jedinstva i različnosti pod jednim, re- 
cimo, novim vidom. Hoćemo li zbog nje zaboraviti etiku i po- 
litiku? Ona kao da obuhvaća konstruktivne i destruktivne sna- 
ge koje i kroz nju prolaze. Zbog nje ulaze sva značenja i sve 
oznake u zavisnost o kombinacijama što nemaju smisla izvan 
njih samih. To je njena igra. A ona je u njoj igračka. Tehnika 
otvara golemo polje i smanjuje mogućnosti, miješa praksu i 
poetiku i postavlja nas pred pitanje: što će se dogoditi kad ri- 
ječi zašute? Jesmo li dosad previše govorili, i našim brbljari- 
jama, djelatnim i umirujućim riječima (propagandom), parola- 
ma, klišejima, literamim konstrukcijama i kućama od karata, 
jesmo li bar naučili neku ili pak izvjesnu šutnju? 

Ono što uspijeva — bez sumnje podatljivo zbog nužnosti — 
nameće se i ponovo škripi. Ono što ne uspijeva možda je mrtvo- 
rođenče ili se nanovo pojavljuje. Preteče slušamo ili ih žrtvu- 
jemo, prihvaćamo ili odbijamo, ponovo izmišljamo. Mali kru- 
govi što održavaju izvjesne zahtjeve — s prilično sektaštva i 
zbrke — imaju također svoju ulogu koju treba da odigraju. U 
okretanju velikog Kruga: tko zaustavlja njegov tok — on sam 
nepomičan, koji mobilizira u svom kružnom gibanju, odmara- 
jući se u odmoru — svu vitalnost i ljudske zaokružene tjeskobe. 
Ravnoteža gubitaka i koristi nikad se ne uspostavlja »praved- 
no«: trčeći za korišću i potrošnjom, trošimo bića, stvari i nas 
same. 

Ono što jest i što hoće ići naprijed na čitavoj zemlji — i 
prema nebesima: to je dinamično guranje postojećeg, potreba za 
hranom, pićem, stanom, odjećom, erotska potreba i potreba za 
sigurnošću, potreba volje, moći i problematike naslade, potre- 
ba za redom i uređivanjem, ekspanzijom i uništenjem, potreba 
vjere i nade, potreba kulture i igre i, konačno, mračna, ali hitna 
potreba za »svime« i »ostatkom«, za totalitetom i reziduima. 

Prijateljski i erotični susreti, parovi i porodica, odnosi, medi- 
tacije i društvene institucije, oblici i sila vlasti i njenih ospora- 
vanja (unutar ili, rijetko, izvan danoga okvira), oblici admini- 
stracija i Država, koje također upravljaju kulturom, jesu i os- 
taju, sa svim humorom i nehotičnom ironijom koju mogu sadr- 
žavati, gotovo nužna pravila i uredbe za povijesnu i ljudsku 
igru. Preko njih i iza njihovih zadjevica moglo bi se postaviti 
pitanje same Igre čija su pravila namijenjena maloj i velikoj 
djeci. Pravila i ulog. Možda je još prerano načeti pitanje: što 
je ova igra po sebi. 

. Sve ljudske i povijesne ludosti i zablude, hoće li biti apsor- 
birane i resorbirane, smještene i okupljene u nekoj vrsti uni- 
verzalne mudrosti koja će ostvariti neko pomirenje iako uvijek 
ne-konačno; hoće li biti »premašena« tragikomedija da bi po- 
novo postala nesigurna i da bismo kročili prema novom izmi- 
renju, novom zato što je prvobitno? Doista! A tko? Za koga? 
Kao jedan aspekt cjelokupnosti ili kao »ta« fragmentarna cje- 


lokupnost sama? Hoćemo li morati obići ili prekoračiti čeka- 
nje? 
+ 


Pitanje sheme i puta svjetske povijesti ostavlja vas neza- 
dovoljnima. Mene također. Moje izlaganje o pitanju sheme i pu- 
ta svjetske povijesti ostavlja vas nezadovoljnima. Mene tako- 
đer. »Ja je netko drugi« (Rimbaud) i »Ja je mrsko« (Pascal). 


Prevela C. Manolić 

POVIJEST I PRIRODA 


Gajo Petrović 


U kakvom su odnosu povijest i priroda? Ovo je pitanje vrlo 
općenito i apstraktno. Ono uključuje i pretpostavlja velik broj 
»konkretnijih« pitanja. Čini se da su među ovima najzanimlji- 
vija dva osnovna, još uvijek prilično »općenita«. Jedno bi bilo: 
Ima li priroda povijest? Ili malo drukčije: Može li se govoriti o 
povijesnom razvoju kad je riječ o prirodi? Drugo bi glasilo: Da 
li je povijest dio prirode? Drugim riječima: Nosi li povijest obi- 
lježja prirodnog zbivanja? Navedena dva pitanja nisu ni jedno- 
značna ni jednostavna; ona dopuštaju različite interpretacije i 
mogu se raščlaniti na više potpitanja. 

Ako, na primjer, pitamo ima li povijesti u prirodi, to se može 
interpretirati kao pitanje o prirodi kao cjelini te se može izra- 
ziti riječima: Ima li priroda kao cjelina povijest? Ili: Da li je pri- 
roda kao cjelina nešto povijesno? Ali pitanje o povijesti u prirodi 
može se shvatiti i drugačije: Ima li povijesti u različitim posebnim 
područjima prirode? Ili još skromnije: Ima li povijesti u bilo 
kojem posebnom području prirode? Sva ova pitanja tijesno su 
povezana, pa ako na jedno od njih odgovorimo afirmativno, a na 
drugo negativno, odmah nastaju nova pitanja. Ako bismo smatrali 
da povijesti ima samo u nekim područjima ili dijelovima prirode, 
tada bi trebalo da se upitamo kako i zašto je moguće da ima povi- 
jesti samo u nekim dijelovima prirode, a ne i u onima drugima. 
Također bi trebalo da odgovorimo: Zašto ima povijesti u pojedi- 
nim dijelovima prirode, a ne i u prirodi kao cjelini? Ovo poslje- 
dnje pitanje naročito bi se zaoštrilo, ako bismo tvrdili da se po- 
vijesno razvijaju sva posebna područja prirode, samo ne pri- 
roda kao cjelina. 

Drugo pitanje — da li je moguće govoriti o prirodi u vezi s 
poviješću, odnosno da li je moguće promatrati povijest kao pri- 
rodan proces — također nije ni jednoznačno ni jednostavno. Ono 
bi moglo značiti: Da li je povijest samo svojevrstan prirodan 
proces koji se ne razlikuje bitno od ostalih? Ali ono bi također 

moglo značiti: Ima li u povijesti nekih elemenata ili aspekata po 
kojima je ona bar djelomično i među ostalim nešto prirodno? 
Nije teško vidjeti da su i ova potpitanja međusobno povezana. 

Međutim, bez obzira na to kako ćemo interpretirati i anali- 
zirati odnos o kojem pitamo u naša dva glavna pitanja, prije 
nego što pokušamo odgovoriti trebalo bi da bar donekle razjas- 
nimo pojmove »prirode« i »povijesti« s kojima tu operiramo. 
Ne mislim tvrditi da treba najprije dati potpun odgovor na pi- 
tanja Šta je povijest i Šta je priroda?, a zatim se poduhvatiti pi- 
tanja o njihovom međusobnom odnosu. Takav pristup pretposta- 
vljao bi da su priroda i povijest međusobno potpuno nezavisni i 
strani tako da je njihov odnos nešto što im naknadno pridolazi, 
nešto što im je spoljašnje i sporedno te ne utječe na bit ni jedno- 
ga ni drugoga. Istina je naprotiv da su priroda i povijest ono 
što jesu samo u međusobnom odnosu i da je njihov međusobni 
odnos konstitutivni moment biti obojega. No upravo zato što je 
odnos između prirode i povijesti bitan za oboje, ne može ni pi- 
tanje o njihovom odnosu mimoići pitanje o njihovoj biti. A ka- 
ko se riječi »priroda« i »povijest« upotrebljavaju u najrazličitijim 
značenjima (tako se »poviješću« među ostalim naziva određeno 
zbiljsko zbivanje, jedna naučna disciplina, školski predmet, 
udžbenik za taj predmet itd), to razmatranje o biti prirode i po- 
vijesti mora uključiti i razgraničenje od značenja koja su za to 
razmatranje irelevantna. 

Ima shvaćanje prirode koje identificira prirodu s totalitetom 
svega bivstvujućega, s cjelokupnošću svega što jest. Nalazimo to 
shvaćanje u različitim varijantama kod mnogih novovjekovnih 
»naturalista«, »materijalista« i »momnista«, no nalazimo ga u 
najčišćoj i najautentičnijoj formi kod starih Grka. Grčko fysis 
obuhvaća nebo i zemlju, mora i planine, biljke i životinje, ljude 
i bogove. Ako prihvatimo ovaj pojam prirode, pitanje o odnosu 
povijesti i prirode poprima drukčiji oblik. Umjesto da pitamo 
ima li povijesti u prirodi, dovoljno je da pitamo jednostavno: 
Ima li uopće povijesti? Jer ako je priroda cjelokupnost svega 
bivstvujućega i »mjesto« svega zbivanja, onda i povijest, ukoliko 
se bilo gdje zbiva, može da se zbiva samo u prirodi. 

. Kad raspravljamo o odnosu povijesti i prirode i pitamo ima 
li povijesti u prirodi, mi očigledno imamo na umu jedan: drugi, 
ograničeniji pojam prirode. Nemamo li možda na umu takav 
pojam prirode koji pretpostavlja podjelu svega bivstvujućega 
na prirodu i povijest ili, tačnije, na prirodu i čovjeka (ljudsko 
društvo)? Jer čovjek je ono bivstvujuće čija povijesnost nije u 
pitanju; sporno je samo šta znači povijesnost i pripada li ona 
i (ne-ljudskoj) prirodi. I 

No ako priroda u našem pitanju nije cjelokupnost svega biv- 
stvujućega nego tek jedan njegov dio, šta ona jest? Pukim na- 
brajanjem pojava ili područja što ih ona obuhvaća slabo ćemo 

objasniti pojam prirode i bitnu razliku između prirode i dru- 
štva (čovjeka). Cijela ova distinkcija neodrživa je ako ne mo- 
žemo reći po čemu se način bivstvovanja koji je svojstven čov- 
jeku od razlikuje od načina bivstvovanja koji karakterizira 
prirodu. 


Na ovo pitanje ne može se odgovoriti »kratko i jasno«. Svaki 
kratak odgovor, pa i onaj relativno najuspješniji, mora biti 
nepotpun i pojednostavljen. No to nas ne smije spriječiti u na- 
stojanju da se preko nepotpunih odgovora probijamo ka sve 
potpunijim i adekvatnijim. Nije li jedan takav nepotpun, ali u 
osnovi tačan način određivanja razlike između prirode i čovjeka, 
ako se kaže da je prirodno bivstvovanje — bivstvovanje određe- 
no komplementarnim djelovanjem nužnosti i slučajnosti. Kad 
govorimo o prirodi, možemo govoriti o nužnostima, ali može- 
mo govoriti i o slučajnostima. Uz pomoć ovih poimova možemo 
uspješno objašnjavati prirodno zbivanie, ali nijedan od ova dva 
pojma ne može nam mnogo pomoći da obiasnimo ono što na- 
zivamo ljudskim ili transnaturalnim bićem. Transnaturalno ljud- 
sko bivstvovanje je takav oblik bivstvovanja u kojem ono što 
iest, jest na način prakse, na način slobodne kreativne djelatnosti. 

Nekom bi se moglo učiniti da je ova distinkcija »idealistička« 
ili da ona ignorira realnu egzistenciju i bit čovieka koji je ujed- 
no i prirodno i više-nego-prirodno (povijesno) biće. Ali ako pri- 
bvatimo shvaćanje prema kojem ie čoviek ne samo ono što faktič- 
no jest, nego i ono što može i treba da bude, i ako pretpostavimo 
da je čovjek društveno biće koje može biti samootuđeno, tada 
možemo naći obiašnjenie i za ono po čemu se on od svega pri- 
rodnog bitno razlikuje. Jer tada možemo reći: I u individualnom 
čovjekovom životu, i u povijesti kao kontinuiranom slijedu 
čovjekove društvene dielatnosti možemo naći i nužnosti i slučaj- 
nosti; ali ukoliko je društvo podvrgnuto vladavini nužde i slu- 
čaja, ono je samootuđeno, neautentično ljudsko društvo. Čov- 
jekova je bit u prevazilaženju nivoa puke prirodnosti, pa ukoliko 
na tom nivou ostaje. (ili mu se vraća) on nije on sam, već je od 
svoje biti otuđen. Neotuđeno, istinsko ljudsko bivstvovanje nije 
puko prirodno bivovanje. Da se poslužimo Marxovim riječi- 
ma: »Univerzalno razvijeni individui čiji su društveni odnosi 
kao njihovi vlastiti zajednički odnosi također podvrgnuti njiho- 
voj zajedničkoj kontroli, nisu proizvod prirode, nego povijesti.«' 

Takozvane ekonomske zakone, koji vladaju tržištem i rob- 
nom proizvodnjom uopće, Marx često naziva »prirodnim« zako- 
nima društvene proizvodnje. S tim se možemo složiti. Oni su 
doista prirodni zakoni, ali to znači da društvo kojim upravljaju 


1) K. Marx: Grundrisse der Kritik der po'itisehen Ökonomie, Dietz Ver- 
lag, Berlin 1953, s. 79. 

ti zakoni nije odista ljudsko društvo. Ljudsko društvo je samo u 
onoj mjeri ljudsko u kojoj su ti zakoni transcendirani, u ko- 
joj se čovjek izražava kao slobodno, kreativno biće prakse, kao 
povijesno biće. Nije teško pokazati da je takvo i autentično shva- 
ćanje Marxa i Engelsa, u najmanju ruku tamo gdje su vjerni 
svojim osnovnim koncepcijama i intencijama. Tako u vezi sa 
zakonom konkurencije po kojem se ponuda i potražnja nikada 
međusobno ne poklapaju već se stalno naizmjence prestižu, te 
se tako uzajamno stimuliraju i dopunjavaju, Engels piše: »Eko- 
noinist smatra da je ovaj zakon prekrasan sa svojim stalnim 
izjednačavanjem, — što ovdje izgubi, to se tamo opet zaradi. 
On je njezova glavna slava, on ga se ne može dosta nagledati i 
promatra ga pod svim mogućim i nemogućim odnosima. A ipak 
je potpuno jasno da je taj zakon čisti prirodni zakon, a ne zakon 
duha. Zekon koji proizvodi revoluciju. Ekonomist dolazi sa svo- 
jom lijepom teorijom potražnje i ponude, dokazuje vam da se 
»nikad ne može proizvesti suviše«, a praksa odgovara s trgovač- 
kim krizama koje se navraćaju tako redovito tao kometi, a koje 
sada imamo prosječno svakih 5 do 7 godina. Trgovačke krize su 
dolazile već prije osamdeset godina, i to tako redovito kao ranije 
velike epidemije, — a sa soboin su donijele više bijede i nemo- 
rala nego one. (Uporedi Wade, Hist. of the Middle and Working 
Člasses, London, 1835, p. 211) Naravno da te trgovačke revolu- 
cije potvrđuju zakon, one ga potvrđuju u punoj mjeri, ali na 
urugi način, nego što nas ekonomist hoće uvjeriti. Što da mi- 
slimo o zakonu koji se može provesti samo pomoću periodičnih 
revolucija? To baš i jest zakon prirode koji se osniva na nesvje- 
snosti učesnika. Kad bi proizvođači kao takvi znali, koliko po- 
trošači trebaju, kada bi organizirali proizvodnju i međusobno 
je podijelili, onda bi bilo nemoguće kolebanje konkurencije 
i njena sklonost prema krizi. Proizvodite svjesno, kao ljudi, ne 
kao raspršeni atomi bez generičke svijesti, i vi ćete biti iznad 
svih tih umjetnih i neodrživih suprotnosti. Međutim, sve dotle 
dok vi nastavite da proizvodite na dosadašnji nesvjestan, ne- 
promišljen način, koji je prepušten vladavini slučaja, sve dotle 
će ostati i krize. . .«? 


U navedenom odlomku Engels tvrdi za zakon konkurencije 
da je »čisti prirodni zakon«. Ovo kvalificiranje jednog ekonoms- 
kog zakona kao »prirodnog« nije nikako ni pohvala ni čisto 
»neutralno«  konstatiranje činjeničnog stanja. Karakterizira- 
nje ima očito negativan kritički smisao. Prirodni zakon, kako ka- 
že Engels, osniva se »na nesvjesnosti učesnika«, pa biti podvr- 
gnut vladavini takvog zakona znači biti »prepušten vladavini 


2) K. Marx, F. Engels: Rani radovi. Kultura, Zagreb 1953, str. 104-105. 
Potcrtao G. Petrović. 

slučaja«. Upravo zato što je zakon Konkurencije prirodni zakon, 
on se može realizirati samo putem trgovačkih kriza koje se ja- 
vljaju redovno kao kometi ili kao velike epidemije. Prirodnom 
zakonu Engels suprotstavlja »zakon duha«. Ni ovo suprotstavlja- 
nje nema samo karakter konstatiranja faktičnosti, nego poziva 
na mijenjanje postojećeg stanja. To je vidljivo i iz rečenice 
gdje Engels eksplicitno poziva da proizvodimo »svjesno, kao 
ljudi, ne kao raspršeni atomi bez generične svijesti«. 


Na pitanje ima li u povijesti nešto prirodno, možemo odgovo- 
riti potvrdno. U povijesti ima nešto prirodno, ali nije to prirod- 
no ono što je čini poviješću. Upravo transcendiranje prirodnog, 
prevazilaženje suprotnosti između slijepe nužde i slijepog slučaja 
slobodnom svjesnom djelatnošću čini bit povijesnoga. 


Ako se složimo s tezom da povijest nije puki prirodan pro- 
ces, već prevazilaženje prirodnog, da li je time negativno riješeno 
i pitanje o povijesnosti prirode? Ili je možda priroda ipak u 
izvjesnom smislu povijesna? Ima filozofa koji misle da je pri- 
roda povijesna kategorija, te da je teza o povijesnosti prirode 
jedan od bitnih momenata marksizma. S ovim se u izvjesnom 
smislu možemo složiti. Priroda je nesumnjivo povijesna, ako 
pod »prirodom« mislimo pojam prirode. Ovaj pojam nije vječan 
niti je uvijek isti, nego se povijesno mijenja zajedno s promje- 
nom čovjeka, prirode i njihova odnosa, u sklopu cjelokupnog 
duhovnog svijeta što ga čovjek stvara i stalno obnavlja. Ali pri- 
roda nije isto što i pojam prirode! 

Nije samo pojam prirode povijestan. Povijesna je i sama pri- 
roda ukoliko je ona u relaciji prema čovjeku, ukoliko je ona 
mjesto čovjekova prebivanja i poprište njegova djelovanja. Pri- 
roda s kojom ima posla čovjek, priroda u kojoj on živi, radi, 
raduje se i pati nije sve što jest nezavisno od čovjeka; u obliku 
u kojem je svakodnevno susrećemo ona je djelo svjetske povi- 
jesti. Priroda koja prethodi ljudskoj povijesti, primjećuje Marx 
kritizirajući Feuerbacha, »nije priroda u kojoj živi Feuerbach, 
to je priroda koja danas nigdje više ne postoji, izuzevši možda 
na australskim koraljnim ostrvima novijeg porijekla, dakle ne 
postoji ni za Feuerbacha.«* U skladu s tim mnogi suvremeni 
marksisti opravdano ističu da je priroda u kojoj živimo i koju 
spoznajemo — priroda modificirana našom djelatnošću. Pa ipak, 
ta priroda modificirana našom djelatnošću ne iscrpljuje se u na- 
šim modifikacijama. Ona nije sva u onom licu koje nam otkriva 
ni u onoj ruci kojom nas dariva. Zvijezde nisu samo romantič- 
na iluminacija za zaljubljenike, praktična orijentacija za more- 
plovce i zanimljiv predmet proučavanja za astronome. A ono što 


3) Op. cit. str. 311. 

one bez obzira na naš bilo kakav spoznajni, emocionalni ili vo- 
ljni stav prema njima jesu ostaje uglavnom izvan domašaja na- 
še moći i izvan mogućnosti promjene našom djelatnošću. Ima 
nekih aspekata u zvijezdama po kojima one ostaju izvan povi- 
jesnog zbivanja uprkos tome što po nekim drugim aspektima 
mogu i da se uključe u to zbivanje. No nije potrebno da od čov- 
jeka neovisnu prirodu tražimo samo u udaljenim zvijezdama ili, 
nešto bliže, na pustom koraljnom otočju. Nije potrebno da je 
tražimo ni u takvim elementarnim strahotama kao što su popla- 
ve i potresi, orkani i cikloni. Susrećemo se s tom tvrdokornom i 
nepollatljivom prirodom svakodnevno u nama samima gdje po 
nevoljkom priznanju najvećeg subjektivističko-voluntarističkog 
filozofa-amatera dvadesetog stoljeća, ipak »fiziološki zakoni 
djeluju«. 

Kad insistiram da se priroda ne može identificirati sa od čov- 
jeka proizvedenom ili modificiranom prirodom, to nipošto ne 
treba shvatiti kao tvrdnju o nekoj od čovjeka potpuno nezavisnoj 
prirodi koja jest to što jest bez obzira na to da li čovjeka ima 
ili nema. Ma koliko čovjek bio sićušna mrvica u kosmosu, u 
bezdanom prostranstvu vječnosti, on je beskrajno mnogo po kva- 
litetima kojima obogaćuje bivstvovanje. Čovjek kao »prirodno« 
biće koje transcendira prirodnost unosi bitnu promjenu u sve 
bivstvujuće pa i priroda po njemu i prema njemu postaje nešto 
sasvim drugo nego što bi bez njega bila. Kao što čovjek samo u 
odnosu prema prirodi može biti ono što jest, tako i priroda samo 
u odnosu prema čovjeku i zajedno s njim može biti ono što jest. 
Bez čovjeka priroda bi bila totalno besmisleni tok zakonito- 
-slučajnog događanja. Ovako ona je nešto drugo: poprište borbe 
smisla i besmisla, slobode i nužnosti. Insistirajući na bitnoj po- 
vezanosti prirode i čovjeka, treba insistirati i na njihovoj kvali- 
tativnoj razlici. Niti se čovjek može reducirati na prirodne mate- 
rije i zakonitosti što u njemu djeluju, niti se priroda može svesti 
na prirodu koju je čovjek preobrazio ili stvorio. A ukoliko pri- 
roda nije čovjekovo djelo, u njoj nema povijesti. Povijesnost je 
negacija prirodnosti. 

Ipak, ako čak i koncediramo postojanje prirode izvan i prije 
ljudske povijesti, ne uči li nas upravo u ljudskoj povijesti nasta- 
la prirodna znanost, da je i ta priroda imala i ima svoju povijest? 
Ne uči li nas teorija evolucije da su sve biljne i životinjske vrste 
na Zemlji povijesno nastale? Ne poučava li nas geologija o povi- 
jesnim mijenama Zemljine površine što je nastavamo? Ne naga- 
đa li astronomija o postanku, razvoju i prestanku zvijezda i sa- 
zviježđa? Ne drza li se kosmogonija čak i pitanja o porijeklu 
1 razvoju kosmosa kao cjeline? 

Prije nego što pokušamo odgovoriti, potrebno je da se upi- 
tamo šta mislimo pod poviješću. Mnoge konfuzije u diskusija- 
ma o odnosu prirode i povijesti posljedica su toga što se po- 

jam povijesti neadekvatno upotrebljava. Mi doista govorimo po- 
nekad o »povijesti« živih bića, Zemljine kore, zvijezda, svemira. 
No pitanje je da li je taj način govorenja opravdan. Nije teško 
shvatiti da povijest nije isto što i bilo koja promjena. No da li 
je opravdano identificirati povijest čak i sa nizom povezanih pro- 
mjena koje se vrše u određenom pravcu (recimo od jednostav- 
nijih ka složenijim oblicima)? Ili je potrebno još nešto da bis- 
mo niz povezanih promjena mogli smatrati poviješću? 

Bez obzira na to hoćemo li poricati razvoj svemira kao cje- 
line ili ćemo ga tvrditi proračunavajući njegov vjerojatan po- 
četak i predvidljiv kraj, bez obzira na to hoćemo li promjene u 
Zemljinoj kori objašnjavati postepenim djelovanjem nekih traj- 
nih faktora ili iznenadnim kataklizmama, bez obzira na to hoće- 
mo li u evoluciji biljnih i životinjskih vrsta vidjeti napredak, na- 
zadak ili oboje i hoćemo li ga objašnjavati prilagođavanjem vanj- 
skim uvjetima, borbom za opstanak ili spontanim mutacijama, ni 
u jednom od ovih slučajeva nije riječ o promjenama proizvede- 
nim slobodnom svjesnom djelatnošću onoga što se mijenja. Ri- 
ječ je o promjenama koje se objašnjavaju slijepom igrom zako- 
na i slučaja. No povijest se ne može svesti ni na promjenu uop- 
će ni na niz međusobno povezanih usmjerenih promjena koje su 
posljedica djelovanja slijepih nužnosti i slučajnosti. Povijesti ne- 
ma gdje nema slobodne stvaralačke djelatnosti. 

Ako imamo u vidu specificirani pojam povijesti, onda se sam 
nameće odgovor na pitanje o povijesti u prirodi. Kao što čov- 
jek nije samo prirodno biće, tako ni priroda nije nešto u cjelini 
povijesno. Ima nešto nepovijesno u prirodi, ravnodušno pre- 
ma čovjeku i njegovim povijesnim zadaćama i nedaćama. 

Teza da je čovjek više-nego-prirodno biće ne znači da u ćov- 
jeku nema ničega što ne bi bilo potčinjeno zakonima mehanike, 
fizike, kemije i drugim prirodnim zakonima. Ali čovjek je čovjek 
samo zahvaljujući onim svojim svojstvima kojima transcendira 
prirodnost. On je čovjek samo u onoj mjeri u kojoj je slobodno 
i kreativno biće prakse, u kojoj je biće povijesti. 

Isto tako teza da u prirodi nema povijesti ne znači da je po- 
vijest moguća same negdje daleko izvan prirode. Ona znači da 
je za povijest sposobno samo ono prirodno biće koje je sposob- 
no da transcendira svoju prirodnost te se kvalitativno razlikuje 
od svega ostalog. Priroda je sposobna za povijest samo ukoli- 
ko je građa za čovjeka i njegovu djelatnost. Povijesnost je tako 
ona »karakteristika« koja unosi najdublji rascjep u sve bivstvu- 
juće, ali ujedno taj rascjep prevladava, jer, kako reče Marx, čita- 
va ljudska povijest nije drugo do »proizvodnja čovjeka pomoću 
ljudskog rada« i »nastajanje prirode za čovjeka«. 

VRIJEDNOST I POVIJEST 


Agnes Heller 


Misao da ljudi sami prave svoju povijest, no ipak pod zate- 
klim uvjetima, sadrži dvije osnovne teze Marxova poimanja po- 
vijesti: s jedne strane imanenciju, s druge objektivnost. Na prvi 
pogled sadrži princip imanencije fakat teleologije, princip objek- 
tivnosti, naprotiv, fakat kauzalnosti: ljudi idu za ciljevima koji 
su ipak određeni okolnostima i postižu rezultate koji se uda- 
ljuju od ciljeva itd. To bi smjelo biti istinito ipak samo onda, 
kad bi i »okolnosti« i »čovjek« bili dva različita entiteta. Među- 
tim, »okolnosti« pod kojima ljudi sebi postavljaju ciljeve upravo 
su društveno-ljudski odnosi koji su ljudski odnosi posredovani 
stvarima. Okolnosti ne treba nikako promatrati kao totalitet 
mrtvih predmeta ili čak sredstava za proizvodnju, one su na- 
protiv jedinstvo proizvodnih snaga, društvene strukture, načina 
mišljenja, dakle kompleks koji sadrži beskrajno mnoštvo teleo- 
loških postavljanja, objektivna rezultanta tih postavljanja. I 
obrnuto: pri ljudskim ciljevima nije samo okvir i smjer nji- 
hova postavljanja određen kauzalno, već njihova svrhovita dje- 
latnost stavlja u pokret ujedno i nove kauzalne nizove. 


Kauzalnost i finalnost kod Marxa su društveno-ontološki 
fakti koji se međusobno nužno uvjetuju. Naravno: nužna među- 
zavisnost istinita je samo u odnosu na društvo, jer u prirodi 
postoji kauzalnost i bez svake teleologije. Iz prethodnog slijedi 
da je i pojmovni par bit-pojava također izraz društveno-onto- 
loške zbilje. Bez finalnosti je i pojam biti besmislen, jer ono bit- 
no — a prema tome i pojava — postoji samo sa stanovišta danog 
usmjerenja. U prirodi postoji zakonitost što je ontološka zbilja 
— bit i pojava mogu se u odnosu na prirodu promatrati samo 
kao spoznajno-teoretske kategorije. 

. Mi sad ipak ne analiziramo problem svrhovite djelatnosti po- 
jedinog čovjeka i objektivnog povijesnog procesa. Ovdje se pi- 
tamo: da li povijest slijedi neki cilj, ako ne, gdje leži privid 

objektivne svršnosti? Najzad: da li povijesni razvoj i misao o 
objektivnoj svršnosti nužno pripadaju zajedno? 

Povijest je supstancijalnost društva. Društvo ne raspolaže ni- 
kakvom supstancijom izvan čovjeka, jer su upravo ljudi nosioci 
društvene objektivnosti, izgradnja i daljnje prenošenje društvenih 
struktura isključivo je njihova zadaća. Ovu supstancijalnost ipak 
ne može predstavljati pojedinac čovjek, jer premda je on tota- 
litet društvenih uvjeta, to on ipak ne može ni na koji način obu- 
hvatiti intenzivnu i ekstenzivnu beskonačnost društvenih odno- 
sa. Ova supstancija nije identična niti s onim što Marx naziva 
»ljudska bit«. Ljudska bit je — kako ćemo vidjeti — i sama 
povijesna; povijest je ujedno razvitak ljudske biti, no ipak nije . 
s njom identična. Supstancija ne sadrži samo ono bitno, nego i 
kontinuiranost cjelokupne društvene strukture, kontinuiranost 
vrijednosti. Prema tome supstancijalnost društva ne može biti 
ništa drugo nego povijest sama. 


Ova je supstancijalnost strukturirana uvelike heterogeno. He- 
terogene sfere — proizvodnja, odnosi vlasništva, politička struk- 
tura, svakidašnjica, moral, znanost, umjetnost itd. — stoje me- 
đusobno u odnosu primarnog i sekundarnog, ili sasvim jedno- 
stavno u odnosu drugotnosti. Među heterogenim sferama nema 
nikakve univerzalne hijerarhije, nikakva univerzalna odnosa iz- 
među biti i pojave. Razvoj proizvodnih snaga je primaran u po- 
redbi s razvojem cjelokupne društvene strukture — to, među- 
tim, ne znači podjelu na bit i pojavu. Ukoliko dolazi do neke 
hijerarhije između heterogenih sfera, to se uvijek dešava sa sta- 
novišta određenih zadaća i odluka, u vezi s konkretnim ciljevima. 

Vrijeme je ireverzibilnost događanja. Povijesno je vrijeme ire- 
verzibilnost društvenog događanja. Svako događanje je u jednakoj 
mjeri ireverzibilno: zato je besmisleno govoriti kako vrijeme u 
pojedinim epohama napreduje »polaganije« a onda opet »brže«. 
Ne mijenja se vrijeme, već brzina promjena u društvenoj struk- 
turi, ritam promjena. Ova brzina je ipak divergentna u hetero- 
genim sferama. To je i uzrok nejednolikog razvitka koji pred- 
stavlja jednu od centralnih kategorija marksističkog poimanja 
povijesti. 

Gore navedene sfere koje su međusobno heterogene i nisu 
hijerarhijske, heterogene su i unutar vlastite sfere; one su na- 
dalje podijeljene i s obzirom na bit i pojavu. Tu se nalaze veliki 
padovi povijesti, no ujedno i njene kolijevke. Negda bitne struk- 
ture nestaju ovdje u dubinu, da bi nastavile svoj — sa stanovišta 
cjelokupne društvenosti — nebitan život; druge se naprotiv 
dižu iz beznačajnosti prema značenju. Tako su npr. face to face 
grupe rodovskog doba bile najvažnije integracije društvene 
strukture: u njima je bio organiziran rad, one su bile izvor obi- 
čaja: danas na njitna leži široka skala integracija koje se više 

ne mogu »svesti« na face to face grupe. Ili obratno: građanska se 
hrabrost u antici pojavljivala samo sporadično, po vrijednosti 
daleko iza vojničke ili rodoljubne hrabrosti, u novom vijeku ona 
se nevjerojatnom brzinom uspela do najviših redova moralnih 
vrijednosti. Slično se mijenjaju i funkcije pojedinih struktura, 
vrijednosti i teorija. Htjeli bismo ipak naglasiti da su navedeni 
padovi i usponi unutarnje stvari pojedinih osnovnih sfera. Sa- 
me sfere koje su tokom povijesti nastale, kad su jednom nasta- 
le, više ne iščezavaju. 

Tok povijesti je proces izgradnje odn. degeneracije i propasti 
vrijednosti. Egzistencija pojedine heterogene sfere jest sama po 
sebi vrijednosni fenomen: dinamika vrijednosnog porasta ili de- 
generacije odvija se u njenoj nutarnjoj strukturi. Tako je npr. 
uspostavljanje sfere »morala« ili »proizvodnje« vrijednosna poja- 
va: »kakav« moral ili »kakva« produkcija: to pokazuje valovito 
kretanje uspona i pada vrijednosti. 


Što je prije svega vrijednost? Sve ono što pripada generičkoj 
biti čovjekovoj i što posredno ili neposredno pridonosi razvoju 
te biti. Prihvaćamo — i kasnije sačuvanu — koncepciju mladog 
Marxa o ljudskoj biti koja nam je postala pristupačna kroz sves- 
tranu analizu Gyčrgya Markusa. Po njoj su kod Marxa: rad (ob- 
jektivacija), društvenost, univerzalnost, svijest i sloboda kom- 
ponente ljudske biti. Ljudska bit nije, prema tome, nešto što 
bi u svako vrijeme bilo »prisutno« kod čovječanstva ili čak kod 
pojedinca, nego je postepeno i kontinuirano razvijanje i reali- 
ziranje imanentnih mogućnosti čovječanstva, ljudske vrste. To 
znači da vrijednošću možemo smatrati sve ono što u bilo kojoj 
sferi pridonosi obogaćenju tih bitnih komponenti; ne-vrijednošću 
naprotiv sve što umanjuje i osiromašuje jednom postignuti stu- 
panj razvoja tih komponenti. Vrijednost je, dakle, društveno-on- 
tološka kategorija; kao takva ona je objektivna, ima, ne pri- 
rodnu, nego društvenu objektivnost. Vrijednost je nezavisna od 
procjenjivanja pojedinačnog čovjeka, ali nije nezavisna od nje- 
gove djelatnosti, budući da je upravo izraz i rezultanta društve- 
nih odnosa. Marx je, uostalom, bezbroj puta podvrgao analizi 
ovu društveno-ontološku objektivnost. Htjela bih ukazati samo 
na dva primjera. Pri analizi ekonomske vrijednosti, kad objaš- 
njava, da se ona ne da ustanoviti nikakvom kemijskom analizom, 
ali je itekako objektivna; na drugom mjestu kad ismijava Kan- 
tovo opovrgavanje ontološkog dokaza božjeg i s pravom piše, 
kako su bogovi — kao društveni realiteti — uistinu postojali, 
djelovali, dapače se i razvijali. Mi možemo dodati: oni su egzisti- 
rali i za one ljude koji u njih nisu vjerovali. 

Navedene objektivne vrijednosti razvijaju se u svakoj sferi 
heterogene društvene zbilje — naravno u međusobnoj zavisnosti 
— isto tako može i devalvacija vrijednosti nastupiti u svakoj 

sferi. Proizvodnja može npr. biti univerzalna, slobodna, svjesna 
ili naprotiv — kako je to upravo slučaj u otuđenju — specijali- 
zirana, mehanička, nadničarsko ropstvo. Pri specifično moralnim 
vrijednostima, kojih je vrijednosni karakter otkriven relativno 
rano, posebno je lako uvidjeti kako su one usmjerene na razvi- 
tak raznih aspekata ljudske biti. Ne postoji neka samostalna 
»moralna« djelatnost, moral je jedan od odnosa ljudskih djelat- 
nosti. Ovaj je odnos u stvari — da se izrazimo krajnje apstraktno 
— odnos partikularnosti spram generičke općenitosti. Nosilac 
ove generičke općenitosti je uvijek neka konkretna društvena 
struktura, zajednica, organizacija, ideja, društveni zahtjev. Moral 
je sistem takvih zahtjeva i običaja koji više ili manje izaziva u 
ljudima unutarnju potrebu, moralnu potrebu da se uzdignu iz- 
nad neposrednih potreba njihove partikularnosti. Ove mogu doći 
do izražaja u obliku želje, gnjeva, strasti, egoizma ili čak hladne 
logike vlastitog interesa. Zadatak je da se partikularnost iden- 
tificira sa zahtjevima, traženjima i akcijama koje egzistiraju u 
društvu onkraj slučajnosti vlastite osobe i da se ova »podi- 
gne« na stupanj općenitosti. Ova se temeljna struktura ne mije- 
nja ni činjenicom da postoje društva koji su nosioci takvih 
ne-vrijednosti, u poređenju s kojima zadovoljenje i najspon- 
tanijeg i najeventualnijeg zahtjeva predstavlja sadržajno — iako 
ne i strukturalno — visoku vrijednost. Ako bacimo letimičan 
pogled na prvotne i ujedno najtrajnije ćudoredne vrijednosti 
kao što su npr. poštenje, pravičnost, hrabrost neće biti sumnje 
da su one — bilo kao norme, običaji, ideje — uvijek bile sred- 
stvo da se partikularnost digne do roda i da različitost njihovih 
sadržaja uvelike ovisi o tome do kakve se zajednice individuum 
morao podići. Moramo dodati da umjetnost kao samosvijest i 
sjećanje ljudske povijesti — da upotrijebimo definiciju Georgea 
Lukacsa — također ispunjava prethodnu funkciju: »uzdizanja« 
pojedinca do roda; tako nije slučajno — ovdje se opet poziva- 
mo na Lukacsa — da je centralna kategorija umjetnosti »katarza« 
upravo etička kategorija. 


Vratimo se kompleksnom karakteru ćudorednih vrijednosti. 
Dosad smo govorili samo o onim momentima ljudske biti koji 
se tiču društvenosti. Da spomenemo i jedan drugi aspekt: i slo- 
boda je centralna kategorija etike. Primijetili bismo usput da to 
nije uvijek bio slučaj. Na vrhu vrijednosne hijerarhije antiknih 
etika nije stajala sloboda nego sreća. Sloboda je dobivala to cen- 
tralnije mjesto u etici što je i u stvarnosti zauzimala više mje- 
sta; u vrijeme kad su se raspadale prirodne zajednice starog tipa, 
kad je nastupio razvoj kapitalističkog društva koji je ukinuo 
bezuvjetnu i prirodnu vezanost čovjeka uz danu situaciju čime 
je čovjek — barem apstraktno, u skladu s mogućnostima — 
mogao birati svoj položaj u svijetu pa onda i svoje običaje i nor- 

me, etika vezana uz moralni kodeks prestala je biti neophodna. 
»Sloboda« kao nova centralna kategorija ćudoređa predstavlja, 
dakle, vrijednosni porast. Ovaj porast bio bi zbiljski i objekti- 
van čak i kad bi za ogromnu većinu individua bio pristupačan 
samo kao apstraktna mogućnost. Ovdje nije mjesto da se anali- 
zira: kako se univerzalnost, svijest i rad (objektivacija) uklapaju 
u svijet ćudoređa. O tome se svatko može lako uvjeriti. 

Razvoj vrijednosti odigrava se, rekli smo, u heterogenim 
sferama. Ove se razvijaju nejednako. Na taj način može neka 
sfera razvijati ljudsku bit u jednom pogledu, druga naprotiv 
može u nekom drugom pogledu tu bit kontrakarirati, usmjeriti u 
pravcu devalvacije. Historija je povijest vrijednosnih kolizija 
heterogenih sfera. 


Kolizija heterogenih sfera ipak je samo jedna od kontinui- 
ranih vrijednosnih kolizija povijesti. I unutar jedne sfere treba 
smatrati tipičnom onu situaciju koja pridonosi punom razvitku 
jedne stvarne ljudske biti, dok drugu pušta da propada. Pomi- 
slimo samo na razvoj društva u prošlim stoljećima. Integracija, 
nastanak za nas postojećeg, to znači samosvjesnog čovječan- 
stva, kao i formiranje svjetske povijesti, sačinjavaju bez sumnje 
moment vrijednosti na jednoj strani, kao što na drugoj stra- 
ni samoća ljudi, gubitak njihove zajedničke osnove, njihova ma- 
nipulirana podvrgnutost društvenim mehanizmima nesumnjivo 
predstavljaju devalvaciju vrijednosti. Takvih primjera ima čitav 
niz. 


Iz rečenog je već vidljivo da mi u razvitku vrijednosti vidi- 
mo razvojnu tendenciju, a u stalnom valovitom kretanju vri- 
jednosne izgradnje i rušenja smatramo osnovni vrijednosni 
porast; tako promatramo povijest kao razvoj društvene supstan- 
cije, kao supstanciju u razvitku. Kad bismo pod vrijednosnim 
razvitkom podrazumijevali samo rast i bogaćenje ćudorednih 
vrijednosti, tada bi se moglo sumnjati u opravdanost našeg 
stanovišta. Moglo bi nam se odvratiti da liudi nisu postali ni 
bolji ni sretniji tokom povijesti. Štoviše: kad bismo pod raz- 
vojem vrijednosti mislili da su realizirane vrijednosti neke povi- 
jesne epohe — globalno gledano — razvijenije od realiziranih 
vrijednost prijašnjih epoha — također globalno uzeto — i tada bi 
bilo teško ili uopće nemoguće dokazati naše stanovište. Međutim, 
mi ne suzujemo pojam vrijednosti na ćudoredne vrijednosti, niti 
ćudorednu vrijednost na sreću ili blaženstvo, nadalje ne identifi- 
ciramo vrijednosni razvoj s totalitetom vrijednosti koje faktički 
funkcioniraju u danoj epohi. 

Što se tiče prvog pitanja: ponavljamo da smatramo vrijed- 
nošću sve ono što neposredno izaziva razvoj ljudske biti i što je 
njegov uvjet. Proizvodne snage smatramo vrijednošću, jer njihov 
razvoj s jedne strane znači neposredan razvitak ljudskih moći, 

s druge strane, jer one, posredno, izazivaju povećanje upotreb- 
nih vrijednosti i ljudskih potreba i smanjuju društveno nužno 
vrijeme za proizvodnju pojedinog produkta. 

Ovaj razvoj predstavlja bazu za razvitak ostalih vrijednosti. 
Ako nam se sada suprotstavi činjenicu otuđenja ili mračnu uto- 
piju manipuliranog čovječanstva, možemo odgovoriti, da objek- 
tivni i temeljni vrijednosni karakter razvoja proizvodnih snaga ne 
znači ništa do neophodnog uvjeta univerzalnog razvitka ljudske 
biti. On sam po sebi ništa ne kazuje o vrijednosnom rastu ili pa- 
du u ostalim sferama. Cjelokupna gradnja neke društvene struk- 
ture može opadati i onda, kad vrijednosni sadržaj pojedine sfe- 
re raste; time se ne niječe da je vrijednosni sadržaj ove sfere u 
porastu i da je istinski vrijednosni sadržaj. U našem slučaju; ne 
niječe se da je ovaj vrijednosni razvoj (proizvodnih snaga) baza 
za daljnji razvoj ostalih sfera, naravno samo u smislu »sine 
gua nonx a nikako u smislu hijerarhije. 

U razvoju proizvodnih snaga, koji je i sam vrijednosni raz- 
voj, može se najplauzibilnije pokazati put prema gore, razvojni 
karakter povijesti. Već se ovdje može promatrati pojava o kojoj 
će još biti riječi — diskrepanciji između mogućnosti i zbilje. Na 
taj način npr. stvarna produkcija na početku feudalizma opada 
u usporedbi s najplodnijim vremenima antike. Ali proizvodnja 
novog tipa sadrži u sebi, u svojim mogućnostima već tada mno- 
go više, nego čak i najviši stupanj antikne proizvodnje. Nije sa- 
mo vrijednosna zbilja, nego je i vrijednosna mogućnost mjero- 
davna za vrijednosni razvoj. 

Ako ipak promatramo vrijednosti drugih sfera, tada se su- 
kobljavamo sa činjenicom, da je gore navedena diskrepancija 
stalna. Analiziramo li moral, društvenu slobodu, razvoj indivi- 
duuma, umjetnost i pojedine njene grane, zanate itd., tada ne 
može izbjeći našoj pažnji da razvoj vrijednosti nije ni izdaleka 
kontinuiran. Kad je u ovoj ili onoj sferi dostignut izvjestan 
stupanj, tada može — zavisno od društvene strukture — u slije- 
dećoj epohi nastupiti silazak s tog stupnja i devalvacija vrijed- 
nosti. Po našem mišljenju, međutim, ne može se ni u jednoj je- 
dinoj sferi postaviti znak jednakosti između postignuća i gubi- 
tka vrijednosnog stupnja. Postignuće je, naime, uvijek apsolutno, 
gubitak naprotiv relativan. Tako dugo dok čovječanstvo nije pos- 
tiglo određeni stupanj, tako dugo ne postoji niti odgovarajući 
vrijednosni porast. Ako u dotičnoj sferi ono s tog stupnja siđe, 
onda potonula vrijednost egzistira dalje barem kao mogućnost, 
ne propada, međutim, sasvim. Oblici njenog daljnjeg opstanka 
mogu biti najrazličitiji. Događa se da neka životna forma koja 
je egzistirala u čitavim zajednicama (npr. atenska demokracija) 
propadne, dok većina njenih vrijednosti bude sačuvana, bilo od 
malih grupa ili čak pojedinaca (u ovom slučaju stoika i epikure- 

jaca), bilo od epoha u kojima vladaju sasvim druge vrijednosti, 
kroz duge puste periode povijesti. U međuvremenu živi postignu- 
ta vrijednost u apstraktnim — iako nikad ispunjenim — nor- 
mama dalje. Dešava se da u svojim objektivacijama čeka na po- 
novo otkrivanje (kao npr. Homerovi epovi). Povijesne pustoši, 
kako god dugo trajale, ipak ne mogu zbrisati do kraja neku vri- 
jednost, ona uvijek nalazi svoje »čuvare«. Opstanak u mogućno- 
sti samo je uvjetno i nestanak. Nakon epoha koje su bile lišene 
neke vrijednosti započinje ponovo otkrivanje i nastavak u iz- 
gradnji te stare vrijednosti, da bi se — na višem stupnju — even- 
tualno opet vratilo u stanje mogućnosti. Ni jedna jedina izborena 
ljudska vrijednost ne gubi se u nepovrat, za nju je bilo i bit će 
uvijek uskrsnuća. To je ono što bih nazvala nepobjedivošću ljud- 
ske supstancije koja može propasti samo zajedno sa čovječan- 
stvom, s poviješću. Tako dugo dok postoji čovječanstvo i povi- 
jest, tako dugo postoji i stalan vrijednosni razvoj. 

Time ne mislim osporiti pravo ljudi (slojeva, klasa) da oča- 
javaju u pogledu vrijednosnog rasula svoje epohe ili da se bune 
ili da drže ovaj raspad nepopravljivim. Nije paradoksalno tvrditi 
da ova pobuna i očaj mogu biti glavni izvori održanja vrijed- 
nosti. Naravno to nije uvijek slučaj, to može da bude i histerija, 
odbijanje konflikta, bijeg. Samo konkretna situacija može od- 
lučiti da li se radi o takvom ponašanju ili o očuvanju vrijed- 
nosti. U danoi je epohi raspad neke vrijednosti faktičan, makar 
svjetsko-povijesno može biti relativan. Kad npr. Wright Mills o- 
čajava što su njegovi suvremenici i zemljaci postali beznačajni, 
lišeni biti, tada bismo mogli argumentirati, da se nijedan ma ko- 
liko manipulirani suvremenik ne bi dobro osjećao u Platonovoj ili 
Campanellinoj državi, jer bi tamo smatrao da mu je prigušena 
individualnost. Pa ako su Platonu i Campanelli suvremenici mno- 
go šta prigovarali, ipak im nisu zamjerali prezir spram individue: 
pojedinci onih vremena naprosto su imali manje individualnih 
potreba čak i od manipuliranog suvremenog radnika. Argument 
je istinit, iako neopravdan. Kritičar društva s pravom ne posta- 
vlja svoje usporedbe pod svijetlo svjetske povijesti. 


Dosad smo govorili o mogućnosti vrijednosti samo u smislu 
opadanja neke vrijednosti na stupanj mogućnosti. U raznim sfe- 
rama može se, međutim, promatrati i jedna druga mogućnost: 
da određeni proizvodni i društveni odnosi sadrže apstraktno 
veće vrijednosne mogućnosti, nego prethodni, samo što oni te 
mogućnosti još nisu realizirali. Zato je ispravno, da se društvena 
struktura mjeri njenom vlastitom vrijednosnom mogućnošću. 

Povijest je supstancija društva. Društvo je uvijek dani kom- 
pleks s danim proizvodnim metodama, danim klasama, slojevi- 
ma, načinom mišljenja i alternativama. Ove klase, slojevi itd. 
samo su nosioci relativnog vrijednosnog sadržaja ili vrijednosne 

mogućnosti. Prije svega zbog toga, jer se totalitet vrijednosti — 
razvitak ljudske biti — može realizirati samo u beskonačnosti 
cjelokupnog povijesnog razvoja. Zatim, nije moguće da ovaj to- 
talitet obuhvati čak ni mogućnosti dane epohe, toliko je zbilja 
heterogena, u tolikoj mjeri mogu se vrijednosni aspekti razliko- 
vati ili čak proturječiti pri pojedinim odlukama. Kako je eks- 
treman slučaj da pojedina alternativa ili individuum koji je iza- 
bire budu sasvim lišeni vrijednosti i kako je nemoguće da jed- 
na alternativa ili individuum budu utjelovljenje apsolutne vri- 
jednosti, s tim je umjetnost bila uvijek na čistu i predočivala 
je to na odgovarajući način. Jednostavno rečeno: nema dobre 
drame u kojoj svatko ne bi bio na neki način u pravu. Treba 
ipak naglasiti da, iako su neke vrijednosti i njeni izbori rela- 
tivni, time još ni izdaleka nisu sve odluke i alternative izjed- 
načene. U gruboj formulaciji: što više vrijednosti biva pri ne- 
kom izboru realizirano — što intenzivnije i što s bogatijom 
sferom mogućnosti — utoliko je vredniji sam izbor u svom to- 
talitetu. Tako je npr. kod Marxa proletarijat ona klasa koja svo- 
jim vlastitim oslobođenjem oslobađa od izrabljivanja čitavo 
čovječanstvo i to je onda tlo za razvoj beskrajnog broja vri- 
jednosti i ne naposljetku i onih po kojima svaki individuum 
društva može sebi te vrijednosti prisvojiti i ostvariti. Iz te pers- 
pektive prosuđuje Marx ekonomske teorije Sismondija i Ricarda 
i osuđuje romantičnog Sismondija vis a vis Ricarda koji još do 
izvjesnog stupnja cinično priznaje temeljnu vrijednost razvoja 
proizvodnih snaga: »da proizvodnja radi proizvodnje ne znači 
ništa do razvoja bogate ljudske prirode kao svog konačnog cilja«. 
Da ovaj razvitak sposobnosti ljudske vrste, iako se najprije od- 
vija na štetu većine ljudi, ipak na kraju probija taj antagonizam 
i izjednačava se s razvojem pojedinog individuuma, da, dakle, 
viši razvoj individuuma može biti iskupljen samo jednim histo- 
rijskim procesom gdje će individuum biti žrtvovan, to se ov- 
dje ne shvaća. 


Već Marxov primjer pokazuje — iako se ovdje na to ne mo- 
žemo osvrnuti — da nisu samo estetski i ćudoredni sudovi vri- 
jednosni sudovi. Svaki sud koji se odnosi na društvo, ukoliko 
se javlja unutar neke teorije ili nazora na svijet — jest vrijed- 
nosni sud. Time on još ni izdaleka nije subjektivan: jer dru- 
štvene vrijednosti same su ontološki fakti. Ukoliko neka teorija 
više otkriva faktične — faktične s obzirom na zbilju i mogućnost 
— vrijednosti, što jasnije pokazuje koji put vodi ostvarenju vri- 
jednosti, a što je opet kontrakarira, utoliko je dotična teorija 
istinitija i objektivnija. Spoznaja i stanovište nisu dva različita 
entiteta, nego dvije strane istog otkrivanja vrijednosti. 

Kad smo rekli da je svaki sud koji se odnosi na društvo vri- 
jednosni sud, tada smo istovremeno napravili ograničenje »uko- 

liko se javlja unutar neke teorije ili nazora na svijete. Ako nai- 
me, istražujemo samo apstraktne pojedinačne sudove o društvu, 
tada se može lako pokazati da mnogi od njih nisu uopće vrijed- 
nosni sudovi. U zbilji ne postoji ni jedan sud o društvu izoli- 
ran. Izraženo ili neizraženo on je uvijek dio totaliteta jedne teo- 
rije, jedne slike svijeta i funkcionira kao njihov dio. Analizom po- 
jedinačnih sudova ne dolazimo u ovom pitanju niti korak dalje. 

Svi izbori, sudovi, djela imaju objektivan vrijednosni sa- 
držaj. Ljudi međutim nikad ne izabiru vrijednosti, kao što ne iza- 
biru nito dobro niti sreću. Oni uvijek biraju konkretne ideje, kon- 
kretne ciljeve i konkretne alternative. Njihovi konkretni izbori 
stoje naravno u vezi s njihovim općenitim vrijednosnim atitida- 
ma, kao što njihovi pojedinačni sudovi stoje u cjelini njihove 
slike svijeta. I obrnuto: njihova vrijednosna atitida biva ovim 
konkretnim izborima dalje učvršćena. S obzirom na heterogenost 
zbilje može se u pojedinačnom slučaju vrlo teško odlučiti koji 
izbor u danim alternativama obuhvaća više vrijednosne sadržine, 
i taj izbor nije uvijek moguće pogoditi nezavisno od konkretne 
osobe koja bira. Thomas Mann zato kaže o godinama fašizma da 
su to bila moralno dobra vremena, jer je fašizam do te mjere 
potisnuo svaku osnovnu ljudsku vrijednost, da je time pravi 
izbor bio relativno lagan — naravno ne fizički, nego moralno, sa 
stanovišta jednoznačnosti. Moramo dodati da je upravo elementa- 
rna pobuna i revolt čovječanstva protiv fašizma dao jasan do- 
kaz za ono što smo nazvali nepobjedivošću ljudske supstancije. 


Nepobjedivost supstancije, razvoj vrijednosti — koje su dane 
kao moguće i u stanju devalvacije — predstavljaju bit povijesti, 
jer je to jedna povijest, jer je usprkos diskretnom karakteru 
kontinuirana i jer je upravo ova kontinuiranost supstancija dru- 
štva. Sada čovječanstvo raspolaže po prvi put takvim sredstvi- 
ma pomoću kojih može prekinuti ovu kontinuiranost i uništiti 
svoju vlastitu povijest. Ne može se nijekati da uništenje naše 
povijesti tj. naših vrijednosti postoji kao alternativa. Naravno, 
takva alternativa s kojom mi ne možemo računati, jer možemo 
voditi računa samo u svojoj povijesti, o svojim vrijednostima. 
To je jedina takva alternativa, gdje, barem za našu povijest, ne- 
ma uskrsnuća. U središtu vrijednosti naše epohe stoji, dakle, pa- 
rola: ući u borbu protiv te alternative. 

Vratimo se napokon pitanju od kojeg smo pošli: da li je 
povijest svrhoviti, objektivno teleološki proces? Na ovo pitanje 
moramo odgovoriti s jednoznačnim ne. Povijesne alternative su 
uvijek realne: u njima se može i drugačije odlučiti, nego što se 
bude odlučilo. Društveni se razvoj nije morao tako odvijati, on 
se samo mogao tako (tj. i tako) odvijati. Često su najodlučnije 
razvojne faze plod slučaja: nesumnjivo je da uspostavljanje 
antikne (Grčka) proizvodnje treba, u usporedbi s azijskom me- 

todom proizvođenja, promatrati kao slučaj. Kako se, međutim, 
usprkos tome stvara privid objektivne svršnosti, često čak i 
»smisla« povijesti? Upravo zbog supstancijalnog karaktera povi- 
jesti, upravo zbog nadograđivanja vrijednosti. Nakon što je čo- 
vjek — izišavši iz životinjskog carstva i postavši čovjekom — 
stvorio mogućnosti svoje vlastite biti, to on ne može realizirati 
ništa drugo, nego upravo te mogućnosti. Kad ih jednom ostvari, 
bez obzira gdje i kada, on ih više nikada ne može izgubiti iz 
cjelokupnog povijesnog razvoja. Na taj način stvara se privid 
kao da se pri tome radi o čudesnom planu nekog graditelja, o 
»lukavstvu uma«. Mi ne možemo spoznati niti cilj povijesti, niti 
njenu — kao alternativu shvaćenu — nužnost, koje je predodžba 
potajno identična s predodžbom o cilju. Mi, međutim, možemo 
postati svjesni mogućnosti daljnjeg razvoja vrijednosti, staviti 
s? uz njega i tako našoj povijesti dati smisao. 


Preveo: M. Cipra 

POVIJEST, PRIRODA I ISTINA 


William D. Nietnann 


Dužnost mi je kao učesnika Simpozija da iznesem svoje sta- 
novište o temi »Povijest i priroda«. Improvizirani karakter mo- 
jih primjedaba i nedostatak pouzdanja u moju nesređenu eru- 
diciju učinili bi detaljnu razradu moga stanovišta prilično sum- 
njivim pothvatom, zato sam zahvalan što su sudionici Simpozija 
pozvani samo da izlože svoje stanovište, a ne i da ga podrobno 
obrazlože. Međutim, da bih ispunio čak i ovu ograničenu zada- 
ću potrebno je da proširim temu dodavanjem bar još jedne ri- 
ječi, a to je Istina. Pozivam vas dakle da razmotrimo temu »Po- 
vijest, priroda i istina«. 


I 


Kao i kemijske, mehaničke i životne promjene, promjene s 
kojima se bavi povijest, moraju se najprije pretvoriti u doga- 
đaje da bi se, da tako kažem, došlo do njih. To znači da nijedan 
događaj ne može biti povijestan događaj ako o njemu ne mo- 
žemo kazati »prije« i »poslije«. Ali kad bismo na tome stali, 
događaji bi bili povijesni samo u onom smislu u kojem govori- 
mo o povijesti sunčevog sustava, ili o evolucionoj povijesti »gil- 
skog čudovišta« (otrovni gušter koji živi u jugozapadnom dije- 
lu SAD — OP. prev.). Međutim, sunčevi sustavi i evolucioni raz- 
voj jesu procesi; oni uključuju promjene koje, makar možda 
dovode do nekih svršetaka, ipak se u sebi ne upravljaju 
svojom vlastitom svrhom. Njihovi svršeci implicitni su u njima, 
a ne njima određeni. U ovim svojim primjedbama o povijesti ne 
mislim na takve procese. Umjesto toga, mislim o povijesti u 
smislu događaja koji imaju ne samo vremenske nego i svrsishodne 
dimenzije. Događaji koji se mogu mjeriti i vremenom i svrhom 
povijesni su događaji. Moja je teza da povijest, u smislu u ko- 
jem upotrebljavam taj izraz, jest skup stavova kojima se povije- 
sni događaji dovode u međusoban odnos. 

Bitnu razliku između povijesnih i drugih događaja čini {ak- 
tor svrhe. Definiranjem svrhe ne bi se, međutim, mnogo dobi- 
lo. Mogli bismo, na primjer, kazati da do svrhe dolazi kada su 
sredstva organizirana radi postizavanja nekog cilja. Ali zašto bi 
sredstva bila sredstva za neki dani cilj? Na primjer, vidite kako 
se automobilu u blatu okreću kotači i zaključujete da šofer ne 
može otići sa tog mjesta. Ali kako znate da on želi nekuda oti- 
ći? Možda on tek ispituje trajnost neke vrste automobilskih 
guma, pa iz tog razloga namjerava svoje kotače okretati u blatu. 
Kada neki kontinuum sredstva i cilja etkriva svrhu, onda je to 
zato što neka osoba ima izvjesnu namjeru. Da biste pronašli 
kakvu to namjeru ima, morate ga pitati, a on vam mora odgo- 
voriti: »zapeo sam u blatu« ili »ispitujem gume za Vodič potro- 
šača«. Istina je, »neka osoba ima izvjesnu namjeru« sinonim je 
za svrhu, a ne njezina definicija. Međutim, možda svrhe treba 
definirati na malo, jednu po jednu, tako da vam svaka osoba 
kaže što namjerava. U tom slučaju uvijek se određuje neka po- 
sebna svrha, a ne svrha uopće. 

Situacija s obzirom na definiranje svrhe poučna je za naše 
razumijevanje karaktera nekog povijesnog događaja. Svrhe po 
kojima se događaji mjere, i time pretvaraju u povijesne doga- 
đaje, nisu svrhe uopće, već posebne svrhe nekog pojedinca, iako 
svrha može biti ne samo kompleksna, nego ujedno i namjera dru- 
gih s kojima je taj pojedinac u dogovoru, pa nas ta činjenica 
navodi da govorimo o zajedničkoj svrhi. Takve posebne svrhe 
čine događaje povijesnima, i na taj način pružaju, da tako ka- 
žem, »materijal« iz kojega povjesničari stvaraju povijesne sta- 
vove. Sjetimo se, na primjer, Hitlerovog puča u Saaru. Hitle- 
rov marš bio je događaj, jer o njemu možemo govoriti kao o 
nečemu što ima svoje »prije« i »poslije«; to jest, postojao je 
prethitlerovski Saar i posthitlerovski Saar. Hitlerov marš, me- 
đutim, nije bio puki događaj; bio je to povijestan događaj, jer je 
potjecao od nekog svrsishodnog čina. Umarširavši u Saar Hitler 
je imao izvjesnu namjeru. Da smo ga pitali kakvu namjeru ima, 
mogao bi bio kazati: »Želim provjeriti volju Francuske da se su- 
protstavi mojim planovima za ponovno uspostavljanje Njemačke«. 
Stvarajući od takvog povijesnog događaja povijest, izvještaj nekog 
povjesničara mogao bi glasiti recimo ovako: »Da su Francuzi po- 
kazali znakove otpora, Hitler ne bi nikada umarširao. Bila je po- 
trebna zajednička sila komunističkih i kapitalističkih država da bi 
zaustavila marš koji je on započeo u Saaru.« Praveći takav iskaz 
naš povjesničar bi jednom povijesnom događaju nametnuo od- 
nose koje on sam ne sadrži; jer stvaranje tako moćnog saveza i 
poraz pomoću toga saveza sigurno nisu bili dio Hitlerove svrhe 
kada je okupirao Saar. Naravno, takav rezultat bio je moguć- 
nost, ali samo iz tautološkog razloga da sve što je aktualno mora 
biti moguće. Jer povjesničar je taj koji odlučuje o aktualnosti 

povijesnih događaja kao povijesti. Neki drugi povjesničar mož- 
da bi povijesne događaje spojio na drugi način u stavove. Tako 
sam, na primjer, jednom čuo da je Hitler poražen financijskim 
intrigama međunarodnog židovstva, čiji članovi uistinu uprav- 
ljaju i Kremljem i Washingtonom! | 

Neki se povjesničari zadovoljavaju time, da svoje stavove 
ograniče na iskaze kojima se povijesni događaji dovode u me- 
đusoban odnos. Oni se nikada ne pitaju o tome kakve ne-povijes- 
ne opće ideje sami pretpostavljaju da bi njihova povijest imala 
smisla. U tom slučaju njihova je povijest filozofski naivna. Me- 
đutim, ako postavljaju pitanje o izvoru razumnosti svojih povi- 
jesnih stavova, oni više nisu samo povjesničari. Oni su tada i fi- 
lozofi povijesti. Time sada dolazimo do prirode, drugog dijela 
naše teme, jer kad povjesničari postanu filozofi povijesti ne ba- 
ve se samo dovođenjem povijesnih događaja u međusoban odnos 
pomoću stavova, nego se zanimaju i prirodom svijeta u kojem 
su povijesni događaji i njihove interpretacije tih događaja mo- 
gući. Njihovo pitanje tada glasi da li je kategorija, što je pret- 
postavljam da bi moji stavovi imali smisla, više nego kategorija 
objašnjavanja? Da li je ona i metafizička kategorija? Drugim ri- 
ječima, da li priroda potvrđuje moje tvrdnje o povijesnim do- 
gađajima? Dopustite mi da spomenem neke oblike pozivanja na 
prirodu, koji su kompatibilni s nekoliko uobičajenih kategorija 
objašnjavanja s kojima se povjesničari služe kad od povijesnih 
događaja prave povijest. 


II 


Jedna takva uobičajena kategorija jest interpretacija povije- 
sti kao ličae djelatnosti božanstva. Klasičan primjer takve vr- 
sti filozofije povijesti pruža židovska apokaliptika, a isto tako i 
Grad božji Sv. Augustina. Druga kategorija objašnjavanja po- 
vijesnih događaja koja nije neuobičajena, bar ne kod onih koji 
poznaju filozofsku tradiciju, jest ideja da je priroda logički 
proces. U toj se interpretaciji povijesni događaji ne shvaćaju 
kao dokaz lične djelatnosti božanstva, nego kao nužne posljedice 
subjektivnih izbora, prema kojima sve ono što logički treba 
-da slijedi, doista i slijedi. Ako je izbor suprotan idućem kora- 
ku, onaj što je birao može biti slomljen; zato Hegel govori o po- 
vijesti kao o »klaonici«. Međutim, uništenje onoga koji je izvršio 
pogrešan izbor jest povijesni dobitak, jer pogrešan izbor upra- 
vo pruža priliku ispravnom izboru da eliminira reakcionarnu 
zapreku u povijesnom procesu, i da uspostavi polaznu tačku za 
daljnji logički napredak Uma. Hegel nam kaže da je igra sup- 
rotstavljenih subjektivnih strasti »lukavstvo« kojim um dolazi 
u posjed samoga sebe. Na taj način, pomoću impersonalne 
kategorije dijalektičkog procesa, Hegel primjerava povijest me- 

tafizičkoj shemi u kojoj je Zbiljsko racionalno, a Racionalno 
zbiljsko. 

Ima naravno i drugih kategorija objašnjavanja za koje se 
smatra da se temelje na prirodi ili u slučaju Sartrea, na ne-priro- 
di, Ništavilu. Još dvije padaju na pamet, naime napredak i no- 
vost. Međutim, poanti koju bih želio da razmotrite ne nedo- 
staje daljnih ilustracija: ja samo ukazujem na razliku između 
povjesničara i filozofa povijesti. Dok se povjesničari ne brinu 
da svoje kategorije objašnjavanja utemelje u nekoj doktrini o 
prirodi, to je briga filozofa povijesti. Kao filozofi oni se uisti- 
nu ne mogu zadovoljiti ni sa čim što je manje od kompletnog 
razumijevanja povijesti. Međutim, takav sinoptički interes ne 
iscrpljuje raspon filozofskih tendencija, jer su neki filozofi po 
svom duhu skloniji kritičkome i analitičkome, nego programat- 
skom i sinoptičkom. Jedno se kritičko pitanje koje je središ- 
nje, može ovako formulirati: kako se može znati da li su neko 
shvaćanje povijesnih događaja i doktrina o prirodi na kojoj se 
ono temelji, istiniti? Problem istine posljednji je dio moje teme. 


II 


Jednu vrst odgovora na naše pitanje, naime ideološki odgovor, 
odbacit ćemo kao nefilozofski. Takva vrst odgovora obilježena 
je onim što teolozi zovu »pozivanje na tekst«. Tako na primjer, 
marksist koji opravdava svoju poziciju ne njezinom unutraš- 
njom vrijednošću, nego zato što je »istinski marksistička«, ni- 
je nesličan teologu koji svoj stav opravdava time što je istinski 
kršćanski! Pozivanju na autoritet cilata ne može se, naravno 
prigovoriti kao načinu da se stekne prednost u ideološkim pre- 
pirkama, ali filozofe sigurno više interesira istina nego li čisto- 
ća neke ideologije. U svakom slučaju, mnogi filozofi traže ono 
što se obično naziva »objektivnim« odgovorima. Za njih je prob- 
lem ovaj: »Šta se može objektivno reći kao odgovor na pitanje 
da li je neko određeno shvaćanje povijesnih događaja istinito 
ili nije?« 

Pitanje je naravno bezvrijedno, ukoliko ne govorimo o sta- 
vovima (propozicijama). Samo ako neki povjesničar ili filozof 
povijesti ustvrdi da njegovo objašnjenje može biti istinito, po- 
stoji problem objektivne istine. Kako, na primjer, možemo zna- 
ti da li je bilo kakvo objašnjenje Hitlerove okupacije Saara istini- 
to? Ili, na primjer, da je uspon i pad Hitlera bila epizoda u samo- 
-ozbiljenju Svjetskog duha? Takve su tvrdnje istinite ili lažne 
u onom obliku u kojem stoje; Ništa, što god o njima vjeruje- 
mo, ne može ih pretvoriti od istinitih u lažne ili od lažnih u isti- 
nite. Pretpostavimo, međutim, da ne samo vjerujemo da je ne- 
ki stav istinit, nego da bismo htjeli sebe uvjeriti u to kako uisti- 
nu vjerujemo da je istinit. Što možemo učiniti da dokažemo isti- 

nitost našeg uvjerenja? Po mom sudu, ništa. Jer, ako pružamo 
druga uvjerenja da bismo poduprli svoje uvjerenje da je neki 
stav istinit, pomoćna se uvjerenja mogu osporiti. U tom sluča- 
ju morali bismo pružiti uvjerenja kojim ćemo poduprijeti uvje- 
renja što podupiru naše uvjerenje da je stav o kojemu je riječ 
istinit. Ako bi trebalo da produžim svoj govor, a to nije slučaj, 
mogao bih taj niz proširivati. Vi međutim, vidite o čemu se radi: 
ako mi doista i možemo znati neki istiniti stav, ne možemo Zna- 
ti da je istinit. Dakle u odnosu na objektivnu istinu ne moramo 
biti skeptici, jer istinu možemo znati; ali moramo biti agnostici, 
jer ne možemo znati da li istinu znamo ili ne znamo. 

Neki se filozofi ne zadovoljavaju time da budu agnostici. Ima 
ih, na primjer, koji nalaze nespoznajne temelje za prihvaćanje 
istine stavova u koje vjeruju. Tako je jedan naš kolega istakao 
da autentični marksist mora prihvatiti njegovu verziju mark- 
sizma da bi objasnio povijest. Time nam je rekao da svatko 
tko prihvati drugačije marksističko gledište ne može objasniti 
povijest, i da je taj neuspjeh previsoka cijena za to drugačije 
mišljenje. Prema tome moramo prihvatiti njegovo gledanje, jer 
se to možda najbolje isplati. S druge strane, neke filozofe jako 
ne uzbuđuje agnostička zagonetka koja se javlja kad netko po- 
kušava riješiti problem objektivne istine nekog stava. Takvi filo- 
zofi ističu da je povijest od početka do kraja ljudska djelatnost 
i da zato ne može biti objektivna. Povjesničar-filozof koji svrsi- 
shodne činove pravi povijesnima time što ih promatra »prije« i 
»poslije«, i koji pomoću stavova dovodi u međusoban odnos 
različite događaje u kategorijama za koje smatra da otkrivaju 
Prirodu samu, i sam je građa svoga vlastitog djela. Da upotrije- 
bim citat drugog našeg kolege, ako netko želi proučavati povijest 
mora proučavati i povjesničara. 

Međutim, može li on to? Ako može, onaj koji proučava po- 
vjesničara nije ništa manje građa njegova proučavanja; i tako 
to ide dalje. Možda u povijesti — i u svim drugim ljudskim inte- 
lektualnim djelatnostima — autori znanja ne mogu izbjeći svo- 
jim vlastitim mrežama stavova, kao što čovjek ne može iskočiti 
iz vlastite kože i trčati po svijetu golih kostiju. 


Preveo: Ivo Vidan 

PRAVO I HISTORIJA 


Umberto Cerroni 


1. Uzmimo kao polaznu tačku jednu prilično banalnu konsta- 
taciju da se odnos između pravnih i historijskih kategorija ne 
razlikuje temeljito od odnosa koji postoji između logičkih i his- 
torijskih kategorija; prema tome oduos između prava i historije, 
koji bi na prvi pogled mogao izgledati kao problem koji interesira 
samo stručnjake, samo je jedan vid općenitijeg odnosa između 
logike i prava. Iz tog možemo odmah izvesti 'dva zaključka: 
prvo, čak i oni mislioci koji se nisu bavili odnosom između prava 
i historije dali su u tom pogledu važne sugestije ukoliko su pro- 
učavali odnos između logike i historije, ili, još općenitije, struk- 
ture historije, samog pojma historije. Te zaključke neće prihva- 
titi »čisti« pravnici, neokantovci, koji već dugo proklamiraju 
izuzetni karakter prava i spoznajnih metoda prava, zahvalju- 
jući otkriću takozvane posebne juridičke logike. Ali nama je up- 
ravo cilj da se pretresanjem problema odnosa između pravnih 
i historijskih kategorija suprotstavimo dogmatskoj koncepciji 
čistih jurista. S druge strane, moramo izjaviti da nas ista teme- 
ljita suprotnost odvaja od filozofa i historičara, neohegelovaca, 
koji ne vode brigu o specifičnosti domena u kojima se odvija 
historija i koji teže da historiografiju svedu na istraživanje »vr- 
hovnih idealnih vrijednosti« i »napretka duha«. Po njihovom 
sudu, sva pojedinačna historijska zbivanja ne bi, napokon, bila 
ništa drugo nego manifestacije i primjeri tih vrijednosti Duha. 
Dok s jedne strane čisti juristi tvrde da logičke kategorije prava 
nemaju historije, dotle ovi filozofi i historičari smatraju da his- 
torija ne zna za takve kategorijske promjene koje bi morala lo- 
gički objašnjavati. Jedni proklamiraju carstvo logike bez histori- 
je, a drugi carstvo historije bez logike. Ako je istina da logika 
sačinjava bitni element znanstvenog istraživanja, moramo Za- 
ključiti — ponavljajući riječi talijanskog historičara rimskog 
prava R. Orestana — da obje misaone struje brane posto- 
janje nauke bez historije i historije bez nauke. Ali ja sam uvje- 

ren da nam juristi, filozofi i historičari koji slijede taj put mo- 
gu pružiti nauku bez historije samo ukoliko se njihova nauka 
stavi na mjesto historije, ili historiju bez nauke ukoliko je njihova 
historija isključivo filozofska ili pak metafizička. Osnovni uz- 
rok njihovih nedostataka je isti: budući da ne analiziraju histo- 
rijsku osnovu strukture kategorija, oni grade na opće prihva- 
ćenim kategorijama ne podvrgavajući ih historijskoj kritici. S 
druge strane, budući da ne proučavaju logičku strukturu histo- 
rijskih sistema, primorani su da uzmu jednostavni kronološki 
slijed tih empirijskih činjenica kao logičko mjerilo historije. Na 
kraju, upotrebljavajući kategorije sadašnjosti kao parametre 
dviju vrsta analize, vrše dvostruki prestup: protiv logike i protiv 
historije, samo zato što ih razdvajaju i suprotstavljaju jednu dru- 
goj. Tome je najbolji dokaz što su čisti juristi, jednako kao i čisti 
historičari, primorani da vrše ili manje eksplicitno uvedu postu- 
lat metafizičkog razdvajanja svoje discipline. Oni na taj način 
žele da ozakone postojanje filozofije prava u prvom slučaju i po- 
stojanje filozofije historije u drugom. Iz toga se može zaključiti 
da se prvotna briga da se instrumenti istraživanja ne pokvare 
kontaminacijom pretvorila u stvarnu i vrlo opasnu kontamina- 
ciju pravne i historijske nauke s njihovim najstarijim neprija- 
teljem: filozofijom. Te discipline koje su htjele postati suvreme- 
ne prihvaćanjem pozitivne nauke postaju privjesci filozofije. One 
se podvrgavaju teoriji čistog mišljenja koja iznova iz same sebe 
izvlači cjelokupni pozitivni svijet pravnih i historijskih ins- 
titucija. I tako prisustvujemo procesu koji ozbiljno remeti na- 
predak moderne kulture. Ona se rodila u isto vrijeme kao i za- 
htjev za historičnošću te eksperimentalizmom spoznaje konač- 
nog. Ona je oslobodila to područje od tutorstva filozofije ( »sci- 
entia altior«, »scientia scientiarum«), i ona ga je raščlanila na 
brojne pozitivne naučne discipline (pravna nauka, historijska 
nauka, ekonomska nauka, politička nauka itd.). Ako se ona vrati 
pod okrilje vrhovnog, ali nejasnog, jedinstva filozofije u težnji 
da objasni svoje krajnje ciljeve, doći će u položaj da pokrene 
svoju vlastitu legitimnost. Moderna kultura bi se osudila na 
Sizifov mukotrpni posao kad bi joj postulat za specijalizacijom 
pozitivnog istraživanja samo dopustio da ponovo otkrije u pred- 
naučnoj spoznaji filozofije autentični temelj nauke. 

. Nije mi namjera da zanemarim temeljni zahtjev za traženjem 
jedinstvene veze za skup pozitivnih društvenih disciplina koje 
su nikle iz moderne kulture. Ali ja smatram da problem jedinstve- 
ne spoznaje može biti samo riješen uspostavljanjem homogene 
spoznajne baze za sve pozitivne društvene discipline. Radi se o 
temelju u kojem se logika i historija isprepleću i tvore jedinstve- 
ni organizam. Samo će na taj način spoznaja »zakona mišljenja«, 
i kategorija uopće, moći napustiti permanentni položaj historij- 
ske vanteritorijalnosti na kojem se neopozivo temelji privilegi- 

rano mjesto filozofije u odnosu na društveno-historijske zna- 
nosti. Historija će u isto vrijeme odbaciti kronologiju, omiljelo 
područje empirizma u društvenoj spoznaji. 


2. Vidjet ćemo da taj zahtjev za metodološkom unifikacijom 
društvene spoznaje želi pridonijeti očuvanju naučnog (antispe- 
kulativnog) karaktera društvenih disciplina. On naime teži da 
potpuno zbaci tradicionalnu i umjetnu unifikaciju tih disciplina 
u krilu filozofije, koja je bila postignuta na štetu njihove usmje- 
renosti prema pozitivnom svijetu stvarnosti uzajamnih ljudskih 
odnosa. Metodološka unifikacija ima za cilj da prenese povezano- 
st logike i historije s područja filozofije na područje sociologije 
ili, tačnije rečeno, da je prenese 's nivoa spekulacije na nivo kau- 
zalne naučne eksplikacije. Drugim riječima, povezanost sinte- 
ze i analize, koji svi prihvaćaju i koja je do sada imala epicentar 
u sintezi, morala bi taj epicentar ubuduće nalaziti u analizi, ne 
odričući se napora za generalizacijom i anticipacijom koji je bitan 
za izradu hipoteze u organizaciji naučnog istraživanja. 

Gotovo da i nije potrebno upozoriti da opći nagovještaji ko- 
je sam upravo iznio nalaze svoju teorijsku podlogu u Marxovoj 
misli. Marx je u stvari taj koji predlaže da se izgradi »jedinstve- 
na pozitivna nauka« o društvu kojoj bi politička ekonomija bila 
najčvršći i najpostojaniji temelj. On predlaže naučnu metodologi- 
ju u kojoj bi historičnost i društveni karakter kategorija sačinja- 
vali stožer, a koja bi, ipak, bila kadra da odbaci spekulaciju u 
društvenim naukama. Marx napokon predlaže da se društvena 
spoznaja kao spoznaja smatra strogo naučnom, to jest kao spoz- 
naja kojom se mogu eksperimentalno mjeriti uopćavanja u anali- 
zi društvenih predmeta. Ta uopćavanja su, dakle, provjerljive 
hipoteze o određenim objektivnim odnosima, društvenim i pri- 
rodnim, a ne samo o odnosima svijesti. I tako Marx potvrđuje 
mogućnost naučne spoznaje ljudskog društva i historije kroz 
provjeravanje društveno-historijskih skupova strukturiranih na- 
turalistički, temeljenih na sprodukcionim odnosima« ili odnosi- 
ma naturalističkog uzajamnog djelovanja ljudi unutar historij- 
ske zajednice. On time nagovještava svršetak tradicionalne pod- 
vojenosti na društvene nauke« i »prirodne nauke«. Što se tiče 
teorijske revolucije koju je Marx izvršio u modernoj misli, teško 
je možda naći bolju pohvalu od one koju je izrazio ruski kritičar 
Kapitala (Marx je izrijekom prihvaća u pogovoru drugog nje- 
mačkog izdanja Kapitala). Kritičar je napisao da Marx promatra 
društveno kretanje kao prirodnu povezanost historijskih pojava. 
Ako svjesni element igra tek drugostepenu ulogu u historiji ci- 
vilizacije, razumije se samo po sebi da kritika kojoj je predmet 
sama civilizacija ne može imati za osnovu nikakav oblik svijesti 
niti ikakav čin svijesti. Njena polazna tačka ne može biti ideja 
već samo vanjska pojava. Kritika se ograničava na uspoređivanje 

i konfrontiranje jedne činjenice s drugom činjenicom, a ne sa 
idejom. 

Smajić društvene odnose ovisnim od odnosa proizvodnje 
to jest od društveno uzajamnih odnosa između čovjeka i prirode, 
Marx je u društvenim naukama izvršio revoluciju jednaku onoj 
koju je Darwin izazvao u prirodnim naukama. Darwin je rekons- 
truirao historijsku povezanost prirodnih vrsta, dok je Marx rekon- 
struirao prirodne razlike između historijskih ljudskih formacija. 
On je demistificirao isprazno i varljivo umovanje o »ideji društva« 
i nadomjestio ga eksperimentalnim istraživanjem različitih his- 
torijskih tipova društvenih skupina. U tu svrhu je iznio princip 
— kao što je to opisao ruski kritičar — da je razlika između raz- 
nih društvenih organizama isto tako fundamentalna kao i razli- 
ka između biljnih i životinjskih organizama. Taj postulat koji di- 
rektno proizlazi iz objektivne redukcije odnosa subjekt-objekt 
(društveno biće-priroda) otvara put historijskoj redukciji katego- 
rija i mišljenja općenito, jer nas uvodi u historijsku kritiku naših 
današnjih kategorija. Marx nam na taj način sugerira ne samo re- 
dukciju sadašnjosti u historiji već i redukciju kategorija sadaš- 
njosti u kategorije historijske i tjera nas da istražujemo specifič- 
nu strukturu kategorija prošlosti u ranijim društvenim organizmi- 
ma, prelazeći preko prividne fluidnosti čisto kronološke historije. 

Reforma logike mora dakle biti upotpunjena reformom histo- 
riografije: kaq što logika nije više nauka o zakonima apstraktnog 
mišljenja, o počecima mišljenja, ni historiografija nije više nauka 
o počecima i toku djelovanja. Prva se pretvara u historijsku kri- 
tiku čistog razuma, a druga u !ogičku kritiku (logično poveziva- 
nje) historijskog djelovanja. Prva nije više domena apstraktne 
(»čiste«) generalizacije apriori, a druga nije više domena empirij- 
skog opisivanja kronološkog slijeda historijskog zbivanja. Su- 
protno onom što je branio Benedetto Croce mi tvrdimo da klasi- 
ficirati znači intelligere a sam čin poimanja sadrži klasifikaciju. 
Logika može biti samo historijska klasifikacija i, prema tome, po- 
imanje (objašnjenje) historijskog svijeta, dok historija može biti 
samo poimanje svijeta u njegovoj organskoj, objektivnoj i prema 
tome klasificiranoj strukturi tipova društva. »Duhovne« ili ideo- 
grafske discipline postaju tako nomotetske, jer se odnose na pred- 
mete koji se mogu ispitati i na historijski različite organizme. 
Za Marxa, kao i za Darwina, bitan je — prema ruskom kritičaru 
— zakon njihovog mijenjanja, njihovog razvoja, zakon prelaže- 
nja iz jednog oblika u drugi, iz jedne vrste vezivanja u drugu da 
bi se došlo do razumijevanja oblika duhovnog života i kulture. 


3. Dopuštajući nam da dopremo do spoznaje društvenih po- 
java i samih kategorija na temelju ispitivanja objektivnih druš- 
tveno-historijskih organizama (»društveno-ekonomskih formaci- 
ja«), materijalistička koncepcija historije krije u sebi opasnu 

mogućnost da se izvrši simplificirano istraživanje uzročne pove- 
zanosti. Radi se o opasnosti na koju je ukazao Max Weber kad je 
optužio pristalice historijskog materijalizma, da se zadovoljavaju 
s »vrlo labavim hipotezama« i s »najopćenitijim formulacijama«, 
a tu opasnost bismo danas mogli nazvati opasnošću »redukcio- 
nizma«. Prema takvoj vrsti istraživanja, uzročno objašnjenje bi 
se ograničilo upravo na »redukciju« kategorija i ideja, na elemen- 
te društveno-ekonomskih odnosa i interesa. Ako ostavimo po 
strani svako drugo razmatranje, takav razvoj uvodi novu pod- 
vojenost između logike i historije. Ona se očituje u činjenici da 
se tobožnje objašnjenje pomoću takve »redukcije« otkriva kao 
vrlo malo korisno, pa i varljivo, kad se nakon ocrtavanja karak- 
tera materijalnih i ekonomskih interesa upotrijebi za dokazivanje 
historijske »uvjetovanosti« kategorija i ideja. One bi postale 
izvanhistorijski pojmovi koji bi sačinjavali novu vrstu »praktič- 
nog čistog razuma«: »klasne svijesti«. Tako se čitav kulturni život 
odvaja od historijsko-materijalističke osnove a logika svodi na 
historiju samo da bi se historija svela na logiku. Jasno je da takav 
tip historijske rekonstrukcije sadrži dva nedostatka od kojih 
boluju istraživanja tradicionalnog tipa. On u stvari razmatra hi- 
storijsko-društvene tipove kao jednostavni kronološki slijed zbi- 
vanja iz kojeg je eliminirano historijsko objašnjenje logičkih ka- 
tegorija, i, dosljedno tome, shvaća kategorije kao organ čistog 
mišljenja (teoretskog i praktičnog). Treba priznati tim povodom 
da Engels nije izbjegao tu opasnost kad je, na primjer, bio uvje- 
ren da može razlikovati (u svojoj recenziji djela Zur Kritik der 
politischen Oekonomie) historijsku metodu od logičke metode. 
Mislio je da može opravdati daljnje postojanje filozofije kao 
nauke o zakonima mišljenja ,prije svega u domeni logike. Sim- 
ptomatično je da je Engels katkada pokazao i previše popust- 
ljivosti prema rekonstrukciji kategorija kojima je nedostajala 
stvarna historijska kadenca. I zato je često govorio o pojmu 
Države općenito, a pridjevi građanska, feudalna, robovska, nisu 
unosili u taj pojam nikakvih značajnih strukturalnih modifika- 
cija društvene »mašine«. Ta popustljivost se u marksističkoj li- 
teraturi s vremenom samo povećala. Dovoljno je spomenuti, na 
području pravne nauke, pojam prava općenito koji je dao Višin- 
ski: »Pravo se sastoji od skupa propisa o ponašanju koji izra- 
žavaju volju vladajuće klase«. Da bismo potcrtali razlike koje 
te postavke udaljuju od Marxove perspektive možemo podsje- 
titi na Marxovo upozorenje u Uvodu iz 1857, gdje je rekao da 
»kategorije izražavaju. . .oblike postojanja, determinacije egzisten- 
cije« i »da bi bilo neumjesno i pogrđ&šno složiti ekonomske ka- 
tegorije onim redom kojim su bile historijski determinantne. 
Njihov je slijed, naprotiv, determiniran odnosom u kojem se 
svaka za sebe nalaze u modernom građanskom društvu. Taj 
red je potpuno suprotan onom koji izgleda kao njihov prirod- 


60 


ni red, ili onom što odgovara slijedu historijskog razvoja«. Za- 
to Marx traži historijsko objašnjenje kategorija unutar najslo- 
ženijeg historijskog organizma, to jest građanskog društva i pru- 
ža prvi značajan primjer za to posvećujući svoje najveće djelo 
izučavanju modernog građanskog. društva. Ništa nije tako stra- 
no Marxovoj misli kao namjera da napiše opću raspravu o logici 
ili dijalektici, ili pak djelo o općoj historiji ljudskog čruštva kao 
što bi to željeli branitelji »dijalektičkog materijalizma«. On sma- 
tra da ne može dati ni jedno ni drugo, jer smatra kategorije 
funkcijama jednog historijski uvjetovanog društvenog organiz- 
ma. Budući po njegovom mišljenju slijed društvenih tipova za- 
htijeva logičku sposobnost razlučivanja kategorijalnih instrume- 
nata nužnih za njihovo identificiranje, on ga uopće ne smatra 
čisto kronološkim slijedom koji se može mjeriti nehistorijskim 
kategorijama. Njegovo nepovjerenje prema »općenitim aps- 
trakcijama je usko povezano s primjedbom« da »najopćenitije ap- 
strakcije niču tamo gdje se javlja najbogatiji razvoj konkret- 
nog, tamo gdje neka značajka izgleda dionik velikog broja fe- 
nomena, čak i svih fenomena u cjelini«. Najpertinentniji prim- 
jer je onaj, koji se odnosi na pojam rada općenito, koji predsta- 
vlja nužan i neophodan logički instrument da bi se shvatila ba- 
za ranijih društvenih tipova u kojima, naprotiv, dominira polo- 
vični i određeni pojam rada (konkretni rad). Prema Marxu, 
upotreba kategorije »rad uopće« (apstraktni rad), koja dopušta 
da se izmjeri i spozna ona druga kategorija, usko je vezana za 
spoznaju njene suvremenosti, suvremenosti koja nije samo čisto 
duhovna (logička).« Ta apstrakcija rada uopće — piše Marx — 
nije samo duhovni rezultat konkretne cjelokupnosti radova. Rav- 
nodušnost prema individualnom radu odgovara obliku društva 
u kojem pojedinci lako prelaze s jednog rada na drugi, i u ko- 
jem im određena vrsta rada izgleda slučajna i zato indiferen- 
tna. Rad je tada, ne samo kao kategorija, već u samoj stvarnosti, 
postao sredstvo za stvaranje bogatstva uopće, i prestao je da se 
stapa s pojedincem kao njegova individualna određenost«. Iz 
ovog se može zaključiti da će pertinentna upotreba te kategori- 
je biti moguća samo ako smo svjesni njene stroge pripadnosti 
jednom historijskom tipu kulture i društvene organizacije, jer 
»duhovno osvajanje« te kategorije odgovara njenoj praktičnoj 
i institucionalnoj pojavi. Ta kategorija je bila ne samo »odsut- 
na« u predmodernoj misli već ju je bilo nemoguće i uspostaviti. 


4. Pokušajmo sada provjeriti u kojoj mjeri naša razmatranja 
o vezi između logike i historije mogu objasniti probleme prava. 
Podvojenost između logičkog istraživanja i historijskog tra- 
dicionalna je u filozofiji prava. Ona je sve u svemu još uvijek 
obilježena trajnom podjelom na logiku, historiju i deontologiju 
prava, koja vuče najdublje korijenje od osnivača moderne pra- 

vne filozofije Immanuela Kanta. U predgovoru Osnova metafizi- 
ke morala Kant pravi vrlo jaku razliku između konstrukcije 
»moralnih zakona« i konstrukcije zakona koje izučava fizička pri- 
rodna nauka. On kaže prvi »vrijede kao zakoni samo ako mogu bi- 
ti postavljeni a priori i kao nužnost; štoviše, predodžbe i sudovi 
o nama samima i o onome što radimo ili ne radimo nemaju 
nikakve moralne važnosti ako sadrže ono što se može saznati 
samim iskustvom.« Kant zatim precizira da »poznavanje tih za- 
kona ne proizlazi niti iz promatranja nas samih i animalnog dije- 
la naše prirode niti iz opažanja toka stvari, onoga što se zbiva 
i načina na koji se to odvija, već nam razum nameće vlastiti 
način djelovanja, pa makar ne bilo još nikakvog primjera za to«. 
Što se tiče samog prava, Kant tvrdi da su pojmovi vezani za »em- 
pirijske elemente« to jest historijske institucije prava — i da se 
zato ne mogu pojaviti u sistemu kao sastavni dio već samo kao 
primjeri, u objašnjenjima. I tako taj isti Kant koji je, odvojivši 
pravo od morala, pozdravljen kao mislilac koji je opravdao rađa- 
nje moderne jurisprudencije i koji je jasno ograničio izučavanje 
»principa« od historijskog ispitivanja pravnih institucija, pono- 
vo pretvara pravo u filozofiju u onoj mjeri u kojoj srozava nje- 
govu historiju na egzemplifikaciju »principa«. 

Taj novi trijumf filozofije (pod pseudolaičkom kritikom lo- 
gike i čistog uma) naći će otvorenu teorijsku potvrdu u hegelov- 
skom »panlogizmu«. Hegel piše: »Ono što nas pojam uči označe- 
no je kao nužnost historijom: to jest idealno se najprije javlja 
nasuprot realnom u punom razvoju realnosti a zatim samo iz- 
građuje taj isti svijet, zatvoren u svoju suštinu, u obliku kra- 
ljevstva duha«. Budući da je historija — prema Hegelu — »sa- 
mo slika i čin uma« nova laička teologija spekulativne nje- 
mačke filozofije također ubija u zametku svaku mogućnost po- 
zitivne nauke o pravu, o historijskom temelju pravnih kategorija, 
a u isto vrijeme srozava historiju prava na puku fenomenološku 
demonstraciju koja pretpostavlja pravu metafiziku morala i in- 
stitucija. 

Ipak, Kant i Hegel nam pokazuju koliko je nezgodno pret- 
hodno razdvajanje logike i historije, kategorija i pravnih insti- 
tucija. Ako historija pozitivnog prava ponovno postane — slu- 
žeći se Marxovim terminima — »paranteza logike«, isprepletenost 
kategorija i institucija se pokazuje kao nenadomjestiva. Tako 
kod Kanta pravni »principi« kao proizvod »čistog uma« otkrivaju 
svoju temporalnost, temporalnost koja je, jer nije priznata, 
uopćena i arbitrarno odvojena od iskustva. Isto tako, kod He- 
gela, historijski razvoj Ideje završava empirijskim pojmom pru- 
ske organske države. Zaista, što je noumenska Kantova republi- 
ka, izgrađena apstrahiranjem suvremenih historijskih institucija, 
nego apriorna potvrda, dakle ahistorijska i akritična, suvremene 
predstavničke države? I da li je hegelovska država koja predsta- 

vlja ulazak Ideje u historijski svijet išta drugo nego ulazak em- 
pirijskog svijeta (pruska država) u carstvo Ideje? Političko pred- 
stavništvo, odvojenost političke države od civilnog društva, jaz iz- 
među privatnog vlasništva i zajedničkog, sebično prvenstvo pri- 
vatnog vlasnika, nadmoć slobodnog ugovora«, potpuno apstra- 
ktna (pravna i politička) jednakost ljudi kao duhovnih bića i 
stvarna nejednakost ljudi kao zamjetljivih individua, odlučni 
značaj suverena i vlade koji moraju »formirati« narod (formlose 
Masse), nesposoban da se ujedini, prevlast donijetog ustava 
nad ustavotvornim narodom: ne predstavljaju li ti apriorni prin- 
cipi svojom ahistoričnošću pretvaranje stvarne, jednostavne his- 
torijske strukture suvremenog građanskog svijeta u apsolutne 
kategorije? (A ta struktura je ionako relativna i gotovo sigurno 
osuđena na nestanak). Ne radi li se o uzdizanju na nebo (kao što 
kaže Marx) građanskog historijskog društva, te cjeline koja je 
razjedinjena, u kojoj se stvari spajaju a ljudi razdvajaju, u ko- 
joj se sporazumno zamjenjuju stvari pa i ljudi sami. 

Ali, ako je to sve istinito, prirodno se rađaju sumnje u po- 

gledu preliminarnog odvajanja logike od historije i svođenja 
historije pozitivnog prava na običnu ilustraciju razvoja čistih 
kategorija. Posebno je dopušteno sumnjati u Hegelovu tvrdnju 
da »apstraktno ili formalno pravo« nije ništa drugo nego područ- 
je »neposredne volje« u kojem se javlja »postupnost razvoja ide- 
je volje, slobodne u sebi i za sebe«. Treba sumnjati i u drugu 
Hegelovu tvrdnju da pravo i moralnost dosižu najviši stupanj 
u državi koja bi predstavljala »stvarnost etičke ideje.« Možemo 
primijetiti da poistovećivanje apstraktnog prava s područja vo- 
lje i svođenje države na idealnu stvarnost predstavljaju specifič- 
ne uzore pomoću kojih apstraktni duhovi sankcioniraju i teorij- 
ski potvrđuju sadašnju konfiguraciju pozitivnih institucija for- 
malnog građanskog prava i predstavničke države. Na taj način 
oni taj historijski društveni sistem, izrađen u opoziciji privatnog 
i javnog prava, podržavaju svojim teorijama samo zato što je 
društveni život kojim on upravlja i sam razbijen. On se odvija 
dvojako: na planu privatne ekonomije i na planu jednostavne 
političke i pravne unifikacije. Ta podvojenost proističe od ne- 
postojanja pravog društvenog povezivanja produkcionih odnosa 
1 nepostojanja prave ekonomske baze za jedinstvo. 
. Moderna pravna znanost nije, u cjelini uzeto, još našla izlaz 
iz nepovoljnog položaja u koji su je doveli Kant i Hegel. Ili je 
potvrdila, proklamirajući autonomnost pravnih norma, da zane- 
maruje historijsko i pozitivno objašnjavanje svojih principa, 
historijsko-društvena relativnost društvenog moranja, historici- 
zam pojma Sollen, te time prebacila domenu kategorija pod do- 
minaciju filozofske logike. Ili je prihvatila »invaziju« drugih dis- 
ciplina, slabeći tako specifičnost pravnih kategorija koje su, 
ipak, počeci same juridičke znanoti. 

Ali treba dodati da je Marx vrlo često našao nastavljače koji 
su se suštinski ravnali prema tradicionalnim rješenjima. Oni su 
u pravu vidjeli samo izraz volje (makar i »klasne«) ili su izbrisali 
značajku diferencijacije prava općim reduciranjem pravnih po- 
java na ekonomske. U oba slučaja su samo pojačali tradicional- 
nu podvojenost logike i historije. Juridički fenomen je bio shvaćen 
kao čista »norma« koja proizlazi iz arbitrarne zakonodavne volje, 
koja mora pomiriti Sollen s Müssen, to jest čisto apstraktnu oba- 
vezu (ni društveno-prirodnu ni historijsku) s empiričkim ograni- 
čavanjem prirodne sile (ni prirodno-društvene, ni historijske). 
I pravna nauka je nastavila izgradnju svog sistema baratajući 
općim pojmovima Prava, Države, Vlasništva, Subjekta itd. koji su 
previše općeniti i nesposobni pružiti pozitivne determinacije, a is- 
tovremeno su opterećeni zbrkanim empirijskim historijski rela- 
tivnim zakonima. 

5. Ta vrlo proširena navika konstruiranja pravnih kategorija 
čisto logičkom (filozofskom) metodom uvjetuje ne samo lošu 
sistematiku kategorija već i lošu sistematiku historijskih institu- 
cija. Iz pomanjkanja historijskog objašnjenja kategorija proiz- 
lazi, s jedne strane, ahistorična konfiguracija pravnih kategorija 
kako ih svaća naš moderni duh, a s druge strane alogična 
(samo kronološka) konfiguracija historije ranijih institucija. 
U nedostatku historijske agregacije kategorija sadašnjosti u in- 
stitucionalnom okviru građanske ekonomsko-društvene forma- 
cije, one izmiču historijskom mjerilu i postaju automatski čista 
»duhovna tekovina« apstraktnog filozofskog umovanja koje će ne- 
izbježno poslužiti kao mjerilo za pozitivne historijske sisteme 
prošlosti i za same duhovne kategorije prošlosti. Historija pozi- 
tivnih pravnih institucija dobiva na taj način značajnu konfigura- 
ciju koja se iz »početaka« gdje se javljaju prvi »začeci« prava uz- 
diže do »potpunog« suvremenog sistema kategorije i samim tim 
sankcionira nepromjenljivi karakter naših institucija. S druge 
strane, to sravnjivanje prošlosti sa suvremenim idejnim okvirom 
(koji se smatra »čistim«) slabi istraživačevu pažnju za razumije- 
vanje i rekonstrukciju kategorijalnog i institucionalnog sistema 
u prošlosti i navodi ga prvenstveno da otkriva konceptualne i in- 
stitucionalne elemente koji tendiraju prema sadašnjosti i koji uza 
svu važnost i vitalnost nemaju dimenzije, strukturu i djelovanje 
koje moderna shvaćanja i institucije pružaju našem historijskom 
svijetu. Odatle proizlazi dvostruka izmjena historije institucija 1 
ideja: prošlost je pomlađena a sadašnjost postaje vječna. Radi 
se dakle o konstrukciji kojoj neprestano nedostaje kritička i ak- 
siološka sposobnost, jer u svom istraživanju nije orijentirana na 
društveno-historijske objekte različite od naših ideja i od ideja 
(objektivnih ili potpuno historijskih objekata), već se poziva na 
objekte već idealizirane (subjektivirane objekte). Dok se gubi iz 
vida kauzalna struktura historijskih sistema, nedostatak kauzalne 

agregacije goni istraživača da historijskoj dinamici pripiše mo- 
derna značenja, to jest, izlaže se dvostrukoj opasnosti teleološ- 
ke rekonstrukcije pozitivnih sistema koja iskrivljuje njihovu 
strukturu i, što je paradoksalno, opasnosti finalističke determi- 
nacije čiste i jednostavne kronologije sistema. Zapaža se da od- 
sustvo historijskog rješenja 'kategorija uzrokuje istovremeno 
»filozofsko«, teleološko tumačenje historije kao i čisto empirij- 
sku rekonstrukciju historijskih fenomena kao čisto vremenski 
i kronološki (naturalistički) slijed. Odatle proizlazi da samo kri- 
tika sadašnjosti može dopustiti adekvatno historijsko poznavanje 
prošlosti, kao što i poznavanje viših, razvijenijih organizama do- 
pušta da shvatimo niže, slabije razvijene organizme. U tom smis- 
lu je i Marx tvrdio: »Građansko društvo je najrazvijenija i naj- 
raznolikija historijska organizacija proizvodnje. Kategorije koje 
izražavaju njegova svojstva i razumijevanje njegovih struktura 
omogućuju da se u isto vrijeme shvati struktura i odnosi proiz- 
vodnje svih iščezlih društvenih tipova na čijim se ruševinama i 
elementima ono izgradilo i u kojem se i dalje vuku neki još ne- 
prevladani ostaci, dok su se neke virtuelne snage potpuno razvile 
itd. Anatomija čovjeka je ključ za anatomiju majmuna«. 


6. Iz svega što smo do sada vidjeli izviru opravdane sumnje 
u pogledu mogućnosti upotrebe tako općih pojmova kao što su 
Pravo i Država. Nakon pažljivog izučavanja, ti se pojmovi jav- 
ljaju usko povezani sa suvremenim determinacijama koje nas 
navode da ih nazovemo »formalno pravo« i »predstavnička drža- 
va«. Formalno (ili, prema Hegelu, apstraktno) pravo je — prema 
riječima Maxa Webera — pravo koje na juridičkom i procesual- 
nom planu uzima u obzir »isključivo« opće, »jednoznačne karak- 
teristike specifičnog slučaja«. Weber jasno kaže da je »specifično 
tehnička i juridička sublimacija prava u modernom smislu mogu- 
ća samo ako ono ima formalni karakter«, to jest ako pravo do 
maksimuma usavršava apstraktnost i općenitost svojih normi, a 
te se dvije značajke ne mogu ni na koji način pripisati predmoder- 
nim pravnim organizmima (»starovjekovnom« i »srednjovjekov- 
nom« pravu). Formalizam modernog prava je zaista usko povezan 
S onim stvarnim uvjetom formalizacije koji je moguć apstraktnim 
općim izjednačavanjem individua (pravna sposobnost sviju), a 
koje pretpostavlja kraj ropstva i privilegija. Ali ako je to istina, 
kakav smisao može imati opći pojam prava koji bi na temelju 
zajedničkih crta sjedinjavao tako različite pravne organizme kao 
što su moderno pravo zasnovano na krajnjoj formalizaciji i sred- 
njovjekovno pravo zasnovano na normativnoj diskriminaciji sub- 
jekata (na privilegijama), te starovjekovno pravo (grčke polis i 
pretklasične rimske civitak) u kojem, radi moralne diskrimina- 
cije ljudi po rođenju (to nas uči Aristotel, koji brani prirodno 
ropstvo), postoji organska isprepletenost pravnog karaktera i 

morala? Takvo unificiranje može slijediti (a ono je stvarno i sli- 
jedilo) samo dvije smjernice ili opći, imperativni i prinudni, ka- 
rakter norme ili političku svrsishodnost norme. Međutim, u pr- 
vom slučaju, nije jasno zašto se iz tog unificiranja moraju isklju- 
čiti svi drugi tipovi društvene norme izvan prava (moralne, re- 
ligiozne itd.). U drugom slučaju nije jasno zašto pravo mora 
ostati odvojeno od politike. I tako se specifična penetracija pra- 
va gubi u oba slučaja. Nasuprot tome, bilo bi, izgleda, pravilnije 
poći od formalnog obilježja modernog prava i pokušati ga razviti 
kao kategoriju koja je strogo vezana za specifičnu strukturu mo- 
dernog prava i pokušati ga razviti kao kategoriju koja je strogo 
vezana za specifičnu strukturu modernog društva. Ono je zaista 
jedino društvo u historiji koje je moglo funkcionirati bez robova 
i bez zatvorenih kasta, jer je vezano za društveni okvir koji karak- 
terizira opća fungibilnost subjekata i formalna neograničena mo- 
bilnost, kao i za eminentno ugovorni tip odnosa (čak je i proiz- 
vodnja ostvarena razmjenom u obliku »radnog ugovora«). Ot- 
krivanjem historijskih korijena formalnih kategorija prava bilo 
bi moguće deducirati uvjerljive indikacije o neformalnim osobi- 
nama pravnih (i političkih) kategorija onih društvenih tipova čije 
funkcioniranje nije bilo zasnovano na općoj nezavisnosti, već na 
preciznim oblicima podređenosti individue grupi kao i ličnog 
robovanja. 

Pomoću te rekonstrukcije (preko razlika mogli bismo iden- 
tificirati kao materijalne platforme neformalnih kategorija i dru- 
ge specifične načine povezanosti društva i prirode, a ne samo su- 
vremeni način. Taj može biti definiran kao produkcioni odnos 
putem razmjene a predmoderni načini kao odnos proizvodnje za- 
snovan na ličnom robovanju ili na direktnoj podređenosti putem 
proizvodnje. Odatle možemo deducirati tri sheme materijalne i 
juridičko-političke organizacije, potpuno različite i u sebi kohe- 
rentne: 1) proizvodnja putem razmjene među neovisnim indivi- 
duama i formalno pravo, 2) proizvodnja na bazi podređenosti 
sredstvima proizvodnje i privilegija, 3) proizvodnja zasnovana na 
ličnom robovanju i ethos. Ove tri sheme bi mogle usporedno oz- 
načiti tri osnovna tipa društvenog razvoja: kapitalizam, feudali- 
zam i ropstvo, deducirajući najjednostavnije kategorije iz najslo- 
ženijih kategorija modernog društva, u kojem opet možemo 
sresti institucionalne tragove (iskrivljene i deformirane) ranijih 
društvenih mehanizama. Pojmovna razrada tih tragova bi dopus- 
tila da se formuliraju hipoteze (analogne »idealnim tipovima« 
Maxa Webera) za rekonstrukciju društvenog razvoja u prošlosti. 
Ali te bi hipoteze mogle i morale biti (provjerene na stvarnim his- 
torijskim tipovima (kapitalističko, feudalno i robovlasničko dru- 
štvo). Kategorije za rekonstrukciju prošlosti bi bile izvedene iz 
kategorija sadašnjosti samo diferenciranjem, ali ih se ne bi mje- 
rilo prema apsolutnim kategorijama sadašnjosti, jer se smatraju 

funkcijama drukčijih historijskih organizama a ove druge funk- 
cijama specifičnog organizma (moderno društvo). 

Ipak, ne bi se radilo o tome da se u prošlosti traže »začeci« 
modernih formalnih kategorija, ili da se u sadašnjosti traže ka- 
tegorije čistog uma, već da se otkriju specifični i autarhični na- 
čini idealne organizacije različitih materijalnih tipova društva. 
Čak i najistaknutiji izuzetak (koji je ipak samo prividan), to jest 
rimsko pravo koje je u prošlosti doseglo najviši stupanj formal- 
ne »dovršenosti«, našlo bi prihvatljivo objašnjenje. Upravo je rim- 
sko društvo ono u kojem je došlo do značajnih pojava, trgovine 
iako je ono bilo sputano normativnom diskriminacijom robova, 
s razmjenom koja nije bila u stanju da zavlada proizvodnjom. 
Proizvodnja je i dalje ostala robovska i nikad se nije razvila u 
proizvodnju koja se vrši putem razmjene, to jest pomoću najam- 
nog rada. Rimsko društvo nije nikad poprimilo integralni privat- 
ni karakter (neovisnost svih individua) i odatle je potekla vrlo 
ograničena apstrakcija javne sfere (stalno vezane za društvene 
uvjete individua), tako da je dihotomija na privatno i javno pra- 
vo bila vrlo slabo vidljiva. Zbog toga se moderno pravo može o- 
bilno koristiti rimskim obaveznim pravom dok je rimsko javno 
pravo neupotrebivo. To isto vrijedi i za ona područja privatnog 
prava u kojima je isprepletanje s javnom sferom ostalo duboko 
(porodica, vlasništvo itd.). 


7) Još je manje problematično karakterizirati modernu dr- 
žavu kao predstavničku državu, to jest zasnovanu na političkom 
predstavništvu za koje nije znao ni antički ni srednjovjekovni 
svijet (koji je samo znao za kastinsko predstavništvo). Ali i pred- 
stavnička država — jednako kao i formalno pravo — pretpostav- 
lja odvojenost privatnog od javnog područja, društva od države, 
što je bilo nepoznato u predmodernim društvima. U stvari, pred- 
stavnička država pretpostavlja ličnu neovisnost i samim tim kraj 
javne ili političke moći nerazdvojne od dominacije jedne indi- 
vidue nad drugim individuama. Ona pretpostavlja da je moć neo- 
visna o bilo kakvoj direktnoj determinaciji vezanoj za društve- 
nu aktivnost individua. I tu, kao i u formalnom pravu, nailazi- 
mo na povezanost između formalnosti i apstrakcije javne sfere 
(apstraktna, pravna i politička zajednica) te privatnog i atomizi- 
ranog karaktera individualnog društvenog života (privatno vlas- 
ništvo). Mi tako imamo mogućnost da uspoređujemo karakteristi- 
ke predstavničke države sa karakteristikama materijalne proizvo- 
dne strukture modernog društva i da diferenciranjem dođemo 
do hipotetskih značajki oblika političkog upravljanja u kojem 
se podjela na javnu i privatnu domenu nije ostvarila. Možemo 
dakle izraditi tipologiju političkih oblika prema trima modelima 
koje se može definirati: 1) građanska predstavnička država ili, 
da upotrijebimo Marxovu definiciju, »politička država«, 2) feudal- 

na država ili država — vlasništvo (u kojoj su javne funkcije usko 
isprepletene s društvenim funkcijama, 3) država — robovlasnič- 
ka zajednica, to jest, država koja iz ljudskog roda izuzima robo- 
ve i dopušta učešće u političkoj zajednici tek jednom dijelu čo- 
vječanstva, ostvarujući tako u krilu te elite autentičnu zajednicu, 
slobodnu od materijalnih društvenih aktivnosti koje vrše robovi 
(dovoljno je sjetiti se grčkog pojma skole, sustezanja od praktič- 
nih aktivnosti koje je bilo stvarni uvjet za pristupanje političkom 
životu; sjetimo se također starog prezira prema negotiumu i sta- 
rog primata otiuma). 

Gledano iz te perspektive historijsko izučavanje pravnih i po- 
litičkih institucija ne može više težiti da shvati »rastuću« dina- 
miku za koju se smatra da vodi u moderni svijet postupnim po- 
bjedama Duha. Ono bi se naprotiv moralo angažirati u ispitiva- 
nju diskontinuiteta institucija i predmodemnih kategorija kao in- 
stitucija i kategorija jednog diferencijalnog historijskog organiz- 
ma. Istraživanje kontinuiteta postalo bi samo funkcija ispitiva- 
nja diskontinuiteta, to jest, postalo bi istraživanje načina materi- 
jalnog preobražaja društvenih tipova i promjene duhovnih kate- 
gorija koje iz toga proizlaze. Kao što je logičko poimanje pojma 
apstraktnog rada uvjet da se shvate predmoderni oblici rada, is- 
to tako historijsko razumijevanje tih oblika postaje uvjet da se 
objasni historičnost i relativnost razvijenije logičke kategorije. 
Analogno tome, ako nam moderni konceptualni pojam formalnog 
prava omogućuje da shvatimo srednjovjekovni pojam »privilegi- 
je«, onda nam njegovo historijsko objašnjenje pomaže da shva- 
timo relativnu historijsku osnovicu moderne kategorije. 

Nemajući nikakvih drugih pretenzija osim želje da ukratko 
ocrtam opću perspektivu historijske redukcije pravnih (i politič- 
kih) kategorija upozorit ću na neke koristi koje se iz toga mogu 
izvući. Prvo, moderne kategorije prava i države izgubile bi svoj 
tobožnji apsolutni, vanhistorijski karakter i tako bi se, među 
ostalim, priznala stvarna teorijska legitimnost Marxove perspek- 
tive o »odumiranju« prava i države, u krajnjoj liniji, o društvu 
bez prava i bez države ukoliko bi ono bilo zasnovano na organ- 
skom ekonomsko-društvenom odnosu, socijaliziranom i svjesno 
planski upravljanom. Drugo, koordiniranje osnovnih pravnih i po- 
litičkih kategorija (formalno pravo i predstavnička država, privi- 
legija i država-vlasništvo, ethos i država-robovlasnička zajednica) 
dopustilo bi da utvrdimo zanimljive teorijske koneksije da bismo 
lakše istakli koneksije koje bi bile baza za različite idealne nivoe 
društvenih organizama. Treće, svaka društvena epoha bi se mogla 
karakterizirati (protiv svakog redukcionizma) ne samo ekonom- 
skim već i pravnim, politčkim, moralnim i historijski određe- 
nim kategorijama bez opasnosti da se upadne u »modernizaciju«. 
Četvrto, napokon, skup logičkih kategorija upotrijebljenih u re- 
konstrukciji pravnih i političkih forma pronašao bi historijsku 

ravnomjernost i radikalne diferencijacije na osnovu kojih bi se 
moglo, polazeći samo od činjenica, opisati značajke i prelazne ob- 
like od jedne historijske tipologije prema drugoj, i shvatiti tako 
na nivou ideja reperkusije promjena produkcionih odnosa. 
Prepuštajući naučnom ispitivanju provjeravanje prethodnih 
razmatranja i daljnje razvijanje hipoteza koje sam postavio, 
htio bih na kraju reći da će uputstva historijskog materijalizma, 
s njegovom logičko-historijskom metodom, omogućiti kauzalnu 
rekonstrukciju i samih idealnih razvoja. Tako bi se opovrgla to- 
oožnja-nužda.za.pravnu.nauku-da.i.dalje ppseže za Metafizikom 
morala (kantizam) i za historiju prava da se još uvijek povodi za 
Fenomenrotogijom Duhu (hegelizanr), budući" da se w nraterijalis- 
tičkoj nauci o društvu može naći dovoljno objašnjenje bilo u po- 
gledu »principa« bilo u pogledu »postupnog razvoja« institucija. 
Eliminiranje svih metafizičkih i teleoloških zaostataka omogućit 
će jurisprudenciji da se'integralno svede na pozitivnu nauku i da 
se odrekne bilo Filozofije prava bilo Filozofije historije. 
Prevela M. Žunec 

MORALNOST REVOLUCIONARNE AVANGARDE 
KAO ISTORIJSKA PRETPOSTAVKA SOCIJALIZMA 


Svetozar Stojanović 


1. 


Pošto je ova tema veoma kompleksna ja mogu ovde samo da 
skiciram svoja shvatanja. Sem toga, treba napomenuti i to da 
sam namerno izabrao da govorim više o negativnim nego o po- 
zitivnim iskustvima socijalizma kojih takođe ima mnogo, zato što 
je to po mom mišljenju u principu korisnije za socijalističku 
teoriju i praksu, i zato što će uvek biti dovoljno ljudi koji radije 
čine suprotno. 

Za Marxa masovna i zrela radnička klasa čini nužnu i bitnu 
pretpostavku socijalizma. On je, svakako, bio u pravu ako pod 
socijalizmom podrazumevamo vrhunac jednog revolucionarnog 
procesa. Međutim, socijalizam označava i tok tog procesa, pa 
čak i njegov početak. Dosadašnja istorija socijalizma je pokazala 
da masovna i zrela radnička klasa nije nužna pretpostavka soci- 
jalizma uzetog u značenju početka te istorijske putanje. Jedno- 
stavno, u zemljama u kojima su socijalističke snage osvojile 
vlast, takve radničke klase, sem možda sa jednim-dva izuzetka, 
nije ni bilo. Ulogu klase trebalo je da za izvesno vreme nadoknadi 
organizacija revolucionara. Tu je istorija dremala — revolucio- 
narna avangarda trebalo je da je probudi. = 

Namesto klase koja treba da izvrši i opštečovečansku misiju 
stupila je jedna još uža društvena grupa kao najvažniji protago- 
nist socijalističke revolucije, koja ne može biti ništa manje nego 
totalna humanistička revolucija. A princip partijnosti, još više 
nego princip klasnosti, ima dva sečiva: partijnost koja stremi 
opšteljudskom ili partijnost koja se zatvara u sebe? Otvaranje, 
širokogrudnost, uključivost ili zatvaranje, sektaštvo, isključi- 


, 


1) Time se, naravno, ne želi reći da situacija u kojoj postoji masovna i 
zrela radnička klasa čini izlišnim organizaciju revolucionara. 

vost? U ovom pitanju u izvesnom smislu sadržana je glavna o- 
pasnost koja vreba revolucionarnu avangardu u ostvarenju nje- 
nog istorijskog poziva. Bez izvanrednog moralnog potencijala 
ona ne može da savlada iskušenje skriveno u jednoj strani te di- 
leme. Istorijska misija revolucionarne avangarde stvarno pro- 
tiče u znaku jedinstva i napetosti, dakle u znaku dijalektike par- 
tijskog, klasnog i opšteljudskog. 


Revolucionarna avangarda je koncipirana kao posrednik iz- 
među neposrednih (klasa po sebi) i istorijskih interesa radničke 
klase (klasa za sebe) koji se po pretpostavci poklapaju sa opšte- 
ljudskim. Postoji realna mogućnost da revolucionarna organiza- 
cija oligarhijski zloupotrebi svoju ulogu zastupnika opštosti i 
budućnosti. Ta mogućnost se udvostručuje u situaciji u kojoj 
gotovo da ne postoji ni klasa po sebi. Jedna od osnovnih anti- 
nomija dosadašnjeg socijalizma može se formulisati ovako: 
revolucionarna avangarda je tumač interesa klase za čiji razvi- 
tak ona tek stvara uslove. U takvim prilikama ona u izvesnom 
smislu odmerava svoju liniju ne prema jednoj (istorijski inte- 
resi radničke klase), nego čak prema dvema hipotetičkim veliči- 
nama (istorijski i neposredni interesi radničke klase). Doktrina, 
razume se, do izvesnog stepena obezbeđuje da te veličine ne pos- 
tanu fiktivne, ali doktrina lako vodi u doktrinarstvo — a njime se 
može racionalizovati partikularistička interpretacija klasnih i 
opštih interesa. 


Dok se osnovni pad socijaldemokratije sastoji u oportunistič- 
kom zapostavljanju istorijskih u ime neposrednih interesa rad- 
ničke klase, dotle je većina komunističkih organizacija u proš- 
losti padala obrnutim, ultralevičarskim, zapravo pseudolevičar- 
skim smerom. 


2. 


Dosadašnji socijalizam je nastao kao društveno-politički sis- 
tem u kome revolucionarna organizacija ima potpuni monopol 
društvene moći. U takvom sistemu nisu postojale legalne politič- 
ke mogućnosti, a bilo je malo i skrivenih mogućnosti, za bitniji 
uticaj na nju, da o pritisku i ne govorimo. Ona tu čini neku 
vrstu causae sui vlastite političnosti i vlastite moralnosti. Poli- 
tika koju vodi najviše zavisi od njenog moralnog profila. Pošto 
nema efikasne kontrole i uticaja, i pošto revolucija i inače rela- 
tivira sve dotadašnje vrednosti, lako se može dogoditi da orga- 
nizacija ugrozi neke prethodno akumulisane objektivne, opšte- 
ljudske vrednosti, i tako postane moralno beskrupulozna. 


. Pred nju se ubrzo postavlja pitanje: kako izbeći etički pesi- 
mizam, a da se ne podlegne neumerenom i naivnom etičkom op- 
timizmu. Prvim se racionalizuje njen produženi monopol, nepo- 

verenje u druge pripadnike društva, kao i neograničena samou- 
verenost i uobraženost. Drugi bi doveo do prepuštanja svega sti- 
hiji, čak i kad bi organizacija formalno nastavila da postoji. 

Taj sudbonosni izbor između dalje monopolizacije i demo- 
nopolizatorske prakse, koji se u mnogome svodi na izbor između 
partijskog upravljanja i razvijanja društvenog samoupravljanja, 
nameće se relativno brzo po dolasku na vlast. Suviše dugo se ne 
može biti causa sui vlastite moralne i političke revolucionarnosti. 
Jedini izlaz je u oslobađanju svih socijalističkih snaga da bi mogle 
efikasno da utiču na revolucionarnu avangardu, da je ispravlja- 
ju i kontrolišu, ukratko: u doslednoj demokratizaciji spolja i iz- 
nutra. U protivnom, od nužne i bitne pretpostavke socijalizma 
(kao početka jednog toka), ona postaje njegova kočnica. Iako 
usmerena na oslobođenje čoveka, ona brzo može porobiti soci- 
jalističko društvo i vlastite pripadnike. Oko opisanog izbora 
polarizuju se i dispozicije ličnosti i ličnosti među sobom, naroči- 
to onih koje imaju društvenu moć. Ta dilema i njene konsekvenci- 
je u dobroj meri karakteriše čitavu etičku dramu dosadašnjeg 
socijalizma. 

Na ovom mestu pomenuću samo dva virusa koji napadaju 
revolucionarnu avangardu čim dospe na vlast — to su privilegije 
i karijerizam. U izreci »vlast kvari« nataloženo je duboko narod. 
no iskustvo i mudrost. Ako se izabere sve veća monopolizacija, 
ovi virusi uskoro preplavljuju organizaciju. 

U takvim prilikama jedan deo pripadnika revolucionarnog 
pokreta počinje da iskorišćava revoluciju, iako je do tada živeo 
za nju. Njihov poziv na odricanje za revolucionarne ideale pola- 
ko prestaje da bude samoregulativ. Doduše, to je psihološki ra- 
zumljivo, jer »Lakše je boriti se za principe, nego živeti prema 
njima« (Adler). Ja ovde, sigurno, ne plediram za asketizam kao 
trajno svojstvo revolucionara, već samo za skromnost koja stoji 
između asketizma i luksuza zasnovanog na renesansi nagona za 
posedovanjem, koji se obnavlja kao hidra i preti da proguta 
prethodne istorijske zasluge. 

Dolazak na vlast već sam po sebi donosi juriš karijerista 
na revolucionarnu organizaciju. Ako izabere monopol kao pro- 
duženo stanje ona ubrzo postaje nemoćna da rešava sledeću e- 
tičku antinomiju: organizacija ima sasvim privilegovan društve- 
ni položaj, a svoju istorijsku misiju može da vrši samo ako njeno 
članstvo nije motivisano tom pozicijom, već njenim istorijskim 
ciljevima i idealima. 

Treba reći da su društveno-istorijske okolnosti snažno vukle 
na izbor sve dalje monopolizacije i time moralnog izopačavanja 
avangarde. Suočen sa težinom situacije u kojoj je trebalo izvr- 
šiti dalekosežni istorijski izbor, moralni potencijal avangarde 
dobija još više na značaju, a njena eventualna moralno-istorij- 

ska zasluga postaje još veća. Sa druge strane, težina okolnosti ne 
može, naravno, da poništi njenu istorijsko-moralnu odgovornost 
za suprotno rešenje te dileme. Jer ono ne zavisi ni od čega drugog 
nego od njenih kvaliteta, prvenstveno moralnih. Uostalom, orga- 
nizacija je sve do tog trenutka monopolisala i istorijsko-moral- 
no pravo na vođenje društva, pa je zato i sav teret moralne duž- 
nosti i odgovornosti na tom istorijskom raskršću takođe na njoj. 
Avangarda manifestuje najveći stepen etičke principijelnosti i 
etičke zasluge kada u proces preuzimanja društvene odgovor- 
nosti počne da uvlači široke mase naroda. 

Posebnu teškoću u izboru istinski revolucionarne alternative 
predstavljala je situacija u svetskom komunističkom pokretu. 
Pod maskom solidarnosti i internacionalizma on se bio pretvorio 
u podređivanje jednom nacionalnom pokretu. Tako su gotovo 
svi ostali izgubili ili nisu ni stekli svoju slobodu, autonomiju 
i ravnopravnost — te velike etičke vrednosti. Trebalo je imati 
izvanrednu moralnu snagu i hrabrost da bi se u takvoj situaciji 
reklo »ne« i tako izložilo riziku usamljenosti, odbačenosti i neiz- 
vesnosti radi socijalističke principijelnosti. Utoliko je veća isto- 
rijsko-moralna zasluga onih koji su 1948. jurišali na »nebo«. 
Ona se i dalje povećava ako joj dodamo dalekosežnost lančanih 
posledica tog prvog proboja, kao i deobe xoje je trebalo savladati 
u njihovim redovima. 


3. 


Etička tragedija socijalizma sa staljinizmom, maoizmom i 
sl. može se predstaviti i kategorijama: istorijski cilj, istorijsko 
sredstvo i njihovim međusobnim odnosom. 

Pri tom ne mislim toliko na postupanje prema principu: 
cilj opravdava sredstvo, mada se tako stvarno postupalo i još 
uvek često postupa. Uzgred budi rečeno, cilj može opravdati 
sredstvo samo utoliko ukoliko i sredstvo može opravdati cilj. 


Čitav smisao revolucionarne avangarde sastoji se u realizaci- 
ji humanističkih istorijskih ciljeva. Ona je praktično samokritič- 
na jedino u onoj meri u kojoj vrši efikasnu samokontrolu te svoje 
funkcije. Već zbog teškoća da se revolucionarna organizacija for- 
mira, zatim osvoji vlast, kao i zbog dužine perioda u kome treba 
da vodi društvo — psihološki je sasvim bliska opasnost da se 
ona pretvori u samosvrhu, odnosno u daljoj perspektivi u sred- 
stvo za nehumane ciljeve. Pretvaranje ciljeva u sredstva, i obr- 
nuto, utoliko je lakše što su sredstva istovremeno bliži ciljevi u 
jednom. nizu. U tom kontinuitetu sredstava i ciljeva često se gubi 
iz vida relativnost, ograničenost dostignutog. 

. . Opisani fenomen nazvaću finalizacijom: istorijskih sredstava 
1 tnstrumentalizacijom. istorijskih ciljeva. Nažalost, pripadnici 

revolucionarne avangarde obično postaju potpuno svesni tog 
preokreta tek kada je već kasno. Zajedno sa finalizacijom revo- 
lucionarne organizacije po pravilu ide finalizacija revolucionar- 
nog nasilja, države, ekonomsko-tehničkog razvitka itd. U daljem 
toku biće ukratko reči o finalizaciji revolucionarne organizacije 
i revolucionarnog nasilja. 


4. 


Biti revolucionarna organizacija to ne znači samo zalagati se 
za određene istorijske ciljeve, nego i neprekidno prilagođavati 
svoju strukturu tim ciljevima. Staljinisti, maoisti i sl. gledaju 
na tu strukturu kao na neku vrstu nepromenljivog metafizičkog 
entiteta. 

Posle preuzimanja vlasti relativno brzo nastupa trenutak ka- 
da akcenat ne sme više biti samo na organizaciji, nego i na ličnom 
prostoru u njoj. Princip organizacije prevazilazi fenomen nemoć- 
nog individualiste, ali sama po sebi organizacija ne obezbeđuje od 
organizaciomanije. Jedini stvarni lek protiv organizaciofobije jes- 
te princip organizacije ličnosti ili organizovanih ličnosti. Reali- 
zacija ovog principa obezbeđuje od krajnosti ne samo neorga- 
nizovanog soliste, nego i od organizovane bezličnosti. Pandan 
(Marxovom) apstraktnom građaninu treba tražiti u apstraktnom 
pripadniku organizaciji. Realizacija principa konkretnog građa- 
nina u socijalizmu nije moguća bez oživotvorenja principa kon- 
kretnog pripadnika revolucionarnoj organizaciji. 

Jedno od ključnih pitanja vezanih za očuvanje moralnog avan- 
gardizma postavlja odnos između, s jedne strane, lojalnosti orga- 
nizaciji (ta lojalnost ima ne samo praktični, nego i moralni smi- 
sao ispunjavanja preuzetih obaveza u borbi za humanizaciju 
sveta) i moralnog integriteta, dostojanstva, nezavisnosti, inici- 
jativnosti i slobode pripadnika, sa druge strane. Ako se revolu- 
cionarna organizacija suštinski ne demokratizuje, onda su ove 
fundamentalne moralne vrednosti ugrožene. 

Princip »služim svojoj partiji« može da bude vrlo dvosmis- 
len i zato opasan. Jer, u krajnjoj liniji, član ne sme da služi 
partiji, već istorijskim ciljevima na osnovi kojih treba da auto- 
nomno učestvuje u kreiranju, sprovođenju i kontrolisanju njene 
linije. U te ciljeve sigurno spada slobodna, autonomna i dosto- 
janstvena ličnost. Tim fundamentalnim vrednostima i idealima 
ne može se služiti ako se ne ostvaruje prvenstveno u vlastitim 
redovima. 


Jednom prilikom Lukács je napisao da komunistička parti- 
ja postavlja visoke zahteve svojim članovima i da je zato viši tip 
organizacije, kako od buržoaskih, tako i od oportunističkih rad- 
ničkih partija. Rekao bih da je to istina, ali tek deo istine. Ako 
se u praksi ostane samo na njemu, rezultati mogu biti porazni. 

U stvari, komunističku partiju treba da odlikuje ne samo to što 
postavlja visoke zahteve svojim pripadnicima, nego što i oni 
njoj postavljaju takve zahteve. 

Ako se sve više monopoliše život u partiji, onda obični članovi 
postaju moralno-politički neodgovorni, prebacujući sav teret od- 
govornosti na hijerarhiju, rukovodstva. U takvim prilikama or- 
ganizacija igra pred društvom, a i pred vlastitim članstvom ulo- 
gu nosioca apsolutne istine, pa i istine moralne prirode: navodna 
apsolutna istorijska nužnost zahvaćena je apsolutnim znanjem 
koje poseduje organizacije ovaploćena u rukovodstvu, a apso- 
lutno znanje je apsolutno netolerantno prema neznanju i td. Ka- 
kva druga svojstva nego najblaže rečeno prepotentnost, uobraže- 
nost može imati takvo rukovodstvo partije? 

Izlazi da je takva organizacija nepogrešiva, a da greše jedino 
članovi. Tobožnja nepogrešivost organizacije praktično se pre- 
tvara u tobožnju nepogrešivost rukovodstva, mada ono to neće 
reći? ali će se tako ponašati. Naime, stvarna kritika rukovodstva 
ni javno, ni unutar takve organizacije nije moguća. 

Pošto je takva organizacija, odnosno rukovodstvo nepogreši- 
vo, u njoj nema legalne ideje o eventualnom konfliktu između sa- 
vesti i lojalnosti organizaciji. Treba dodati i to da se propali sub- 
jektivizam u njoj po pravilu racionalizuje objektivizmom. Kada je 
potrebno izvršiti zaokret ili čak samo korekture, za prethodnu 
liniju uvek se tvrdi da je bila objektivno nužna u dosadašnjim 
uslovima. To je, naravno, tačno ako se prethodna odluka uzme 
kao suštinski uslov. Time se ispod prividnog objektivizma razot- 
kriva subjektivizam. Čak i kada se izuzetno prizna da je naprav- 
ljena greška, u takvoj organizaciji nikada se neće reći ko je bio 
u pravu — štaviše uopšte se neće reći da je neko bio u pravu. 

Pripadnici se napadaju kao moralno-politički neodgovorni 
ako pre organizacije (rukovodstva) ponešto kažu i anticipiraju. 
Često se na to reaguje nervoznije i žučnije nego na neprijatelj- 
ske istupe. Takvim ljudima se nikada ne priznaje da su bili u pra- 
vu — čak ni kada se pokaže da jesu. Njihove ideje se ponekad 
praktično usvajaju, ali odijum i dalje ostaje na njima. Među- 
tim, stvarna i puna moralna samokritičnost uključuje istovre- 
meno poređenje sa onim koji je bio u pravu, priznanje uz nega- 
tivnu samoocenu. 


5. 


Možda se većina moralnih odlika staljinizma kao u žiži skup- 
lja u odnosu prema revolucionarnom nasilju. Oružana socija- 
listička revolucija se etički zasniva na priznanju da u svetu na- 


— 


2) Izuzetak su Kinezi koji idu čak dotle da otvoreno tvrde »Partija može 
da greši — ali ne i Mao Ce Tung«. 

silja ponekad ne pomaže ništa drugo nego nasilje. Dok ona 
predstavlja nasilje nad nasiljem — sa njom je etički u redu. 

Dosledan revolucionar se mora uvek iznova pitati: prvo, da 
li nastoji da nasilje upotrebljava samo u onoj meri u kojoj je 
io zaista neizbežno?; drugo, da li je svestan da nasilje, bez ob- 
zira kako se pažljivo primenjuje i bez obzira na to koliko je po- 
nekad nužno za ostvarenje humanističkih vrednosti, nosi sa so- 
bom etičke zamke revolucije?; i treće, protiv koga ga koristiti? 
Bez te samokontrole revolucionarno nasilje se može pretvoriti 
u samozadovoljnu i sadističku svirepost. Neko je s pravom na- 
pisao: »Prelaz s jednog stupnja nasilja na viši stupanj nepri- 
metan je, a posle toga samo vrlo teško se može učiniti korak 
nazade. 

Za istinskog revolucionara nasilje može imati isključivo 
instrumentalnu vrednost, pa i to samo pod određenim uslovima. 
Staljinist ga baš naprotiv pretvara u samosvrhu. Na moralnom 
ispitu on pada na sva tri navedena pitanja: on se nasiljem ko- 
risti u neograničenoj meri, bez rezerve i protiv saboraca. Ukrat- 
ko, u njegovim rukama revolucionarno nasilje pretvara se u na- 
silje nad revolucijom. | 

a 

DEMOKRATSKE INSTITUCIJE 
I REVOLUCIONARNI KONTINUITET 


Mladen Čaldarović 


Kad govorimo o historijskim pretpostavkama socijalizma, mi 
smo doista već prihvatili jednu pretpostavku, onu najvažniju, nai- 
me — mi smo uzeli socijalističku budućnost čovječanstva kao 
perspektivu koja stoji van diskusije, i pristupamo istraživanju 
uvjeta, historijskih pretpostavki za dostignuće takvog huma- 
nističkog društva koje će biti izgrađeno na ličnoj slobodi svakog 
individuuma i koje će garantirati puni razvitak ljudskih sposob- 
nosti, u smislu Marxovih određenja. 


Čini mi se da moramo kombinirati različite pristupe u svom 
nastojanju da shvatimo totalitet. ljudskog bića kao prirodnog i 
kao društvenog bića. Marxovo djelo predstavlja najdublje po- 
stignuće u razradi problema da se čovjek odredi kao povijesno 
stvaralačko biće, kao i u postavljanju historijskih uvjeta za os- 
tvarivanje jednog novog društva, 'socijalističke budućnosti čo- 
vječanstva. 


Ovaj drugi problem aktualan je s obzirom da se izvjesna 
predviđanja Marxa, Lenjina i drugih nisu ostvarila. Mnogi te- 
meljni problemi položaja čovjeka u svijetu i bitnog smisla po- 
vijesti postaju aktualni upravo u vezi s neostvarivanjem historij- 

ih. perspektiva socijalizma. Ostalo je malo razloga za naše 
nadanje u socijalističku budućnost. Ali, ako analiziramo uzroke 
koji su doveli do promašaja u socijalističkom razvitku i u su- 
vremenom revolucionarnom pokretu, — mi stječemo poziciju 
E objašnjenje pitanja o historijskim pretpostavkama socija- 
izma. 


Neke institucije i principi iz prošlosti marksističkog revo- 
lucionarnog pokreta moraju biti obnovljeni, ali se moraju uzeti 
u obzir i izvjesna suvremena dostignuća, iako se mnogi od poj- 
mova (kao što je radnička klasa, socijalističke društvene sna- 

ge, revolucionarna partija, avangarda u revolucionarnoj partiji 
i ostali) moraju tretirati s razvijenim smislom i istančanim os- 
jećajem za nove pojave u suvremenom svijetu. 

* 


Nastojat ću da ukažem na aktualni vid mnogih problema o ko- 
jima smo diskutirali. Istovremeno se nadam da suprotnosti ko- 
je su se pojavile u našim diskusijama (prije svega razlike izme- 
đu planova, dimenzija i nivoa fenomenološkog, kulturno-antro- 
pološkog, pozitivističkog i ostalih pristupa glavnoj temi) neće 
umanjiti aktualnost i značaj bitnog smisla ovih problema. 

Želim da skrenem vašu pažnju na pitanje revolucionarnog 
-kontinuiteta kao historijske pretpostavke socijalizma i na de- 
mokratske institucije u revolucionarnim političkim grupama, 
partijama i pokretima kao bitnom uvjetu koji omogućuje uspjeh 
Mura i revolucionarnog razvitka poslije osvajanja politič- 
ke vlasti. 


Očigledno je da su takve postavke moguće samo ukoliko go- 
vorimo o periodu XIX i XX stoljeća. No, postoje stanoviti aspek- 
ti demokratizma u političkim ili u društveno-političkim orga- 
nizacijama koje možemo naći u raznim zbivanjima tokom čitave 
historije čovječanstva. Mogla bi se izvršiti i kategorizacija iz- 
vjesnih historijskih situacija u kojima je revolucionarna akcija 
povezana s nastankom i razvitkom demokratskih institucija u 
nekoj političkoj organizaciji ili pokretu. 

Međutim, moramo se zaustaviti na razlikovanju nekih spe- 
cifičnih pojava u demokratskim institucijama u revolucionar- 
nom pokretu, da bismo rasvijetlili smisao revolucije i da bismo 
stavili u središte naših razmatranja pojam revolucije i prividnu 
suprotnost između demokratskih institucija i zbiljskog sadržaja 
pojave koju nazivamo revolucijom. 


Pojam revolucije tretira se u suvremenoj sociološkoj i po- 
litološkoj literaturi još uvijek nedovoljno definirano. Bez obzira 
na razrade ovog pojma u tekstovima Marxa, Lenjina i ostalih, 
naročito u onima koji se odnose na borbu protiv buržoaskog 
i sitnoburžoaskog pojma kakav nalazimo u djelima klasičnih so- 
ciologa, učenjaka u oblasti politologije i među socijaldemokrat- 
skim teoretičarima, — treba cijeniti napor da se obuhvate sve 
takve pojave u jedan široki okvir. 


Mora se uzeti kao historijska činjenica da u mnogo slučaje- 
va možemo naći, tokom stoljeća, jednu vrstu demokratizma kao 
spontanog oblika egalitarizma i povezanosti pojedinaca koji su 
se posvetili svojim zadacima, svojoj društveno-revolucionarnoJ 
aktivnosti, dijeleći nesigurnu sudbinu i osjećajući uzajamnu za- 
visnost i međusobno uvjetovanu egzistenciju. U takvim organi- 
zacijama sprovodila se dobrovoljna distribucija i prihvaćanje 
zadataka, dužnosti, teškoća i rizika. Takav demokratizam mo- 

žemo naći u organizacijama koje su postojale decenije i stoljeća 
prije naučnog formuliranja demokratizma i prije historijskog 
javljanja političkih oblika buržoaskog demokratizma. Jedinstvo 
položaja i identičnost sudbine pretpostavka je takvog jednog 
koordiniranja aktivnosti i uzajamne komunikacije koja ne sa- 
mo da oslobađa revolucionarnu volju ličnosti učesnika, nego je 
i jača, u atmosferi inicijativnog raspravljanja i u procesu do- 
nošenja odluka o bitnim kao i o svakodnevnim pitanjima. 

Kao drugi oblik demokratizma unutar neke avangardističke 
organizacije mogao bi se spomenuti onaj koji ne nastaje spon- 
tanim putem, kao jedino moguć i neposredno dan, kao oblik me- 
đusobnih odnosa članova političke grupe koja ima revolucionar- 
ne ciljeve, nego se javlja kao rezultat svjesnog prihvaćanja prin- 
cipa i pojmova koji su već stvoreni, ili kao proces stvaranja ta- 
kvih principa u samoj organizaciji kako bi se pronašao najbolji 
način za postizanje određenih ciljeva. 

Treći tip demokratizma mogao bi biti onaj koji nije samo 
način djelovanja neke organizacije, nego je u isto vrijeme cilj, 
jedan od ciljeva dotične organizacije. U tom slučaju možemo 
govoriti o procesu usklađivanja tipa organizacije i njenih ci- 
ljeva, o intenzivnoj interakciji između ciljeva organizacije i 
formiranja njene unutrašnje strukture, njenih institucija kao što 
su tip discipline i, naročito, o uspostavljanju funkcionalnih veza 
i odnosa unutar dijelova dotične organizacije. Tada demokra- 
tizam nastaje kao zahtjev same organizacije, 'kao spontani izraz 
njenog života. ` 

Četvrti oblik demokratizma unutar neke revolucionarno-po- 
litičke organizacije mogao bi biti onaj koji se javlja unošenjem 
ideja demokratizma kao elementa naslijeđene teorije iz proš- 
losti, ili njihovim preuzimanjem od nekih mislilaca, ili iz neke 
ideološke platforme itd. Razumije se, velika je razlika između 
demokratizma koji nastaje i primjenjuje se u pokretu kao nje- 
gova vlastita vrijednost, kao revolucionarni zahtjev i cilj po- 
kreta, — i onih oblika demokratizma koji se prihvaćaju od dru- 
gih, sličnih društveno-političkih pokreta, kao adekvatnih za us- 
mjeravanje aktivnosti, za teoretsko zasnivanje aktivnosti iz- 
vjesnih grupa ili političkih partija. 

Međutim, možemo uzeti neki drugi kriterij i definirati de- 
mokratizam s obzirom na faze revolucionarnog pokreta. Vjero- 
jatno bi se moglo ustvrditi da pravac razvitka ide od spontanih 
pojava demokratizma, kao unutrašnje kvalitete i osobitosti re- 
volucionarne akcije, — ka svjesnom formuliranju demokratiz- 
ma u programima i statutima revolucionarno-političkih orga- 
nizacija. Između ovih krajnosti postoji mnogo stupnjeva i nivoa, 
pri čemu svaki od njih odgovara određenoj fazi razvitka. Mogla 

se postaviti hipoteza: ukoliko je pokret mlad, u svojim po- 

HISTORIJSKE PRETPOSTAVKE SOCIJALIZMA 


Iring Fetscher 


Dopustite mi da kao orijentaciju za slijedeću diskusiju na- 
bacim jednu shemu koja ne bi smjela niti da iskrivi historijsku 
zbilju niti da prejudicira rezultat naše 'kritičke refleksije. 


Da postoji tako nešto kao historijske pretpostavke«, uvjeti 
za realno ostvarenje socijalizma, prvi je energično naglasio Karl 
Marx. Uvijek nanovo on se suprotstavljao apsolutnoj (od vreme- 
na nezavisnoj) revolucionarnosti (naime anarhizmu) ukazujući na 
neophodnost postojanja određenih historijskih pretpostavki za 
uspješno sprovođenje socijalističke revolucije. S druge strane 
pokazalo se — i Friedrich Engels nije se ustezao da to otvoreno 
prizna — kako Marxu i Englesu nije uspjelo da navedu egzaktne 
kriterije za ono što su općenito opisivali kao »zrelost« nekog 
društva za socijalistički preobražaj. Mi ipak moramo pokušati da 
barem kao skicom formuliramo koje objektivne (ekonomske i 
političke) i koje subjektivne (psihološke i organizatorne) pret- 
postavke dozvoljavaju, prema naziranju Marxa i Engelsa, ostva- 
renje socijalizma. Od 1917. međutim postoji i čitav niz država 
koje su sprovele socijalističku revoluciju, i mi se nadalje mora- 
mo pitati da li su tamošnji uvjeti (historijske pretpostavke) bili 
u skladu s Marxovim i Engelsovim očekivanjima, ili se pri tome 
unekoliko ispostavilo da i pod drugim, specifičnim uvjetima mo- 
že nastati socijalistički preokret. Na kraju se pitamo kako bi, 
prema shvaćanju Marxa i Engelsa, trebalo izgledati socijalistič- 
ko društvo, a kako ono uistinu izgleda u onim državama koje su 
doživjele socijalističku revoluciju. 


Odstupajući od upravo skiciranog toka našeg razmatranja 
želio bih ipak na početku dati »definiciju« onoga što je Marx 
razumijevao pod socijalizmom, pri čemu se uostalom mogu po- 
zvati na radove Danka Grlića i Mihaila Markovića u broju 2—3 
»Praxisa«, 

ŠTO JE SOCIJALIZAM? 


Opis onoga što je Marx intendirao kao socijalističko društvo 
možda je najbolje započeti navođenjem nepotpunih, preuskih de- 
finicija. Socijalističkim se još ne može zvati društvo koje je u- 
klonilo privatno vlasništvo nad (najvažnijim) sredstvima za pro- 
izvodnju i koje stoga dopušta planirani razvoj proizvodnih snaga. 
U epohi staljinizma gledao se s mnogo strana socijalizam u ova- 
ko skraćenoj perspektivi. Za Marxa i Engelsa bilo je ukidanje 
privatnog vlasništva nad sredstvima za proizvodnju (ili pozitiv- 
no rečeno: podruštvljenje vlasništva nad sredstvima za proiz- 
vodnju) samo sredstvo za promjenu međuljudskih odnosa i ti- 
me ujedno razvojnih mogućnosti pojedinca. Prelazi iz kapita- 
lističke konkurentske (ili monopolne) privrede u socijalistički 
način privređivanja trebao je odnose među ljudima izmijeniti 
tako, da se oni jedno drugome više ne pojavljuju 'kao sredstvo, 
već da se međusobno upotpunjuju u solidarnoj zajednici. Na 
mjesto klasne borbe i egoističnih individua trebala je stupiti do- 
brovoljna zajednica, razvijenih, bogatih, mnogostranih i sret- 
nih pojedinaca. Opravdanje za goleme napore revolucije ne na- 
lazi se u »prljavo-materijalističkoj« ekonomiji, nego u zasniva- 
nju humanog društva u kom su sve vrijednosti koje je buržo- 
azija samo propagirala faktički realizirane, društva istinske 
slobode, jednakosti i bratstva. 


Ako su Karl Marx i Friedrich Engels otklanjali da novi druš- 
tveni poredak propagiraju kao »ideal« i ako su uvijek nanovo 
vodili borbu protiv svih oblika etičkog (i religioznog) socijaliz- 
ma, onda to nisu činili zato što ne bi smatrali ili željeli da to 
društvo bude moralno vrednije od kapitalističkog, nego zato, 
jer im se puki moralni zahtjev, utješljiva refleksija o vlastitoj 
dobroj volji za poboljšanje (bez praktičkog djelovanja) činila 
bezvrijednom. Njihova averzija prema političkom moralizmu 
hranila se iz dva historijska izvora: iz Hegelova historijskog rea- 
lizma i iz scijentizma druge polovice stoljeća. Odlučni je de- 
ziderat marksističkog istraživanja da razriješi ovu heterogenu 
kombinaciju između Hegelova »apsolutnog znanja« i prirodo- 
znanstvenog pojma znanosti koja, izgleda, ni Marxu ni Engelsu 
nije došla do svijesti. Danas mi se, međutim, čini da je ukaziva- 
nje na ćudoredni karakter socijalističkog društva barem isto 
toliko opravdano kao svojevremeno kritičko otklanjanje svake 
forme »socijalizma« koji moralizira, previđa realne začetke 
socijalnih promjena i napokon smjera samo na sentimentalno 
zadovoljenje vlastite duševnosti. Ali, naravno, ni ova starija 
opasnost, koja se zadovoljava pukim protestom, verbalnom o- 
sudom »moralno lošeg« i isto tako verbalnim veličanjem »do- 
brog, socijalističkog« društva, nije iščezla. Formuliranje moral- 
nih ocjena ima uvijek usputni učinak da više nego što je to o- 

pravdano zadovolji moralne standarde subjekta koji ih formuli- 
ra. Ovu veću brigu soko vlastite dobre duše«, nego oko objektiv- 
nih uvjeta »dobrog života« za sve, Marx nije osuđivao samo iz 
naučne trijeznosti nego upravo iz moralnih razloga. Ali o tome 
dosta. Za naredno razmatranje dovoljno je istaknuti da prema 
Marau i Engelsu socijalističko društvo ne karakterizira samo 
organizacija vlasništva nego prije svega učinak koji se od nje 
očekuje. 

Već prema tome kakav pojam socijalističkog društva ima ne- 
ka politička grupa ispast će i njen odgovor na pitanje o »histo- 
rijskim pretpostavkama socijalizma«. Ali ovisnost pojma soci- 
jalizma i historijskih pretpostavki uzajamna je: pod specifičnim 
historijsko-socijalnim uvjetima bit će i pojam socijalizma modi- 
ficiran (da li svjesno ili nesvjesno, to ostavljamo po strani). 
Kad jedna politička grupa namjerava u svojoj zemlji provesti 
revoluciju i želi na nju primijeniti zvučno ime socijalizma, ta- 
da ne će moći izbjeći, da ovaj socijalizam (odmah ili u toku 
»izgradnje«) modificira u skladu sa socijalnom stvarnošću »no- 
vog društva«. Inače (a to se naravno također događa) bit će 
prisiljena da proglašava socijalističkom u gore navedenom, iz- 
vorno Marxovom smislu, jednu socijalnu stvarnost koja faktički 
pokazuje sasvim druga obilježja. U takvom slučaju pretvorio 
bi se pojam »socijalističkog društva« u ideologiju (u smislu 
kritičke osude). 


HISTORIJSKE PRETPOSTAVKE SOCIJALIZMA 
(PREMA MARXU I ENGELSU) 


1. Određeni stupanj »zrelosti« razvijenog građansko-indus- 
trijskog društva. Tačno određenje ovog stupnja pokazalo se na- 
ravno teškim, čak i nemogućim. U svakom slučaju Marx je od 
1848. stalno računao sa skorim nastupom dovoljnih historij- 
skih pretpostavki za socijalističku revoluciju. Ovaj stupanj zre- 
losti imali su s jedne strane karakterizirati određeni tehnički 
nivo razvitka proizvodnih snaga, s druge strane odgovarajuća 
socijalna transformacija (proleteriziranje malograđanskog i se- 
ljačkog stanovništva, koncentracija kapitala itd.) i prevlast ka- 
pitalističke tržišne privrede. Drugim riječima društvo treba da 
tehnički, socijalno i ekonomski bude »zrelo« za preobražaj, pri 
čemu je Marx dodao da će se ekonomska struktura ubrzo poka- 
zati kao kočnica daljnjeg tehničkog napredovanja, što će do- 
vesti do kontinuiranog jačanja suprotnosti između sve malo- 
brojnije i bogatije klase kapitalista i sve masovnijeg proletari- 
jata. 

2. Druga pretpostavka za mogućnost socijalističke transfor- 
macije sadržana je već u prvoj. Ona leži u postojanju dovoljno 

jakog (koliko jakog?) industrijskog proletarijata, za koga Marx 
smatra da je jedina klasa koja kao takva može biti zainteresira- 
na za radikalnu (upravo socijalističku) preobrazbu. Što god bi 
se »pomoćnih snaga« pridružilo revoluciji vodstvo treba isklju- 
čivo i jedino biti u rukama industrijskog proletarijata. 


3. Postojanje masovnog industrijskog proletarijata samo po 
sebi i u vezi s objektivnim uvjetima navedenim pod 1. ne bi još 
bilo dovoljno da omogući socijalističku revoluciju. K tome mo- 
ra pristupiti kao treći moment revolucionarna klasna svijest 
za koju je Marx uostalom pretpostavljao da je proletarijat mo- 
že brzo usvojiti, čim bude jednom s njom upoznat. Osviještenje 
vlastitog klasnog položaja trebalo se poklapati, upravo biti 
identično s konstituiranjem proletarijata kao klase, što znači 
političke zajednice sposobne za akciju. Dok je s društvom dana 
samo »klasa po sebi«, njena preobrazba u »klasu za sebe« mo- 
ra biti ostvarena tek dodatnim aktom volje i svijesti. Ovaj volj- 
ni i svjesni akt uskoravaju ili barem olakšavaju krize koje 
periodički nastupaju i objektivno osiromašenje. 


Tri historijske pretpostavke za socijalistički preobražaj koje 
je Marx imao pred očima bile su dakle: kapitalističko društvo 
razvijeno do određenog industrijskog i ekonomskog stupnja 
zrelosti, dovoljno jaki industrijski proletarijat i odgovarajuća 
politička klasna (samo) svijest. Sve tri pretpostavke koje sačinja- 
vaju usko povezani kompleks ostaju bez egzaktne kvantitativne 
odredljivosti. Riječ je dakle o veličinama koje bi mogle biti tač- 
no određene samo historijskim iskustvom. 


U ovim historijskim pretpostavkama krije se međutim više 
no što se vidi na prvi pogled i no što su Marx i Engels eksplicite 
formulirali. Ako, naime, socijalistička revolucija i socijalistič- 
ko društvo mogu proizaći samo iz zrelog kapitalističko-gra- 
đanskog društva, onda oni nužno predstavljaju nasljednika svih 
pozitivnih tradicija toga društva (naime građanske revolucije 
i prosvjete). Marx i Engels bili su tako čvrsto povezani s pro- 
gresivno-građanskim tradicijama da im se činilo sasvim su- 
višnim da to posebno istia. 


Sloboda i dostojanstvo pojedinca, njegova jednakost sa svim 
ostalim članovima društva, njegovo pravo na slobodni razvitak 
i primjereno učestvovanje u društvenom životu, sve su to bile 
vrijednosti same po sebi razumljive građansko-liberalnoj tradi- 
ciji. Marx njih nije nikada kritizirao kao takve, jedino je pokazao 
da se one —tako dugo dok se održava kapitalistički poredak 
vlasništva — ne mogu općenito realizirati, nego ostaju ideološki 
veo iza koga se skriva stvarnost koja vlastitim idealima temelji- 
to proturječi. 

HISTORIJSKE PRETPOSTAVKE SOCIJALIZMA 
(PREMA LENJINU I LENJINIZMU) 


Ne može biti sumnje da Lenjin nije imao druge namjere, 
nego da Marxove misaone tokove, kako smo ih saželi pod 2. 
primijeni na izmijenjene odnose 20. stoljeća i na rusko društvo. 
On je pri tome nastojao koliko je bilo moguće sačuvati Marxa 
i modifikacije držati u uskim granicama. Postupimo malo she- 
matski i pokušajmo formulirati kako se tri aspekta historijskih 
pretpostavki socijalizma mijenjaju u Lenjinovim revolucionar- 
nim spisima: , 

1. Lenjinu se čini da su u cjelini — tj. u svjetskim mjerilima 
— kapitalističko-industrijska društva postigla već odavno stu- 
panj zrelosti. U visokoindustrijaliziranim državama svijeta (kao 
u Velikoj Britaniji, SAD, Francuskoj, Njemačkoj, Belgiji) već 
su dulje vrijeme dani i objektivni uvjeti za proletersko-socija- 
lističku revoluciju. Iz određenih razloga, koji su iscrpno razra- 
đeni u njegovoj teoriji imperijalizma, on je ipak smatrao da su 
se šanse za izbijanje revolucije (ali samo za izbijanje, nikako za 
socijalizam kao takav) pomakle od industrijaliziranih centara 
prema periferiji svjetskog kapitalističkog sistema. »Inicijalno 
paljenje« za svjetsku revoluciju moglo bi vrlo lako i vjerojatno 
uslijediti tamo, pri »najslabijoj karici u lancu«, a ne u viso- 
ko-industrijaliziranim zemljama. Lenjin se čvrsto držao Marxo- 
ve misli da je za sprovođenje socijalističke revolucije potreban 
određeni stupanj industrijske i ekonomske zrelosti, ali on je 
uspio uz pomoć teorije o imperijalizmu — da Marxovu koncep- 
ciju opravda perspektivom izbijanja revolucije u relativno vrlo 
zaostaloj seljačkoj zemlji kao što je Rusija. Ali zato je bilo nuž- 
no osjetljivo modificirati drugi aspekt historijskih pretpostav- 
ki proletersko-socijalističke revolucije. 


2. Budući da u zemljama na periferiji kapitalističko-svjet- 
skog sistema proletarijat nije bio dovoljno jaka socijalna grupa, 
revolucija je mogla imati šanse samo onda, ako bi jednoj re- 
volucionarnoj eliti uspjelo da heterogene socijalne grupe koje 
su sve od reda bile nezadovoljne političkim i socijalnim statu- 
som quo upravi na ovakav cilj. Time je ujedno bila dana nuž- 
nost »zamjene« proletarijata jednom »partijom novog tipa« koja 
sebi meće u zadatak da regrutira iz redova malograđana, selja- 
ka i intelektualaca »mase« za revoluciju i koja (barem po funk- 
Ciji, a uskoro i po svom samoshvaćanju) stupa na mjesto re- 
volucionarne klase. Sigurno je i za Marxa bilo odlučno formira- 
nje vlastite revolucionarne partije, ali dok se u njegovoj koncep- 
ciji klasa pomoću partije konstituira kao samosvjesni historij- 
ski subjekt, kod Lenjina partija iz heterogenih elemenata kon- 
stituira supstitut za revolucionarnu klasu koja nedostaje. 

3. Time je i treći aspekt već bitno modificiran: revolucio- 
narna klasna svijest ne može i ne mora biti živa u velikom 
industrijskom proletarijatu, dovoljno je, ako ona dobiva svoj 
izraz u političkoj eliti, u »partiji novog tipa«. Time se među- 
tim klasna svijest razdvaja od svog socijalnog supstrata i posta- 
je izrazita osobina manjine koja podiže zahtjev za vodećom 
ulogom. Ona se više ne može zadovoljiti time da u industrij- 
skom proletarijatu probudi »odgovarajuću« političku svijest, 
nego postaje »vođom i odgajateljem masa« (pod kojim se teh- 
nicističkim terminom obuhvaća heterogena baza iz koje se re- 
grutira armija građanskog rata). 


MOGUĆI I OSTVARENI SOCIJALIZAM 


Pogledajmo — orijentirani na ovoj jednostavnoj shemi — što 
je od socijalizma ostvareno, a što su Marx i Engels intendi- 
rali kao socijalističko društvo. Prije svega može se lako utvr- 
diti da su historijske pretpostavke, opisane od Marxa i Engelsa, 
doduše bile većim dijelom i dulje vrijeme prisutne, ali da — iz 
čitavog niza razloga — u industrijskim društvima nisu dovele 
do dubokih revolucionarnih promjena. Nakon posljednje velike 
svjetske privredne krize visokoindustrijalizirana društva očito 
su razvila privredni i konjunkturno-politički arsenal koji omo- 
gućuje sprečavanje teških kriza i kojim ove države postaju 
sposobne da svojim tehnički omogućenim bogatstvom osigura- 
ju radničkoj klasi tako visoki životni standard, da se čini, kao 
da nema povoda za revolucionarne izmjene. Daleko komplek- 
sniji fenomen samoreforme visoko-industrijaliziranih društava 
ovisi, naravno, između ostalog i od postojanja Sovjetskog Saveza 
i socijalističkog tabora« koji prisiljavaju sve građanske vlade 
na izvjesne, ne male napore na području brige za svoje građane. 
Može, dakle, biti da je — recimo između 1910. i 1930. — objek- 
tivno postojala revolucionarna situacija utoliko, što su pretpos- 
tavke navedene pod 1. i 2. bile uvelike ispunjene. Ako je među- 
tim manjkala odgovarajuća revolucionarna svijest, za to će se 
— već prema vlastitom stanovištu — učiniti odgovornima de- 
fekti reformističko-revizionističke teorije, nedovoljna politička 
prodornost socijalističkih političara, snaga nacionalizma ili ta- 
kođer — od 1917. — rascjep unutar radničkog pokreta. Ipak 
ne može biti sumnje da je upravo »pobjeda« socijalizma u zaos- 
taloj Rusiji više štetila nego koristila šansama za socijalističku 
revoluciju u zapadnim industrijskim državama. Pobjeda Lenji- 
nove partije pridonijela je indirektno i nenamjerno stabiliza- 
ciji kapitalizma, jer je potakla vodeće krugove kapitalističkih 
država da socijalno-političkim mjerama (ili fašizmom) pre- 
dusretnu sličnu sudbinu i jer je dovela do rascjepa u radničkom 
pokretu. Tako nije bio ostvaren socijalizam koji je Marx priželj- 

kivao i smatrao mogućim, i može se jedva očekivati, da će on 
ikada biti realiziran pod uvjetima koje je Marx naveo. 

Umjesto toga socijalizam je najprije pobijedio u jednoj izo- 
liranoj iako vrlo velikoj zemlji: u Sovjetskom Savezu. Nastala 
je situacija koju Lenjin u teoriji nije smatrao mogućom, da na 
inicijalno paljenje u oktobru 1917. nije uslijedila svjetska re- 
volucija u visokoindustrijaliziranim državama. Tako je postalo 
nemoguće da se, u skladu s Lenjinovim očekivanjima, revolu- 
cionarno težište prebaci u te zemlje, i Sovjetski Savez je ostao 
sam. J. V. Staljin razvio je teoriju o mogućnosti izgradnje soci- 
jalizma. u jednoj zemlji. Ova je teorija bila nužna, ako je partija 
htjela zadržati vodeću ulogu i nakon neuspjeha svjetske revo- 
lucije. Dopustiti povratak na kapitalizam — čak i u kontroliranoj 
formi »Nove ekonomske politike«. — činilo se kao trajno rje- 
šenje neprihvatljivo pripadnicima nove političke klase. 

Ako se međutim socijalističkim označi društveni oblik koji 
je Sovjetski Savez izgrađivao od početka tridesetih godina, onda 
se moralo (tj. ideolozi KP SS) ili tako modificirati pojam socija- 
lizma da se on poklapa sa sovjetskom. stvarnošću, ili se pak 
teorija morala pretvoriti u ideologiju čije tvrdnje prikrivaju 
sasvim drugačiju stvarnost. Nije se naime moglo očekivati niti 
nadati da će pod pretpostavkama, tako različitim od Marxovih, 
nastati jedan oblik socijalizma koji bi bio u skladu s njegovim 
očekivanjima. U praksi su se sovjetski ideolozi kolebali izme- 
đu obih mogućnosti prilagođivanja teorije praksi (ili prikri- 
vanja prakse teorijom) i naizmjence koristili sad jednu sad 
drugu. U literaturi Staljinovog doba nailazimo na jednoj stra- 
ni ograničavanje pojma socijalizma na društvo u kome vla- 
da kolektivno vlasništvo i brzo napreduje tehnički razvitak, 
na drugoj strani dogmatske tvrdnje o harmoničnom društvu 
bez sukoba u kome su drugarski sjedinjeni narodi, klase i po- 
jedinci. Oboje je stvari humanističkog socijalizma više štetilo 
nego koristilo. Dok je redukcija socijalističkog ideala na pos- 
tizanje uvijek većih brojki u planu ostavljala ravnodušnim ra- 
dnika na Zapadu, ideološko opravdavanje postojećeg stanja 
socijalističko-humanističkim frazama samo je odbijalo kritič- 
kog promatrača i diskreditiralo u njegovim očima ideal. 


IZGLEDI 


Prošle su godine na Korčuli Herbert Marcuse i Serge Mallet 
govorili o perspektivama socijalizma u industrijskim društvi- 
ma i u zemljama u razvoju. Nada u nacionalno oslobođenje 
»trećeg svijeta« i smanjena nada u zajedničku revoluciju tehno- 
krata i industrijskih radnika na Zapadu stajale su jedna nasu- 
prot drugoj. Ja bih tome pridružio treću, tihu nadu: nadu da 
će pogreške i deformacije socijalizma u socijalističkim društvi- 

ma biti uklonjene. Tek kad se ova društva budu s pravom mogla 
predstaviti kao ozbiljenje neispunjenih građanskih snova o bu- 
dućnosti, ona će promicati stvar socijalizma, a ne izazivati strah 
od nje. Postizanje životnog standarda nije pri tome jedini i naj- 
preči cilj, iako se ne može ni njega lišiti. Unatrag nekoliko go- 
dina socijalističko je društvo stavljeno u pokret čemu je znat- 
no pridonio i kinesko-sovjetski sukob. Ovaj konflikt, tako 
dugo dok ne postane krvav, ne bi trebalo preoštro osuđivati. 
Možda on ubrzava jedan proces sazrijevanja, na čijem kraju 
stoji nešto što je. Marxovoj viziji socijalizma sličnije od ono- 
ga što se danas — često s nepravom — kiti tim imenom. 

a Prevela G. Postl-Božić 

DA LI UKIDANJE PRIVATNOG VLASNIŠTVA 
PREVLADAVA KLASNU PODJELU? 


Gustav Wetter 


U br. 1 časopisa »Praxis« ukazuje Rudi Supek na to, da feno- 
men staljinizma još uvijek nije dovoljno teoretski istražen. 
Ovaj referat želio bi da pruži skroman prilog uklanjanju toga 
nedostatka. 

U izvjesnoj vulgarno-marksističkoj literaturi prikazuje se 
problem povijesnih pretpostavki socijalizma često jako pojed- 
nostavljeno, kao da bi ukidanje privatnog vlasništva, nastalog 
na osnovu podjele rada, već uklanjalo i klasnu podjelu 1 time 
ostvarivalo socijalizam. Ovakvo pojednostavljeno shvaćanje u 
ovom krugu sigurno jedva nalazi zagovornike. Zacijelo se nagla- 
šava da ono traži mnoga preciziranja, otprilike u smislu izvoda 
mog prethodnika, kolege Fetschera. Ipak mislim da analiza ove 
teze može biti od koristi, jer nas može upozoriti na nove aspekte 
u problemu historijskih pretpostavki socijalizma, koji nas ov- 
dje zaokuplja. 

Navedena teza sadrži, tačno gledano, dva iskaza: 

a) svaka klasna podjela društva ima svoje porijeklo u privat- 
nom vlasništvu nad sredstvima za proizvodnju. 

b) Proleterska revolucija koja nužno vodi uklanjanju privatnog 
vlasništva nad sredstvima za proizvodnju, predslavlja time 
Odo i konačno uklanjanje klasne podjele i ostvarenje socija- 
izma. 

Na prvi pogled, čini se, da ovaj problem ima čisto sociološki 
karakter. Zadaća je sociologije da ispita razna društva i njiho- 
va strukturiranja. Sociologija, međutim, kao empirijska zna- 
nost može se baviti samo postojećim ili bivšim društvenim 


1). Rudi Supek, Dialectique de la pratique sociale, u »Praxis«. Philoso- 
phische Zeitschrift«, 1965, br. 1, str. 59. 

formama. Ali kad se kaže da svaka klasna podjela počiva na pri- 
vatnom vlasništvu nad sredstvima za proizvodnju, tada se već 
prekoračuju granice iskustva. Ovakav iskaz, ako se uopće postavi 
može se zasnovati samo putem filozofske refleksije. To vrijedi 
i za daljnju tezu po kojoj proleterska revolucija uslijed ukidanja 
privatnog vlasništva predstavlja ostvarenje socijalizma, jer ova 
je teza samo logički slijed iz prethodne. 

Time se postavlja pitanje o zasnivanju obiju navedenih teza. 
Kako njihovi iskazi prekoračuju područje iskustva, nije dos- 
tatno samo pokazati na nekim historijskim primjerima, da su 
sve klase koje su dosada nastupale u historiji počivale na privat- 
nom vlasništvu. Ovdje se radi o pitanju da li svaka klasna po- 
djela proizlazi iz privatnog vlasništva. Samo ako se uspije to 
pokazati, opravdano je očekivati da će uklanjanjem privatnog 
vlasništva biti postignuto socijalističko besklasno društvo. Na- 
vedene teze traže stoga za svoje zasnivanje filozofsku refleksiju. 
Gdje da nju nađemo? 

U potrazi za filozofskom osnovom kako bismo ostali na li- 
niji autoriteta, koje priznaje ona vulgarno marksistička eksplika- 
cija, treba posegnuti za samim Marxom, svakako za njegovim 
ranim radovima, posebno »Ekonomsko-filozofskim rukopisima 
iz godine 1844.« u kojima se on izričito trudi oko filozofskog za- 
snivanja svojih osnovnih socioloških i nacionalno-ekonomskih 
shvaćanja. 

Prva teza koju treba istražiti glasi: svaka klasna (podjela 
društva ima svoju osnovu u privatnom vlasništvu. Pri pokuša- 
ju njenog zasnivanja Marx polazi od analize uvjeta mogućnosti 
otuđenog rada. Pri tome treba imati pred očima da čovjek za 
Marxa predstavlja »generičko biće«. To znači, da čovjek stojeći 
pred drugim, susreće sama sebe, kao i obrnuto, da stojeći pred 
samim sobom susreće drugoga. Kad međutim »odnos čovjeka 
prema samome sebi postaje njemu predmetan, zbiljski tek od- 
nosom prema drugom čovjeku«", onda to vrijedi i za odnos 
samootuđivanja. »Otuđenje čovjeka, uopće svaki odnos u ko- 
me čovjek stoji spram sama sebe tek se ozbiljuje i izražava u od- 
nosu u kome on stoji spram drugih ljudi«.“ 


Što se ovdje kaže za samootuđenje, vrijedi i za otuđenje čovje- 
ka od proizvoda njegova rada, kao i za otuđenje čovjeka od nje- 
gove djelatnosti same. U proizvodu svoga rada stoji čovjek na- 


2) Usporedi K. Marx, »Zur Kritik der Nationalökonomie — Okono. 
misca — philosophische Menuskripte«, u: »Frühe Schriften« 1. Band, herau- 
sgegeben von Hans—Joachim Lieber und Peter Furth, Cotta—Varlag 
Stuttgart, 1962, str. 560. 

3) Usporedi ibidem str. 570. 

4) Ibidem, str. 569. 

suprot svoje vlastite, opredmećene biti. Kad se dakle radnik 
spram proizvoda vlastitog rada »odnosi kao spram tuđeg, ne- 
prijateljskog, moćnog i od njega nezavisnog predmeta, onda se 
on spram njega odnosi tako, kao da je neki drugi, njemu tuđi, ne- 
prijateljski, moćni i od njega nezavisni čovjek, gospodar toga 
predmeta. Kad se spram vlastite djelatnosti odnosi kao spram 
neslobodne, tada se spram nje odnosi kao spram djelatnosti u 
službi, u vlasti, pod silom i pod jarmom drugog čovjeka« 


Iz toga neposredno slijedi klasna podjela kao nužni rezultat 
i ujedno uvjet mogućnosti otuđenog rada: »U otuđenom radu 
čovjek ne stvara samo svoj odnos spram predmeta i čina proiz- 
.vodnje kao spram tuđe i njemu neprijateljskih moći, on stva- 
ra i odnos u kome drugi ljudi stoje prema njegovoj proizvod- 
nji i proizvodu kao i odnos u kome on stoji prema tim ljudi- 
ma. . . Odnos radnika prema radu stvara odnos kapitaliste, ili ka- 
ko se već hoće nazvati radnog gospodara, prema radniku. Privat- 
no je vlasništvo, dakle, proizvod, rezultat, nužna konsekvencija iz- 
vanjštenog rada, izvanjskih odnosa radnika spram prirode i 
spram sama sebe. 

To je misaoni tok kojim Marx želi pokazati kako je klasna 
podjela nužno dana s privatnim vlasništvom. Osnovu čitavog 
dokazivanja predstavlja pojam »generičkog bića«. Ali ovdje na- 
staje odlučna poteškoća. Ovaj pojam naime pretpostavlja pra- 
vi identitet subjekta i objekta. Prema Marxu određenje čovjeka 
kao »generičkog bića« znači, da kad čovjek stoji nasuprot dru- 
gome, on susreće sama sebe, i obratno, da čovjek i odnos spram 
sama sebe može realizirati samo kao odnos spram drugoga. 
Ovdje je vidljiva prava identičnost subjekta i objekta. Za ovakvu 
identičnost međutim nema više mjesta u Marxovoj »materijalis- 
tičkoj« dijalektici. Subjekt dijalektičkog samoproizvođenja pu- 
tem rada nije više »svijest« kao u Hegelovoj Fenomenologiji, ne- 
go priroda i čovjek kao dio prirode. Identitet subjekta i objekta 
dade se misliti u duhovnoj sferi svijesti, ali ne u »predmetnoj« 
tj. »materijalnoj« sferi prirode, budući da Marx shvaća »pred- 
metnost« kao »materijalnost«. 

Time čitavoj Marxovoj argumentaciji, u prilog teze, da sva- 
ka klasna podjela rezultira nužno iz privatnog vlasništva, izmi- 
če tlo, i može se računati s mogućnošću da klase nastaju i iz dru- 
gih izvora, a ne samo iz privatnog vlasništva. Ostaje, dakle, da 
se za svako pojedino društvo u kome postoje klase i klasni su- 


5) Ibidem, str. 570. 

6) Ovdje slijedimo redakciju teksta objavljenog u: »Biicherei des 
Marxismus — Leninismus« (Dietz — Verlag Berlin); Lieberov tekst ima u- 
mjesto »Michten« »Menschen«. 

1) Ibidem, str. 571. 

kobi istraži gdje leži osnova za podjelu na klase. Ali to nije više 
predmet filozofije već sociologije. 


Druga teza koju treba istražiti glasi: proleterska revolucija 
koja nužno vodi ukidanju privatnog vlasništva, predstavlia ti- 
me konačno uklanjanje klasne podjele, odnosno, da upotrijebimo 
ovdje Marxovu terminologiju, prevladavanje ljudskog samootu- 
đenja na društvenom području. Ova teza zapravo slijedi, kako 
smo već primijetili, nužno iz prethodne. Kad bi naime privatno 
vlasništvo bila isključiva i jedina osnova klasne podjele, tada bi 
nužno slijedilo da ukidanje privatnog vlasništva uklanja i svaku 
klasnu podjelu. Ako se međutim u našem dosadašnjem izvodu 
prva teza pokazala neosnovanom, onda i ovoj potonjoj nedosta- 
je temelja, ukoliko je nekako drugačije ne zasnujemo. 


Ovo drukčije zasnivanje Marx pokušava izvesti iz prirode su- 
protnosti proletarijata i posjedničke klase. »Proletarijat i bogat- 
stvo su suprotnosti. Oni kao takvi čine cjelinu. Oni su oboje 
oblici svijeta privatnog vlasništva«. Bogatstvo je pozitivna stra- 
na ove suprotnosti, koja nastoji da održi sebe i svoju suprot- 
nost — proletarijat. Proletarijat je naprotiv negativna strana u toj 
suprotnosti, njen nemir, budući da je svojim položajem prisi- 
ljen da sebe i svoju suprotnost, koja ga uvjetuje, privatno vlas- 
ništvo, ukine. Oba dijela, posjednička klasa i proletarijat (a ne 
samo posljednje) predstavljaju jednako ljudsko samootuđenje. 
Ali prva se klasa osjeća dobro u tom samootuđenju... i posje- 
duje u njemu privid ljudske egzistencije. Druga se u otuđenju 
osjeća uništenom, u njemu vidi nemoć i zbilju neljudske egzis- 
tencije«. Proturječnost između njene ljudske prirode i njene 
životne situacije, koja je totalna negacija te prirode, tjera na 
pobunu. Tako leži u biti ove suprotnosti da može biti raz- 
riješena samo revolucionarnim putem. 


Pobjeda proletarijata ne znači za Marxa, da opet jednom, 
kao više puta u povijesti, do sada potlačena klasa stupi na vlast. 
»Kad proletarijat pobijedi, tada on nikako ne postaje apsolut- 
nom stranom društva, jer on pobjeđuje samo ukoliko ukida se- 
be i svoju suprotnost. Time nestaje i proletarijata i njegove 
suprotnosti koja ga uvjetuje, privatnog vlasništva«" Ta po- 
bjeda predstavlja konačno prevladavanje svake klasne podjele 
društva i potpuno zadobivanje čovjeka od svih vrsta ljudskog 
samootuđenja... Budući da nastanak proletarijata znači total- 
no onečovječenje čovjeka, prevladavanje ove situacije može biti 


8) F. Engels und K. Marx. Die heilige Fami'le oder Kritik der kriti- 
schen Kritik. Gegen Bruno Bauer und Konsorten, u: K. Marx, Friihe 
Schriften, str. 703 i dalje. s 

9) Ibidem str. 704..  : 

postignuto samo ukidanjem svake vrsti otuđenja i totalnim Za- 
dobivanjem prave čovječnosti. 

U usporedbi sa svim dosadašnjim klasama proletarijat ima 
stoga posebno mjesto. On treba da ispuni jedinstveno poslanje 
u povijesti. On nije klasa pored ostalih klasa, posebnost pored 
drugih posebnosti: njemu se pridaje izvjesna univerzalnost, iz- 
vjesna općeljudska bit, samo to je univerzalnost, koja se ne osla- 
nja ni na šta pozitivno, nego je, kako već Calvez primjećuje," 
univerzalnost u negativnome odnosno u »privaciji«. Već u 1843. 
sastavljenom spisu »Kritika Hegelove filozofije prava« postavlja 
Marx pitanje, gdje se nalaze uvjeti apriori za ukidanje čovjekova 
samootuđenja i on ih nalazi »u formiranju jedne klase s radi- 
kalnim okovima, klase građanskog društva koja nije klasa gra- 
đanskog društva, jednog staleža koji ukida sve staleže, jedne sfe- 
re koja ima univerzalni karakter univerzalnošću svoje patnje, 
koja ne traži nikakva posebna prava, jer njoj nije nanesena 
posebna nepravda već naprosto nepravda. .. koja, ukratko, pred- 
stavlja potpuni gubitak čovjeka i koja može sebe dobiti samo 
potpunim zadobivanjem čovjeka. To razrješenje društva kao po- 
seban stalež jest proletarijat«." 


Ne na nekim pozitivnim doprinosima ili kvalitetama počiva 
za Marxa svjetsko-povijesna zadaća proletarijata da prevlada 
ljudsko samootuđenje, nego na ovoj upravo prikazanoj »priva- 
tivoj svečovječnosti«: »Kad socijalistički pisci pripisuju prole- 
tarijatu ovu svjetsko-povijesnu ulogu, to se onda ne događa... 
jer proletere smatraju bogovima. Naprotiv obratno. Budući da 
je apstrahiranje od svake ljudskosti, čak i od njenog privida, 
praktično dovršeno u izgrađenom proletarijatu, jer su u život- 
nim uvjetima proletarijata skupljeni do vrhunca neljudskosti 
svi životni uvjeti današnjeg društva... zato proletarijat može 
i mora sama sebe osloboditi. On se međutim ne može sam oslo- 
boditi, a da ne ukine svoje vlastite životne uvjete, da ne ukine 
sve neljudske životne uvjete današnjeg društva koji se sabiru u 
njegovoj situaciji." 

Ovakvim misaonim tokovima želi Marx prikazati da će prole- 
terska revolucija biti rezultat nužnog procesa razvitka i da će s 
njom konačno biti uklonjene sve klasne podjele ljudskog druš- 
tva. Čitava snaga njegove argumentacije počiva na tezi o nega- 
tivnoj, odnosno privativnoj svečovječnosti proletarijata, kome 
nije nanesena neka posebna nepravda već naprosto nepravda i 
u kome je postignut apsolutni samogubitak čovjeka. Ali kako 


10) Jean—Yves Calvez, La pensée de Karl Marx, Paris 1956, str. 409—493. 

11) K. Marx Zur Kritik der Hege'schen Rechtsphilosophie. Einleitung, 
u: Friihe Schriften, str. 503 i dalje. 

12) K. Marx, Die heilige Familie, str. 704 i dalje. 


94 


će Marx dokazati ovu tezu? To je naprosto nemoguće. Može se, 
doduše, priznati da je socijalni položaj radnika u ranom ka- 
pitalizmu bio izrazito surov, ali se ipak ne može uvidjeti kako 
bi Marx pokazao da je ovdje privativna sveljudskost, nečov- 
ječnost dostigla svoj vrhunac, koji više ne može biti premašen. 
Kad Marx dakle tvrdi da proletarijatu nije nanesena nikakva po- 
sebna nepravda već naprosto nepravda, tada je to, blago rečeno, 
pretjeranost. I kakvo bi uostalom egzaktno značenje mogla i- 
mati izjava da je nekome nanesena naprosto nepravda? 


Ako time Marxova teorija postaje vrlo problematična u po- 
gledu »privativne svečovječnosti«, dakle u pogledu termina a quo 
kretanja, koje treba da dovede do punog ozbiljenja čovjekova, 
to se ona ne pokazuje manje problematičnom niti u pogledu 
termina ad quem, ukidanje samootuđenja i punog ozbiljenja 
čovjekova u pozitivnoj svečovječnosti besklasnog društva koje 
ostvaruje proletarijat. Ovdje se postavlja pitanje da li se po- 
zitivna univerzalnost, pozitivna svečovječnost uopće može oz- 
biljiti jednim aktom provedenim unutar povijesti i. ne bi li ovak- 
va pozitivna univerzalnost nužno morala povijest transcendirati. 
U trenutku, naime, u kome se proletarijat u revoluciji konstitui- 
ra kao vladajući društveni sloj, dakle, postavlja kao nešto pozi- 
tivno, on se potvrđuje kao nova posebnost. Potvrđivati sama 
sebe nasuprot drugome (revolucija) znači nužno opet negaciju, 
isključenje drugoga, znači dakle konstituirati sebe kao novu po- 
sebnost pored drugih posebnosti. "? 


Marx zaista postavlja kao prelaznu fazu poslije proleterske 
revolucije period diktature proletarijata. U tom prelaznom pe- 
riodu, barem, proletarijat je nova posebnost. Kako međutim tre- 
ba da se provede preobrazba proletarijata iz posebnosti u sve- 
čovječnu bit? Zar možda postepenim, kontinuiranim procesom 
odumiranja ostataka svrgnutih klasa? Može li se u jednoj dija- 
lektičkoj koncepciji povijesti ovakav odlučni preokret zbiti bez 
novog dijalektičkog »skoka«? Ako je pri tome riječ o prelazu 
jedne posebnosti u pravu pozitivnu svečovječnost, to je onda 
mnogo radikalnija promjena socijalne strukture nego rušenje 
buržoazije u proleterskoj revoluciji, koje — barem najprije i 
privremeno — ipak nije drugo nego smjena vladavine jedne kla- 
se vladavinom druge klase. Kad Marx tvrdi da proletarijatu ne 
pripada zato svjetsko povijesna uloga da prevlada ljudsko samo- 
otuđenje, jer su proleteri bogovi, to bi proletarijat trebao ipak 
postati novim božanstvom onim časom, kada se konstituira kao 
prava svečovječnost, koja se spram drugoga ne odnosi više kao 
posebnost spram druge posebnosti. 


13) Jean—Yves Calvez, str. 502. 

Rezultat našeg izlaganja sažeo bih u slijedeće stavove: Mar- 
xov dokaz da svaka klasna podjela počiva na privatnom vlasniš- 
tvu nije uspio. Dok se za ovu tezu ne pronađe prava filozofska 
osnova, koja bi smjerala na nužno i općenito važenje, treba ra- 
čunati s mogućnošću da formiranje klasa, odnosno otuđenje 
čovjeka može nastupiti i u društvu u kome nema privatnog vlas- 
ništva nad sredstvima za proizvodnju." Uopće čitav ovaj kom- 
pleks pitanja treba prepustiti sociologiji čija je zadaća da 
istražuje faktične društvene odnose. 


Preveo M. Cipra 


14) Do ovog rezultata došao je i Adam Schaff u svome članku: Az egyen 
es teremtmčnyei (Individuum i njegova djela), u: »Valóság«, Budapest, 
1964, br. 10, str. 31—51. Za Schaffova izvođenja usporedi Ervin Laszlo, 
Marxismus oder Humanismus? u: Moderne Welt: 1965, br. 1, str. 31—42. 

KAUZALITET I POSREDOVANJE 


Erich Hahn 


1) Kauzalitet u povijesti i društvu pokazuje tu osobitost, da 
se ostvaruje čovjekovim djelovanjem, djelovanjem svjesnih bića. 
A ljudsko je djelovanje bitno svrhovita djelatnost. 

Kauzalitet u društvu i povijesti osniva se na postavljanju 
svrhe. Bilo da se radi o objašnjavanju kauzaliteta na socijalnom 
području ili uopće o objašnjavanju socijalnog — koje je ne- 
moguće, ukoliko prije toga nije otkriven kauzalitet — historičar 
mora otkriti specifičnosti upravo ove 'kauzalnosti, svojstvene 
socijalnoj zbilji. Kauzalitet se socijalne zbilje ne može svesti 
na kauzalitet na području prirode. Ali se s druge strane postav- 
ljanje svrhe bazira na kauzalitetu. Ako ne znam da određeni 
procesi ili pojave neminovno povlače za sobom ovo ili ono odredi- 
vo, poznato djelovanje, onda ne mogu izvršiti ni najjednostav- 
niju, elementarnu radnju. 


2) Ne samo znanstvena, historijska ili sociološka analiza, ne- 
go i praktična, svakidašnja orijentacija pojedinca u njegovoj 
okolini nailaze na poteškoće zbog toga, što se kauzalni odnosi 
u društvu javljaju u vrlo različitim oblicima. Ne mislim da sam 
time sve obuhvatio, ali bih u svrhu našeg sadašnjeg razmatranja 
htio ukazati na primjer na razliku između slijedećih dviju vrsti 
ili nivoa kauzaliteta. (Tipologizacija, koju ovdje vršimo, osniva 
se samo na jednom sasvim određenom stanovištu). 

. Prvo: ima kauzalnih odnosa, koji su direktno posredovani ide- 
jnim procesima. Konkretna povezanost uzroka i djelovanja u 
pojedinim slučajevima nije samo poznata, nego se i svjesno rea- 
lizira. (Svrhovito djelovanje na području rada, svjesno posti- 
zavanje određenog djelovanja na osnovu individualne djelatno- 
sti, kauzalna povezanost između proizvodnje i proizvoda.) 

. Drugo: ima kauzalnih odnosa, kod kojih povezanost uzroka 
i djelovanja nije niti poznata niti svjesno realizirana. U najbo- 
ljem se slučaju može svjesno realizirati. Pod tim podrazumije- 


97 


vam kako stanovite indirektne, posredovane, nenamjeravane i ne- 
hotične rezultate i posljedice individualnih postupaka, tako i uv- 
jetovanost samog djelovanja uzrocima i okolnostima, koji nisu 
poznati svakom pojedincu. Ovaj se posljednji tip kauzaliteta rea- 
lizira kao socijalni proces; uzrok i djelovanje su socijalni faktori, 
procesi ili pojave. 

Ova se druga vrst kauzaliteta osniva na prvoj, proizlazi iz 
nje, uvodi je u to, ali joj i leži u temeljima. 


3) Poznato je, da Hegel smatra kauzalitet samo jednim 
momentom univerzalne povezanosti, a uzajamno djelovanje — 
»najbliža istina odnosa između uzroka i djelovanja« — može se 
tek onda smatrati shvaćenim, kada strane, koje stoje u kauzali- 
tetu ili uzajamnom djelovanju »ne ostaju shvaćene naprosto kao 
nešto neposredno dano, nego... ako se spoznaju kao moment 
nečeg trećeg, višeg, kao moment pojma. Jasno je da je to ideali- 
stička interpretacija, ali nam Hegel sam na drugom mjestu go- 
tovo daje ključ za materijalističko shvaćanje ovih odlučujućih 
povezanosti historijskog procesa. A vraćanje na ove misli s 
namjerom da podvučemo određene aktualne potrebe marksi- 
stičkog načina mišljenja je tim legitimnije, što su i Marx i Le- 
njin na ključnim mjestima svojih koncepcija povijesti sami obi- 
čavali da se vraćaju na to. (Marx u »Kapitalu« a Lenjin u opas- 
kama iz »Logike«). 

Ovdje mislim na Hegelove napomene o dijalektici svrhe i sred- 
stva, a naročito na tvrdnju, da su sredstva nešto više nego li og- 
raničene svrhe, pa da čovjek prema tome po svom oruđu posje- 
duje vlast nad vanjskom prirodom, iako je »po svojim svrhama 
zapravo podložan prirodi«. Sredstvo, oruđe je stoga nešto više 
nego ograničene svrhe, jer se u njemu izražava i ustaljuje razum- 
nost kao takva, a ne samo pojedinačne svrhe. Ograničene svrhe 
nestaju nakon što su realizirane. Materijalno predmetna otjelo- 
vljenja tih svrha, tih sredstava rada, održavaju se, u njima se ne 
kristalizira samo po jedna individualna svrha, za realizaciju koje 
se sredstvima rada rukovalo ili za koju su čak bila izmišljena i 
konstruirana, nego se u njih pretače i socijalno iskustvo odre- 
đene generacije. Stvaranje i usavršavanje, daljnje razvijanje sred- 
stava rada i tehnike predstavlja socijalni proces. Pojedinačni 
pronalazak, stvaralački duh pojedinaca neizbježno se osniva 
na onom, što se u određenom času nalazi pred nama, na onom, 
što je pređašnja generacija postigla, akumulirala. Stvaralački 
se duh može bazirati na danom stupnju razvitka, jer taj stupanj 
razvitka nije iščezao zajedno s individualnom svrhom, već 'se na- 
protiv održao. Utoliko opredmećivanje čovjekovog razuma u vi- 
du sredstava rada tek omogućuje historijski napredak, razvoj u 
društvu. Da čovjekova životna djelatnost ostaje ograničena na 
moment postavljanja svrhe, onda bi svaka generacija morala 

počinjati od onog stadija od kojeg je počela i prethodna, i to 
baš zbog toga, što svrha prolazi, nestaje zajedno sa svojim os- 
tvarenjem, što se na osnovu svoje idejne prirode ne održava sa- 
ma po sebi, nego tek u vidu opredmećivanja. I zbog toga čovjek 
po svojem oruđu dobiva vlast nad izvanjskom prirodom, dok joj 
je sa svojim svrhama podložan. Svrha odražava prirodu, ona 
»ima svijet pred sobom«, ona se u svojoj djelatnosti odnosi 
prema objektivnom svijetu »kao prema nečem postojećem«. 


4) Rasvjetljavanje ove dijalektike svrhe i sredstva implici- 
ra dvije odlučujuće povijesno-filozofske konsekvencije. Prvo: 
omogućuje se materijalistička koncepcija kauzaliteta, ko- 
ja u sebi uključuje moment postavljanja svrhe, ne zau- 
stavlja se pred njim, ne isključuje ga. | 

Svrha je idejna pojava ali nije ujedno i jednostavna reflek- 
sija nečeg danog. Naprotiv, dovodi djelatnu stranu ideje do izra- 
žaja, ona je »stremljenje i nagon« subjektivnog pojma »da se 
izvanjski izrazi« (Hegel), ona je idejna anticipacija ljudskih, pred- 
inetnih produkata, ona prethodi procesu rada, uvodi ga, ona je 
stvaralački izraz ideje. Čovjek radom i u radu proizvodi nešto 
nova, nešto što prije toga nije postojalo u prirodi. Naravno, 
proces rada nikad ne može premašiti objektivnu povezanost 
stvari, proizvesti, dočarati nešto, što bi bilo u suprotnosti s pri- 
rodnim zakonima. Stvaranje nečeg novog sastoji se uvijek u 
tom, da se otkrivaju novi prirodni zakoni, nove povezanosti, da 
se stvaraju nove kombinacije objektivnih mogućnosti; radom 
se svjesno stvaraju djelovanja, koja bi bez njega bila samo slu- 
čajna u prirodi odnosno uopće ne bi nastupala. Svrha je u radu 
kauzalno uvjetovana objektivnim prirodnim zakonitostima. Ali 
to ne znači, da ovo postavljanje svrhe usljeđuje uvijek na istom 
nivou, na istom nivou pronicanja u zakonitost prirode. Napro- 
tiv, radi se baš o dijalektičkom jedinstvu kauzaliteta i postav- 
ljanja svrhe. Svrha se određuje prije nego što se započne pravi 
proces rada; proces rada je zapravo ostvarivanje svrhe. Posta- 
vljanje svrhe tako sadrži mogućnost novih djelovanja prirodnih 
sila, novih produkata, novih predmeta, koji ne bi postojali da 
nema postavljanja svrhe. 

A ta se djelatna strana ideje materijalistički interpretira po- 
moću uloge sredstva. Pa što je onda objektivni temelj He- 
gelove napomene o općenitosti sredstva, o javljanju razbori- 
tosti kao takve u sredstvu, o održavanju razbora u sredstvu? 
Ona se temelji na činjenici, da sredstva rada predstavljaju op- 
redmećivanje, materijalizaciju ljudskog razbora koji nastupa u 
radu. Sredstvo rada je zapravo po čovjeku promijenjena objek- 
tivna realnost i determinira buduću ljudsku djelatnost. U tom se 
sastoji specifičnost ljudske djelatnosti u okviru materijalne pro- 
izvodnje i sredstava rada kao posrednika daljnjeg razvoja i na- 

pretka ovog procesa. Materijalno oruđe posreduje unapređi- 
vanje ljudskog postavljanja svrhe, a svrha posreduje prošire- 
nje realne ljudske vlasti nad prirodom. 

Drugo, na taj je način dan presežni moment totaliteta odno- 
sa uzročnosti i odnosa uzajamnog djelovanja u povijesnom pro- 
cesu. Nije pojam ono treće više obiju strana uzajamnog dje- 
lovanja, nego čovjek kao materijalno-predmetno biće, tj. kao 
materijalno-predmetno djelatno biće. Time što je Marx 
materijalistički analizirao unutarnju dijalektiku odlučujućih mo- 
menata radnog procesa kao materijalni proces, razotkrio je bit, 
unutarnji pokretač totaliteta društvenog životnog procesa i his- 
torijskog razvoja. 

5) Ali ništa ne bi bilo neadekvatnije, nego da na osnovu ovog 
presežnog značenja materijalne ljudske životne djelatnosti na- 
suprot cjelini društva izvedemo shematizirano, mehanističko shva- 
ćanje kauzaliteta u historijskom materijalizmu. Problem i iz- 
raz »posredovanje« omogućuje, da se prevladaju stanovite dog- 
matske i jednostrane sheme mišljenja. 

Ako shvatimo jednu pojavu kao posredovanu, ukazujemo s 
jedne strane na to, da je treba uzeti u njenoj objektivnosti i ne- 
posrednosti, i da se treba čuvati prenagljenog reduciranja te po- 
jave i njenog djelovanja na uzroke, koji je uvjetuju. S druge 
strane pojam posredovanja održava ideju uvjetovanosti bilo koje 
pojave, a prikladan je i da iznese na vidjelo dana neodrživost i 
neplodnost empirijsko-pozitivističkog apsolutiziranja neposred- 
nosti, koje prevlađuje u nizu građanskih socioloških koncepcija. 
I ovdje treba podsjetiti na Hegelovu primjedbu, da ničega nema 
»ni na nebu, ni u prirodi, ni u duhu ili bilo gdje, što ne bi sadr- 
žavalo i neposrednosti i posredovanja«. Dakle, kauzalitet i po- 
sredovanje recipročno se dopunjuju. 

Zaključak. Dijalektika svrhe i sredstva u proizvodnom je pro- 
cesu bit, osnov i uzrok kauzaliteta u historijskom procesu uop- 
će. Ako tu dijalektiku ne uočimo, nećemo moći objasniti izve- 
dene kauzalne odnose, koji prebacuju utjecaj rada na totalitet 
povijesti. S druge se strane kod prebacivanja i daljnjeg sprovo- 
đenja historijsko-konkretne specifičnosti rada na onaj totalitet 
pojava i zbivanja, koji konstituira povijest, ne radi o neprekid- 
nom lancu mehanizama uzročnog djelovanja, nego o kvalitativno 
diskontinuiranom procesu. Da bi se taj proces teoretski-pojmov- 
no fiksirao bit će potrebno da se pojam »posredovanja« još da- 
lje razmatra. 

Prevela G. Postl-Božić 

O PRISTUPU POVIJESNIM ZBIVANJIMA 


Ivan Kuvačić 


Da li pretpostavka postojanja objektivnih društvenih zako- 
na dovodi u pitanje tvrdnju da je čovjek tvorac historije? 

Iako se na ovako postavljeno pitanje može odmah u načelu 
pružiti negativan odgovor, ipak njegovo postavljanje nije nimalo 
neumjesno. Štoviše, ovo je jedno od onih pitanja koje se stalno 
samo po sebi nameće u svakom konkretnom pokušaju naučnog 
pristupa nekom društvenom događaju. 

Problem izaziva poteškoće osobito onda ako smo usvojili 
analitički pristup. U ovom slučaju stojimo pred dilemom s obzi- 
rom na osnovnu, konačnu jedinicu analize. Izgleda nam da su 
navedene teze suprotne, te da se ne mogu uskladiti. Naime, ako 
se kaže da u društvu vladaju zakoni, a istovremeno se tvrdi da 
čovjek stvara historiju, onda, u skladu s usvojenim postupkom, 
svodimo zakone na čovjeka, odnosno na njegovu prirodu i time 
neizbježno upadamo u psihologizam. Ako se pak pođe obrnutim 
smjerom, tj. ako se za osnovu analize uzme društvo, onda se 
upada u suprotni ekstrem, u kojem je zaboravljen pojedinac sa 
svojim željama i motivima. 

Od svih pokušaja nadvladavanja ovih suprotnosti najuspje- 
šniji su oni, koji teže da razvoj tehnike čvrsto uklope u pojam 
ljudske prakse i da se na taj način dođe do određenog shvaćanja 
pokretačkih snaga u razvoju društva. 

U ovim pokušajima postoje dva dominantna gledišta. Prvo 
gledište polazi od pretpostavke da se bitna pitanja ljudske his- 
torije odvijaju na nivou ljudi proizvođača, koji svojim radom 
održavaju društvo i kreću ga naprijed. Međutim, izgleda, bar na 
prvi pogled, da na ovom nivou nije moguće govoriti o volji po- 
jedinaca kao o odlučnom faktoru. Ovdje je neophodan pojam 
strukture, koja se stvara na bazi zajedničkih životnih interesa 
i ispoljava se u grupnoj ili klasnoj svijesti. Baš zbog toga jer se 
radi o masama koje apsorbiraju volju i svijest pojedinaca, iz- 

gleda da kretanje ima spontano-deterministički karakter. U ovom 
kompleksu bitan je odnos čovjeka prema oruđima rada, koja se, 
kako izgleda, razvijaju prema svojoj imanentnoj logici. Upravo 
ovdje u ovom odnosu čovjeka prema oruđima rada imaju svoju 
osnovu skokovi i zaokreti historije. 

Drugo gledište koje služi kao metodološka osnova u mnogim 
istraživanjima društva, polazi od pretpostavke da se bitna pita- 
nja historije odvijaju na nivou upravljača, koji u svojim ruka- 
ma koncentriraju sredstva društvene moći. Iz ovog proizlazi da 
odlučujući faktor u razvoju društva nije sistem proizvodnje ne- 
go sistem moći. 

U prvom slučaju su pokretačke snage ljudi proizvođači a u 
'drygom su to moćni pojedinci. I jedno i drugo gledište polazi od 
razvoja tehnike kao od objektivnog faktora, s tim što je u pr- 
vom slučaju tehnika povezana s društvenim proizvodnim grupa- 
ma, a u drugom su to moćni pojedinci, koji raspolažu sredstvi- 
ma društvene moći. U prvom slučaju je osnovna jedinica analize 
društvena struktura, a u drugom motivacija pojedinaca. Ovo je 
granična linija uzduž koje se kreću sve bitne kontroverze na po- 
dručju metodologije društvenih nauka. 

Prvo gledište je vrlo prikladno kao osnova naučne metodolo- 
gije, jer na postojanju društvenih zakonitosti bazira mogućnost 
predviđanja. No ovdje postoji velika opasnost jednostranog upro- 
šćavanja, koja vodi koncepciji automatskog, spontanog razvoja 
u kojem je potpuno zaboravljen čovjek sa svojom voljom i mo- 
tivima. Ovo je tačka u kojoj deformirani marksizam prerasta 
u svojevrsni organicizam, koji usvaja strukturalno-funkcionalnu 
analizu kao jedino prihvatljivu metodu i diskvalificira svaki istra- 
živački postupak, koji se ne može svesti na strogo determinira- 
nu formu eficijentne kauzalnosti. 

Ovakva koncepcija marksizma iz koje je izbačen pojam 
ljudske prakse nije prikladna kao okvir za shvaćanja odnosa lič- 
nosti i društva. Ovaj prigovor materijalističkoj orijentaciji dru- 
štvenih nauka najjasnije je izražen u poznatim Marxovim teza- 
ma o Feuerbachu. Marx prigovara Feuerbachu da stvarnost shva: 
ća samo u obliku objekta, a ne kao ljudsku djelatnost, praksu, 
ne subjektivno. Ne odstupajući od tvrdnje da su ljudi u izvje- 
snom smislu proizvodi okolnosti, Marx u isto vrijeme potcrtava 
misao da oni sami mijenjaju te okolnosti. On shvaća praksu kao 
proces čovjekovog preobražavanja objektivne stvamosti u toku 
koje se i sam čovjek preobražava. Ovaj proces mnogi marksisti 
označuju terminom samostvaralaštvo. 

U navedenom prigovoru implicitno je sadržana osnova jed- 
nog novog mnogo kompleksnijeg pristupa proučavanju društve- 
nih pojava. Međutim ovu osnovu nitko nije razradio tako da ona 
ima formu jedne opće filozofske koncepcije, a ne konkretnog 
metodološkog pristupa, koji bi bio prikladan za pojedine dru- 

štvene nauke. Takve sintetičke kategorije kao što su spraksac 
ili »samostvaralaštvo« teško je uklopiti u sistem specijalnih 
znanstvenih disciplina, 'koje su po svojim tendencijama pretež- 
no analitičko-kvantitativne. Osim toga dosta je rasprostranjeno 
gledište da je sam Marx u svojim djelima odstupao od ove kon- 
cepcije, jer govoreći o objektivnom značenju socijalne akcije 
nezavisno od svijesti pojedinaca, on, kaže se, u stvari utapa lič- 
nost u kategoriji socijalne strukture. Pa ipak ovakva opća ocje- 
na Marxove metode duboko je nepravilna. Uspnkos činjenici 
što je Marxovo razmatranje po svom karakteru pretežno struk- 
turalno, koncepcija čovjekovog samostvaralaštva putem rada je 
konačna osnova svake njegove analize. 

Do ovog jednostranog iskrivljavanja Marxove koncepcije dolazi 
u uslovima početne, forsirane izgradnje socijalističkog ekonom- 
skog sistema, kada je cjelokupna pažnja bila okrenuta na analizu 
pokreta masa, a pitanja ličnosti potpuno zanemarena. Čovjek je 
sveden na ekonomsko biće i na taj način uklopljen u shemu siste- 
ma, koji funkcionira po nekim svojim imanentnim zakonima. Ra- 
zvijene su takve naučne discipline kao što su ekonomija, pravo, 
tehnologija, dok su filozofija, psihologija, sociologija i antropolo- 
gija zanemarene. Teza da čovjek nije ništa drugo nego biće koje te- 
ži povećanju produkcije i dobitka racionalnim izborom sredstava 
počela je dobivati oblik »znanstvenog aksioma«, što je stvo- 
rilo ozbiljnu opasnost da se izgubi odnos prema realnosti i nje- 
nim ljudskim osnovama. Iz široke skale ljudskih mogućnosti 
uzet je samo model jednog mogućeg ponašanja i to takav mo- 
del koji rutinizira i umrtvljuje ličnost. Kada se ovo ima u vidu 
onda je jasno zašto je egzistencijalizam mogao pružiti osnovu za 
vrlo oštroumnu i uspješnu kritiku ekonomskog determinizma i 
materijalizma uopće. Ova kritika ne pogađa Marxa, već nave- 
denu formu vulgarnog marksizma koja se razvila u spomenu- 
tim uslovima. Ako se naime bukvalno shvati teza da društveno 
biće određuje društvenu svijest, onda, — kako to duhovito pri- 
mjećuje Sartre, — nema temelja da se netko optuži zbog kuka- 
vičluka. Čovjekovi postupci su determinirani, tako da je on u 
stvari sveden na »poziciju stola, klupe ili bilo kojeg predmeta«. 

Za nas je ovdje bitno pitanje da li je moguće izbjeći ovako 
shvaćen ekonomski determinizam na takav način da se pri tom 
nc upadne u suprotan indeterministički ekstrem. To drugim rije- 
čima znači da naša pozicija mora biti takva, da može poslužiti 
kao osnova za stvarna, konkretna istraživanja. Iz ovoga proizla- 
zi da ne možemo ostati pri terminima kao što su »samostva- 
ralaštvo« ili »revolucionama praksa«, već da ćemo nastojati da 
ih i analitički ekspliciramo, u skladu sa zahtjevima empirijskog 
istraživanja. Ako ovako postupimo onda izgleda da postoje dva 
bitna pitanja na području društvenih znanosti. Prvo je pitanje 
ovisnosti individua o socijalnoj organizaciji, a drugo je problem 

ovisnosti socijalne organizacije i kulture o individuu. Ipak 
treba stalno isticati da ovako široko shvaćena interakcija može 
poslužiti kao okvir istraživanja jedino uz pretpostavku da je 
konačna jedinica razmatranja čovjek 'kao sveukupnost društve- 
nih odnosa. 

Ovako kompleksno shvaćen predmet socijalne znanosti omo- 
gućuje da se u okviru iste generalne perspektive obuhvate dva 
suprotna metodološka pristupa. 

Prvo je analiza koja na nivou društvenih struktura tretira 
problem uzročnosti. Ovdje međutim treba imati u vidu da so- 
cijalni uzrok ne može biti jednostran kao što je fizički uzrok, 
jer uključuje i subjektivne i objektivne elemente. Konkretno, 
kada se analizira utjecanje socijalnih struktura na pojedinca, 
onda to treba činiti tako da se ne dovodi u pitanje moment 
samosvojne aktivnosti subjekta. Ovo je kritična tačka u kojoj 
zdrav razum obično pravi grešku, jer ispušta ono što se može 
označiti kao tertium quid. Tako se na primjer često kaže: ako 
su dane razne mogućnosti za investiranje novca, čovjek će uvijek 
izabrati onu koja je ekonomski najprobitačnija. — Ovo nije tač- 
no! Nedostaje umetnuta rečenica tako da potpun stav glasi: — 
ako su dane razne mogućnosti za investiranje novca, čovjek, — 
koji želi da poveća svoj imetak — uvijek će izabrati onu moguć- 
nost koja je ekonomski najprobitačnija. 


Dakle, u svakoj konkretnoj socijalnoj situaciji osim objek- 
tivnih uvjeta, to jest sveukupnosti ekonomskih i ostalih faktora, 
koji djeluju na pojedinca, postoje i ranije postojeći stavovi 
individua i grupe, koji vrše utjecaj, kao i manje više jasno shva- 
ćanje uvjeta i svijesti o stavovima. Ovim se stvara moguć- 
nost jednog potpunijeg metodološkog zahvata, jer se na kauzal- 
nu i funkcionalnu analizu, koje razmatraju objektivne uvjete, 
nadovezuje teleološka analiza, koja se odnosi na svrsishodnu 
djelatnost pojedinca. To znači da antropologija i socijalna psiholo- 
gija postaju važne discipline u okviru sistema društvenih nauka, 
a da se time nimalo ne dovode u pitanje principi na kojima poči- 
vaju one nauke, koje proučavaju materijalno-tehničke uslove 
života. 

Analizu koja razmatra uzročnost na razini socijalnih struktu- 
ra nadopunjuje sinteza, koja proučava proces javljanja nekog 
stava ili neke vrijednosti u životu pojedinih ljudi. 

Ovdje bi se moglo primijetiti da ovakav zahvat možda i nije 
potreban kada netom izloženi model socijalne situacije uzima u 
obzir svrsishodnu djelatnost subjekta. Pa ipak primjedba neće 
biti opravdana naročito onda kada je akcent istraživanja sta- 
vljen na dugoročni proces društvene dinamike. Ma koliko anali- 
za bila vješto vođena, ma koliko mi nastojali da pojedine sluča- 
jeve uklopimo u kontekst globalne strukture, ona ipak izdvaja, 

siječe, izolira. Ovo je vrlo opasno, jer ovakva istraživanja mora- 
ju nastojati da otkriju povezanost, koja izražava tipičnu liniju 
geneze. U ovu svrhu se adaptira teorija socijalnog tipa, koja ima 
istu ulogu u socijalnoj sintezi, kao pojam uzroka u socijalnoj 
analizi. 

Gledano sa stanovišta pojedinačne linije geneze, ljudska lič- 
nost u svojoj totalnoj evoluciji izgleda suviše kompleksna da bi 
mogla biti predmet naučne generalizacije. No varijacije linije 
geneze, koje su teorijski beskonačne, realno su ograničene u prak- 
si. To konkretno znači da ima nekoliko tipičnih načina, kako se 
jedan stav ili vrijednost razvija od drugog. Dijete je teoretski go- 
voreći otvoreno za neograničen broj mogućnosti. No praktički 
djeca su u takvoj situaciji da ona dobivaju slične ili iste impulse. 
Ljudi obično stječu više ili manje stabilne stavove i time se sma- 
njuje vjerojatnost nepredvidljivosti budućih događaja. Iz ovog 
proizlazi da individualne biografije, a još više umjetnička djela, 
ukoliko se približavaju tipičnom, mogu biti vrlo korisna kao 
sredstva za proučavanje društva. 

Shvaćanje odnosa između analitičkog i tipološko-sintetičkog 
pristupa spada među one probleme društvene znanosti, koji se 
stalno postavljaju s malo izgleda na konačno rješenje. Prob- 
lem je težak zbog toga što se u zadnjoj liniji svodi na suodnoše- 
nje i dijalektičko prožimanje dvaju povezanih, ali 'kvalitativno 
različitih elemenata. Kada se imaju u vidu opća stremljenja 
moderne znanosti, onda je shvatljivo zašto i u društvenim nau- 
kama postoji sve veća naklonost prema analizi. No njen je doseg 
na ovom području vrlo ograničen. Ona pretpostavlja kauzalni 
determinizam i nije prikladna u pokušajima svođenja društve- 
nih struktura na tipove ponašanja, koji su rezultat zajedničkih 
životnih interesa i motiva pojedinaca. — »Dlijeto i čekić mogu 
sasvim dobro poslužiti da se isteše komad drveta, a za bakrorez 
mora se upotrebljavati igla«. — Malo je gdje umjesno ovo Kan- 
tovo upozorenje kao u onim slučajevima kada se smatra da 
fizika i sociologija stoje na istom nivou s obzirom na način pri- 
stupa. Ponovno ističemo da u posljednjem slučaju osnovna i ko- 
načna jedinica razmatranja može biti samo 'konkretan čovjek, 
to jest ličnost, koja je i parcijalna i totalna u isto vrijeme, jer 
u svojoj neponovljivosti može obuhvatiti i sažeti smisao svega 
postojećeg. 

PORTRETI 1 SITUACIJE 


ENGELS I FILOZOFIJA 
UZ SEDAMDESETU GODIŠNJICU SMRTI 


Predrag Vranicki 


Friedrich Engels je bio ne samo svestrana, prava renesansna 
ličnost, ne samo živa duha i velikog talenta nego i veliki karak- 
ter." O tome uglavnom nema spora u marksističkoj i ostaloj li- 
teraturi. Drugo je pitanje Engelsa kao teoretičara, posebno filo- 
zofa. Iako je nemoguće u okviru jedne rasprave dati detaljniju 
analizu Engelsovih doprinosa na naučnom i filozofskom po- 
dručju, pokušat ćemo da osvijetlimo Engelsovu ličnost barem 
s obzirom na nekoliko najvažnijih pitanja, koja su sve do danas 
ostala i diskusiona i historijski relevantna. 

U prvom redu kod analize Engelsova teoretskog djelovanja 
treba uzeti u obzir dva momenta: prvo, da je on suosnivač jed- 
nog novog pogleda na čovjeka i historiju, nove filozofske kon- 
cepcije koja je zahtijevala da se niz pitanja, gotovo sva princi- 
pijelna pitanja svijeta i čovjeka, ponovo analiziraju i osvijetle s 
tih novih teoretskih pozicija. I drugo, da Engels nije bio mislilac 
tipa Marxa, niti po dubini analize, a niti po ljubavi prema sis- 
tematskoj razradi određenih problema. Samo ovi navedeni 
momenti uvjetovali su da je Engels načeo, usput osvijetlio, na- 
bacio i postavio niz pitanja i problema, dao mnoge načelne odgo- 
vore i stavove, ali ne i sistematske razrade, tako da u njegovom 
djelu ima raznovrsno formuliranih stavova koji često mogu 
podlijegati oštrijoj kritici, a često i nisu suglasni. Još više se 


*Odlomak opširnijeg članka o F. Enge'su, misliocu i čovjeku. 

1) Koliko je i u ovom pogledu Engels bio samokritičan vidi se iz pisma 
Marxu od 29. januara 1851: »Tvoja nova stvar u pogledu zemljišne rente 
svakako je potpuno ispravna. Nikad mi nije bila jasna kod Ricarda ne- 
plodnost zemljišta, koja se stalno penje, nikad nisam mogao naći dokaze; 
ali kraj moje poznate tromosti en fait de théorie smirio sam se unutrašnjim 
gunđanjem moga boljega Ja i nisam nikada stvar temeljito ispitao.« 
(K. Marx i F. Engels, Odabrana pisma, Zagreb 1955, str. 122). 

može lako postupiti ako uzmemo samo neke stavove u obzir 
(naglašavam da se kod svakog mislioca može tako postupati, pa 
i kod Marxa) a ne ličnost Engelsovu u cjelini i cjelokupnost 
njegovih misli i djela. Kako ovaj pokušaj osvjetljavanja njego- 
vih filozofskih pogleda nema za cilj da iscrpi sve njegove stavo- 
ve i konfrontira sva njegova mišljenja o pojedinim filozofskim 
pitanjima, zato ćemo ostaviti po strani mnoge njegove misaone 
napore da bismo mogli sagledati samo ono što je bitno u nje- 
govoj misli. 

Da Marxova misao počiva na određenim filozofskim osnova- 
ma — nitko ne sumnja. Ali čim se počne raspravljati koja je to 
koncepcija — divergencije postaju znatne. Jedna od tih linija 
interpretacije jest da se Marx i Engels u svojim filozofskim shva- 
ćanjima bitno razlikuju te da se Engelsova filozofska koncepcija 
iscrpljuje u njegovom shvaćanju dijalektike i dijalektike priro- 
de, kao i teoriji odraza, što zatim, preko Lenjina, direktno uvire 
u staljinistički ontologizam, mehanicističku koncepciju spoz- 
naje kao odraza, baze i nadgradnje i konačno u dominaciji eko- 
nomskog i političkog. 

Ova teza, naizgled plauzibilna ako se poznaju neki Engelsovi 
stavovi, nailazi odmah na određene »spoljašnje« i »unutrašnje« 
teškoće. Prvo, ostaje sasvim nejasno kako bi tada mogao Marx 
da aprobira Engelsovo pisanje protiv Diihringa i da, dapače, na- 
piše jedno čitavo poglavlje za djelo s kojim se principijelno ne 
slaže." Drugo, veoma bi čudno bilo, i upravo neobjašnjivo, da 
tako značajan i izvanredno sposoban mislilac kao što je bio 
Engels, surađujući četrdesetak godina sa Marxom, dapače i do- 
prinoseći i sam tim novim koncepcijama, na kraju ne razumije 
samog Marxa. A da stvar bude još čudnija prvi objavljuje poz- 
nate Marxove teze o Feuerbachu, još i sa napomenom da se ra- 
di o genijalnoj skici novog pogleda na svijet. 


3) Ne može se nikako mimoići činjenica da je Engelsovo pisanje protiv 
Dihringa Marxu bilo u potpunosti poznato, što sam Engels navodi u pred- 
govoru drugom izdanju: »Uzgred da kažem i ovo: budući da je pogled 
na svijet koji je ovdje izložen zasnovao i razvio najvećim dijelom Marx, 
a samo vrlo malim dijelom ja, za nas je bilo samo po sebi razumljivo da 
ova moja knjiga nije mog'a da se pojavi bez njegova znanja. Prije štam- 
panja pročitao sam mu cijeli rukopis, a desetu glavu odjeljka o političkoj 
ekonomiji (»IZ kritičke historije«) napisao je sam Marx, jedino što sam 
je ja, nažalost, iz čisto spoljašnjih razloga, morao nešto skratiti. Oduvijek 
je bio naš običaj da jedan drugome pomažemo u specijalnim granama 
nauke.« (Anti-Diihring, Beograd 1964, str. 10) 

3) U predgovoru svom djelu pisao je u vezi s Marxovim tezama o Feuer- 
bachu: »To su zabilješke, napisane na brzinu, koje je kasnije trebalo raz- 
raditi; one nikako nisu bile namijenjene za štampu, ali su od neocjenjive 
vrijednosti kao prvi dokument koji sadrži genijalnu k'icu novog pogleda 
na svijet.« (L. Feuerbach i kraj klasične njemačke filozofije, K. Marx i 
F. Engels, Izabrana djela II, Zagreb 1950, str. 333) 


107. 


Među »unutrašnje« teškoće spomenimo samo jednu: prema 
navedenom stavu izgledalo bi da u Engelsovim teorijskim kon- 
cepcijama postoje samo slabe strane, a nikako i jake. Odmah 
dodajemo da bi opet bilo neobjašnjivo kako su se mogli mno- 
gi značajni mislioci posljednjih sedamdesetak godina nadah- 
njivati i Engelsovim radovima kad bi situacija bila takva. 


Problem je ipak kompleksniji i dublji. Kod ovog slučaja pro- 
blem treba sagledati zaista u cjelini, jer svaki drugi prilaz mora 
da vodi jednostranim zaključcima. 


Engelsovo intenzivnije bavljenje ovim pitanjima pada u se- 
damdesete i osamdesete godine. Iako postoje razlike u formula- 
cijama možemo odmah ustvrditi — što se naravno treba de- 
taljnije pokazati — da je Engelsova filozofska koncepcija jedna- 
ka i u »Dijalektici prirode«, »Anti-Dihringu« i »L. Feuerbachu 
itd.« Engels se u situaciji sedamdesetih godina našao pred za- 
datkom da se upusti u obranu dijalektike protiv Diihringovih 
napada i da ujedno razradi principe jedne nove filozofije, raz- 
ličite od idealizma i dotadašnjeg materijalizma, a pogotovo o- 
nog vulgarnog materijalizma koji je tada bio en vogue. U sva- 
kom slučaju bio je to zadatak ne samo težak, nego i gotovo ne- 
rješiv za pojedinca. 


Kako tretirati filozofiju poslije Hegela, nakon Marxovog os- 
vjetljavanja historijskog kretanja i tako bujnog razvoja prirod- 
nih nauka koje su činile filozofiju prirode suvišnom? Kako za- 
držati sveobuhvatnost svake konsekventne filozofske intencije 
koja nije mogla uzmaći pred problemom logičkog i materijalnog, 
prirodnog i duhovnog, idealnog i realnog, subjekta i objekta, 
jedinstvenosti ili pluraliteta principa? Kako koncipirati jednu 
filozofiju koja će biti bitno dijalektička, ali i materijalistička? 
Kako, konačno izvesti svu tu složenost i dubinu misaonog pot- 
hvata, a da Marxova filozofska koncepcija čovjeka i historije 
bude integralni i temeljni dio takve jedne koncepcije? 


Engels svakako nije izvršio ovaj zadatak, nego je samo dao 
niz fragmenata iz kojih se može vidjeti kuda je njegova misao 
išla. Ali, dodajmo, ovaj zadatak nije još sveobuhvatno i siste- 
matski izvršen od Marxovih i Engelsovih sljedbenika ni do da- 
nas. Prema tome, ako želimo da budemo kritični prema onima 
koji su krčili nove putove — moramo još više biti kritični pre- 
ma samima sebi. 


Ako imamo u vidu tadašnju naročito. aktualnu metodološku 
problematiku i u građanskoj filozofiji, a naročito u vezi s pita- 
njima prirodnih nauka, kao i Marxov doprinos u razumijevanju 
historijske problematike, onda nas manje može začuditi Engel- 
sova restrikcija filozofske problematike na logičku i dijalektič- 

ku, pri čemu je logička sadržavala i tradicionalnu fonmalno lo- 
gičku, a dijalektička i tradicionalnu ontološku. 

Isto tako nije ni malo nelogično da na liniji Hegelove dija- 
lektike, spasavajući upravo osnovne elemente te dijalektike 
od vulgarno materijalističkih i evolucionističkih koncepcija 
Biichnera, Vogta, Diihringa i drugih, a te elemente je i Marx 
i te kako priznavao — Engels pokušava koncipirati dijalek- 
tiku kao »nauku o općim zakonima kretanja kako spoljnjeg 
svijeta, tako i ljudskog mišljenja: 'dva reda zakona, koji su us- 
tvari istovjetni, ali po svom izrazu utoliko različiti, ukoliko ih 
čovječja glava može svjesno primijeniti, dok se oni u prirodi, 
a dosad i velikim dijelom i u ljudskoj historiji, ostvaruju na ne- 
svjestan način, u obliku spoljnje nužnosti, usred beskrajnog 
niza privrednih slučajnostic. 


Nije ni malo neopravdano da je Engels u ovim koncepcijama 
tražio rješenje problema »identiteta« strukture mišljenja i stvar- 
nosti, kao i objašnjenje razvojnosti prirodne stvarnosti. Njega 
je prvenstveno imteresirao problem da li je dijalektika univer- 
zalna ili samo parcijalna zakonitost, da li je dijalektička metoda 
prema tome primjenljiva samo na neka područja stvarnosti ili na 
sva, a s time je povezano i temeljno pitanje jedinstvenosti ili ne- 
jedinstvenosti stvarnosti i čovjeka. Ali, način njegove formulaci- 
je predmeta filozofije i dijalektičkih zakona, kao i pojma odra- 
za i problematike spoznaje, prakse, slobode i nužnosti u nave- 
denim djelima, ali ne svakom prilikom kako ćemo pokazati, da- 
valo je mogućnost ontologističkih interpretacija filozofske prob- 
lematike, a time i kod nesposobnijih ili filozofski nedovoljno 


4) sČim se svakoj nauci zasebno postavi zahtjev da jasno odredi svoje 
mjesto u općoj cjelini stvari i znanja o stvarima. svaka posebna nauka 
o toj općoj cjelini postaje izlišna. Ono što tađa još ostaje samostalno od cijele 
dosadašnje filozofije, to je nauka o mišljenju i o njegovim zakonima — 
formalna logika i dijalektika. Sve ostalo prelazi u pozitivnu nauku o pri- 
rodi i historiji«. (Anti-Dühring, str. 31) »Ali to shvaćanje čini kraj filo- 
zofiji u oblasti historije, isto tako kao što dijalektičko shvaćanje prirode 
čini svaku filozofiju prirode i nepotrebnom i nemogućom. Sada se više ne 
radi o tome da se povezanosti pojava izmišljaju iz glave, nego 9 tome da 
se one otkrivaju u činjenicama. Za filozofiju prognanu iz prirode i histo- 
rije, astaje onda samo još carstvo čiste misli. ukoliko ga je još preosta'o: 
nauka o zakonima samog procesa mišljenja, !ogika i dijalektika.x (L. Feuer- 
bach 'itd. str. 372-373) 


5) Marx je u pismu Kugelmannu od 6. marta 1868. pisao: »On (Dihring) 
vrlo dobro zna da moja metoda istraživanja nije hegelovska, jer ja sam 
materijalist, a Hegel — idealist. Hegelova dijalektika je osnovni oblik 
svake dija'ektike, ali tek pošto se s nje skine njen mistični oblik. a po 
se baš razlikuje moja metoda.« (Pisma Kuge'mennu, Zagreb 1951, 
str. 64) 


6) F. Engels, L. Feuerbach itd. str. 359-360. 

obrazovanih sljedbenika dovelo do krajnjeg vulgariziranja u sta- 
ljiniziranom dijamatu.' 


Međutim, i u ovom slučaju, kod izlaganja dijalektičkih prin- 
cipa, treba nepristrano i objektivno konstatirati što je Engels 
htio. Ništa zapravo drugo nego da nasuprot Diihringove kritike 
dijalektike ukaže na smisao i sadržaj pojedinih principa i za- 
kona dijalektike koje je razradio Hegel, a Marx primjenjivao 
na konkretnim analizama građanskog društva. Ni o kakvom sis- 
tematskom izvođenju dijalektičke problematike u »Anti-Diihrin- 
gu« nije riječ; no, bez obzira što to nije bila Engelsova intencija, 
taj moment je i osnovna slabost tog tretmana, jer mu nedosta- 
je bitna antropološko-historijska dimenzija, složenost historij- 
ske situiranosti i historijske prakse čovjekove iz koje ova prob- 
lematika tek dobiva svoj puni smisao i objašnjenje. Ovako je, 
pogotovo ako je doslovno i nekreativno prihvaćena, doživljavala 
od sljedbenika sve do danas gnoseološko-ontologističke interpre- 
tacije. 


Osim toga Engelsova restrikcija filozofske problematike u na- 
vedenim pasusima njegovih djela svakako je lišavala filozofski 
interes i nastojanje jedne veoma značajne i dapače najznačaj- 
nije dimenzije filozofije: historijsko-humanističke, ontološko-an- 
tropološke. 


Kritike upućene Engelsu uglavnom se na ovome zaustavlja- 
ju (ako tome još dodamo kritiku koncepcije odraza i slobode 
u njegovim djelima). Međutim, sasvim meopravdano. Ne samo 
da je u prije navedenoj problematici sadržan jedan dio bitne fi- 
lozofske tematike koji, kako rekoh, nije ni do danas sistematski, 
promišljeno i cjelovito izveden i razrađen ni od kojeg marksista 
— nego je Engelsovo djelo impregnirano i mnogim mislima ko- 
je direktno uviru, iako ne tako pregnantno i duboko, u Marxove 
epohalne koncepcije čovjeka kao bića prakse, iz kojih slijede sve 
one konsekvencije koje marksističku interpretaciju historije, 
čovjeka i mišljenja razlikuju od idealističkih ili mehaničko-ma- 
terijalističkih. 


7) S obzirom na tretiranje ovih pitanja u Anti-Duhringu treba spomenuti 
da je Engelsova osnovna intencija bila da pokaže kako dijalektika vrijedi za 
sva područja stvarnosti, da se pojave dakle odvijaju dijalektički i da 
Marx, tvrdeći to na primjerima historijskog razvoja, nije time htio i da 
kaže da su se ti procesi nužno odvijali: »Dakle, kad Marx označuje ovu 
pojavu kao negaciju negacije, on ne misli da time dokaže kako je ona 
historijski nužna. Naprotiv: pošto je historijski dokazao da se ta pojava 
doista dijelom dogodila, a dijelom se još mora dogoditi. on je pored toga 
označava i kao pojavu koja se vrši po određenom dijalelstičkom zakonu. 
To je sve. Znači, g. Diihring opet naprosto podmeće kad tvrdi kako nega- 
cija negacije ovdje mora da vrši dužnost babice čijom se pomoći rađa 
budućnost iz krila proš'osti. . .« (Anti-Dihring str. 154-155) 

Engels svojim stavovima isto tako prevladava kontemplativ- 
ni materijalizam kao i Marx; dapače, neke formulacije su gotovo 
identične s Marxovim. Fundamentalni stav od kojeg i Engels 
polazi u objašnjenju subjekt-objekt relacije je stav prakse, iako 
to svakom prilikom nije naglašeno, te bi se moglo pomisliti po 
nekim formulacijama da polazi samo od klasične teorije odraza, 
koja je stara gotovo koliko i sama filozofija. Bez obzira kako 
kategoriju prakse u određenim pasusima svojih djela formuli- 
ra, a tu se dade također primijetiti da niti kod ove kategorije 
Engels ne daje iscrpniju analizu strukture te kategorije, on ipak 
u Marxovu duhu naglašava: Prirodna znanost, baš kao i filo- 
zofija, dosad su potpuno puštale iz vida utjecaj čovječje djelat- 
nosti na njegovo mišljenje. One poznaju, s jedne strane samo pri- 
rodu, s druge strane samo mišljenje. Ali bitnu i najbližu osnovu 
čovječjeg mišljenja čini — ne priroda kao takva, nego upravo 
mijenjanje prirode od strane čovjeka. Čovjekova inteligencija 
rasla je razmjerno tome kako je čovjek učio mijenjati prirodu. 
Prema tome naturalističko shvaćanje historije kakvo nalazimo u 
manjoj ili većoj mjeri kod Drapera i drugih prirodoslovaca, pre- 
ma kojem tobože isključivo priroda utječe na čovjeka te uvijek 
isključivo prirodni uvjeti određuju njegov historijski razvitak, 
jednostrano je i ono zaboravlja da obratno i čovjek djeluje na 
prirodu, da je mijenja, da sam sebi stvara nove uvjete opstan- 
ka. Od »prirode« Njemačke iz doba seoba starih Germana pre- 
ostalo je vraški malo. Površina zemlje, klima, vegetacija, fauna 
pa i ljudi sami, neizmjerno su se izmijenili, a sve to zahvalju- 
jući ljudskoj djelatnosti, dok su promjene koje su nastale u 
prirodi Njemačke bez sudjelovanja čovjeka sasvim neznatne« ° 


Nije potrebno na ovom mjestu opširno iznositi sva mjesta 
iz Engelsove rasprave "Uloga rada u procesu pretvaranja maj- 
muna u čovjeka«, koja je sva zasnovana na koncepciji rada, pro- 
izvodnje — kao bitnim momentima čovjekove prakse. Prvim, 
najprimitivnijim oblicima rada i njegovim razvojem — tj. raz- 
vojem materijalne, osjetilne preobrazbe prirode kako bi rekao 
Marx — započinje ljudska historija, gospodstvo nad prirodom 
kao i proširivanje misaonih horizonata. Naglašavajući postanak 
govora iz radnih odnosa, a time i razvoj ljudskih osjetila i me- 
đusobni utjecaj svih tih elemenata ljudskosti Engels zaključuje: 
"Ukratko, životinja se samo koristi vanjskom prirodom i izaziva 
u njoj promjene naprosto svojim prisustvom; čovjek, međutim, 
primorava promjenama koje u nju unosi da služi njegovim cilje- 
vima, on vlada njome. I to je posljednja, bitna razlika između 


8) F. Engels, Dijalektika prirode, Zagreb 1950, str. 182. 

čovjeka i ostalih životinja. I opet je rad ono što stvara tu 
razliku« 

Mnogi kritičari upućuju Engelsu prijekor da uopće ne uzi- 

ma u obzir historijsku dimenziju kao i praktičan odnos čovjeka 
prema stvarnosti u tretiranju dijalektike i kategorija uopće. U 
nekim Engelsovim interpretacijama to zaista ne dolazi do izra- 
žaja. Ali, na drugim se opet mjestima jasno vidi da je Engels i u 
ovim pitanjima išao Marxovim putovima. Kad u toliko kritizira- 
noj »Dijalektici prirode« govori na pr. o problemu i kategoriji 
nužnosti, njegova kritika je usmjerena kako prema empirizmu, 
tako i kontemplativnom materijalizmu, da ne govorimo o idea- 
lizmu što se samo po sebi razumije. On upozorava da tradicio- 
.nalno empirističko i materijalističko rješavanje ovoga pitanja 
ne može dokazati postojanje nužnosti kao kategorije i odnosa 
realnog svijeta i da su Humeova kritika i skepticizam bili pri 
tom opravdani. Osim promatranja spoljnjeg svijeta — čovjek 
i proizvodi određena kretanja, čak i takva kakva u prirodi ne 
postoje, pa takvim kretanjima čovjek može dati unaprijed i od- 
ređeni smjer i opseg. »Na tome, zaključuje Engels, na ovoj dje- 
latnosti čovjeka, zasniva se predodžba o  kauzalitetu, predod- 
žba da je neko kretanje uzrok drugome. Pravilni slijed nekih pri- 
rodnih pojava može doduše sam po sebi stvoriti predodžbu o 
kauzalitetu: toplina i svjetlost, koja dolazi zajedno sa suncem; 
ali to nije dokaz, i u tome je bio Humeov skepticizam u pravu, 
kad je tvrdio da pravilno post hoc (poslije toga) ne može obra- 
zložiti propter hoc. Ali kauzalitet se provjerava djelatnošću 
čovjeka«.? 

I na toj istoj stranici decidirano upozorava da »dokaz nuž- 
nosti leži u ljudskom djelovanju, u eksperimentu, u radu: ako 
ja mogu izvesti ono post hoc, tada ono postaje identično s 
propter hoce. " 


Iz tih njegovih značajnih zabilježaka vidi se linija sagleda- 
vanja ove krupne problematike. Ne iz običnog realističkog i em- 


9) F Engels, Dijalektika prirode, str. 138. . 

Na drugom mjestu istog djela piše: »Specija'izacija ruke — to znači 
oruđe, a oruđe znači specifično ljudsku djelatnost, znači uzvratno preob- 
ražavanje prirode, produkciju. I životinje u užem smislu riječi imaju 
oruđe no samo kao udove svoga tijela: mrav, pčela, dabar i životinje 
produciraju, no njihovo produktivno djelovanje na prirodu, koja ih ok- 
ružuje, jednako je nuli u poredbi s njenim djelovanjem. Samo čovjek 
je uspio da prirodi utisne svoj pečat po tome što je ne samo presadio bi'j- 
ke i prenio životinje, nego također toliko izmijenio izgled i klimu (svoga 
obitavališta, pa čak i same biljke i životinje, da bi posljedice njegove 
djelatnosti mogle nestati samo s općim izumiranjem zemljine kugle. A ove 
je to uradio prvenstveno i bitno pomoću ruke.« (Dijalektika prirode, str.13-14) 

10) F. Engels, Dijalektika prirode, str. 181. 

11) F. Engels, Dijalektika prirode, str. 181. 

pirističkog kontemplativnog koncepta odnosa subjekta i objek- 
ta, nego upravo iz historijske prakse čovjekove. Nije prema to- 
me teorijska osnova sagledavanja ove problematike teorija od- 
raza (iako se i ona nalazi u njegovim formulacijama) nego ka- 
tegorija i teorija prakse. Fundamentalni stav koji razlikuje Mar- 
xa od sveg dotadašnjeg materijalizma, razlikuje i Engelsa. 

Iz toga slijedi isto tako važna, bitna i značajna konsekven- 
cija: ljudsko mišljenje je samo historijsko mišljenje; čovjekov 
kategorijalni sistem ima izrazito historijski karakter. »Teoret- 
sko mišljenje svake epohe, pa dakle i naše, historijski je pro- 
dakt, koji u razna vremena uzima razne forme i prema tome i 
razni sadržaj. Dakle, nauka o mišljenju jest, kao i svaka druga 
nauka, historijska nauka, nauka o historijskom razvitku čov- 
ječjeg mišljenja. I ovo je važno za praktično primjenjivanje 
mišljenja na empirijska područja, jer prije svega teorija zakona 
mišljenja nije neka zauvijek ustanovljena »vječna istina«, kako 
to zamišlja filistarska pamet kod riječi »logika«. Formalna je 
logika ostala od Aristotela pa sve do danas oblast najžešćih 
sporova. Dijalektika je upravo najispravnija forma mišljenja za 
današnju (P.V.) prirodnu nauku, jer jedino ona predstavlja 
analog i time pruža metodu objašnjavanja za procese razvitka u 
prirodi, za sveopće veze prirode, za prijelaze iz jedne oblasti 
istraživanja na druge«." 


Ako prema tome i u ovim pitanjima, filozofskim, priđemo 
Engelsu nepristrano, sagledavajući Engelsa u cjelini i kao čov- 
jeka koji je najneposrednije doživljavao Marxovu misao i dapa- 
če sudjelovao u izgrađivanju nove koncepcije svijeta i čovjeka 
— onda možemo nedvojbeno zaključiti: prvo, da u ovim pitanji- 
ma Engels nije bio sistematski mislilac, te su neki stavovi dani 


12) F. Engels. Anti-Dihring, Zagreb 1934, str. 362-363. 

Na drugom mjestu Engels isto tako pregnantno ukazuje na historijski 
karakter našeg mišljenja: »Kad bi ma u kom momentu ljudskog razvitka 
bio ostvaren jedan takav konačno završen sistem veza u svijetu, kaxo 
fizičkih tako i duhovnih i historijskih, time bi bila udarena granica car- 
stvu ljudskog saznanja, a u onom trenutku kad bi se društvo uredilo u 
skladu s tim sistemom bio bi presječen budući historijski razvitak, što 
bi bilo apsurdno, čista besmislica. Dakle, ljudi se nalaze pred protivrječ- 
mošću: s jedne strane oni teže da iscrpno saznaju svjetski sistem u nje- 
govoj cjelokupnoj vezi a s druge strane, oni taj zadatak nikad ne mogu pot- 
puno da riješe, kako uslijed svoje vlastite prirode, tako i uslijed prirode 
svjetskog sistema. A'i ova protivrječnost ne samo da leži u prirodi oba 
faktora: svijeta i ljudi, nego je ona i glavna poluga cjelokupnog intelek- 
tualnog napretka i razrješava se svakodnevno, neprekidno, u beskrajnom 
progresivnom razvitku čovječanstva, isto onako kao što se na pr. neki 
matematički zadaci rješavaju beskonačnim redom ili verižnim razlomkom. 
U stvari, svaka mislena sika sistema svijeta jeste i ostaje ograničena objek- 
tivno-historijskim položajem, a subjektivno-tjelesnom i duhovnom kon- 
stitucijom svog tvorca«. (Anti-Dihring Bgd. 1964, str. 46-47), 

ponajviše u polemici svakako i preuski, nedovoljni ili djelomično 
tačni;drugo, zainteresiran u određenom razdoblju u prvom redu 
za metodološki problem i uvučen u diskusiju oko tih pitanja sa 
Duhringom — našao se pred zadatkom obrane i objašnjenja 
sadržaja dijalektike, što je i uvjetovalo da se uopće nije upu- 
stio u analizu historijsko-antropoloških pretpostavaka i izvora 
određenog načina mišljenja; treće, iz cjelokupnog koncepta fi- 
lozofije za Engelsa je nestala ontološko-antropološka problema- 
tika i time jedna značajna dimenzija filozofskog interesa i ana- 
lize koja se naročito u suvremenoj situaciji čovjeka -pokazala 
od prvorazrednog značaja. Ovim svojim momentima davao je 
Engels mogućnost kasnijim marksistima da iscrpljuju filozof- 
sku problematiku u ontologističkoj interpretaciji dijalektike i 
nemarksističkom postavljanju teorije odraza kao osnove spoz- 
najno-teoretske problematike; i četvrto, kako smo mogli jasno 
vidjeti i iz ovog kratkog prikaza Engelsovih filozofskih stavova, 
nedvojbeno proizlazi da je Engels u svojoj općoj koncepciji čov- 
jeka i stvarnosti, u svojim mnogim postavkama i najuspješ- 
nijim sagledavanjima pojedinih bitnih pitanja, isto tako kao i 
Marx prevladavao dotadašnje filozofsko naslijeđe i da je onaj 
nuslilac na kojega i suvremena marksistička misao može plodno 
nastavljati isto tako kao i na Marxovu. Ako su mnogi sljedbeni- 
ci marksisti u 20. stoljeću nastavili samo na slabe strane pokazali 
su da su i nekoliko decenija nakon Engelsa u tim pitanjima bili 
ispod njegova nivoa. 

MISAO 1 ZBILJA 


MARX I DIJALEKTIČKI MATERIJALIZAM 


Ante Pažanin 


Marxovo shvaćanje prirode, kako je ono zacrtano već u 
njegovoj doktorskoj disertaciji O razlici Demokritove i Epiku- 
rove filozofije prirode.! (1840—41), prisutno je i u svim kas- 
nijim njegovim spisima. Štaviše, ono čini temelj Marxova shva- 
ćanja prirode uopće. Schmidtov inače vrijedan rad (A. Schmidt: 
Der Begriff der Natur in der Lehre von Marx, Frankfurt a. M. 
1962) također zaobilazi filozofiju prirode u disertaciji. Poseb- 
no pak konac Marxove disertacije ima načelno značenje. Tu je 
Marx suprotstavio »prirodnu znanost samosvijesti«, kako ju 
je razvio Epikur, empirijskom istraživanju prirode« koje je 
razvio Demokrit. »U Epikura je«, ističe Marx, »atomistika pro- 
vedena i dovršena sa svim njenim protivrječnostima kao pri- 
rodna znanost samosvijesti koja je sebi pod oblikom apstraktne 
pojedinačnosti apsolutni princip... Demokritu je atom napro- 
tiv samo općeobjektivni izraz empirijskog istraživanja priro- 
de uopće. Atom mu otuda ostaje čista i apstraktna kategorija, 
hipoteza, koja je rezultat iskustva, a ne njegov energički (tj. 
zbiljski A. P.) princip i koja otuda ostaje jednako tako bez rea- 
liziranja kao što realno istraživanje prirode nije od nje dalje 
određeno« (K. Marx: Werke, Stuttgart 1962, Bd. I, S. 69). Po- 
znato je, da je i zašto je Marx dao prednost Epikurovoj filozo- 


1) Šteta što Marx. kad je pisao svoju doktorsku disertaciju, nije pozna- 
vao Aristotelovu _ Fiziku. Da ju je poznavao, bila bi naime temeljitija 
ne samo njegova kritika Demokritova »empirijskog istraživanja prirode« ne- 
go i Epikurove »prirodne znanosti samosvijesti«, a svojevrsna Marxova 
filozofija prirode bila bi sigumo još jasnija i razvijenija Možda izvorno 
Aristotelovo razumijevanje prirode, kako je ono sadržano u Fizici a ne 
u Metafizici, doista pruža mogućnost (usp. W. Wieland: Die aristo- 
telische Physik, Gčttingen 1962), da se i suvremeno razmatranje prirode pos- 
tavi načelno na novi način nego što je bio način čitave postaristotelovske — 
često još i danas pogrešno zvane aristotelovske — tradicije. No to prelazi 
okvir ovoga napisa. 

fiji prirode. Ali umjesto da se iz toga izvuku konsekvencije, 
ostalo se i unutar marksizma pri empirijskom istraživanju pri- 


dready 


S. 285). Na drugoj strani čovjek ima »zbiljske, osjetilne pred- 
mete za predmet svoga bića, svoga životnog ispoljavanja« sa- 
mo stoga što je on sam »tjėlesno, prirodnom snagom obdareno, 
živo, zbiljsko, osjetilno predmetno biće« (ibidem, S. 274), što 
je on »od iskona priroda«, kako čitamo u Svetoj obitelji. Istu 
misao Marx izražava i u spomenutim rukopisima, kad kaže: 
»Priroda je čovjekovo anorgansko tijelo, naime priroda, uko- 
liko sama nije čovječje tijelo. Čovjek živi od prirode, to znači: 
priroda je njegovo tijelo, s kojim. on mora ostati u stalnom 
progresu, da ne bi umro. Da je čovjekov fizički i duhovni život 
povezan s prirodom, nema drugog smisla nego da je priroda 
povezana sama sa sobom, jer čovjek je dio prirode, (K. Marx 
u: Marx—Engels: Rani radovi, Zagreb 1953, str. 202). 

I u Kapitalu Marx naglašava uvijek nanovo povijesno-druš- 
tveni karakter pojma prirode i prirodno porijeklo čovjeka. 
»Sam čovjek promatran kao puko postojanje radne snage« ni- 
je ništa drugo nego »prirodni predmet, stvar, iako živa, samo- 
svijesna stvar« (K. Marx: Das Kapital. Kritik der politischen 
Oekonomie, Berlin 1953, Bd. I, S. 211). Povezanost prirode i 
čovjeka dolazi do izražaja. naročito u radu. sRad je stvarno is- 
poljavanje« radne snage (Marx kaže »dingliche Aeusserung«), 
a kao »tvorac upotrebnih vrijednosti rad je vječna prirodna 
nužnost, da bi se posredovala izmjena materije između čovjeka 
i prirode, dakle, da bi se Poredi ljudski živote (ibidem, 
S. 47). Kod analize robe Marx uvijek nanovo pokazuje, da je 
rad upućen na nešto što se ne može niti rastvoriti na subjek- 
tivna i društvena određenja, niti se pak smije uzdignuti u ob- 
jektivni metafizički realitet. sAko se odbije ukupna suma svih 

različitih korisnih radova, koji se nalaze u kaputu, platnu itd.«, 
ukratko u upotrebnim vrijednostima, »onda uvijek preostaje 
materijalni supstrat koji je od prirode prisutan bez čovjekova 
udjela« (ibidem). Taj prirodni materijalni supstrat, koji pos- 
toji i utoliko ukoliko postoji »bez čovjekova udjela«, jest, kako 
smo ranije vidjeli, po Marxu ništa. Taj supstrat Marx, naime, ne 
fiksira ni u neki duhovni, ni u neki materijalni metafizički en- 
titet. On ga uopće ne fiksira ni u nešto »objektivno« — uto- 
liko Marx ne podliježe metafizičkom objektivizmu — niti ga 
rastvara u nešto čisto subjektivno — utoliko Marx izbjegava 
novovjekovni subjektivizam —, nego ga uzima kao pretpos- 
tavku koja se kao jedan moment dijalektičkog procesa pro- 
izvodnje potvrđuje u povijesti, tj. u praksi ili proizvodnji života 
samog. 

Marxovo shvaćanje jedinstva prirode i povijesti, objektivnog 
i subjektivnog, stvari i čovjeka podsjeća na Aristotelovo shva- 
ćanje materije i forme, te na Hegelovo shvaćanje bitka i kreta- 
nja. Aristotelovski i Hegelovski moment u Marxovu načinu 
poimanja zbiljnosti dolazi do izražaja ne samo u ranim spisi- 
ma nego jednako tako i u Kapitalu, a posebno u tzv. nedovr- 
šenom nacrtu (Rohentwurf) prvog sveska Kapitala iz godine 
1857—58, što ga je Dietz Verlag u Berlinu objavio pod naslo- 
vom Grundrisse der Kritik der politischen Oekonomie. »Obli- 
kujuća aktivnost troši predmet i troši samu sebe, ali ona troši 
danu formu predmeta samo da bi ga postavila u novoj pred- 
metnoj formi, a sama sebe troši samo u svojoj subjektivnoj 
formi kao aktivnost... Kao produkt je, međutim, rezultat pro- 
izvodnog procesa upotrebna vrijednost« (K. Marx: Grundrisse 
der Kritik der politischen Oekonomie, Berlin 1953, S. 208). U 
upotrebnoj vrijednosti kao produktu uvijek se nanovo pokazuje 
jedinstvo prirodnog i društvenog, materijalnog i formalnog, 
predmetnog i subjektivnog momenta proizvodnog procesa. Una- 
toč svim preoblikovanjima i usavršavanjima forme nikada se 
u tom procesu ne dospijeva do tzv. »čiste forme«. U tome se 
Marx razlikuje kako od Aristotela tako od Hegela. Odvojena od 
materije, forma je isto tako ništa kao što je priroda ništa, ako 
se uzme odvojeno od čovjeka i njegove oblikujuće aktivnosti. 
Upotrebna vrijednost najbolje pokazuje, da prirodni, materi- 
jalni element, unatoč svim preoblikovanjima, ostaje sadržan u 
svakom biću. Bez njega nema opstanka kao što bez formalnog, 
subjektivnog momenta nema života. Marxovo izvorno shvaćanje 
jedinstva prirode i povijesti održalo se tako i u njegovu kas- 
nom djelu. Ono ga je štaviše osiguralo kako od objektivizma, 
tako, i od subjektivizma novovjekovne filozofije. 

. Marxova izvorna koncepcija razumijevanja čovjekova svi- 
jeta poznata je pod imenom. historijskog materijalizma. Izrazi 
materijalizam. i njegove izvedenice, u Marxa su oslobođeni nji- 


117 


hova metafizičkog značenja; u Engelsa i dijalektičkog materija- 
lizma pak ne. To je bitna razlika između Marxa i Engelsa u 
shvaćanju temeljnih filozofskih problema, pa i problema pri- 
rode. Dok Engels i nakon njega čitav dijalektički materijalizam, 
što ga je on inaugurirao svojom dijalektikom prirode po sebi, 
ostaju zatočeni metafizičkom tradicijom i njenom borbom oko 
nadmoći »idealističkog i materijalističkog lagera u filozofiji«, 
kako čitamo u spisu Ludwig Feuerbach i kraj njemačke klasične 
filozofije, dotle Marx nastoji oko prevladavanja kako idealizma 
tako i materijalizma — štaviše oko prevladavanja čitave metafi- 
zičke tradicije i njenih otuđenih oblika ljudskog opstanka. Isti- 
na, i Marx svoje shvaćanje često naziva »materijalističkim« i 
»materijalizmom«, ali pod tim ne misli materijalizam kao. jeda:. 
od dvaju osnovnih i suprotnih pravaca u filozofiji, dakle nika- 
kav produžetak i usavršavanje tsadicionalnog materijalizma, 
nego pod tim podrazumijeva svoj i Engelsov izvorni historij- 
ski materijalizam, kako su ga oni zajednički izrazili u Njemač- 
koj ideologiji — prema tome Marx pod materijalizmom pod- 
razumijeva historijski materijalizam koji nije nikakva primje 
na dijalektičkog materijalizma (u kasnijem značenju) na dru- 
štvo nego izvorno jedinstveno shvaćanje prirode i povijesti, tj. 
realni humanizam kao provedeni naturalizam koji kao jedin- 
stveno shvaćanje materije i ideje prevladava materijalizam i 
idealizam i predstavlja njihovu istinu. Izraz materijalizam i nje- 
gove izvedenice kao i većina termina pripadaju metafizičkoj 
tradiciji iz koje je izrastao i Marx. Otuda je razumljivo da se 
on služi njenim izrazima i onda kada misli nešto bitno novo — 
i to iz jednostavnog razloga što nema drugog izraza kojim bi 
izrazio kritiku i prevladavanje tradicije iz koje je izrastao. Pri 
tom je naravno važnije razumijevanje onoga o čemu je riječ, 
tj. razumijevanje same stvari do koje je Marxu stalo, nego sam 
termin, jer doživljaj, tj. iskustvo istine i bitka same stvari, 
omogućuje ne samo preoblikovanje tradicionalnih izraza nego 
i stvaranje novih vlastitih izraza koji su adekvatni, tj. primje- 
reni suvremenom povijesnom bitku i povijesnom zbivanju. Marx 
je, kako je poznato, radikalni kritičar tradicionalnog i uteme- 
ljitelj novog izvornog povijesnog mišljenja. On se, međutim, 
služi terminima metafizičke tradicije u označavanju čak i svoje 
temeljne pozicije. Takvi su izrazi npr. i »historijski materijali- 
zam« i »realni humanizam« itd. , 
Međutim, dok se u njima u Marxa jasno vidi bitna inten- 
cija, da se izrazi povijesni čovjekov svijet — ovaj pak nije ni 
puka materija ni puki realitet, tj. ni gola stvar (res) ni gola 
priroda po sebi, nego historijski oblikovana materija, stvar pri- 
roda —, u Engelsa to nije slučaj. Štaviše, u Engelsa materija- 
lizam znači upravo ono što i u čitavoj filozofskoj tradiciji, tj. 
filozofski pravac koji je suprotan idealizmu, te koji na pita- 

nje o odnosu bitka i mišljenja, materije i ideje, objekta i subjek- 
ta odgovara na klasičan način, da je materija primarna a svijest 
sekundarna. Taj materijalizam ne dospijeva ni do korelacije, 
a kamoli do jedinstva subjekta i objekta, svijesti i materije. 
Kao dijametralna suprotnost metafizičkoj opreci idealizma ta- 
kav materijalizam i sam predstavlja jednu od opreka metafi- 
zičkog mišljenja uzroka i praosnova svijeta. Čak i onda kada, 
kao npr. u Ludwigu Feuerbachu..., kaže da smaterijalizam ne 
znači ništa drugo nego promatranje zbiljskog svijeta«, Engels 
ne prekoračuje granice metafizičke tradicije, nego, kako poka- 
zuju njegova daljnja izvođenja u tom kao i u ostalim djelima, 
ostaje zatočen tom tradicijom. Pod materijalizmom on ni tada 
ne podrazumijeva promatranje konkretnog povijesnog svijeta 
u smislu izvornog historijskog materijalizma nego u smislu ma- 
terijalizma holbachovske tradicije protumačenog dijalektički. 
Kako je poznato, Engels je prvi unutar marksizma proširio di- 
jalektiku i na prirodu po sebi. Iz Engelsova proširenja dijalek- 
tike na prirodu po sebi kao jednog metafizičkog holbachovsko- 
-hegelovskog dodatka izvornom historijskom materijalizmu raz- 
vio se unutar marksizma u XX stoljeću formalizam i shemati- 
zam dijalektike u vidu dijalektičkog materijalizma kao nove 
metafizike. To je naime logička posljedica napuštanja tla povi- 
jesti, tj. posljedica napuštanja horizonta prakse, kao što je 
»dijalektičko-materijalistička« verbalistika i skolastika plod me- 
todske »razrade dijalektike prirode kao nove metafizike s »opće- 
valjanim crtama« i »nužnim zakonima«, koje znanstveno valja 
otkrivati i primjenjivati na svim područjima od anorganske 
materije kako ona postoji »po sebi« do materije koja misli i 
postoji »po sebi i za sebe«. 

Dijalektički materijalizam kao filozofski sistem zacrtao je 
Engels svojim određenjem dijalektike kao »znanosti o općim 
zakonima kretanja i razvoja prirode, ljudskog društva i miš- 
ljenja« (Fr. Engels: Anti-Diihring, Zagreb). Tome odgovara kas- 
nija tvrdnja dijalektičkih materijalista, da je dijalektika ujed- 
no ontologija, gnoseologija i logika. (O značenju tih poj- 
mova u Hegela i u dijalektičkom materijalizmu bit će riječi 
kasnije). Određujući opći karakter dijalektike, Engels govori 
o poznata tri zakona dijalektike i zaključuje: »Zakoni dijalek- 
tike apstrahiraju se dakle jednako iz historije prirode, kao i 
iz historije ljudskog društva. Oni upravo i nisu ništa drugo 
nego najopćiji zakoni ovih dviju faza historijskog razvitka i 
također samog mišljenja« (Fr. Engels: Dijalektika prirode, Za- 
greb, 1950., str. 37). Tim »dvjema fazama« razvoja prirode i 
ljudskog društva odgovara kasnija podjela na dijamat i histo- 
mat. Po toj podjeli dijalektički materijalizam predstavlja znan- 
stveno objašnjavanje tako zvanog vanjskog objektivnog mate- 
rijalnog svijeta neovisno o svijesti (Engels bi rekao »prirode 

po sebix) i istražuje zakone i oblike njegova postojanja i spoz- 
navanja (Engels kaže »kretanja« i »mišljenja«). Historijski ma- 
terijalizam unutar dijalektičkog materijalizma predstavlja pri- 
mjenu dijalektičkog materijalizma na historiju ili ljudsko dru- 
štvo. U tom pogledu Marx se bitno razlikuje kako od suvreme- 
nih dijalektičkih materijalista, tako i od samog Engelsa. Ovaj 
se pak razlikuje od svojih dijalektičko-materijalističkih sljed- 
benika. Engels je naime bio još svjestan teškoća koje proizlaze 
iz nadopune izvornog historijskog materijalizma dijalektičkim 
materijalizmom kao sistemom. Upravo stoga on nikada nije ni 
razvio dijalektiku prirode u filozofski sistem. Štaviše, u samoj 
Dijalekiici prirode on zamjerava prirodnoj znanosti i filozofiji 
što puštaju iz vida ljudsku praksu: »One (prirodna znanost i 
filozofija) poznaju, s jedne strane samo prirodu, s druge stra- 
ne samo mišljenje. Ali bitnu i najbližu osnovu čovječjeg mišlje- 
nja čini — ne priroda kao takva nego upravo mijenjanje pri- 
rode od strane čovjeka« (Ibidem, str. 182, potcrtao sam Engels). 
U tom kao i u nekim drugim fragmentima koji su objavljeni 
u Dijalektici prirode prisutno je izvorno Marxovo i Engelsovo 
historijsko-materijalističko shvaćanje prirode i povijesti. To po- 
tvrđuje na primjer rečenica: »Vječni zakoni prirode također se 
sve više pretvaraju u historijske zakone« (ibidem, str. 188), ili 
historijsko-materijalistički stav u pogledu spoznaje: »Mi mo- 
žemo spoznati samo u uvjetima naše epohe i toliko, koliko nam 
ti uvjeti dopuštaju« (ibidem, str. 191, potcrtao sam Engels). 
Naprotiv, kod razrađivača dijalektike prirode u dijalektički ma- 
terijalizam od njegovih prvih predstavnika do Staljina i Mao 
Ce Tunga ljudska praksa se utopila u metafiziku sveobuhvatnog 
dijalektičko-materijalističkog pogleda na svijet skrojenog pre- 
ma modelima tradicionalnih filozofskih sistema i prilagođenog 
»konkretnim uvjetima«, tj. momentanim političkim ciljevima i 
interesima. Sa stajališta prevladavanja filozofske i metafizičke 
tradicije uopće filozofski sistemi i sistematizirani pogledi na 
svijet predstavljaju obnavljanje one »filozofske savjesti« s ko- 
jom su se Marx i Engels oprostili 1845. god. Razlika između 
Marxa i Engelsa sastoji se u tome što Marx nikada nije podle- 
gao pritisku metafizičke tradicije ni idealističke ni materijalis- 
tičke »filozofske. savjesti«, iako je kao i Engels izrastao iz te 
tradicije. Izvorno materijalističko shvaćanje povijesti i prirode 
kao čovjekove prakse Marxu je dovoljno za razumijevanje čo- 
vjekova svijeta i života bez njihova zatvaranja u sheme, poglede 
i metafizički sistem, pa ni u neki sistem prirode po sebi. 
Kao što je poznato, Marx nije odbacivao svako shvaćanje 
i tumačenje prirode, pa čak ni svaku dijalektiku prirode, nego 
je štaviše određenu dijalektiku prirode, o kojoj mi uopće mo- 
žemo nešto smislena reći, implicite a i eksplicite izložio u svo- 
joj koncepciji ljudske prakse kao medijuma prirodne povijesti 

i povijesne prirode. Kako smo ranije primijetili, Engels nikada 
nije odbacivao shvaćanje povijesti kao horizonta ljudskog ži- 
vota, ali je, »slijedeći pogrešni Hegelov primjere (G. Lukács: 
Geschichte und Klassenbewusstsein, Berlin, 1923., S. 17), na- 
stojao protegnuti dijalektiku i na prirodu po sebi, tj. dijalek- 
tikom prirode po sebi dopuniti svoju i Marxovu dijalektiku pra- 
kse, tj. povijesne prirode i prirodne povijesti. Da je on time 
u stvari minirao izvornu koncepciju historijskog materijalizma. 
toga, čini se, Engels nije bio baš sasvim svjestan. Jer tada i 
upravo najviše tada, kada nastoji razviti dijalektiku nasuprot 
metafizici, čini je ovisnom o samoj metafizici. Materijalizam i 
idealizam kao dva osnovna suprotna pravca u filozofiji pred- 
stavljaju dvije strane i bitne mogućnosti iste metafizičke tra- 
dicije. U tom smislu Marxov naturalizam-humanizam predstav- 
lja zahtjev za prevladavanjem kako idealizma tako i materija- 
lizma metafizičke provenijencije u historijskom materijaliz- 
mu ili »realnom humanizmu«. Sa stajališta historijskog mate- 
rijalizma besmisleno je svako takmičenje s idealizmom. Dija- 
lektički su materijalisti naprotiv ponosni što i oni poput idea- 
lista i ostalih metafizičkih pravaca imaju svoj filozofski sistem. 
Da oni u tome lošije prolaze od samih idealista, toga najčešće 
nisu svjesni. To pokazuje primjer Engelsa i Hegela. Ono što je 
idealisti Hegelu pri razvijanju i zaokruživanju sistema apso- 
lutnog znanja s metafizičkih idealističkih pozicija dopušteno, 
to je načelno nedopušteno historijskom materijalisti, ukoliko 
ne želi postati ili čisti idealist ili idealist u svojem drugobitku, tj. 
metafizički materijalist. Upravo su to učinili Engelsova dijalek- 
tika prirode i dijalektički materijalizam svojim oponašanjem ili 
kako se običava reći, materijalističkim čitanjem Hegela. Pri tom 
se zaboravlja da je priroda za Hegela zapravo ideja prirode, 
te da on otuda s pravom može govoriti o dijalektici prirode kao 
prikazivanju ideje u svojem drugobitku. Toga prava međutim 
nema materijalist. Marx je stoga s potpunim pravom i u skladu 
s posljednjom konsekvencijom izvorne koncepcije historijskog 
materijalizma odbacio spekulaciju o nepovijesnoj prirodi. Pi- 
tanje o prirodi po sebi, tj. o prirodi koja je, da se poslužimo 
njegovim riječima, »izolirana od prakse«, predstavlja »čisto 
skolastičko .pitanje« (II teza o Feuerbachu). I doista Engel- 
sova dijalektika prirode i dijalektički materijalizam ne ostaju 
samo u horizontu metafizičke tradicije nego predstavljaju svo- 
jevrsnu dijalektičko-materijalističku skolastiku. To potvrđuje 
i stav neotomizma i neoskolastike prema dijalektičkom materija- 
lizmu kao prema jednom, istina »pogrešnom« obliku kršćanske 
filozofije, koji na mjesto boga stavlja materiju, ali koji je ina- 
če sličan i ovisan o toj filozofiji (G. A. Wetter, I. M. Bochenski 
idr). ==— 

Engelsovo utemeljenje dijalektičkog materijalizma među- 
tim nije neka slučajna ideja koja je nastala tek s Anti-Diihrin- 
gom (1876—78) ili s Anti-Biichnerom ili s rukopisima koji su 
trideset godina nakon autorove smrti (1925. u Moskvi) objav- 
ljeni pod naslovom Dijalektika prirode. On je već pedesetih go- 
dina prošlog stoljeća nastojao povezati Hegelovu filozofiju pri- 
rode i tadašnje prirodne znanosti. Engelsov materijalizam ne smi- 
je se identificirati s vulgarnim i mehaničkim materijalizmom 
od sredine i iz druge polovice XIX stoljeća. Kako je poznato, on 
veoma. često ismijava i podvrgava kritici spomenute oblike ma- 
terijalizma kao i tzv. materijalizam putujućih propovjednika« 
(der Reisepredigermaterialismus). Dijalektika prirode predstav- 
lja prihvaćanje i »dijalektičko« razvijanje francuskog prosvjeti- 
teljskog materijalizma, prije svega Holbachova Sistema prirode. 
U njemu je Engels naime vidio »sistem prirode koji je dostatan 
za naše vrijeme« (Fr. Engels: Ludwig Feuerbach und der Aus- 
gang der klassischen deutschen Philosophie, Moskva 1946, S. 45; 
u Marx—Engels Izabrana dela, Beograd 1950, tom II, str. 378). 
Otuda je Engels shvatio kao svoj zadatak da razvije filozofiju 
prirode francuskog materijalizma i da rezultate pojedinačnih 
prirodnih znanosti svoga vremena interpretira s pomoću kate- 
gorija Hegelove Logike I, kao što su kvalitet, kvantitet, mjera, 
kontinuitet itd, te da ih na taj način obuhvati u filozofiji kao 
znanstvenoj sintezi. Ocjenjujući svoje i Marxove zasluge za fi- 
lozofiju, Engels konstatira: »Marx i ja zacijelo smo bili jedini 
koji smo iz njemačke idealističke filozofije spasili svjesnu di- 
jalektiku i prenijeli je u materijalističko shvaćanje prirode i 
povijesti« (Fr. Engels: Anti-Diikring, Zagreb, 1945, str. 9). Mi 
smo već ranije primijetili da materijalističko interpretiranje 
Hegela ostaje u metafizičkom horizontu. »Prenošenje svjesne 
dijalektike« ima pak svoje granice. O tome također nije vodio 
računa Engels i njegovi dijalektičko-materijalistički sljedbe- 
nici. 

U Dijalektici prirode Engels dijeli dijalektiku na objektivnu i 
subjektivnu: »Dijalektika, tzv. objektivna dijalektika, vlada u 
čitavoj prirodi, a tzv. subjektivna dijalektika, dijalektičko mi- 
šljenje, samo je odraz sveopćeg kretanja u prirodi putem su- 
protnosti :..« (Fr. Engels: Dijalektika prirode, Zagreb 1950, str. 
165). Kasnije dijalektičko-materijalističko razlikovanje tzv. ob- 
jektivne i subjektivne dijalektike, koje je zacrtao Engels tim 
svojim stavom, ima zapravo svoje porijeklo u Hegelovu luče- 
nju objektivne logike bitka i biti od subjektivne logike pojma 
i ideje. Pri tom se također zaboravlja da se čitava Hegelova Lo- 
gika kreće u medijumu apsolutnog znanja tj. u sferi čistog mi- 
šljenja koje misli samo sebe prije »stvaranja konačnog svijeta«. 
Hegel sam smatra svoju logiku prikazivanjem boga kakav je 
on prije stvaranja svijeta u obliku svoje vlastite aktivnosti, tj. 

čistog mišljenja. Dijalektičkom materijalisti, međutim, nedo- 
pušten je jedan takav panlogizam kao što je neplodno obrtanje 
i stavljanje Hegela s glave na noge. U pismu od 1. XI 1891. god. 
Engels je pisao Schmidtu, da je Hegel obrnuo istinsku dijalek- 
tiku same stvari, te ovako vidi razliku između idealističke i ma- 
terijalističke dijalektike: »Obrtanje dijalektike kod Hegela po- 
čiva na tome što ona treba da bude«, kaže Engels izlažući He- 
gela, »samorazvoj misli« a »dijalektika činjenice samo njen 
odsjaje, dok je prema dijalektičkom materijalizmu »dijalektika 
u našoj glavi«, tj. dijalektika misli, »samo odraz činjeničkog raz- 
voja koji se pokorava dijalektičkim oblicima koji se zbivaju u 
prirodnom i ljudsko-povijesnom svijetu«. Tako stavljanje He- 
gela s glave na noge i obrtanje Hegelove dijalektike ne odgo- 
vara ni Marxovu zahtjevu za stavljanjem Hegela s glave na no- 
ge, ni općem nastojanju za prevladavanjem Hegela i metafizič- 
ke tradicije. Ono zapravo odgovara Feuerbachovu rastvaranju 
metafizike misli u metafiziku površne osjetilnosti i golu empi- 
riju. Feuerbach je zapravo prvi inicirao misao o obrtanju He- 
gela i o zamjenjivanju »subjekta« »predikatom«. Mi treba, kaže 
on 1842. god. u Prethodnim tezama za reformu filozofije, »sa- 
mo da okrenemo spekulativnu filozofiju, pa imamo neskrivenu, 
čistu, golu istinu«, tj. mi treba da »svagda učinimo predikat 
subjektom« i time stvar postavimo »na noge« (usp. Izbor iz 
djela Ludwiga Feuerbacha, Zagreb 1956, str. 118). Dakle obrta- 
nje Hegela i postavljanje filozofije s glave na noge opstoji u 
marksizmu kao feuerbachovski ostatak, koji se i sam kreće u 
horizontu metafizičke tradicije. Stoga se Marxovo razumijeva- 
nje i prisvajanje Hegela bitno razlikuje od onoga u Engelsa i 
Feuerbacha, iako su mnoge izjave samoga Marxa u tom pogle- 
du slične onima u Engelsa i Feuerbacha. Međutim, Marxovo 
shvaćanje dijalektike temelji se na jedinstvenom shvaćanju čo- 
vjekova svijeta kao medijuma ljudske prakse, a ne na razdvaja- 
nju »prirodnog ili ljudsko-povijesnog svijeta«, kako to čini En- 
gels ili pak Feuerbach. U tom razdvajanju nalaze se uzroci svim 
onim teškoćama koje su uzaludno nastojali prebroditi mnogi 
veoma sposobni dijalektički materijalisti. To ostaju uzaludna 
nastojanja sve dok se pojam prirode kao i pojam materije uzi- 
ma u smislu najvišeg metafizičkog principa i entiteta, dok se 
polazi od materije kao takve i od prirode po sebi, a ne od nji- 
hovih povijesnih određenja. Apsurdno je uvjerenje dijalektič- 
kog materijaliste, da raspolaže činjenicama koje nisu ni od 
koga činjene, niti su pak činjenice za nekoga. Ili pak uvjerenje, 
da ima pojmova o prirodi i materiji neovisno o čovjekovu od- 
nošenju prema njima — štoviše o tome kakve su one bile pri- 
je čovjeka. Problem se međutim sastoji u slijedećem: Po čemu 
se te »činjenice« i »pojmovi« razlikuju od pukih fikcija? Uz to 
treba napomenuti, da su i fikcije samo čovjekovi proizvodi i da 

s njima nije tako loše dok čovjek zna, da su to njegove fikcije 
i dok ih razlikuje od zbiljskih misli, jer tada ih bar razumije, 
pa makar ih se i ne mogao osloboditi; posebno pak loše stoji s 
fikcijama kada igra uobrazilje umjesto lijepog ugođaja izaziva 
mučninu ili kada stvara »dogmatički drijemež«. 

Dijalektika prirode po sebi, tj. dijalektički materijalizam 
razvija unutar marksizma upravo »dogmatski drijemež«, jer 
na mjesto Marxove historijsko-materijalističke »jedne znano- 
sti« oni postavljaju dogmatiku i metafiziku svijeta po sebi. U 
interesu je kako problema o kojima je ovdje riječ, tako i sa- 
mog marksizma obnoviti tu Marxovu misao. Lukács je u našem 
stoljeću prvi na nju ukazao, a sav istinski marksizam posljednje 
decenije odvija se u njenom znaku. 

U svojim ranim radovima Marx je tu znanost izložio kao 
»ljudsku prirodnu znanost ili prirodnu znanost o čovjeku« (K. 
Marx: Rani radovi, Zagreb 1953, str. 235). Ta »jedna znanost« 
počiva na shvaćanju jedinstva prirode i čovjeka. Marxovo shva- 
ćanje jedinstva prirode i čovjeka pak polazi od stava, da o pri- 
rodi možemo govoriti smisleno i znati samo utoliko ukoliko je 
ona nekako povijesno posredovana priroda. tj. ukoliko je pri- 
roda postala čovjekom ili povijesnom prirodom: »Priroda ko- 
ja postaje u ljudskoj povijesti — u aktu nastajanja ljudskog 
društva — zbiljska je »čovjekova priroda« kao što je »sama povi- 
jest zbiljski dio povijesti prirode«, tj. zbiljski dio »postajanja 
prirode čovjekom«. Odmah zatim Marx dodaje, da će »kasnije 
isto tako prirodna znanost poda se supsumirati znanost o čo- 
vjeku kao što će znanost o čovjeku poda se supsumirati znanost 
o prirodi: to će biti jedna znanost«. Jer, »društvena zbiljnost 
prirode i... prirodna znanost o čovjeku identični su izrazi« 
(Ibidem). 


Naravno ta »jedna znanost« nije nijedna ni prirodna ni druš- 
tvena pojedinačna znanost — i uopće nikakva posebna znanost 
— nego, kako kaže Marx, »otvorena knjiga ljudskih bitnih sna- 
ga«. Marx je naziva i »psihologijom«, a ima značenje koje se, do 
sada pridavalo filozofiji. Kao opća znanost čovjekova povijes- 
no-prirodnog svijeta ona treba u sebi da objedini znanje o pri- 
rodi i čovjeku. Ona ima da »shvati ljudsku bit prirode i pri- 
rodnu bit čovjeka«. Na taj način ona predstavlja »egzoteričko 
otkrivanje čovjekovih bitnih snaga« (Ibidem), tj. dijalektiku po- 
vijesnog manifestiranja i potvrđivanja čovjekovih bitnih mo- 
gućnosti. m 

U Njemačkoj ideologiji Marx ovako precizira misao o.svojoj 
jednoj znanosti: »Mi poznajemo samo jednu jedinu znanost, 
znanost povijesti. Promatrana s dviju strana, povijest se može 
podijeliti u povijest prirode i povijest ljudi. Odsada, međutim 
obje strane ne smiju se odvajati; tako dugo dok ljudi postoje, 

obostrano se uvjetuju povijest prirode i povijest ljudi« (K. 
Marx: Die Friihschriften, Stuttgart 1953, S. 346). Istina, te re- 
čenice kao i čitav pasus kojem one pripadaju u Marxovu je 
rukopisu precrtan. To je pojedinim izdavačima dalo povoda da 
se taj pasus pri objavljivanju samog djela ne samo izostavi u 
glavnom tekstu; nego da se uopće prešuti. Štaviše, to precrtano 
mjesto poslužilo! je na drugoj strani kao razlog da se osnovna 
Marxova misao o jedinstvu prirode i povijesti proglasi i odbaci 
kao nemarksistička. Pa o čemu je tu zapravo riječ? Kako se vidi 
iz samog teksta, tu nema' ni jedne misli koju ne možemo naći i 
u drugim Marxovim spisima. A zašto je Marx onda precrtao taj 
pasus? Nama se čini da tu nema nikakvih drugih ni dubljih 
razloga osim Marxova nahođenja, da poglavlje o sideologiji 
uopće, specijalno njemačkoj filozofiji« počne slijedećim a ne 
navedenim pasusom. Novi, tj. slijedeći pasus počinje naime 
ovim riječima: Pretpostavke, s kojima mi počinjemo, nisu pro- 
izvoljne, nisu nikakve dogme, to su zbiljske pretpostavke, od 
kojih se može apstrahirati samo u mašti. To su zbiljski indi- 
viduumi, njihova djelatnost i njihovi materijalni životni uvjeti, 
kako oni zatečeni, tako i njihovim vlastitim djelovanjem stvo- 
reni uvjeti« (K. Marx: Die Friihschriften, S. 346, Rani radovi, 
str. 288). Taj je tekst doista prikladniji od onoga u prvom pa- 
susu za početak jednog poglavlja u kojem će biti riječ o nie- 
mačkoj filozofiji kao ideologiji koja ne pita za »vezu njemačke 
filozofije s njemačkom zbiljnošću« (ibidem) i koja ne pita za 
»zbitjske pretpostavke« samog života. Stavljanjem tih rečenica 
na početak poglavlja Marx naglašava antidogmatski karakter 
Svoga shvaćanja. Jer, ni priroda se ne smije uzeti kao dogma 
nego kao zbiljska pretpostavka koja se obistinjuje i štaviše za 
nas postoji samo u povijesti. Precrtani bi pasus po svome zna- 
čenju za kompoziciju djela trebao doći u predgovor ili u uvod 
čitavom djelu, a ne u jedno specijalno poglavlje, jer on za- 
pravo predstavlja sintezu Marxovih shvaćanja prirode i čovjeka 
do 1845/46. god. S pomoću njega lakše je razumjeti samo djelo 
ù njegovoj bitnoj intenciji i povezanosti s prethodnim Marxo- 
vim misaonim razvojem. Njemačka ideologija u svojem je općem 
značenju izraz zrelosti Marxova i Engelsova shvaćanja čovjeko- 
va svijeta i života, a u svojim posebnim poglavljima to djelo 
predstavlja razmatranje konkretnih problema »ideologije« po- 
jedinih »filožofskih recepata i shema“ i obračun s njihovim 
predstavnicima. Važno je istaknuti, da su Marx i Engels u tom 
svojem zajedničkom djelu izrazili svoje jedinstveno shvaćanje 
prirode i povijesti i prije svega već 1845/46. god. definitivno iz- 
gradili svoje matetijalističko shvaćanje — materijalističku di- 
jalektiku ili historijski materijalizam, što ni u kojem slučaju 
nije isto što i kasniji dijalektički materijalizam. Svoju povijes- 
no-materijalističku koncepciju svijeta oni su zajednički razvili 

i u svojim kasnijim djelima je bogatili i potvrđivali — En- 
gels, kako smo vidjeli ranije, čak i u Dijalektici prirode, neovis- 
no o niegovim pokušajima da tu koncepciju dijalektičko-materi- 
jalistički dopuni. Engels nije bio svjestan da on time nju za- 
pravo minira i da ta izvorna povijesno-materijalistička koncep- 
ciia kao filozofija prakse čini marksizam nadmoćnim nad svim 
ostalim filozofijama. Da Marx nije imao nikakvog drugog osim 
toga razloga da precrta ranije citirani tekst, pokazuje usporedba 
toga teksta sa stranicama koje sliiede odmah iza njega — po- 
sebno kada Marx kritizira Bruna Bauera zbog razdvaianja pri- 
rode i povijesti, pa izgleda »kao da čovjek pred sobom nije 
uvijek iniao povijesnu prirodu i prirodnu povijest«, (K. Marx, 
Die Friihschriften, Stuttgart 1953, S. 353), ili kada kritizira 
Ludwiga Feuerbacha zbog neshvaćanja odnosa »industrije« i 
»okolnog osjetilnog svijeta«, te njihova utiecaja na znanost, 
pa i na tzv. »čistu prirodnu znanost«. »On (Feuerbach) ne vidi 
kako osjetilni svijet, koji ga okružuje, nije neka stvar nepo- 
sredno dana od vječnosti, koja ostaje uvijek ista, nego je pro- 
izvod industrije i društvenog stanja«. (ibidem S. 352; Rani ra- 
dovi, Zagreb 1953, str. 310). Razdvajanje prirode i povijesti ima 
za posliedicu, da Feuerbach »ne daje kritiku sadašnjih život- 
nih odnosa. On nikada ne dolazi do toga, da shvati osjetilni svi- 
jet kao cjelokupnu, živu, osjetilnu djelatnost individuuma koji 
ga sačinjavaju i stoga je...primoran da pribjegava 'višem opa- 
žanju' i 'idejnom izjednačenju u roku', dakle da padne u idea- 
lizam upravo tamo, gdie komunistički materijalist vidi nužnost 
i ujedno uvjet za preobražaj kako industrije, tako i društvene 
raščlanjenosti«. Otuda: »Ukoliko je Feuerbach materijalist, u 
njega se povijest ne pojavljuje, a ukoliko povijest uzima u ob- 
zir, on nije materijalist. U njega se materijalizam i povijest pot- 
puno razilaze« (Ibidem, S. 353—354; str. 311—312). To što Marx 
ovdje prigovara Feuerbachu vrijedi u cjelini za suvremeni dijalek- 
tički materijalizam i njegovo razdvajanje prirode i povijesti, te 
prirodnih i društvenih znanosti. Marxu je stalo do toga da po- 
kaže njihovo jedinstvo. Jer, i tzv. »čista« prirodna znanost kao 
i čitav čovjekov svijet »proizvod« su čovjekove djelatnosti i pri- 
lika koje podjednako čine ljude onim što oni jesu, kao što ljudi 
stvaraju prilike takvima kakve one jesu. o. 

To dijalektičko ili povijesno-materijalističko shvaćanje čo- 
vjekova svijeta karakterizira ne samo rane Marxove spise nego 
čitavo njegovo djelo. Pretpostavke, naime, s kojima počinje ne- 
ki mislilac, ne smiju se uzeti kao dogme nego kao pretpostavke 
zbiljske ljudske egzistencije — kao pretpostavke koje se obis- 
tinjuju i potvrđuju kako u produkciji i reprodukciji samog ži- 
vota, tako i u razumijevanju i znanstvenom istraživanju toga 
života i povijesnog razvoja. U Svetoj obitelji (1844/45) Marx za- 
mjerava »kritičkoj kritici«, što »iz povijesnog kretanja isključu- 

je teorijsko i praktičko odnošenje čovjeka prema prirodi, priro- 
dnu znanost i industriju« (Ibidem, S. 338). Upravo stoga što je 
odvojila povijest od prirode »spiritualistička, teološka kritička 
kritika«, kaže Marx, »ne vidi rodno mjesto povijesti u gruboj 
materijalnoj proizvodnji na zemlji nego u zagušljivoj tvorbi od 
oblaka na nebu« (Ibidem). Već mladi Marx ne samo da vidi 
obje skrajnosti: nepovijesnu prirodu i neprirodnu povijest, ne- 
go ih i prevladava horizontom prakse kao zbiljskim svijetom 
dielatnih ljudi. Jer niti se priroda smije uzeti kao dogma u smis- 
lu pretfeuerbachovskog materijalizma i njegovih kasnijih vari- 
ianti. niti se poviiest smiie rastvoriti u »zagušliivu tvorbu od 
oblaka na nebu« u smislu »kritičke kritike« i njenih suvreme- 
nih idealističkih nastavljača. 

Još se i danas veoma često prešućuje bitna veza koja pos- 
toji između ranih Marxovih spisa i kasnijih niegovih diela. Ta- 
ko se iz čuvenog Predgovora spisu Prilog kritici političke eko- 
nomiie od 1859. god. obično navodi Marxova izjava, da su on i 
Engels 1845. god. obračunali »s nekadašnjom svoiom filozof- 
skom saviješću«, a prešućuje činjenica, da je Njemačka ideologi- 
ja ono djelo u kojem su Marx i Engels ne samo obračunali »s 
nekadašnjom svojom filozofskom savješću« nego i »zajednički 
izgradili svoie shvaćanje« i »sebi obiasnili stvari«. (Marx kaže 
da su postigli »samorazumiievanie« [Selbstverstindigung], usp. 
K. Marx: Zur Kritik der politischen Oekonomie, u: Marx-Engels 
Werke, Bd. 13, S. 10; Prilog... str. 10). Posebno se pak prešu- 
ćuie, u kojem su smislu Marx i Engels tada »objasnili stvari«, 
o kakvom je »shvaćanju« i »samorazumijevaniu« tu riječ. A riječ 
je, kako znamo, o materijalističkom shvaćanju povijesti. To 
shvaćanje kao bit marksizma trebalo bi biti zajedničko svima 
marksistima. 

U samom Marxovu misaonom razvoju Njemačka ideologija 
predstavlja zapravo onu tačku koja omogućuje jedinstveno ra- 
zumijevanje kako njegovog ranog pretežno kritičko-filozofski 
tako i njegovog kasnijeg pretežno kritičko-političko-ekonomski 
pisanog djela (o odnosu filozofije i ekonomije kod Marxa usp. 
izvrstan rad M. Friedricha: Philosophie und Oekonomie beim 
jungen Marx, Berlin 1960). To djelo otuda predstavlja most 
razumijevanja kako ranog tako i kasnog Marxa. Naravno to ne 
vrijedi za ranog i kasnog Engelsa, iako je on u tom djelu dao svoje 
najbolje priloge. Svojom dijalektikom prirode pak kasni Engels 
kao i svi njegovi dijalektičko-materijalistički sljedbenici princi- 
pijelno protivrječi izvornom historijsko-materijalističkom shva- 
ćanju — dakle onom shvaćanju koje je Marx u zajednici s En- 
gelsom utemeljio u razdoblju do 1848. god., a kasnije sam raz- 
vio. Prema tome, ako su Marx i Engels u Njemačkoj ideologiji 
izgradili svoje materijalističko shvaćanje povijesti i time obra- 
čunali s nekadašnjom svojom filozofskom savješću« to je mogla 

biti samo filozofska savjest« metafizičke tradicije koju je kas- 
nije Engels unutar marksizma prvi restaurirao time što je na 
mjesto izvornog historijskog materijalizma stavio dijalektiku 
prirode kao svojevrsnu mješavinu pretfeuerbachovskog meta- 
fizičkog materijalizma i Hegelove filozofije prirode. Takva En- 
gelsova »nadopuna« historijskog materijalizma dijalektikom 
prirode urodila je u XX stoljeću dijalektičkim materijalizmom 
kao filozofskim sistemom koji bi htio biti dijalektičko tumače- 
nje i objašnjavanje svijeta kao materijalne supstancije u raz- 
voju od anorganske materije do materije koja misli. Na mjesto 
historijskog materijalizma kao one jedne kritičke znanosti koja 
nastoji shvatiti konkretni povijesni totalitet, tj. čovjekov po- 
vijesni svijet u cjelini stupio je u XX stoljeću dijalektički ma- 
terijalizan i njegova podjela čovjekova svijeta i spoznaje na 
područje prirode po sebi i ljudskog društva, na dijamat i histo- 
mat, na ontologiju-gnoseologiju-logiku i filožofiju društva, na 
prirodne i društvene znanosti itd. 

Engels je, kako smo ranije pokazali, duhovni otac dijalek- 
tičkog materijalizma. Istine radi treba spomenuti, da se, unatoč 
svemu što Marxa i Engelsa nerazdvojno povezuje, Engels od 
Marxa ne razlikuje samo u tome osnovnom filozofskom pitanju 
odnosa prirode i povijesti, koje je na svoj način zamijenilo pi- 
tanje o bitku, nego i u pitanju metode kao s njim usko poveza- 
nim pitanjem. Mi na to ovđje ne bismo posebno ukazivali, da 
ne postoji veoma prošireno shvaćanje o identičnosti shvaćanja 
dijalektike u Marxa i Engelsa. Engelsu se štoviše u znanstve- 
nom pogledu često daje prednost zbog jednostavnosti, razum- 
ljivosti i popularnosti njegova načina izražavanja. Tako Engel- 
sovi spisi i u nas sve do dana današnjeg vrijede kao glavni izvor 
marksističke filozofske i uopće teorijske misli, iako je Engels 
sam isticao Marxovu misaonu superiornost nad njim i svim 
ostalim suradnicima: »Marx je stajao više, vidio je dalje, sagle- 
davao je više i brže nego svi mi ostali. Marx je bio genije, mi 
drugi u najboljem slučaju talenti. Bez njega teorija danas ni iz- 
daleka ne bi bila ono što ona jest. Ona otuda s pravom nosi 
njegovo ime« (Fr. Engels: Ludwig Feuerbach und der Ausgang 
der klassischen deutschen Philosophie, Moskva 1946, S. 40; Marx- 
-Engels Izabrana djela, Beograd-Zagreb 1950, tom II, str. 374). 
Pa ipak Engelsove se spise i darias gdjegod je to moguće prefe- 
rira Marxovim tekstovima, čak i onda kada se objave kao do- 
datak nekom Marxovu djelu (Upravo to je učinila redakcija Kul- 
ture Beograd koja je 1956. god. kao dodatak Marxovu Prilogu 
kritici političke ekonomije objavila Engelsove članke koje je 
on povodom prvog izdanja toga Marxova spisa objavio u tjedni- 
ku »Das Volk« u Londonu u augustu 1859. god. Taj dodatak 
kao i Marxov Uvod Rohentwurfa svakako upotpunjuju 1 olakša- 
vaju razumijevanje samog Priloga... Ali, umjesto da prepo- 

ruče Marxov Uvod, nepotpisani autori »Predgovora našem pre- 
vodu« čitaocima savjetuju »da studij ove knjige počnu upravo s 
tim Engelsovim člancima, jer im oni daju potrebno prethodno 
objašnjenje metoda koji je primenjen u Marxovim analizama 
i prikazima« — »Predgovor našem prevodu«, u Prilog...., str. 
6. Da li doista Engelsovi članci bolje objašnjavaju metodu koju 
je Marx razvio u svojim analizama i prikazima nego spomenu- 
ti Marxov Uvod? Može li uopće »prethodno objašnienie meto- 
de«, tj. neka od predmeta odvojena metoda i*metodologija zami- 
jeniti naučnu stvaralačku misao? Jer to je upravo uveo dijalek- 
tički materijalizam u marksizam XX stoljeća). Nije li tome mož- 
da ponovo razlog teški način Marxova mišljenja i izražavanja? 
Bar mi marksisti trebali bismo biti ponosni na Marxovo die- 
lo i ne plašiti se njegovih posljedica, a niti žaliti truda za nje- 
govo razumijevanje, jer nam ono pomaže razumijevanje našeg 
vlastitog svijeta i vremena. 


Engels naravno nije mogao ni slutiti, da će pravac koii ie on 
pripremao već pedesetih godina prošlog stoljeća, a kasniie inau- 
gurirao svojom diialektikom prirode, imati tolike poslijedice ka- 
ko za niegovo i Marxovo izvorno shvaćanje i tumačenje čovie- 
kova svijeta tako i za sudbinu marksizma u prvoj polovici XX 
stoljeća. U ranije spomenutim člancima Engels ovako opisuie 
situaciju u filozofiji i znanosti nakon 1848. god. »Hegel je bio 
iščezao, razvio se novi prirodonaučni materijalizam, koji se teo- 
riiski gotovo ni po čemu ne razlikuje od materiializma XVIII 
veka«. Za taj novi materijalizam Engels kaže: »Kljuse običnog 
buržoaskog razuma zastaje, naravno, u nedoumici pred jarkom 
koii deli suštinu od pojave, uzrok od posledice« (ibidem, str. 
207—208). On u stvari predstavlja »krajnje plitku reprodukci- 
ju borniranog filistarskog načina mišljenja pretkantovskog do- 
ba«, tj. »ordinarnu, u biti wolffovsko-metafizičku metodu« (ibi- 
dem). Engels tada nije mogao ni slutiti da će njegova nasto- 
janja oko filozofije i dijalektike prirode u XX stoljeću uroditi 
upravo jednim takvim »novim prirodoznanstvenim materijaliz- 
mom« i metafizikom »pretkantovskog doba«. Jer, da parafra- 
ziramo Engelsa, »kljuse« dijalektičko-materijalističkog razuma 
doduše ne »zastaje u nedoumici pred jarkom koji dijeli bit od 
pojave«, ali i ono također ostavlja provaliju biti i pojave nepre- 
moštenom, jer umjesto da problem riješi povijesno ono ga pres- 
kače i jednim dijalektičko-materijalističkim skokom se nalazi 
na livadi metafizike prirode francuskog prosvietiteljskog ma- 
terijalizma. Dok je materijalizam od sredine XIX stoljeća po- 
navljao način mišljenja njemačke leibniz-wolffovske metafizi- 
ke, dotle dijalektički materijalizam obnavlja francusku lamet- 
trie-holbachovsku verziju te iste preikantovske metafizike pro- 
tumačene »dijalektički«. 

Marxov materijalizam naprotiv više je plod i nastavak os- 
novne misli njemačkog klasičnog idealizma nego bilo kojeg 
drugog duhovnog pokreta prošlosti, a to znači na drugoj strani 
da su u njemu više nego u bilo kojem drugom duhovnom pokre- 
tu nakon Hegela preuzeti i dalje razvijeni bitni rezultati nje- 
mačke klasične filozofije. Marksizam se, međutim, od tog idea- 
lizma jednako tako razlikuje kao što se razlikuje od tradicio- 
nalnog materijalizma i naturalizma. Marx, kako smo vidjeli, 
polazi od prirode, ali ne od prirode odvojene od čovjeka nego 
od ljudske prirode. Ova pak nije čisto duhovna nego praktička, 
duhovno-tjelesna bit, tj. praksa ili slobodno čovjekovo djelova- 
nje. U tom smislu Marx i u svojem shvaćanju prirode i povijesti 
ne podliježe niti objektivizmu i naturalizmu niti subjektivizmu 
i antropocentrizmu novovjekovne filozofije. 

DISKUSIJA 


JOŠ JEDNOM O OTUĐENJU' 


John Lachs 


Sociolozi i psihijatri, egzistencijalistički filozofi i marksisti, 
govore o otuđenom čovjeku s takvom lakoćom i autoritetom da 
sam uvjeren da oni doista tačno znaju o čemu govore. Nažalost, 
ja ne mogu kazati da posjedujem takvo znanje. Ponekad mi se 
čini da ne znam koja se ideja izriče riječju »otuđenje«. U dru- 
gim prilikama opet, čini mi se da riječ »otuđenje« u konteksti- 
ma u kojima se ona javlja, sugerira nekoliko različitih i možda 
nespojivih ideja. Zbog toga, misleći o otuđenju moram početi 
sa samim početkom. A početak je uvijek razbristravanje pojma 
koji bi čovjek htio da razumije ili da upotrijebi. 

Uvjeren sam da je mnogo toga što želim kazati tako elemen- 
tarno da su napredni mislioci odavna to i zaboravili. Ali ako 
su doista zaboravili onda je možda vrijeme da se podsjete na 
ova neka jednostavna ali otrežnjujuća razmatranja. Ako, me- 
đutim, odavna znaju i nisu zaboravili ovo nekoliko činjenica što 
ih želim navesti, onda bi bilo pametno da ne obrate nikakvu 
pažnju ovom referatu. Neću pružiti niti neka uzbudljiva nova 
otkrića o uzroku ili lijeku, niti ću ocrtati najnovije simptome 
ove izgleda veoma zastrašujuće bolesti. 

Moj je cilj u ovom referatu da se pozabavim sa tri međusob- 
no povezana problema. Najprije ću pokušati da dođem načisto 
s tačnim značenjem riječi »otuđenje«. U tu svrhu razgraničit ću 
tri različita pojma otuđenja i ukratko ih analizirati. U drugom 
redu napravit ću neke primjedbe o tome, zašto toliki mislioci 
nalaze u pojmovima otuđenja takva privlačna oruđa za opis i ob- 
jašnjenje nereda u društvu. Ovo je u jakoj vezi sa sličnošću 


1) Prva verzija ovog rada pročitana je na Korčulanskoj lijetnoj školi 
(u kolovozu 1965), u okviru simpozija o prirodi i povijesti. Zahvalan sam 
organizatorima što su me pozvali da sudjelujem na tom skupu, a gđici 
M. C. Weirick za oštroumne primjedbe koje su mi pomogle da referat 
napisan za slušanje pretvorim u referat koji se može i čitati, 

što je pojmovi o otuđenju na izgled imaju sa medicinskim poj- 
movima o bolesti. Iskoristit ću ovu priliku da ispitam sličnost i 
opravdanost toga da se na ljudsko društvo primijeni ideja bo- 
lesti. Naposljetku, reći ću nekoliko riječi o ulozi koju pojmovi 
(0) otuđenju mogu s pravom igrati u proučavanju povijesti. 

Riječ »otuđenje«, kao i mnoge druge filozofske riječi, krije u 
sebi višeznačnost. Ona se upotrebljava bar za tri različita pojma, 
iako u literaturi o otuđenju postoji malo znakova da su pisci 
svjesni te višeznačnosti. Dozvolite mi da ukratko prikažem ta 
tri pojma otuđenja. Tako sam prilično siguran da to nisu jedini 
pojmovi koje filozofi označuju pomoću riječi »otuđenje«, oni 
su bar među najznačajnijima. 


1) Otuđenje kao odnos. U spisima nekih filozofa šutke se pod- 
razumijeva da je otuđenje odnos. Obično se odnos shvaća tako 
kao da ima dva člana, od kojih je bar jedan ličnost ili zbir ličnosti. 
Velik broj različitih vrsta stvari može poslužiti kao drugi član 
tog odnosa. Tako se kaže da je moderni čovjek otuđen od sebe i 
drugih ljudi (ličnosti ili zbira ličnosti), od proizvoda svog rada 
i od prirode (zbira fizičkih predmeta), i od stvaralačke životne 
djelatnosti (vrste radnje). Neki filozofi govore o dehumanizaciji 
čovjeka nastojeći, pretpostavljam, privući pažnju na otuđenje 
čovjeka od ljudske prirode. Osoba ili zbir osoba u tom se slučaju 
smatra da stoji na neki poseban način u odnosu prema nekoj 
sveopćosti ili biti. 

Nešto je teže odrediti prirodu odnosa koji navodno postoji 
između ovih veoma različitih članova. Govoreći o otuđenju ćov- 
jeka od čovjeka, filozofi često nastoje privući pažnju na činje- 
nicu da između pojedinih ljudskih bića, klasa ili naroda nedo- 
staje sklada i sporazumijevanja. Govoreći o otuđenju čovjeka 
od samoga sebe oni misle na činjenicu da mnogim ljudima ne- 
dostaje jedinstvena svrha i ličnost. Da dademo još samo jedan 
primjer; govoreći o otuđenju čovjeka od ljudske prirode filozofi 
najčešće misle tek to, da osobine postojećih ljudskih bića nisu 
kvalitativno identične s osobinama koje čine ili određuju ideal- 
nog čovjeka. 

Ako postoji jedna nit koja prolazi kroz ove različite i razno- 
like odnose, onda je to mnogostrukost ili odvojenost. Otuđen 
je čovjek podijeljen u samom sebi; otuđeni ljudi odvoje 
ni su međusobno u svojim interesima i sklonostima; čovjek 
otuđen od prirode i ljudske prirode odijeljen je od izvora svoga 
bića. Odnos otuđenja, kako ono postoji između dva člana, uvijek 
je neka odredba odredivog odnosa razjedinjenosti ili odvojenosti. 

Kazati samo to, nije, međutim, još sasvim dovoljno. Svi ob- 
lici odvojenosti nisu, naravno, oblici otuđenja. Postoji primjetna 
odvojenost između moje postelje i mene samog, pa ipak ne vje- 
rujem da bi se itko usudio reći da sam ja otuđen od nje. Razlog 
je za to, priznajem, taj da bih bio u neprilici da se nađem sliven 

u jedinstvo s tom metalnom konstrukcijom. Odvojenost koja 
se cijeni i razjedinjenost koja je poželjna, nikada se ne smatra- 
ju slučajevima otuđenja. Otuđenje je različitost tamo gdje bi 
trebalo da postoji jedinstvo, tragičan rascjep tamo gdje bi tre- 
balo da vlada jednost. i 

Trebalo bi da je sada već jasno: ustvrditi otuđenje znači na- 
praviti vrijednostan sud. Sam pojam otuđenja je vrijednostan. U 
njemu se šutke podrazumijeva ono što bi trebalo da bude, ili neki 
standard. Tvrditi da taj odnos postoji između dva člana ne znači 
jednostavno opisati ono što jest, nego također ukazati da ono 
što jest nije na razini toga što bi ono trebalo da bude. Upotrijebiti 
taj pojam znači okriviti i osuditi. 


2) Otuđenje kao proces. Neki filozofi govore o otuđenju ne 
kao o statičkom odnosu među bićima, nego kao o dinamičkom 
procesu. Neki se proces može nazvati otuđenim iz jednog od 
ova dva razloga. (A) Neki procesi razvoja svršavaju u situaci- 
jama u kojima odnos otuđenja obilježava izvjesna bića. Za takav 
se proces kaže da je proces otuđenja, jednostavno zato što stva- 
ra ili ima sklonost da stvara odnos otuđenja. (B) Izvjesni se 
drugi procesi smatraju otuđenima bez obzira na ono što proiz- 
vode: U tom slučaju otuđenje je svojstvo samog procesa, umje- 
sto da je svojstvo njegova proizvoda. Izvanredno je teško reći 
u čemu se sastoji otuđenje takvih procesa. Možda bi najnepristra- 
nija generalizacija koja bi se mogla učiniti bila ta, da se ustvrdi 
da su to sve procesi za koje se vjeruje da se u njima može naći 
neki element neprirodnosti ili nepoželjne nepravilnosti. Filozofi 
koji govore o procesima otuđenja u ovom smislu čini se da sma- 
traju kako izvjesni nizovi događaja u povijesti, društvu ili du- 
ševnom životu pojedinca nose nesumnjive oznake nezdravosti. 
Nažalost, oni obično ne pokušavaju tačnije odrediti prirodu i 
kriterije te bolesti. O tome ću nešto kasnije kazati više. 

Pojam otuđenja kao proces koji se odvija nije ništa manje 
natopljen vrijednošću nego prvi pojam otuđenja koji smo razli- 
kovali. U slučaju (A) jasno je da ne možemo kazati koji procesi 
su procesi otuđenja ako ne znamo koji od odnosa do kojih oni 
vode jesu odnosi otuđenja. A već smo vidjeli da je nemoguće 
znati koji oblici odvojenosti jesu oblici otuđenja, ako nismo svje- 
sni toga što bi trebalo da bude. U slučaju (B), u drugu ruku, pri- 
sutnost vrijednosnog elementa jasna je jednostavno po tome, što 
se za otuđeni proces smatra da u sebi uključuje element nepo- 
željne nepravilnosti. Kao što ću kasnije nastojati da pokažem, 
čak i pojam bolesti je vrijednostan. u 

Možemo, dakle, zaključiti, da je proces otuđenja proces koji 
razara vrijednosti. Tvrditi da takav proces obilježava cijelu po- 
vijest čovječanstva ili neke njezine dijelove ne znači tek opisati 
ono što se desilo. Znači također okriviti i osuditi ga. 

3) Otuđenje kao stanje duha. Djela brojnih filozofa i još broj- 
nijih psihijatara pokazuju da oni ne smatraju otuđenje nekim 
objektivnim procesom ili odnosom, nego subjektivnim duhov- 
nim stanjem. U takvom smislu otuđenje se obično poistovećuje 
s osjećajima osamljenosti, tjeskobe i očaja koji su, prema miš- 
ljenju mnogih, karakteristična obilježja modernoga doba. 

Osjećaj da čovjek nema identiteta niti pripadnosti, iako je 
subjektivan, često ima korijen u nekim objektivnim prilika- 
ma u društvu. Prema tome, otuđenje kao stanje duha rijetko se 
prihvaća kao izolirana činjenica. Obično se ono smatra učin- 
kom nekog temeljnog nereda u društvu na pojedinca. U tom 
smislu reklo bi se za neku osobu da je otuđena ako je iznimno 
mnogo patila uslijed takvih osjećaja kao što su tjeskoba i očaj. 
Ako bi u nekom društvu velik broj osoba bio otuđen na taj na- 
čin, imali bismo pravo zaključiti da su društvo ili njegovi čla- 
novi otuđeni i u prvom ili u drugom smislu te riječi. Ukratko, 
otuđenje kao stanje duha obično se dakle tumači kao klinički sim- 
ptom otuđenja kao odnosa ili kao procesa. 


Činjenica da se otuđenje kao stanje duha često shvaća kao 
simptom teških poremećaja u društvu ili ličnosti, otkriva jednu 
zanimljivu osobinu pojmova o kojima raspravljam. Ideje otu- 
đenja izgleda da imaju izvjesnu sličnost s pojmovima bolesti u 
medicini. Ova navodna sličnost osobito se snažno doimlje misli- 
laca koji su najuvjereniji u korisnost i znanstveno značenje tih 
pojmova. Njihova sličnost s pojmovima o fizičkoj bolesti mož- 
da su bar djelomice razlog oduševljenoj primjeni, što su je dobili 
u takvih mislilaca kao što je Karl Marx. Sav usmjeren na dijag- 
nozu i ozdravljenje ljudskih okolnosti, Marx je, kao i mnogi 
drugi filozofi, u idejama o otuđenju vidio pojmovna oruđa po- 
moću kojih bi se mogla otkriti sveprisutna oboljenja ljudske 
povijesti. 

Na prvi pogled pojmovi o otuđenju mogu se učiniti najefi- 
kasnijima u proširivanju ideje bolesti na područja društva i 
povijesti. Otuđenje kao stanje duha lako se može shvatiti kao 
simptom objektivnog oboljenja. Proces otuđenja na neki je na- 
čin analogan razvitku neke zaraze ili toku neke bolesti. Napokon, 
odnos otuđenja sličan je fizički bolesnom stanju nekog pacijen- 
ta. Društvene bi znanosti dobile veoma mnogo kada bi se ta pa- 
ralela između otuđenja i fizičke bolesti mogla potpuno razra- 
diti i obraniti. Utoliko je žalosnije što to nije moguće, kao što 
će biti očito svakome tko stvar malo pobliže ispita. 

Asimilacija ideja o otuđenju u porodicu pojmova o fizičkoj 
bolesti neopravdana je. Da bi se neko stanje dijagnosticiralo kao 
bolesno, moramo poznavati ili (1) prirodno ili (2) normalno 
stanje onog bića čije je ono stanje. Najjednostavnija bi bila prva 
od tih alternativa: kad bismo mogli odrediti prirodu organizma, 

mogli bismo shvatiti bolest kao iskrivljenje ili uništenje pri- 
rode. Na žalost, to najjednostavnije rješenje nije nam moguće: 
bića ili ne posjeduju nikakvu prirodu u smislu normativne kon- 
stitucije, ili nam je pak za uvijek nemoguće shvatiti njihovu 
bit. Dijagnostička vještina nije funkcija metafizičkoga uvida. 

Jedini drugi način na koji se bolest može dijagnosticirati, 
jest u odnosu na uobičajeno ili normalno stanje organizma, ka- 
da se za to stanje vjeruje da pridonosi održanju života. Često se 
smatra da je tu središnja distinkcija razlika između funkcio- 
nalnih i disfunkcionalnih stanja. Ovo je, međutim, zabluda. Sva- 
ko stanje, događaj i organ funkcionalni su za neku svrhu: Sva- 
ki stvara nova stanja, svaki ima neke rezultate. Što nam treba 
jest neki kriterij prema kojemu bismo mogli birati između 
rezultata. U slučaju nekog živog bića ovo može biti samo ten- 
dencija nekog danog stanja da podržava ili sprečava život čita- 
vog organizma. Središnja distinkcija jest razlika između onoga 
što podržava i onoga što uništava život. Funkcionalnim naziva- 
mo ona stanja koja potpomažu fizički život organizma; ona što 
smjeraju na sprečavanje njegova daljnjeg fizičkog opstanka na- 
zivaju se disfunkcionalna. 

Htio bih naglasiti slijedeće: sva nenormalna ili neobična sta- 
nja nekog organizma ne smatraju se bolesnima. Neka neobična 
stanja razvrstavamo kao bolesna na osnovi njihove potencijal- 
ne opasnosti za organizam. Lične nelagode i kratkoročna pogor- 
šanja djelovanja nekog organizma također se katkada uzima- 
ju u obzir, ali je njihova uloga u našim odlukama srazmjerno 
beznačajna. Bez nekog konačnog kriterija ili mjerila kao 
što je uništenje fizičkog života, pojam bolesti ne može se 
primijeniti, pa je zato bezvrijedan. Upravo na toj tački presta- 
je sličnost između fizičke bolesti i takvih društvenih »oboljenja« 
kao što je otuđenje. Ako bi pojmove o otuđenju trebalo shva- 
titi na sličan način kao pojmove o bolesti, morali bismo pružiti 
mjerilo prema kojemu bismo mogli razlikovati stanja bolesti 
od drugih promijenjenih, neuobičajenih ili neočekivanih stanja 
nekog društva. Takvo mjerilo neophodan je uvjet za to da se 
otuđenje protumači kao neko oboljenje. 

Poteškoća s kojom se susreću dijagnostičari otuđenja, jest 
ta da u društvenoj sferi ne postoji nikakav kriterij koji bi se mo- 
gao mjeriti s tačnošću i konačnošću što. ih ima fizička smrt. 
Najbliža je sugestija, ta da bi, po analogiji sa biološkim orga- 
nizmom, takva stanja trebalo zvati društveno-bolesnima ili otu- 
đenima koja razaraju život nekoga društva. Naše shvaćanje 
»života« nekoga društva moglo bi se stvoriti prema uzoru na 
naše shvaćanje fizičkog života. Tako bismo mogli kazati da je 
život jednog organizma skup takvih bioloških procesa koji ka- 
da prestaju, prestaje i organizam kao cjelina. Analogno tome, 
mogli bismo reći da je život jednog društva skup takvih druš- 

yenin procesa koji kada prestaju, prestaje i društvo kao cje- 
ina. 

Takva sugestija ne može nas, očevidno, zadovoljiti. Postoje, 
nesumnjivo, neki društveni procesi čiji prestanak donosi velike 
promjene u status quo. Ali time još ni izdaleka nije rečeno da 
oni dovode i do prestanka nekoga društva. Razlog je zato dvos- 
truk. U prvom redu, o procesima koji sačinjavaju društveni 
»život« i o njihovim međusobnim vezama imamo daleko ma- 
nje tačnu predodžbu nego u procesima biološkog života. Pos- 
toje krupna neslaganja o tome, za koje bi procese i ustanove 
trebalo smatrati da pripadaju srži nekoga društva, a koje bi 
trebalo isključiti jer uopće nisu dijelovi toga društva, usprkos 
činjenici što se njihova prostorno-vremenska lokacija možda 
podudara s lokacijom procesa u srži tog društva. Kompetentni 
autoriteti ne slažu se potpuno čak ni o oblicima ili klasifikacija- 
ma društva. Čini se, općenito, da postoji izvjestan stupanj spora- 
zumne konvencije ili izbora u identificiranju društvenih pro- 
cesa koje bi trebalo shvatiti tako kao da sačinjavaju neko druš- 
tvo ili njegov »život«, a taj proizvoljni element gotovo je sas- 
vim odsutan kada se radi o biološkim organizmima. 

Ovdje ispitujemo sugestiju da mi, prema analogiji s fizičkim 
životom, život nekog društva shvaćamo kao skup društvenih 
procesa koji su takvi da kada ti procesi prestaju, prestaje i dje- 
lovanje društva kao cjeline. Drugi i važniji razlog zbog kojega 
ta analogija ne može stajati, jest taj da u društvu ne postoji 
neka zaključna tačka koja se može usporediti s organskom smr- 
ću. Postoji tačna i provjerljiva razlika između biološki živog 
i neživog; smrt nekog organizma radikalna je i neosporiva či- 
njenica. Takvog odlučnog diskontinuiteta u životu društva ne- 
ma. S izuzetkom rijetkih slučajeva u kojima dolazi do doslov- 
nog (i fizičkog) uništenja neke kulture, svako društvo ima život 
koji je kontinuiran u toku njegova mijenjanja. Društveni obi- 
čaji, društveni odnosi i društvene ustanove stalno se preobra- 
žavaju bez ikakvog prekida. U tom toku događaja ne postoji ni- 
kakav društveni oblik čija bi narav bila ustaljena i postojana: 
u društvu, kao u oblacima koji se kreću i tek nagovještavaju ne- 
ko obličje, ne postoje određeni počeci niti neosporivi svršeci. 

Posljedica je nužne neodređenosti i proizvoljnosti naših poj- 
mova o »životu« i »smrti« ljudskih društava, da ne možemo 
otuđena društvena stanja identificirati prema njihovoj vjerojat- 
noj tendenciji da razaraju život danoga društva. Ali ako taj kri- 
terij ne odgovara, koji drugi ga može zamijeniti? Mogu se sjetiti 
samo još jedne moguće sugestije. Umjesto tendencije da razara 
život nekoga društva, naše mjerilo bi mogla biti tendencija da 
se razori društvo kao cjelina. Ovo bi se moglo interpretirati na 
dva načina. (1) Pod razaranjem jednog čitavog društva može- 
mo smatrati fizičko uništenje čitave jedne kulture. Ako bi ovo 

bio kriterij, veoma bi se mali broj društvenih stanja, ukoliko 
uopće bilo koje, mogao nazivati otuđenim. (2) Pod razaranjem 
nekog društva mogli bismo smatrati uništenje onoga što bi se 
moglo nazvati totalnim društvenim status guo. Ali totalni druš- 
tveni status guo ili totalni položaj jednoga društva u nekom ča- 
su, uništava se najmanjom promjenom i prepušta svoje mjesto 
drugom, nešto malo promijenjenom totalnom stanju. Ako bi to 
dakle bio kriterij po kojemu bi se moglo identificirati otuđenje, 
trebalo bi gotovo svako stanje svakoga društva zvati otuđenim, 
jer promjena prožima sve. 

Moj je zaključak da se proširenje ideje bolesti na područje 
društva temelji na neadekvatnoj analogiji između društava i bio- 
loških organizama. Budući da je analogija slaba, budući da ne 
možemo niti spoznati bit nekog društva niti izmisliti kriterij 
prema kojemu bi se njegova otuđena stanja mogla razlikovati 
od njegovih običnih ili neobičnih ali ne nezdravih stanja, kla- 
sifikacija otuđenja kao društvene bolesti očito je neopravdana. 

Dozvolite mi da sad pređem na pitanje o ulozi pojmova otu- 
đenja u proučavanju povijesti. Trebalo bi da je do sada postalo 
jasno da oni ne mogu služiti kao dijagnostička oruđa u pokušaju 
da se društvo shvati i promijeni. Svaki sociolog, povjesničar i 
politikolog trebalo bi da bar jedanput na dan podsjeti samog 
sebe da društva i države nisu životinje. Oni nisu organični i živi 
u onom sinislu u kojemu su slonovi živi organizmi. Uslijed toga 
ne mogu se oni ni zaraziti bolešću na onaj način na koji obolije- 
vaju životinje i biljke. 

Također je očito da pojmovi otuđenja ne mogu imati nikak- 
vu vrijednost kao primarni deskriptivni pojmovi u povijesti. Oni 
niti su nužni niti su prikladni za činjenični opis toka događaja. 
Otuđenje nije vrst događaja koji se mogu promatrati: čak kad 
pod »otuđenjemn« smatramo skupinu osjećaja, takva se duhov- 
na stanja mogu adekvatno opisati a da se nikada ne upotrijebi 
pojam otuđenja. 

Ako pojmovi o kojima je riječ uopće imaju neku ulogu u 
proučavanju povijesti, onda je ona na razini eksplanalomih 
teorija najveće općenitosti. Mislim na teorije čiji su predmet 
opće oznake nekog društva ili skupine društava, i teorije koje 
pokušavaju interpretirati opće povijesne tendencije. lako mnogi 
povjesničari bježe od teorija s tako velikim rasponom, ne vidim 
razloga zašto bi teoretiziranje na razini najveće općenitosti tre- 
balo smatrati neprikladnim za one proučavatelje društva koji se 
njime žele baviti. 

Poteškoća koju ja vidim u ulozi pojmova o otuđenju u tak- 
vim općenitim teorijama, dolazi odatle što svaka od njih uklju- 
čuje vrijednosne elemente. Spreman sam priznati da bi u pri- 
hvaćanju ili odbacivanju znanstvenih hipoteza moglo biti i ne- 
kih vrijednosnih obzira. Uvjeren sam, međutim, da nijedan znan- 

stveni iskaz opažanja hipoteza ni teorija ne smije uključivati 
vrijednosne pojmove, tj. pojmove čija primjena automatski o- 
bavezuje znanstvenika na neki vrijednostan sud. Mogu li onda 
pojmovi o otuđenju uopće imati neku ulogu u povijesti? Ne, 
ako je povijest znanost. Čini mi se da smo ovdje suočeni s jed- 
nom jednostavnom dilemom. Ili je povijest znanost, pa zato poj- 
movi o otuđenju u njoj ne mogu igrati nikakvu ulogu, ili se poj- 
movi o otuđenju mogu primijeniti uspješno u povijesnim teorija- 
ma, pa povijest ne može postići ni objektivnost slobodnu od vri- 
jednosti, ni objašnjavalačku i predviđalačku moć znanosti. 

Oba pola ove dileme čini mi se da su otvorena primjedba- 
ma. Ne mogu zamisliti da bi intelektualan pothvat kao što je po- 
vijest ikada mogao napustiti svoju svrhu i težnju da bude objek- 
tivan i da pruža adekvatna objašnjenja i predviđanja pojava. 
Jednako je nepoželjno odreći korisnost nekih pojmova otuđe- 
nja u društvenim znanostima, osobito s obzirom na to što je 
upotreba tih pojmova katkada dovodila do značajnih otkrića. 
Dozvolite mi, stoga, da pokušam razriješiti tu dilemu uvođenjem 
jedne jednostavne distinkcije. Iako pojmovi o otuđenju nemaju 
svoje mjesto u dovršenim teorijama povijesti, oni su korisni 
povjesničaru u njegovu istraživanju. Trebalo bi ih shvatiti kao 
pojmove čije uvođenje u neki stav čini taj stav više regulativ- 
nim principom istraživanja, nego li konstitutivnim principom 
koji mora biti istinit ili lažan. 

Ako se pojmovi o otuđenju pažljivo razlikuju jedni od dru- 
gih i ako se upotrijebe u regulativnom svojstvu, oni mogu po- 
vjesničara navesti na zanimljive veze i na nove pravce istraži- 
vanja. Njihova se korisnost u tom ograničenom ali legitimnom 
kontekstu ne može poricati. Ali takvo priznanje plodnosti ili 
heurističke vrijednosti daleko je od tvrdnji koje se katkada čuju, 
da smo u pojmovima otuđenja pronašli ključ jedinstvenome 
procesu koji upravlja poviješću. 
Preveo I. V. 

PRIKAZI | BILJESKE 


André Gorz: 


Stratégie ouvrière et nćocapi- 
talisme (Radnička strategija i 
neokapitalizam) 


Ed. du Seuil, Paris, 1964. str. 175 


Evo još jedne knjige (nakon u 
»Praxisu« već prikazane knjige S. 
Malleta »Nova radnička klasa«) ko- 
ja se bavi veoma aktualnim proble- 
mom strategije radničkog pokreta u 
uvjetima neokapitalizma. Zanimlji- 
vo je da i ovdje težište knjige leži 
na akciji radničkih sindikata a ne 
radničkih partija. odnosno da autor 
smatra kako političku akciju rad- 
ničkih partija valja izgrađivati na 
nekim momentima položaja rad- 
ničke klase u neokapitalizmu. Ova 
knjiga A. Gorza, autora koji je pod- 
jednako poznat po svojem romanu 
»Izdajnik«, s predgovorom J. P. Sar- 
trea, i fi'ozofskom djelu »Moral i 
historija«, kao i po svojim člancima 
u pariskom »Expressu« (ranije) i 
»France Observateuru« pod imenom 
A. Bosquet, smještava se u niz o- 
nih radova koji žele prevladati stag- 
niranje sindikalne akcije i radnič- 
kog pokreta u zapadnoevropskim ze- 
mljama, te upozoriti na niz novih 
momenata na kojima valja izgrađi- 
vati akciju radničkog pokreta, po 
sebno sindikalnoga. Autor se dois- 
ta često poziva na talijanske mar- 
ksiste (komuniste i lijeve socijalis- 
te}, kao što su Lelio Basso, Vittorio 
Foa, Paolo Santi, Bruno Trentin, 
Luciano Lama, Luciano Barca, ko- 
Ji su ovim suvremenim problemima 
posvetili najveću pažnju, s težnjom 
da se oslobodi zastarjelih dogmat- 
skih stavova. 

Za razliku od H. Marcusea i ne- 
kih drugih autora koji na radnički 
pokret u visokorazvijenim kapitalis. 
tičkim zemljama gledaju dosta pe- 
simistički, A. Gorz u istom duhu 
kao i S. Mallet, nastoji izgraditi »je- 
dnu ofenzivnu strategiju« i njoj je 
posvećen najveći dio ove knjige. 
Koji su bitni elementi jedne ofenziv- 
ne radničke strategije u neokapita- 
lizmu onako kako ih vidi A. Gorz? 

Polazna tačka njegovih analiza 
je pojam bijede, kao »prirodne ba- 
ze« revolucije ali ovaj pojam u su- 
vremenoj Francuskoj ili Sjedinjenim 
Američkim Državama pogađa »samo 
jednu petinu pučanstva«, i to naj. 
više upravo onaj dio pučanstva ko- 
ji ne predstavlja »avangardu pro- 
'etarijata«. Ako materijalna bijeda 
nije danas dovoljni izvor pobune, 
tada se postavlja slijedeće pitanje 
pred radnički pokret, to je ujed- 
no i sadržaj čitave knjige: »U kak- 
vim potrebama je ukorijenjena nuž- 
nost socijalizma. kad njegova nepo- 
srednost s obzirom na bijedu nije 
tako živa; i pod kakvim uvjetima 
mogu ove potrebe (postati svjesne 
kao potrebe kako bi se na osnovu 
njih postigla radikalna promjena 
društva«. Radi se, dakle, ni o čem 
manjem nego o preispitivanju revo- 
lucionarnosti suvremenog radničkog 
pokreta, odnosno svih onih potreba 
i izvora koji nameću radikalnu 
promjenu kapitalističkog 
društva, bez obzira na to do kojeg 
stupnja su progresivne sile u tom 
društvu svjesne tih promjena. Upra- 
vo činjenica da mnogih od tih potreba 
suvremeni radnički pokret nije do- 
voljno svjestan jest i razlog pisanja 
ove knjige. Prikazujući za našeg či- 
taoca tu knjigu mi ćemo se više za- 
držati na utvrđivanju ovih potre- 


ba nego na pitanjima strategije ko- 
ju nameću, jer su potonja važnija 
za radnički pokret u &kapitalistič- 
kim zemljama, dok su prva pitanja 
podjednako važna i za socijalistič- 
ko društvo. 

Zašto A. Gorz u svojoj knjizi go- 
vori prvenstveno o sindikalnoj ak- 
ciji, a ne o strategiji radničkih par- 
tija? On smatra da je bitno pitanje 
novih potreba, a osvještavanje tih 
potreba u uvjetima suvremene pro- 
izvodnje može se najbolje izazvati 
u »poduzećima, komunama, oblasti- 
mac, jer u njima »sindikat postaje 
privilegirano mjesto gdje se izgra- 
đuje klasna svijest, svijest o potre- 
bama, zahtjevima, ciljevima koje 
valja slijediti — ujedno privilegira- 
no mjesto gdje je sukob između ka- 
pitala i rada doživljen u čitavom 
svome intezitetu«. (18). Ako neoka- 
pitalizam znači strukturalne prom- 
jene u kapitalističkoj proizvodnji i 
u načinima kako se kapitalizam od- 
nosi prema radničkoj k'asi (kao pro- 
izvođaču i potrošaču), ništa nije pri- 
rodnije nego da se nove situacije i 
nove potrebe odnosno problemi i 
antagonizmi, najprije izuče na o- 
nom mjestu gdje se oni rađaju na 
najneposredniji način. To opravda- 
va i činjenica što čisto politički od. 
nosi u uvjetima parlamentarne de- 
mokracije mnoga pitanja mogu za- 
mračiti, a ujedno i činjenica da u- 
pravo parlamentarna taktika i kom- 
promisi traže da se mnoga pitanja 
zaoštre na nivou poduzeća ili sin- 
dikata. Značaj modernog »sindika- 
lizma poduzeća« znači da radnička 
klasa mora postati svjesna novih 
potreba i zahtjeva razvijajući svo- 
ju akciju tamo gdje se radnička 
svijest i oblikuje u svojoj osnovi, 
to jest u samim proizvodnim odno- 
sima. Ovaj interes za suvremeni 
sindikalizam nema samo svoj poli- 
tičko-taktički već i dublji, sociološ- 
ki i fi'ozofski interes. 

»Kao bastion klasne stvarnosti 
nasuprot masovnim ideologijama i 
njihovim fikcijama, sindikat mora 
postati, uko'iko vrši svoju ulogu, 
pokretna snaga politike. Pomoću nje- 
ga dolazi do izražaja osnovna pro- 
tivurječnost kapitalizma, koja po- 

čiva na proizvodnim odnosima, u 
svojoj živoj i konkretnoj zbilji. Tek 
u njemu na razini otuđenog rada 
ostvaruju se revolucionarni zahtje- 
vi u njihovoj istinitosti i smislu 
(mada ne u neposrednom sadržaju): 
zahtjev da se proizvodnja podredi 
potrebama, načini proizvođenja ljud- 
skim zahtjevima onih koji proizvode, 
kapital društvu. Samo u njemu se 
može od sada kovati socijalistički 
čovjek: »radnik udružen« sa dru- 
gim radnicima da bi upravljao pro- 
izvodnjom i razmjenom; proizvođač 
koji vlada proizvodnjom a nije joj 
više podređen; čovjek stvaralačke 
prakse. Socijalizam će malo značiti 
— ako uopće buđe nešto značio -— 
ukoliko nije sastav!jen od takvih 
ljudi, ukoliko ne predstavlja jedan 
novi uzor bitnih potreba, novi uzor 
potrošnje, kulture, društvene surad- 
nje. 

Ovaj model valja tek definirati 
u svakom visoko industrijaliziranom 
društvu. On još nigdje ne postoji. 
Dosada su socijalistička društva ta- 
KOđer podređivala potrošnju proiz- 
vodnji, a potrebe, stvaralačke težnje, 
kulturu, obrazovanje zahtjevima pro- 
cesa akumulacije. Ovo podređivanje 
bilo je u njemu u nekim vidovima 
čak mnogo sistematičnije i više u- 
porno nego u razvijenoj fazi 
kapitalizma«. (22) 


Gorz smatra da ono društvo, ko- 
je ima za osnovni cilj akumujaciju 
proizvodnih sredstava, nužno pre- 
tvara čovjeka u sredstvo proizvod- 
nje. To je rodilo dogmatski socija- 
lizam, gdje je sve bilo podređeno 
planu. Jugoslavija predstavlja ov- 
dje jednu iznimku. (Gorz smatra da 
Jugoslaveni »ne vode dovoljno ra- 
čuna u vanjskoj politici o iznimnom 
značenju njihova iskustva«!). On 
stavlja težište na uzore koje sami 
radnički pokreti u Evropi moraju 
razraditi. ».. Zahtjevi radničkog po- 
kreta u Evropi mogu i moraju bi- 
ti napredniji u pogledu izgradnje 
socijalizma od zahtjeva postojećih 
socijalističkih društava. Problemu 
humanizacije proizvodnje, i njenog 
(podređivanja zahtjevima i potreba- 
ma pojedinca, mi možemo pristupiti 
s naprednijim pojmovima nego bilo 


gdje drugdje. To je, uostalom, ono 
što marksistička avangarda socija- 
lističkih zemalja očekuje od mar- 
ksista iz zapadne Evrope«. (23) 

Već smo spomenuli da je jedan 
od ključnih pitanja u uvjetima neo- 
kapitalizma problem bijede radnič- 
ke klase kao »prirodne osnove« po- 
bune i revolucionarnih zahtjeva. Bu- 
dući da su se historijski uvjeti u po- 
gledu položaja radničke klase u ka- 
pitalizmu osjetljivo promijenili u- 
pravo u materijalnom pog'edu što 
se tiče zadovoljavanja primarnih po- 
ireba, Gorz smatra da je potrebno 
razlikovati između »siromaštva« (pa- 
uvrćtć) i »bijede« (misère). Naime, 
teoretičari koji tvrde da je radnič- 
ka klasa danas »Siromašnija« ima- 
ju pravo, ali se varaju kad tvrde da 
je »bjednija«. Za razliku od čisto fi- 
zičke bijede, »siromaštvo« znači »sve- 
ukupnost mogućnosti (naročito 
kulturnih, zdravstvenih, liječničkih) 
i bogatstava koja je osporena je- 
dnom pojedincu, mada mu se pred- 
laže kao norma koja vrijedi za sve; 
stoga je lako dokazati tvrdnju da 
siromaštvo nije bilo nikada ve- 
će«. (26) Siromaštvo se, dakle ovdje 
uzima u širem značenju otuđenosti 
čovjeka od onih dobara, materijal- 
nih i kulturnih koje jedno društvo 
već pruža kao normu pojedincima. 
Razumije se da takva definicija si- 
romaštva traži da se sam pojam do- 
bara dovede u vezu s pojmom ljud- 
skih potreba, a to znači praktički da 
se kritika položaja radnika u proiz. 
vodnji proširi na kritiku potrošnje 
(materijalnih i kulturnih) dobara ko- 
je društvo pruža radniku. 


A. Gorz smatra da u jednom 
društvu koje stavlja kao ideal po- 
trošnju, koje je samo »društvo po- 
trošnje«, zasnivanje radničkog po- 
kreta samo na »interesima radničke 
klase... kao jednog pod—privilegi- 
ranog sloja potrošača«, pri čemu se 
ne vodi računa o položaju radničke 
klase kao takve, to jest o »radnič- 
koj egzistenciji na radnom mjestu 
o podvrgavanju radnika kapitalu, o 
podvrgavanju potrošnje proizvodnji, 
o odnosima kapitalističke proizvod- 
nje, o rasipanju«, ne može roditi svi- 
jest o revolucionarnoj perspektivi. 

Što znači u novim uvjetima obli- 
kovati klasnu svijest? »Stvarati po- 
litiku rekao je Vittorio Foa, znači 
poći od otuđenja proizvođača u pro- 
izvodnom procesu, da bi se ono po- 
vezalo s otuđenjem proizvođača u 
društvu«. Radnika kao proizvođača 
va'ja naći u društvu kao radnika-po- 
trošača, kao građanina, kao kultur- 
nog čovjeka i, konačno, kao »ljudsko 
biće«. Drugim riječima, kritiku po- 
ložaja radničke klase u neokapita- 
lizmu, u društvu »masovne proiz- 
vodnje i potrošnje. neophodno je 
sagledati ne samo iz perspektive 
borbe za povećanjem p'aća, po uzo- 
ru na tradicionalni trade-unionizam 
i staljinistički pauperizam, već je 
potrebno sagledati je na svestran 
i globalan način s obzirom na po- 
ložaj čovjeka-proizvođača kao čo- 
vjeka, s određenim individualnim 
i društvenim potrebama. 

Ovo su, dakako, samo »lajtmo- 
tivi« pomoću kojih Gorz vrši analizu 
raznih oblika otuđenja radničke kla- 
se: u odnosima proizvodnje, u sa- 
mim ciljevima proizvodnje (»bijeda 
u obilju«, »standardizirani potro- 
šači«, itd.), s obzirom na reproduk- 
ciju radne snage, to jest na karakter 
potrošnje u neokapitalizmu (»suviš- 
no ili luksuzno dolazi prije neophod- 
noga«), s obzirom na proširenu re- 
produkciju radne snage to jest s ob- 
zircm na modele civilizacije (kriza 
kapitalističkih vrijednosti, tehnokra- 
cija. stvaralačke potrebe, »ljudski 
kapita'«, itd.). Ova analiza, iako u- 
općena ali uvijek na osnovu stvar- 
nih situacija, služi kao osnova za 
utvrđivanje strategije radničkog po- 
kreta u zapadnoevropskim zemlja- 
ma i to naročito u vezi s novim o- 
blicima monopolizma koje rađa Za- 
jedničko evropsko tržište. 

Dosadašnji pasivni stav sindika- 
lizma u zapadnoevropskim zemlja- 
ma spram procesa integracije, koju 
vrše monopoli i vlade u zemljama 
C. E. E.-a, ima svoj osnovni uzrok 
u tome što radnička klasa nije us- 
pjela kapitalističkim procesima pla- 
niranja i racionalizacije suprotsta- 
viti svoju koncepciju p'aniranja: 
». . radi se o tome da se suprotstavi 
kapitalističkom planiranju bivstve- 
no kvantitativnome, i koje shvaća 


proizvodnju kao cilj sam po sebi, 
jednom kvalitativnom planiranju 
koje shvaća proizvodnju kao sred- 
stvo da se zadovolje stvarne i auto- 
nomne potrebe« (162). Za ove je po- 
trebe bitno da se one ne mogu izraziti 
na tržištu, jer se ne isplaćuju odmah. 
vRadi se doista bivstveno o potre- 
bama u opremi i uslugama, koje 
stvara razvitak proizvodnih snaga, 
a odnose se prvenstveno na obrazo- 
vanje, zdravlie, higijenu, urbanizam, 
stanovanje javni saobraćaj, kulturnu 
i sportsku opremu na istraživanje i 
obavještavanje«. (162) Sve ove po- 
trebe ulaze na neki način u »opće 
društvene troškove« privatne inici- 
jative. Radi se prije svega o kultur- 
nim i stvaralačkim potrebama. ko- 
je robnonovčani odnosi u kapitaliz. 
mu ne priznaju i uništavaju. 


Osnovni aksiom radničke akcije 
u ovim uvjetima je s'ijeđeći: »Po- 
drediti proizvodnju potrošnji a priv- 
redu potrebama i kontroli proizvo- 
đača na svim nivoima gdje se ove 
potrebe i ova kontrola mogu očitova- 
ti (poduzeće, komuna, grad, oblast, 
grana, nacija, škola). To je najopće- 
nitiji cilj antimonopolističkog pla- 
niranja, a on se ne može dostići a- 
ko prevratom ne slomimo na svim 
spomenutim nivoima u odnosu sna- 
ga, stvarnu diktaturu kapitala.« (165) 


iNema sumnje, da Gorzova studija 
predstavlja značajan prilog u stva- 
ranju jedne koncepcije »evropskog 
socijalizma«, jer ovaj socijalizam i- 
ma, s jedne strane, za socijalno-his- 
torijsku pretpostavku akciju radnič- 
ke k'ase u visoko razvijenom indus- 
trijskom društvu, u čije protivurje- 
čnosti mora sve dublje da ulazi, a, 
s druge strane sama kritika toga 
čruštva po svojoj totalnosti (sves- 
tranosti) i radikalnosti nameće je- 
dan humanistički uzor socijalističkog 
društva. To Je nesumnjivo tačka, 
gdje se radnički pokreti u zapadno- 
evropskim zemljama susreću s pro- 
blemima progresivnih snaga u soci- 
jalističkim zemljama, s onima što 
imaju za socijalno-historijski zada- 
tak da postepeno uklanjaju tragove 
jednog relativno zaostalog modela 

socijalističkog društva. 
Rudi SUPEK 

David Riesman: 
Usamljena gomila 


Studija o promeni američkog 
karaktera 


Nolit, Beograd, 1965. 


»Tu—tu je mala lokomotiva koja 
ide u lokomotivsku školu, gdje je 
uče dvije glavne lekcije: stani kad 
vidiš crvenu zastavicu i »ostani u- 
vijek na pruzi, pa ma šta se desilo«. 
Iz ovih lekcija proizlazi pouka da 
je loše skretati sa šina i brati cvije- 
će, i da se, u krajnjoj liniji, idući 
Za zelenom svjetlošću nalazi ne samo 
uspjeh i odobravanje već i sloboda«. 
Stoga »ako ma'a lokomotiva nauči 
ove lekcije ona će se razviti u veli- 
ki putnički voz«. (Usamljena gomila 
str. 164). 

Ova priča dobro ilustrira unu- 
tarnji sadržaj na koji je upravlje- 
na Riesmanova analiza. To je takav 
tip konformizma koji zahtijeva »sa- 
mokontrolu i uvid u potrebe i želje 
drugih«. Da bi ljudska jedinka us- 
vojila ove upute, nju već od malih 
nogu stavljaju u situaciju. koja čini 
da ona želi ono što se od nje oče- 
kuie. 

Ovaj problem sam po sebi nije 
gavni razlog tome da je ova knji- 
ga tako popularna i da je kroz krat- 
ko vrijeme doživjela toliko izdanja i 
prijevoda. O konformizmu i o nje- 
govim najnovijim oblicima pišu mno- 
gi pisci na zapadu. Ono po čemu se 
autor »Usamljene gomile« ističe i 
cdlikuje je prije svega svojevrstan 
način pristupa u objašnjavanju ovog 
problema. 

Riesman polazi od društvenog 
sistema kao cjeline, koji, izgleda, 
ima neke svoje unutrašnje zakonito- 
sti. Najvažnija je ona relacija koja 
postoji između društva i društvenog 
karaktera. Ovdje se on oslanja na 
istraživanja E. H. Eriksona, koji ka- 
že da »sistem odgoja djece pred- 
stavlja pokušaje, da se od sirovog 
ljudskog materija'a stvori takav 
sklop stavova, koji najbolje odgova- 
ra ekonomsko-historijskim potreba- 


ma plemena«. (Isto 69). To znači da 
neko društvo dobro funkcionira jedi- 
no onda kada su njegovi članovi ste- 
kli onu vrstu karaktera, koja ih tje- 
ra da žele činiti ono što moraju 
činiti kao članovi tog društva. Sa- 
ma veza između karaktera i društva 
može se naći u načinu na koji dru- 
štvo obezbjeđuje od pojedinca od- 
ređeni stepen konformizma. (The 
mode of conformity). 

U osnovu svog istraživanja Ries- 
man je postavio određene opće ti- 
pove konformizma. Univerzalne ti- 
pove (prilagođen, neprilagođen, au- 
tonoman) on kombinira s historij- 
ski tipovima, koje je povezao sa 
»S krivuljom« demografskog kreta- 
mija. tako da je dobio slijedeću anai- 
tičku shemu: 

1. »Faza potencijalno visokog po- 
rasta« — sekundarna sfera privre- 
de (ov, ribolov, rudarstvo), tradici. 
jom usmjeren tip (primjer Indija). 

2. »Faza prelaznog porasta: —, 
sekundarna sfera privrede (industri- 
ja). iznutra usmjeren tip (primjer 
SSSR). 

3. »Faza početnog opadanja« —, 
tercijalna sfera privrede (trgovina, 
usluge) drugima usmjeren tip (prim- 
jer SAD). 

Prema Riesmanovodj teoriji svi na- 
vedeni faktori nalaze se u funkcio- 
nalnoj međuzavisnosti. Odnosu iz- 
među metoda proizvodnje i socijal. 
nih struktura autor ne posvećuje pa- 
žnju. On proučava karakter grupa u 
njihovoj ovisnosti o uslovima živo- 
ta, stavljajući naglasak na međuza- 
visnost između socijalnog karaktera 
i strukture populacije. (»S krivulja«). 
Dobiva se dojam da se radi o orga- 
nizmu, koji po nekom imanentnom 
zakonu, ili bolje reći u sklađu s 
nekim ugrađenim mehanizmom, ne- 
prestano podešava odnose među svo- 
jim dije'ovima. Tako na primjer Ri- 
esman piše: 

»Usmjerenost pojedinaca potiče 
iznutra u tom smislu što je po- 
četkom života usađena (potcr- 
tao I.K.) od strane starijih i što je 
pojedinac usmjeren prema uopćenim 
ali ne manje neizbježno određenim 
ciljevima«. (str. 79). ili 

»Pošto je nesiguran odnos pre- 
ma zalihama brane ugrađen (pot- 


crtao I. K.) u postojeću kulturu, on 
pomaže da se stvori obrazac konven. 
cionalnog konformizma, koji se o- 
dražava u mnogim, ako ne u svim 
društvima na stupnju potencijalno 
visokog porasta«. 

Riesman je i sam osjetio moguć- 
nost ovakvih prigovora, jer kaže 
da »izgleda kao da je neka teološ- 
ka sila služeći interesima društva 
uvela taj uspješan ili gotovo uspje- 
šan način obezbjeđivanja konfor- 
mnosti. No društva propadaju i izu- 
miru usprkos ovog mehanizma« (str. 
92). Dakle i sam Riesman uviđa da 
njegova teorija funkciona'ne među. 
zavisnosti faktora ne pruža prikla- 
dan okvir za objašnjavanje promje- 
ne. U ovoj situaciji on se kao i Me- 
rton poziva na »disfunkcionalne po- 
jave, koje su ključ za analizu pro- 
mjene« (st. 300). Konkretno, čovjek 
je prije samostalno rukovodio pos- 
lom, a sada je postao službenik ve- 
like kompanije. On dolazi u novu 
situaciju koja zahtiieva od njega da 
mijenja karakter Riesman kaže da 
se čovjek prilagođava. Ovdje, u pr- 
vom redu treba primijetiti da se pro- 
mjenom karaktera, koju izaziva pri- 
lagođavanje ljudi novim ulogama, 
ne može objasniti propast jednog i 
nastajanje drugog socijalnog siste- 
ma. Za ovo su potrebne druge kate- 
gorije. Drugo. ako se ostane isklju- 
čivo pri kategoriji prilagođavanja, 
onda se ne može izbjeći prigovor, 
da je riječ o mehanizmu koji funk- 
cionira na principu jednostavnog me- 
đusobnog usklađivanja dijelova. Oči- 
to je da Riesmanova teorija sadrži 
tendenciju stvaranja takve ontologi- 
je koja mivelira i likvidira čovje- 
ka kao samosvjesnu, aktivnu jedin- 
ku. Ovdje opet treba dodati kao u 
slučaju socijalne prcmjene da autor 
uviđa ovu opasnost. No on to čini u 
završnom poglavlju knjige i to na 
takav način da kaže »kako moramo 
postati svjesni one sredine, koju 
je Marx odbacio kao »utopijsku«, na- 
suprot mehaničkom i pasivnom pri- 
laženju mogućnostima čovjekove sre- 
dine, koju je on zastupao u svojim 
najutjecajnijim radovima«. (st. 365) 

Dakle, prema Riesmanu Marx je 
najizrazitiji predstavnik ovakve fun- 
kcionalne analize, koja utapa čo- 

vjeka u ekonomsko i tehnološko 
kretanje. I kada Riesman pritisnut 
činjenicama dek'arativno napušta 
teoriju »velikih, slepih kretanja po- 
rasta stanovništva« i ide prema čo- 
vjeku i njegovim idejama kao važ- 
nom faktoru onda je to, ikako on 
kaže oslobođenje od metodološkog 
pristupa, koji Marx primjenjuje u 
svojim najutjecajnijim radovima. 
Kada se ima u vidu činjenica, da 
ja za Marxa uvijek i na svakom 
mjestu svaka istinska ontologija u 
svojoj osnovi antropološka, onda po- 
staje očito da navedeno gledište spa- 
da među krupnije nedoumice Ries- 
mamova djela. 


Dck čitamo ovu knjigu stalno 
nam se nameće pitanje: Gdje je 
stvarna osnova tog novog oblika 
konformizma? Čime se objašnjava 
činjenica da ljudi u Americi nisu 
usmjeravani na unutarnji način već 
su sve više ovisni o drugima? Ries- 
man osvjetljava ovo pitanje sa svih 
strana. On navodi vrlo mnogo fak- 
tcra. No ipak se dobiva dojam da 
je osnova u propadanju malih po- 
duzeća i poslova i stvaranju sveo- 
buhvatnog sistema rada, u kojem čo- 
vjek postaje p'aćeni službenik. To 
je situacija koja likvidira samostal. 
nu ličnost. Sposoban je onaj tko se 
zna uklopiti, a za ovo je potreban 
»radar« koji hvata mnogobrojne si- 
gnale. U skladu s prihvaćenim stan- 
dardima čovjek se u svojoj sredini 
potvrđuje na taj način što negira 
sebe kao nešto odvojeno, što se u- 
klapa u obrazac prihvaćenog. pros- 
ječnog. On se ponaša onako kako 
se to od njega očekuje, to jest spre- 
man je da se ponaša u skladu sa za- 
htjevima grupe. Ovo je osnova ma- 
kartizma. Riesman smatra da u o- 
vome 'eži glavna opasnost, koja u- 
grožava demokratske institucije a- 
meričkog društva. Sociologija ne sa- 
mo što ispituje i analizira ove po- 
jave, nego je isto tako odlučno an- 
gažirana na liniji obrane humaniz- 
ma. Ovim se Riesman jasno odvaja 
od mnogobrojnih pristaša »etičke ne- 
utralnosti nauke« i pridružuje se 
Frommu, Millsu i Whyteu. 


Drugo važno pitanje koje nam 
se nameće dok čitamo ovu knjigu 

glasi: O kome Riesman piše? Da li o 
srednjoj klasi američkog društva, 
ili o Americi uopće? U tekstu kada 
se radi o nekim pažljivim precizni- 
jim analizama, autor obično ističe 


da se to odnosi na višu srednju kla- 


su (upper middle class). Sama pak 
knjiga budući da ima podnaslov — 
Studija o promjeni američkog ka- 
raktera — ima pretenziju da uka- 
že na neke promjene američkog ka- 
raktera uopće. Ova neodređenost je 
sadržana u cijeloj knjizi, kod analize 
svih problema. 


U knjizi se insistira na tome ka- 
ko je u Americi napravljen korjenit 
zaokret od proizvodnje prema potro- 
šnji, odakle se izvode mnoge zna. 
čajne konsekvencije. Riesmanovo is- 
k'jučivo zadržavanje na problemi- 
ma potrošnje izaziva dojam kao da 
je proizvodnja u Americi dost gla ta- 
kav stupanj. da se odvija uglavnom 
automatski, pa stoga i ne zaslužuje 
posebnu pažnju. Riesman doslovno 
kaže da je »čovjek obavezan da o- 
bavlja posao a onda se povezuje sa 
životom kroz potrošnju«. Ovakvi 
stavovi izazvali su oštru kritiku D. 
Bella, koji u knjizi The End of 
Ideology«, 1960. ironično naziva Ri- 
esmana »prorokom  zabave«. Sam 
Riesman u predgovoru knjizi 1960. 
priznaje opravdanost ove kritike. O- 
vim i nekim drugim primjedbama iz 
ovog predgovora Riesman priznaje 
svoju sklonost prema uopćenim za- 
ključćima koji nemaju uvijek sigu- 
rnu naučnu osnovu u konkretnim 
ispitivanjima. U vezi s ovim tre- 
ba primijetiti da njegovoj knjizi ne- 
dostaje ono što nalazimo kod Veb- 
lena, Lynda ili Millsa. a to je so- 
cija'na stratifikacija. Ovo je najoz- 
biljniji prigovor koji se može uputiti 
Riesmanu. 


Za razliku od mnogih drugih a- 
nalitičara suvremenog industrijskog 
društva Riesman ne zapada u pesi- 
mizam. On kaže da usmjerenost dru- 
gima daje ljudima određenu do sa- 
da nepoznatu fleksibilnost i brzinu 
kretanja, što je važan preduvjet za 
mogućnost organskog razvoja in- 
dividualne autonomije. Da bi ovu 
misao učinio jasnijom on dodaje, 
kako smo vrlo skloni da idealizira- 


mo obrtnika. Međutim obrtnik je 
potpuno ograničen na svoju profe- 
siju. On nije u stanju da sebe za- 
misli nečim drugim, čime se bitno 
razlikuje od suvremenog industrij- 
skog djelomičnog radnika, koji je 
po prirodi svoje pozicije vrlo flek- 
sibi'an, jer obično u toku života mo- 
ra mijenjati mnoge poslove. Budući 
da na svako povlačenje ne treba 
gledati kao na definitivan uzmak, 
već kao na eventualno uzimanje 
zaleta. možda ova osobna ¿ma i svrj 
pozitivni aspekt koji otvara mo- 
gućnost buduće autonomnosti. 

Ivan KUVAČIĆ 


Francois Chatelet: 
La naissance de l'histoire. 


Les éditions de Minuit, Paris 
1962. p. 472 


Shvativši čovjeka kao povijesno 
biće a ljudsko bivstvovanje kao niz 
jednokratnih momenata dinamičkog 
totaliteta, u kojemu su svi elemen- 
ti neodvojivo ovisni na planu proš- 
lost—sadašnjost—budućnost, F. Cha- 
telet postavlja osobnu filozofiju po- 
vijesti kao stanovište s kojega pri- 
lazi proučavanju začetaka zapadne fi- 
'ozofije povijesti. Antropološki mo- 
ment po kojem povijest jeste zbi- 
vanje različito od pukog trajanja 
znači za Chateleta dugi razvoj pre- 
oblikovanja čovječnosti. U tom ra- 
zvoju unutar Univerzuma jedino je 
moguć odgovor na pitanje »što je 
čovjek«. 

Ova knjiga istražuje oblikovanje 
povijesne misli u klasičnoj Grčkoj 
kao prodiranja ljudskog duha do 
pitanja o biti povijesti i njezinom 
smislu. Da bi odgovorio na postav- 
ljeno pitanje Chatelet proučava tek- 
stove starogrčkih povjesničara i fi- 
lozofa, Herodota, Tukidida, Platona 
Sofista, Isokrata itd., unutar razdo- 
blja od Međanskih ratova do bitke 
kod Heroneje (480—338) s osobitim 
osvrtom na pitanje o vremenitoj su- 
dbini čovjeka. Chatelet dokazuje da 

se osnovna teza grčke filozofije po- 
vijesti postav'ja kao čovjekovo pri- 
svajanje političke dimenzije vlastite 
sudbine imajući na umu da je čo- 
vjek stvaralačko biće. Preko ovog 
momenta čovjek dolazi do spoznaje 
biti slobode. Izvodeći svoje teze iz 
ostvarenog ljudskog djelovanja u 
grčkoj povijesti Chatelet svojom 
knjigom osvjetljuje bitni moment 
po kojem povijest jeste. To je »ljud- 
sko stvaralaštvo«. 

Vladimir PREMEC 


Georg Janoska: 


Die sprachlichen Grundlagen 
der Philosophie. 


Akademische Druck-u. Verlag- 
sanstalt, Graz 1962. S. 145. 


Ova knjiga predstavlja studiju 
problematike Bečkog kruga, ali ne 
samo to. U filozofskoj analizi poslije 
Wittgensteina koja se ukratko mo- 
že označiti nasuprot analizi pojma 
kao analiza jezika pokrenut je niz 
pitanja koja doduše nisu posve no- 
va. koliko su poprimila na svojoj 
težini zbog svođenja čitave fi'ozof- 
ske problematike na pitanja o jeziku. 
To je gotovo jedino polje istraživa- 
nja Bečkog kruga i kasnijih sljed- 
benika. No bilo bi posve pogrešno 
misliti da se sama filozofija zbog 
toga u biti promijenila, da je tra- 
dichia prevladana, itd. Autor ove 
knjige već je na početku toga svjes- 
tan i upravo zato se njegovo djelo 
ne bi moglo razumjeti samo kao se- 
mantička analiza. Ono to nije ni po 
fundamentalnoj preokupaciji ni po 
metodi. Unatoč tome što se Jánoska 
pretežno oslanja na Wittgensteinova 
»Filozofska istraživanjac, ona mu 
služe kao putokaz u traženju jezič- 
nih teme'ja filozofije. No on se od 
Wittgensteina razlikuje u jednom 
bitnom momentu, naime napušta 
njegovu borbu protiv filozofije. Wit- 
tgenstein je svoje stavove formuli- 
rao u zatvoreni i dorečeni tezarij a 


Janoska ostaje otvoren svjestan ne- 
mogućnosti prethodnog pristupa. 
Njegov metodički put je ozbiljno, 
povijesno istraživanje 'postavljenog 
problema, na pr. »Verifikacija, mo- 
guće iskustvo, idealizam«, »Ideal eg- 
zaktnosti«, »Dijalektička logika i 
protivurječnost«, »Način bitka op- 
ćenitog«. »O mogućnosti filozofije« 
itd, spram cjelokupne tradicije. U- 
pravo taj široki pristup i stroga a- 
naliza razvojnih stavova od početka 
do danas u povijesnom smislu, od- 
vaja ovo djelo od uobičajenih ana- 
liza čineći ga u biti problem- 
skim. Kao takvo ono zauzima oz- 
biljno mjesto u području semantič- 
ko-logičke i filozofske literature. 
Vladimir PREMEC 


Vicente Munoz Delgado: 


La logica nominalista en la 
Universidad de Salamanca 
1510—1530. 


Revista Estudios, Madrid 1964. 


P. 448. 


V. Munoz Delgado, profesor Uni- 
verziteta u Salamanci itd., napisao 
je opširno djelo o kratkom periodu 
povijesti nomina'ističke logike u 
kojem detaljno i argumentirano is- 
pituje prilike, literaturu i tadašnje 
pravce logičke misli koje su se pod 
utjecajem pariskog nominalizma raz- 
vijali i na Univerzitetu u Salaman- 
ci. Autori obrađeni u ovom djelu 
predstavljaju grupu filozofa i logi- 
čara koji su nominalizam uveli u Sa- 
lamanku i čije je djelo presudno za 
bit salamantinskog nominalizma. 
Specifičnost ovoga djela sastoji se 
u nastojanju da se nominalistička 
logika smjesti u cjelokupnu povijest 

zapadne logike i da se pokaže ka- 
ko je ona »plod integracije« triju 
tradicija, aristotelovske. stoičke i 
one sumulističke 13. stoljeća. Oso- 
bito važnim momentima su smatra- 
ni stoički i sumulistički, budući da 
su postavke ovih tradicija omogu- 
ćile stvaranje centralne teorije de 
consequentiis i njihovu pretpostav- 
ku, prcprietates terminorum. Osim 
toga autor dolazi do zak'jučka da je 
"ogička sinteza nominalizma na pri- 
jelazu 15. u 16. stoljeće u sebi mno- 
go bogatija od aristotelovske logike 
i kasnijih neoskolastičkih priručni- 
ka koji su zapravo osakaćena pre. 
rada skolastičke logike. U toj knji- 
zi se dokazuje također da su mo- 
derni zastupnici matematičke logi- 
ke Boole Frege i Russell logički na- 
stavak i razrada prob'ematike ko- 
ja je bila osnovnom preokupacijom 
nominalističke logike; suvremeni 
formalizam izlazi iz skolastičke con- 
sequentia formalis. a analogon Ru- 
ssellovoj antinomiji je skolastička 
postavka per longum et latum. 

Naiznačajniji je treći dio knji- 
ge koji je sinteza cjelokupne istra- 
živane problematike u ovom dijeu. 
Prvi dio knjige istražuje povijest 
nominalističke logike u Parizu i 
Salamanci a drugi je posvećen iz- 
laganju logičke literature štampa- 
ne u Salamanci. 


Ovo gotovo enciklopedijsko dje- 
lo je istovremeno povijest skolasti- 
čke logike a njegova specifičnost je 
u istraživanju momenata koji pove- 
zuju matematičku logiku sa skolas- 
tičkim formalizmom. Tako je još 
jednom dokazana teza da zapadna 
logika ima svoj neprekinuti razvoj- 
ni tok koji se sastoji u dogradnji 
novih elemenata na Aristotelov Or- 
ganon. Zato ovo djelo prelazi svoj 
povijesnoistraživački okvir, i pred- 


stavlja zaseban doprinos i na teorij- 


skom planu. 
Vladimir PREMEC 


FILOZOFSKI ZIVOT 


SIMPOZIJ O POVIJESNOSTI U ZWETTLU 


Već se drugi put u Zwettlu, unutar zidina 'baroknog cistercitskog samo- 
stana sastaju, srdačno primljeni od gostoljubivih austrijskih domaćina, fi- 
Jozofi iz nekih istočnih i zapadnih zemalja na razgovore o tematski odre- 
đenim filezofskim problemima. I dok je prvi sastanak takve vrste (od 17. 
do 19. IX 1964) bio posvećen temi »Dijalektika i fundamentalna filozofija, 
na drugom, koji je trajao od 13. do 17. septembra 1965. raspravljalo se o 
»Povijesnosti«. Filozofi iz pet zemalja (Austrija, Čehoslovačka, Mađarska, SR 
Njemačka i Jugoslavija) pokazali su ovdje još jednom da ovakva izmjena 
mišljenja, uza sve razlike koje se temelje i na potpuno suprotnom meto- 
dološkom pristupu samom predmetu povijesnosti, može ne samo biti izvan- 
redna prilika za upoznavanje sa stanjem i razvojem filozofske misli u po- 
jedinim zemljama, već i bitno pridonijeti boljem razumijevanju drugih 
stanovišta pa i sintetičnom približavanju nekih samo prividno divergentnih 
pozicija. To, dakako, ne znači da se ovdje pod svaku cijenu težilo nekom 
forma'nom ili stvarnom pomirenju uz otupljivanje filozofskih cštrica. pomi- 
renju temeljnih suprotnosti u različitim filozofskim tezama. Jer, na koncu, 
uza sva međusobna uvjeravanja, određene premise filozofiranja dozvoljava- 
ju u konsekventnom i radikalnom mišljenju i samo određene zaključke. 
Oni su u bitnom ostali kod pojedinih filozofa isti kao što su bili i prije ovog 
razgovora premda su, obogaćeni misaonim iskustvom drugih, ti zaključ- 
ci, pa i sama pitanja o povijesnom, sagledani sada svestranija (kompleksni- 
je s više smis'a za uočavanje i prevladavanje ozbiljnih antiteza unutar 
suvremenih filozofskih strujanja. 

Upoznavši, u okviru elementarnih biografskih podataka i pokoje dosjetke 
sve prisutne s aktivnim učesnicima sastanka, prof. Heintel, glavni inicija- 
tor, voditelj, najaktivniji diskutant i spiritus movens ovih skupova ukazao 
je na urgentnu i kontinuiranu potrebu ovakvih razgovora koji se odvijaju 
daleko od buke velegrada, senzacionalističke štampe i televizije, u tišini, bez 
potrebe za ideološkim »žigosanjem«, bez patetike velikih kongresa. bez gran- 
domanskih ambicija, u ambijentu koji omogućuje mirno i koncentrirano 
uranjanje u misaone probleme koji se javljaju unutar određene filozofske 
tematike. 

Prvi dan (radi'o se naporno, uz male stanke prije i poslije podne) održa- 
na su četiri referata. U referatu koji sam imao čast podnijeti na početku 
radnog dijela zasjedanja, pokušao sam ukazati na neke bitne momente su- 
vremenog filozofskog sagledavanja povijesnog fenomena, na antinomije 
kcje se javljaju u situaciji kad su mnoge ranije sheme razvoja povljesnosti 
Z..kazale i kad se nalazimo pred otvorenošću novih putova za čiji smjer no- 
simo punu odgovornost isključivo mi sami. U okviru referata (a osobito 
kasnije u diskusiji) težište sam stavio na položaj i smisao suvremene opstoj- 
nosti čovjeka kao jedinog medija istinskih povijesnih tj. revolucionarnih 
promjena. Čovjek ne može biti historijski sredstvo za druge ciljeve već je 
u samome njemu — a ne u nekim transmundanim idejama i vanpovijesnim 

vrednotama — sadržan i cilj i smisao povijesnog. U tom aspektu pokušao 
sam ukazati i na bitnu veličinu i domet Marxove dimenzije sagledavanja 
povijesti. 

A. Papelova. koja spada u generaciju poznatijih i nešto starijih čeških 
filozofa, zatim je u jednoj ozbi'jnoj analizi pojma vremena vrlo informativ- 
no i pregledno ukazala u svom referatu na niz interpretacija (uključujući 
i one najsuvremenije M. Heideggera, K. Jaspersa, K. Adorna i dr.) koje 
tvore različite aspekte pristupa fundementalnom filozofskom problemu vre- 
menosti. Više po serioznom referiranju tuđih mišljenja o toj problematici i 
nizanju mnogih autara nego po vlastitom filozofski relevantnom stavu (jer 
se, zapravo, i nije dovoljno jasno mogla uočiti kritička pozicija autora), re- 
ferat drugarice Pope'cve naišao je na dužnu pažnju i pokazeo visok stupanj 
poznavanja literature i stručne filozofske kvalificiranosti. 

Poseban interes — koji se očitovao i u mnogobrojnim diskusijama pos- 
većenim njegovom izlaganju — pobudio je referat kao i kasnija istupanja 
— Danila Pejovića. Govoreći u početku o smislu povijesti on je naglasio 
da je samo to pitanje identično s onim o cilju i istinitosti povijesnog. Po 
mišljenju referenta, međutim, jedino se iz aspekta cjeline može pitati o smi- 
slu 'pojedinih epoha jer se tek iz »transcendentalne sheme« cjeline povijes- 
ti osmišljava pojedini empirijski događaj. U okviru drugog pitanja Pejović 
je ustvrdio kako se prema uobičajenom marksističkom shvaćanju čitava do- 
sadašnja povijest kao povijest otuđenosti predstavlja kao zapravo pretpo- 
vijest. Time, međutim, nismo odgovorili na pitanje o mjerilu, o kriteriju za 
određivanje onog što treba da predstavlja istinsku povijest budućnosti. Ta 
su mjerila uglavnom negativno određena: znamo samo da povijest neće biti 
ono što je bila pretpovijest, ali ne znamo pozitivno šta treba da bude po- 
vijest nakon »ukidanja otuđenja«. Treće se pitanje referenta odnosilo na 
mogućnost racionalnog razumijevanja povijesti. Za mišljenje kao što je He- 
gelovo. gdje je apsolutno mišljenje jednako bitku, problem zapravo i ne 
postoji jer je samim fenomencm »objave apsolutnog« nužno dana potpuna 
racionalna shema povijesti. Ali ako miš jenje nije identično bitku, tada se 
može pretpostaviti da u povijesnom bitku kao i svakom bitku ostaje nešto 
ne-racionalno, nerasvijetljeno, nešto, čime se ne može do konca raspolagati. 
I upravo upućenost na to ne-raspo'oživo omogućuje samu povijest. Bitna 
konačnost čovjeka omogućuje tako po mišljenju referenta, njegovu po- 
vijesnost. 

Amte Pažanin podnio je četvrti referat na temu »Problem povijesnosti 
kod Husserla Hegela i Marxa«. U njemu je pokušao pokazati da su, unatoč 
poznatim razlikama koje postoje između Hegelove filozofije i Husserlove 
fenomenologije, ipak zajedničke neke bitne mis'i u ova dva velika filozof- 
ska sistematičara. Analogno trima bitnim načinima dosadašnjeg življenja 
i mišljenja (naivno—mitskom. znanstveno—filozofskom i apsolutnom ili fe- 
nomenološkom) oba mislioca razlikuju tri faze dosadašnje povijesti svijeta i 
tri stupnja povijesnosti (prirodnu odnosno generativnu povijesnost, znanstve- 
no—filozofsku povijesnost i fenomenološku povijesnost odnosno povijesnost 
apsolutne filozofije). Marxu se pak sva ta povijest pokazala bitno kao pret- 
povijest, a način njenog shvaćanja kao pretpoviljesni. Otuda i Marxov zah- 
tjev za pravom poviješću i za novim izvornim povijesnim miš'jenjem. i 

Drugi dan podnio je opširan i sistematski razrađen referat na temu »Di- 
jalektika — Povijesnost — Praksa« prof. bečkog univerziteta Erich Heintel. 
Sam termin »povijesnost«, premda kao stručni izraz potječe iz novijeg do- 
ba, danas ne spada samo u osnovni filozofski rječnik već i misaoni, duhov- 
ni inventar svake za suvremenost relevantne filozofije. No to dakako, ne 
znači da je taj termin istoznačan u mnogim filozofijama pa se tako npr. da- 
nas jedna njegova forma sastoji i u tome da se priroda rastvara u poj am 
prirode i tako shvaća kao isključivo povijesna priroda. Upotreba rije- 
či povijesnost vodi nas prije svega Hegelu, čijoj je misaonoj strukturi pos- 

vetio prof. Heintel najveću pažnju i unutar kojeg su se koordinatnog siste- 
ma kretali uglavnom svi njegovi vrlo iscrpni i mnogim citatima argumen- 
tirani izvodi. Posebno ističući razliku između istinske dijalektike (gdje su 
diferencijacije prevlađane u rea'noj negaciji) i tzv. dijalektičke manire 
(unutar koje sinteza uvijek ostaje samo formalno 'spajanije teze i antiteze 
tako da njihova negacija nema zbiljski sadržajni karakter), prof. Heintel je 
ukazao da se čarobnom riječju dijalektika ne mogu ukinuti međusobno 
suprostavljene fiksacije. U tom pogledu autor je nastojao pokazati kako 
je i sam Hegel. koji dakako ostaje uzorom pravog majstora dijalektike, u 
shvaćanju prirode i povijesti uvijek nanovo nailazio na velike teškoće. Prak- 
sa je, po prof. Heintelu, kao ukidanje diferencijacija fundamentalna katego- 
rija povijesnosti. Povijesnost je praksa kao opstojeća sloboda (daseiedne 
Freiheit). Tema povijesnosti ne formulira, po autoru, ništa drugo no 
jednu stranu problema  opstojećeg posredovanja  (daseiende Vermit- 
tlung). ili pojma u Hegelovom smislu. Nužno je ovo opstojeće posre- 
dovanje razumjeti tako kao praksu da se u njoj temelje kako teoretske tako 
i praktične intencije. U tom smislu, smatra prof Heinte', susreću se u toj 
aporetici osnovni napori suvremene zapadne filozofije sa sličnim težnjama 
»marksističkog svijeta«. No pokušavajući tai »marksistički svijet« (što već po 
sebi nije najsretniji izraz) pcmalo pojednostavljeno identificirati sa »dija- 
ektičkim materijalizmom« autor je uputio neke objekcije toj filozofiji 
(npr. da nije uopće rješavala problem odnosa slobode i smrti). koje možda 
i pogađaju vulgarni »dijamat«, a'i idu, u krajnjoj liniji, mimo stvaralačko 
marksističkog filozofiranja. To, dakako, ne znači da izlaganja prof. Heinte- 
la, koja su nosila pečat za njemački način mišljenja karakteristične, siste- 
matičnosti i konsekventnog izvođenja, nisu u sebi sadržavala i niz vrlo za- 
nimljivih misli i diferencijacija što su i kasnije imicirale vrlo plodne razgo- 
vore i objekcje. 

U pogledu diskusije koja ije trajala dva i po dana treba posebno istak- 
nuti napore Jindricha Zelenog (ČSSR) koji je pokušao vrlo zanimljivo inter- 
pretirati, uz česte primjedbe na račun podnesenih referata, neke osnovne 
Marxove intencije sagledavanja povijesnosti i kritički valorizirati određene 
teze koje su ovđje izrečene a koje po njegovom (nažalost ne svagda dovoljno 
argumentiranom) mišljenju spadaju u predmarksističke. Rugeovske kon- 
cepcije. J. Zeleni smatrao je, među ostalim, da postoje tendencije i u refera- 
tu pisca ovih redaka koje bi se mog'e tako okarakterizirati, a pokušao se i 
kritički suprotstaviti nekim stavovima Danila Pejovića. U kasnijoj diskusiji 
neki su terminološki i formalni nesporazumi otklonjeni ali neke postavite 
ostale su i dalje suprotne i spome. I dobro je da je tako, jer fi'ozofiji nije 
nikad koristila — već je samo stvarala atmosferu konformizma i nedo- 
sljednosti — neka umjetna prestabilirana harmonija između postavki koje 
se doista ne mogu pomiriti. Nepomirljivi su tako dogmatski i stvaralački 
način filozofiranja. Ovo, međutim, niukoliko ne znači da želimo dogmatskim 
okarakterizirati sve ili većinu teza J. Zelenog, teza od kojih neke pokazuju 
mnogo napora — pa i vrlo uspjelog — da se prev'ada upravo takav stil 
filozofiranja. 

Drugi. predstavnici inače mnogobrojne češke delegacije, usprkos tome 
što su neki od njih u neformalnim razgovorima i ličnim kontaktima pokazali 
izričito visoku filozofsku spremu, nisu isuviše često istupali kao diskutanti 
(ako se ne varam, nitko drugi osim s kratkim intervencijama Milan Sobotka 
i Jaroslav Kudrna). 

Nasuprot tome u diskusiji su se vrlo često — s manjim ili većim uspje- 
hom — javlja'i mađarski predstavnici među kojima je bila najzapaženija 
u svojim temperamentnim istupima Agnes Heller. Ona je, među osta'im, 
ukazala da je u stvari problematična i sama opća tema o smislu povijesti, 
jer, na koncu, to da li će ili neće povijest imati smisla ovisi prije svega o 
konkretnim, historijski određenim ljudima koji će joj u pojedinim epohama 
dati ili oduzeti taj smisao. U tom kontekstu ona je u prvo vrijeme kritički 

ukazala na tematski zadatak mog referata ali je ikasnije u diskusiji zastu- 
pa'a stanovište da su moja izvođenja marksistički zasnovana i da su u bit 
nom objekcije J. Zelenog promašene. Često se u diskusiji javljao i drugi 
mađarski predstavnik Vajda koji je, usprkos nekim jezičnim teškoćama 
uporno i sa simpatičnim smislom za obranu svojeg stanovišta, pokušao Z 
koji put i nešto pojednostavljeno — braniti neke elementarne marksističke 
aspekte problema povijesnosti i osobito problema vremenosti. Njegovo se 
stanovište uglavnom podudaralo s tezama Agnes Heller, premda je u većem 
dije'u prezentirano bez one elokventnosti i žara koje je pokazivala ta ma- 
đarska predstavnica. 

Vrlo ozbiljne i problematski produbljene koreferate podnijeli su Uwe 
Arnold iz Beča, koji je nedavno štampao opsežnu i zanimljivu monografijsku 
studiju pod naslovom »Die Entelechie«, i Schmidt - Kovatschek, mladi au- 
strijski filozof koji sada radi u SR Njemačkoj. Iznoseći svoje misli u temat- 
skom okviru »Praksa — povijesnost — historizam«, Uwe Arnold je zastu- 
pao vrlo uvjer'jivo neke radikalna. originalne i stilski efektno izražene teze 
(»Povijest je povijest mrtvih«), govoreći o historizmu kao sudbini epohe, 
o smislu povijesti i drugim pitanjima. Schmidt—Kovatschek je potcrtao 
principijelnu razliku između povijesno—znanstvenog i filozofskog pristupa 
povijesnom fenomenu. 

Čitavu diskusiju, u kojoj su osim spomenutih učestvovali, često s dob- 
rim smislom za uočavanje bitnog u tretiranoj problematici, i mnogi drugi 
filozofi, (npr. prof. Starzik, Peter Heintel i dr.) pokušala je radna ekipa 
prof. Heintela sistematski podijeliti u četiri osnovna problematska kruga. 

Prva grupa pitanja bi'a je formulirana u obliku problematike »povijes- 
nosti kao izlaganja monade čovjek«, druga grupa kao pitanje o apriorizmu 
ili aposteriorizmu povijesnog (problem historizma vremenosti, nadvreme- 
nosti i sl.), treća kao pitanje o »slobodi i praksi« (motivacije prakse, odnos 
povijesti i prirode) i konačno četvrta kao tema »Povijesnost i eshatologija« 
(pitanje imanentnosti i transcendentnosti, pitanje o smislu povijesti). Dis- 
kusija se, dođuše, nije uvijek odvijala u ovim okvirima, no čini se da je to 
i učinilo razgovore življim, jer neke navike seminarskog, i suviše sistemat- 
sko-pedagoškog rada — koje su se mog'e ponegdje zapaziti i na ovom 
skupu u Zwettlu, — umrtvljuju razgovore shematiziraju problematiku, ži- 
va pitanja pretvaraju u ško'sku, knjišku mudrost, u stalne interpretacije i 
reinterpretacije tekstova iz filozofske baštine. 

No bez obzira na te sitne i nebitne nedostatke oko organizacione sheme 
rada — koji su uostalom, kako je i rečeno, ipak uglavnom sretno i brzo 
prevladani —izmjena mišljenja u Zwettlu — koja će se iduće godine nastavi- 
ti na temu »Praksa« — pokazala se višestruko korisnom i potrebnom. Bila 
je to još jedna potvrda da filozofija svoje temeljne probleme, suprotnosti i 
sumnje može u ovom toliko razjedinjenom suvremenom svijetu, da se u nje- 
mu osjećamo sve više stranci jedni spram drugih, uspješno rješavati samo 
sko se pitanja i konfrontacija teza izvrši u otvorenom i slobodnom dijalogu. 
Čak i tada kad se ti razgovori pomalo vode na idejnoj i geografskoj perife- 
riji tzv. velikih »svjetsko-povijesnih« filozofskih sukoba. Ili možda baš 


zato. 
Danko GRLIĆ 

KRATKE INFORMACIJE 


DELEGACIJA SOVJETSKIH FILOZOFA U. JUGOSLAVIJI 


Na poziv Jugoslavenskog udruženja za filozofiju u Jugoslaviji je od 
12. do 26. novembra 1965. g. boravila delegacija filozofa iz SSSR-a. Dele- 
gaciju je predvodio S.F. Oduev, zamjenik direktora Instituta za filozofiju 
Akademije nauka SSSR, a članovi delegacije bili su A.S. Kova'jčuk, za- 
mjenik glavnog urednika časopisa Voprosi filozofii V. P. Kopnin, direk- 
tor Instituta za filozofiju Akademije nauka Ukrajinske SSR, V.J. Kelle, šef 
odjeljenja historijskog materijalizma u Institutu za filozofiju Akademije 
nauka SSSR i V.P. Kuzmin, naučni suradnik Instituta za filozofiju Aka. 
demije nauka SSSR. 

Sovjetski su filozofi najprije boravili četiri dana u Beograđu, gdje su se 
sastali s predstavnicima Srpskog fi'ozofskog društva, s redakcijama filo- 
zofskih časopisa »Filozofija«, »Savremene filozofske teme« i »Dijalektika«, 
sa suradnicima Instituta društvenih nauka i Instituta za izučavanje radnič- 
kog pokreta i sa članovima katedre za filozofiju Filozofskog fakulteta u Beo- 
gradu. Članove delegacije primio je i dekan Filozofskog fakulteta. Zajedno 
s grupom beogradskih filozofa sovjetski filozofi posjetili su Grob nezna- 
nog junaka na Avali i mjesto avionske nesreće u kojoj su izgubili život čla- 
novi delegacije sovjetskih ratnih veterana za proslavu 20-godišnjice oslobo- 
đenja Beograda. 

Iz Beograda je delegacija otputovala u Sarajevo, gdje se sastala sa čla- 
novima Udruženja filozofa B i H, sa članovima redakcije časopisa »Pre. 
gleda i »Odjek« i s predstavnicima katedre za fi'ozofiju Filozofskog fa- 
kulteta. U njihovu čast priređena je večera u hotelu »Evropa«. 

Nakon kratkog posjeta Dubrovniku Splitu i Rijeci delegacija je stigla 
u Ljubljanu, gdje su članovi delegacije razgovarali s predstavnicima Fi- 
lozofskog društva SR Slovenije, sa članovima Instituta za filozofiju i so- 
ciologiju te sa članovima filozofske katedre Filozofskog fakulteta u Ljubljani. 

Došavši u Zagreb 21. novembra 0.£., delegacija sovjetskih filozofa susre- 
la se sa članovima Upravnog odbora Jugoslavenskog udruženja za filozo- 
fiju, s redakcijom časopisa »Praxis«, sa članovima odbora Korčulanske 
ljetne škole, s predstavnicima Hrvatskog filozofskog društva i Hrvatskog 
sociološkog društva, te sa suradnicima katedre za filozofiju Filozofskog 
faku'teta. Tom su prilikom posjetili i dekana Filozofskog fakulteta. 


Delegacija sovjetskih filozofa zajedno sa zagrebačkim filozofima po- 
sjetila je 23. novembra rodnu kuću druga Tita u Kumrovcu. Iste večeri 
nastupila je na tribini »5 minuta poslije 8« u Studentskom centru gdje su 
govorili o stanju i problemima suvremene sovjetske filozofije i odgova- 
rali na pitanja prisutnih. Poslije toga direktor Studentskog centra priredio 
je intimnu večeru za sovjetske filozofe. 


U srijedu, 24. novembra nastavljeni su razgovori između delegacije sov- 
jetskih filozofa i predstavnika Jugoslavenskog udruženja za filozofiju. Po- 
stignuta je suglasnost o intenzivnijoj budućoj suradnji, a napose o raz- 
mjeni knjiga i publikacija o prevođenju značajnijih sovjetskih i jugosla- 
venskih filozofskih djela, o potrebi međusobnog pozivanja na filozofske 
simpozije i druge filozofske skupove, o potrebi razmjene profesora, stu- 
denata i doktoranata, o suradnji filozofskih časopisa, te o uzvratnom po-. 
sjetu delegacije jugoslavenskih filozofa SSSR-u u proljeće 1968. 


Nakon jednodnevnog zadržavanja u Beogradu, sovjetski filozofi napu- 
stili su Jugoslaviju 26. novembra. pa. i ; l 

JUGOSLAVENSKO-ČEHOSLOVAČKI SIMPOZIJ MARKSIZAM I 
DIJALEKTIKA« 


U organizaciji Jugoslavenskog udruženja za filozofiju u Zadru je od 3. 
do 6. novembra 1965. održan jugoslavensko-čehoslovački filozofski simpozij 
na temu »Marksizam i dijalektika«. Sudje'ovalo je devet čehoslovačkih 
i deset jugoslavenskih filozcfa. U toku zasjedanja pročitano je i prodiskuti- 
rano osam referata: Andrija Krešić (Beograd): »Dijalektika kod Marxa i 
Engelsa i savremena nauka«, Vladimir Ruml (Prag): »Osnovne odredbe 
materijalističke dijalektike«, Mihailo Marković (Beograd): »Savremena pi- 
tanja marksističke dijalektike«, Jirži Cvekl (Prag): »Savremena pitanja 
marksističke dljalektike«, Predrag Vranicki (Zagreb): vO dijalektici«, Julius 
Strinka (Bratis'ava): »O dvije koncepcije dijalektike socijalizma«, Andrej 
Hlavek (Bratislava): »Teze o otuđenju«, Vanja Sutlić (Zagreb) O Hegelovoj 
i Marxovoi dijalektici«. U diskusiji su sudjelovali Juraj Bober (Bratislava), 
Marija Brida (Zadar). Božidar Debenjak (Ljubljana), Irena Dubska (Prag), 
Vladimir Filipović (Zagreb), Jaroslav Jermar (Prag), Milan Kangrga (Zag- 
reb), Pavel Kovaly (Prag), Branko Pav'ović (Beograd), Ladislav Szanto 
(Bratislava) i Franjo Zenko (Zadar) Na povratku za Čehoslovačku gosti su 
se kraće zadržali u Zagrebu, te je grupa učesnika simpozija nastupila 
8. XI u Studentskom centru na tribini »5 minuta poslije 8«. Napominjemo 
da ćemo u idućem broju donijeti opširniji prikaz ovog simpozija, a časopis 
»Filozofija« objavit će referate. 


PREDAVANJE I DISKUSIJA U GRAZU 


U organizaciji Austrijske Uranije za Štajersku (Österreichische Urania 
fir Steiermark) u Grazu je 5. XI 1965. predavao Gajo Petrović na temu 
»Marx i Engels — filozofija prakse«. U klubu studenata socijalista G Pe- 
E je 6, XI odgovarao na pitanja o aktualnim problemima marksističke 
ilozofije. 


GOSTOVANJE U HRVATSKOM FILOZOFSKOM DRUŠTVU 


Kao gost Filozofskog fakulteta i Hrvatskog filozofskog društva boravio 
je u Zagrebu dr Igor Hrušovsky iz Bratislave i održao dva predavanja s 
diskusijom za studente i članove Hrvatskog filozofskog društva: »Dialektik 
des künstlerischen Ausdrucks« (8. 11.) i.»Dialektik der Struktor« (9. 11. 65.). 

Prof. dr William D. Nietmann sa University of Pacific. USA, ođržao je 
17. 11. 0.g. za članove Hrvatskog filozofskog društva predavanje pod naslo- 
vom »Religion, Science and Truth« 


SIMPOZIJ I GODIŠNJA SKUPŠTINA HRVATSKOG FILOZOFSKOG 
DRUŠTVA 


U Zagrebu su 17. i 18. prosinca održani simpozij i godišnja skupština 
Hrvatska filozofskog društva. Tema je simpozija bila »Socijalizam i a. 
Referate su podnijeli Mi'an Kangrga (»Socijalizam 1 etika«) i Rudi o o 
(»Nekonformizam  etičnosti«). »Praxis« će u broju 2/19686. donijeti pri 
ovih skupova — Na godišnjoj skupštini izabran je za novog predsjednika 
Hrvatskog filozofskog društva dr Danilo Pejović. 

SURADNICIMA | ČITAOCIMA 


Glavni dio časopisa PRAXJS redovno donosi radove o nekoj 
značajnoj temi ili problemu (maksimalna veličina pojedinog 
priloga je 20 strojem pisanih strana s proredom). Naredni bro 
jevi bit će posvećeni slijedećim temama (u zagradi navodimo 
rok za predaju rukopisa): 


UMJETNOST U SVIJETU TEHNIKE (do :5. 7 1966.) 
ERNST BLOCH I GEORG LUKACS (do i. Y 1966.) 
SOCIJALIZAM 1 ETIKA (do 1.11 1966.) 
FENOMENOLOGIJA 1 MARKSIZAM (da ?.111 1966.) 
SAMOUPRAVLJANJE (do 1. JV 1966.) 


Uz tematski dio časopis ima i slijedeće rubrike (uz naziv 
rubrike navodimo maksimalnu veličinu priloga izraženu strojem 
pisanim stranama s proredom): 


PORTRETI ] SITUACIJE (do 16 strana) 
MISAO I ZBILJA (do j6 strana) 
DISKUSIJA (do 12 strana) 

PRIKAZI 1 BILJEŠKE (do 8 sirana) 
FILOZOFSKI ŽIVOT (do 6 sirana) 


Svi rukopisi šalju se u dva primjerka na adresu: Redakcija čase- 
pisa PRAXIS, Odsjek za filozofiju Filozofskog fakulteta, Zagreb, 
UI. Đ. Salaja b.b. U obzir dolaze samo rukopisi koji dosad nisu ni- 
gdje objavljeni. Rukopisi se ne vraćaju. Objavljeni radovi ne izra- 
zavaju nužno i gledište redakcije. 


